
THUHMAHRUAI 


Mizo Zaipawl ruala thla thum chhung zet America 
(USA) leh Canada fanga ka kal ve hi mak ka tiin 
Chanchin Tha avanga Pathian malsawmna liau liau niin 
ka hre lo thei lova. 


Chuvang chuan ka zuk hmuh leh hriatte hi mi dangin 
a tam thei angin hre ve se tih hi ka duhthusam a ni. 


Sap ram kan tih a bikin America leh Canada, tun 
lai khawvela ram changkang ber bera sawite hi Mizote 
phei chuan hmuh kan chak theuhin a rinawm a. 


Amaherawhchu mi thenkhat kal thei mah sela, kan 
zavai chuan kan kal thei vek dawn lo va. Chu chu hriain 
Pathian khawngaihnaa ka thil zuk hmuh leh hriatte hi 
ka Mizopui unaute engtik khawtika kal lo tur, a bikin 
thingtlang nu leh pate leh upa tawh te, chungte tán 
chuan ka buatsaih ta a ni. Ka rualin zin ve se ka ti a ni 
ber mai! 


Thla thum chhung zet ni tin hmun hrang hranga 
insawn reng kan nih avangin ka thil ziakte hi a kimchang 
tawk lovang tih ka ring a. 


America (USA) khu hmar chhak atanga tanin 
chhimah, khawthlangah, hmarah chhovin kan kal 
chhuak a ni a. Chutah Canada-ah lutin khawthlang kil 
atanga tanin khawchhak kil ráwt thlengin kan kal leh a. 


Chutiang chuan mel singthum dawn lai Bus-in kan 
tlan a ni a. Kan zin tum hian khawpui lian leh te deuh 


vi 


100 vel zet kan tlawhin kan tlan pel a. Kohhran 75 zet- 
ah rawngbawlna neiin Zaipawl pawhin hla vawi 800 
chuang an sa a ni. 


A tawp berah chuan CNEC (Christian Nationals 
Evangelism Commission) he zinna min buatsaihsaktu 
leh ZEF (Zoram Evangelical Fellowship) Zaipawl 
ruahmantute hnenah an chunga ka lawmzia nasa takin 
ka sawi duh bawk a ni. 


Chhiartuten he lehkhabu atang hian Zaipawl 
rawngbawlna tlangpui leh mite rilru a khawih dan 
te, America leh Canada ram leilung awm dan 
tlangpuite an lo hriat vea ngaihdan an lo siam ve 
theih hi ka duh ber a ni. 


Pathianin A ram zau nan leh miten kawng hrang 
hranga malsawmna an lo hmuh nan he lehkhabu hi 
malsawm rawh se. 


Dated Aizawl P Lalnithanga 
the 1* October, 1981 


FOREWORD 


ZEF Zaipawl (Mizo Choir)-in America leh Canada 
ram vawi hnih lai an zu fang ta mai hi, Mizoram Kohhran 
chanchin (History)-a thil la awm ngai lo a ni a. 


Pathianin A Chanchin Tha avanga Mizote a 
chawimawina ropui tak a ni. Zaipawl chuan mahni 
leh Mizo hnam chawimawi tum lovin Isua Krista 
chauh chawimawi an tum avangin Amah chawimawia 
awmna azarah chuan Mizote pawh Pathianin a 
chawimawi ve ta a ni. 


He lehkhabu hi chu zaipawl rawngbawlna Ich an 
rawngbawlna avanga Pathianin America rama Kohhran 
tam takte a tihharhna chanchin, Pathianin Mizo Zaipawl 
hmanga hna a thawhna chanchin a ni a. 


Chumi bakah lei lehlam panga kan Kristian unaute 
khawsa dan leh rawngbawl dan chanchin te, an ram 
leilung awm dan leh Chanchin Tha avanga an ram than 
nasatzia chanchinte a ni a. Keini Mizo hnam thanglaiten 
Chanchin Tha avanga hnam changkang tawh zawkte 
chanchin hi kan chhiar a, kan hriat a, an tih dan tha 
apiangte kan zir ve hi a tul hle a ni. 


He lehkhabu hi midang ziak chhiar atanga 
lawrkhawm mai ni lovin a ziaktu hi Zaipawl zinga kal 
ve, ama mit ngeia a hmuh leh hriat (first-hand 
knowledge) tea ziak a nih avang hian, chhiartu tan a 
ngaihnawm bik a. Mit ngeia zu hmu leh hriat ang hi 
chhiartu apiangin tawm ve tumin i chhiar ang u. 


He lehkhabu hi Ama ropui nan Lalpan hmang 
sela, a chhiartu tan eng emaw kawng tala Pathian 
ropuina an hmuh phahna lo ni rawh se. 


Khuanga 
Dated Aizawl General Secre- 


tary 
the 1" June, 1982 Zoram Evangelical Fellowship 
Aizawl 


CHHUT HNIHNNA ATANA 
FOREWORD 


He lehkhabu 'TUIPUI RALAH’ ‘(Zaipawl rualiny’ 
tih hi kum 1981 daihah tawh khan chhuah a ni a. Chutih 
lai chuan Computer te a la awm lo a, chu vang chuan 
a chhut duh angin a mawi loin milem dah phei chu a 
chiang lovin en a hrehawm a. Chuti chung chuan hralh 
zawh a ni a, a copy hmuh tur a awm tawh lo a ni. 


Kum 28 hnuah Computer te a lo awm ta bawk a, 
mawi hnai deuhin, thlalak tam zawk nen chhu tha leh 
ila a bu kal hmang pawh uluk deuhvin duang ila ka ti 
a, ka han chhuah tha leh ta a ni. 


Nakin zela thangthartena ngaihnawm an tih a 
tan leh Mizoram chanchin atan pawha hriat reng tlang 
nia ka hriat avangin ka han buatsaih thar leh ta a ni. 


Chhiartuten kawng hrang hranga an hlawkpui 
ka beisei. A bu hming hi tlemin ka tidanglama. TUIPUI 
RALAH (Zaipawlte nen) tiin ka dah ta zawk a ni. 


Dated Aizawl the P Lalnithanga 
15" January, 2009 

BUNG KHATNA 
ZAIPAWL RUAL IN KA KAI VF 


Zin hmasak leh tun tum 


Mi tam tak chuan kum 1978 tira CNI C (Christian 
Nationals Tvangelism Commission) saw ma Mizo 
Zaipawhn LSA leh Canada an suk tlawh kha kan la 
Ine reng ang a Kha khan Mizoram chu a deng hhuak 
a nih kha. Khami tuma an an lo haw khan zin leh tma 
sawm nawn leh an nih thu an ras n hawna Kum 1980 
hum tira kal leh tuia sawmna chu lehkhain ZHE Oft- 
fice-ah chiang takin hmuh a m ta a 


Hemi sawm vawi hnihnaah hian (NFC hotuten 
/apawl Member pahniha tihpun an rawn phal a 
Amaherawhchu member awm sa kha tawka hriat a nih 
avang leh а thar lak belh a nih chuan Ма zirna atan 
hun an duh rei dawn avang leh harsatna a nih zawk 
hlauh avangin member thar la belh lovin an rawn phal 
rau rau a nih chuan ZEF hotute pahnih kal ve zawk se, 
tih Fxecutive Committee chuan a passed ta a 


A chhan chu Zaipawlte hi ИРЕ ruahmana kalpu: a 
ni а. Tin, chu lovah Zaipawl zin hmasak atang khan 
CNEC leh ZHI chu nasa taka inhmelhriatin thawhho dan 
tur pawh ruahman nual a ni tawh a. A hmun ngeia zuk 
kala thil awm dan zuk hriat leh Kohhran kalhmang reng 
reng leh awm dan zuk hmuh tluka thil duhawm leh 
tangkai dang a awm theiin Committee chuan a hre lova. 

Tichuan ZEF Chairman leh General Secretary-te 
chu lo inring ve phawt mai se, a tul ang anga thil 
pawimawh, passport ang te chu lo buaipui se tiin thu 
a titlu a. Chu chu kum 1979 September thla a ni. 


CNEC hotute nen Shillong-ah 


Kum 1979 December thla tirah CNEC lam hotu Dr. 
George Doxsee-a chuan Shillong a rawn tlawh dawn a. 
Zaipawl kal dan turte rawn tifela thil awm dan turte 
sawiho turin ZEF a rawn sawm a. Tichuan, amah hmu 
turin ZEF Executive Committee tirhin Pu Khuanga, 
Chairman, Zaipawl Director С. Thansiama leh kei chu 
Shillong-ah kan chhuk thla a. Hetih lai hian kei chu 
Gencral Secretary ka ni a. Remchang takin November 
27, 1979-ah Pinewood Hotel-ah inkawmna kan пе a. 
Hangval Vanlalnghaka pawh a tel a. 


Chutah chuan ZEF hotute kal a pawimawhzia leh 
ralkhat atang ngawta indawr chu a bangbo thlak 
deuhva hriat a nih thu leh ZEF hruaitute kal ve a tul 
dan chu sawi lan a m a. Hemi tum hian zaipawl zin 
dan tur leh Programme kal hmang tur pawh tih chian 
а ni a; amaherawhchu ZEF hotu lam kal dan tur tih 
tlukna chu awm lovin kan haw leh ta a. 


Hun rei vak lo hnuah chuan Dr. Doxsee-an New 
Delhi atangin lehkha a han thawn a. Chutah chuan ZEF 
Chairman kal an remtih thu leh chumi ruala chhim leh 
hmar atanga Kohhran aiawha mi pahnih kal an remtih 
thu leh an kal man chanve lo tumsak CNEC-in rem a 
tih thu a rawn sawi bawk a. Tin, hmar lam Presbyterian 

Kohhran leh chhim lam Baptist Kohhran aiawhte tirh 
thu-ah chuan chhim leh hmar Kohhrante chu hrilh vat 
an ni a; mi remchang chutiang an neih chuan Zaipawl 
ruala kal ve a rem thu leh kal man chanve lo tum CNEC- 
in an inhuam thu chu hriattir an ni a. 


Nimahsela, chutianga Kohhran awha kal tur chu 
tumah an awm tak loh thu chu CNFC hriattir an ni a. 
Chumi rual chuan 7/F] Һи pahnih kal Ixecutive 
Committee-in tha a tih thu chu sawi nawn a m leh a 


CNFC atanga sawmna mumal 


Hetih lai han zaipawl member Мил, а Bass-a mi 
Mangchhuana kal theih loh tur thu a dman tak avangin 
leh Soloist T alsangzuali Sailo leh Т alrinmawia te pawh 
an zin a remchang thei dawn lo a ni tih hriat chian a 
nih hnuin CNEC lam chuan Official taka Mizo Zaipawl 
an sawmna chu ZEF Chairman hnenah chuan amah an 
sawmna leh a ruala General Secretary, Zaipawl, /aipawl 
hruaitu leh thusawitu tur a hrang veka an «awmna chu 
Official takin thirhruiin an rawn thawn ta a. 


Hei hi February ni 18, 1980-a hmuh chauh à ni a. 
Hemi hma hian Zaipawl member te, Zaipawl hruaitute 
leh Chairman te tan chuan ticket pawh USA atanga 
rawn lei fel vek tawh a ni a. Chumi ticket chu Calcutta 
atangin C. І hansiama, Choir Director-in a hma kar khat 
velah khan a lo zuk la fel vek tawh a, a rawn hawn 
nghe nghe a. Nimahsela, member thenkhat an theih 
tak loh avang leh ‘Observer’ anga chhim leh hmar 
Kohhran aiawh kal ve se an tih pawh pakhat mah an 

kal theih tak loh avangin, kei ZEF General Secretary 
anga min rawn sawm vena chu sawi tawh angin 
February ni 18, 1980-ah hmuh a ni a. 


Hetiang hi thil awm mai thei a ni tih hriain a hma 
alang rengin ka lo inring lawk tawh a. Passport chu thla 
ruk hma lam tawha ka lo neihsa tawh ve reng reng a ni 
a. Chu lovah Chhuti (leave) pawh hetiang hian 
remchang lo awm ta ang sela harsa lova thil a awm 
theih nan tiin thil awm dan zawng zawng sawi vekin 
Government of India-a kan hotuten he zinna khuh zan 
tur hian ‘Chhuti’ pawh min pe diam tawh bawk a. Hetih 
lai hian India Sorkar, Ministry of Home Affairs hnuaiah 
Director of Census Operations, Mizoram hna ka chelh 
lai a ni a. 


Calcutta panin ka chhuak ta 


Tichuan, Visa leh thil dang neuh neuh tifel 
turin February ni 19, 1980-ah chawhnu dar 3 velah 
Aizawl ka chhuahsan ta a. Ka rualin 7EF Office 
Secretary Tlangval K. Lianthanga pawh Silchar 
thlengin Dr. Arthur Dalavai-a, India rama CNEC 
aiawh Hyderabad atanga Aizawla ZEF rawn tlawh 
tuma lo zin tur chu Silchara hmuak turin a kal ve a. 


Tichuan, Vairengteah Forest Bangla-ah kan riak 
dun a, a tuk February ni 2, 1980-ah chuan Calcutta 
panin Silchar atangin ka thlawk thla ta a. A hmaa C. 
Thansiama min rawn angin Rev. John Thomas, Vice- 

Principal, Bible College 31, Bipin Ganguly Street-a awm 
chu Calcutta ka thlen chuan ka pan nghal ta nal nal a. 


A hmaa C. Thansiama, Calcutta-a zuk kal hian 
Visa chungchang thuah ka Passport pawh a lo keng 
thla tawh a. Chu chu Rev. John Thomas-a hnenah a lo 
dah a. Zaipawla mi kal thei lo tur ticket Kha thlakthleng 
mai theih a nih loh avangin a hranpaa British Airways 
atanga ticket hranpa ka lak à ngai a. 


Jichuan, Rev. John Thomas-a chu 'Guarantor'-a 
hmangin anin Iehkha British Airwavs-ah à pe a. Chumi 
lehkha denchhen chuan British Airways chuan CNFC 
lo pek turin ticket chu min pe ta a. 


Visa leh pawisa ken tur tihfel 


Chumi ticket keng chuan American Consulate, 
Calcutta-ah Visa ka va la a. Visa hi kan ram tlawh turte 
Sorkar atanga an rama awm leh cham phalna hun eng 
emawti chhung atana an pek chu a ni a. Passport-ah 
ciah luh a ni. Dan naranin khualzinte chu ram dang an 
tlawh tura cheng mi rinawm tawkten an lo buaipui tur 
а nihzia te leh engkimah ап lo enkawl dawn a ni tih an 
hriat chian loh chuan kha mi ram Sorkar khan an ram 
tlawh turin phalna Visa an pe duh zen zen lo viau a ni. 


А «hhan chu an ramah buaipuiawm an va ni ang 
tih an hlauh vang a ni. Chutianga buaipui ngai tur chuan 
ram hrang hrang Sorkar te hian tumah an rama zin 
turin an duh lo a ni. Tin, US Dollar 500 ken theihna 
pawh tihfel a ni a. Hei hi British Airways kal tlanga dil 

a ni a, State Bank of India atangin Traveller's Cheques, 
US Dollar 500 man chu February ni 22, 1980-ah lak fel 
a ni a, a tlukpui India pawisa pek hnuin. Heng thil tifel 
tur hian hun a duh bakah um zui vat vat a ngai vek a, 
a chhan chu February ni 25, 1980 zan dar 10:00-a chhuak 
tura programme awmsa leh ticket pawh lei a nih avangin 
tihfel hman loh a hlauhawm a ni. 


Tichuan Zaipawl ruala USA leh Canada-a kal tur 
chuan a tul tur ang zawng zawng chu tihfel a ni ta a. 
Chhuah hun tur nghak chuan Calcutta-ah ka awm ta a. 
Mizoram House-ah remchang takin ka thleng a, Aizawl 
atanga kan Zaipawl member te leh an ruala Tlangval 
Vanlalnghaka te, Pu Khuanga te leh C. Thansiama te lo 
thleng tur chu ka lo nghak ta a. 


BUNG HNIHNA 


CALCUTTA-AH 
ZAIPAWL TE NEN 


Zaipawlte Calcutta an lo thleng 


Zaipawl member te, an Director C. Thansiama te, 
Leader leh Speaker Vanlalnghaka te leh Pu Khuanga, 
Observer te chu February ni 22, 1980-a Calcutta chawhnu 
thlawhnaa lo thleng tur an nih avangin Rev. John Iho- 
mas-a nen anmahni hmuak turin tla dar 6-ah Airport 
lamah kan phei dun a. Hai dar 6.40-ah an vaiin dam 
takin an lo thleng thla a. Lee Memorial kan pan nal nal 
a, chutah chuan kan Zaipawl te chu an thleng khawm 
a. A hma atanga lo hauh lawk vek tawh a ni a. 


Keini pathum, Pu Khuanga, Vanlalnghaka leh kei 
chu Mizoram House-ah kan phei ta a. Lee Memorial-ah 
kan vai atan hmun a remchan loh avangin Mizoram 
House-ah te a then chu kan riak ta a ni. A remchang 
Ме. Pathianin dam takin Zaipawl a rawn hruai thlen 
avangin leh thlenna te fel taka ruahman a nih avangin 
lawmthu kan sawi a. 


Kal dan tur buaipui 


February ni 23, 1980-ah chuan keini pathum - 
Vanlalnghaka, Pu Khuanga leh kei chu Passport Office- 

ah No Objection Certificate la turin kan tlan ta vang 
vang a. A hmaa Officer a ti veltu lo biak lawk tawh a 
nih avangin awl tein kan va la ta mai a. He Certificate 
hi an tih thar deuh tun hmaa awm ngai lo a ni a. Zaipawl 
member-te pawisa ken theih dan tur chungchang thu- 
ah British Airways Office-ah kan lut a. 


Chumi zawhah chuan State Bank of India Over- 
seas Branch-ah kan kal leh a. Keima ticket tih loh chu 
San Jose, California atanga leisa veka rawn thawn a nih 
avangin leh India ram chhunga lei a nih loh avangin 
pawisa ken theih zat hi US Dollar 24 bak ni theiin an 
sawi lova. Chutiang chu dan awm nia British Airways- 
in an sawi avangin leh an Office te an khar tawh si 
avangin kan um zui rei ta lova. US Dollar 24 bak chu 
Zaipawl member dangte chuan keng thei lo tur chuan 
kan ngai ta a ni. 


Calcutta-a rawngbawlna 


A tuk Chawlhni February ni 24, 1980 zing dar 
8:30-ah St. Paul's Cathedral-ah an Lent Service-ah 
chuan kan tel ve a. An Vicar (Pastor) hming chu 
Ebenezer Immanuel a ni a. Aizawlah pawh a lo kal 
tawh a. English Congregation-in Convention an neih 
laia thusawitu (Speaker)-a Mission Veng Biak Ina hman 
kha a ni a. Chu inkhawmah chuan Zaipawlten hla 6 
lai an sa a. Dar 10 velah chuan Mar Thoma Biak Inah 
hun nei leh turin kan tlan leh ta nal nal a. A hmaa lo 
ruahman lawk tawh angin Mar Thoma Biak Inah chuan 
hia 3 sak a ni leh a. 


Calcutta-ah zaipawite nen 9 


Mizorama lo awm nek tawh leh kan hmelhriat lar 
tak Colonel Verghese-an heng Biak Ina hun neih dan 
tur te hi a lo ruahman vek a ni a. He Mar Thoma Biak 
In hi mi chhe veng Ieh veng tawp leh tawt ang reng 
taka awm a ni a. A veng hming chu Akhn Pukri an ti 
a. Chawhnu dar 3-ah Mizo Inkhawmna Dharamtala-ah 
hun neih a ni leh a. Mizo unaute Calcutta leh à 
chhehvela awmte an lo kal tha hle a, inkhawm pawh a 
nuam hle. 


Thil beisei loh lo thleng 


Inkhawm banah keini pathum Vanlalnghaka, Pu 
Khuanga leh kei chu Mizoram House panin kan tlan 
phei a, kan Zaipawlte chuan 1 ee Memorial chu an pan 
a, tlai dar 5:30 velah chuan Aizawla han zin Delhi lam 
mi Inland Water Commission-a thawk Chief Engineer 
Das-a kut atang chuan Aizawl atanga Pu Saprawnga 
lehkha rawn thawn chu kan hmu ta a. Kan han chhuar 
chuan Pu Vanmawia thih thu chu а lo chuang a Zaipawl 
member Alto-a mi Nula Lalremruati chu Pu Vanmawia 
tanu a ni a. 


Carey Baptist Church-ah chumi ni tlai dar 6-a hun 
nei leh tur kan ni si a, a ngaihna chu kan hre lo nasa ta 
mai a. An lehkhaah chuan Ruati chhungten amah Ruati 
hrilh dan turah thu hmuh an nei si lova. Keimahni 
pathumin thu i ti tlu mai ang kan ti ta a. Amah Ruati 
chu hrilh ngei tur niin kan hria a. Chumi zan zanriah ei 
zawhah dar 9 velah hrilh ni se kan ti ta a. 


Tichuan tlai dar 6 inkhawm hun pawh chu minit 
20 dawn laiin kan tlai phah a. Inkhawm chu dar 7:40 


10 Tuipui Ralah 


velah zawh a ni a. Chumi hnuah chaw te kan ei té té 
a, Tichuan zan dar 9 velah chuan an Lee Memorial- 
ah kan phei a. Tah chuan kan nauteho chu kan ko 
khawm a. Ruati pa thih thu chu Vanlalnghaka chuan 
a sawi ta a. 


A pa thih thu chuan Ruati chu a barakhaih hle a. 
Mihring hisap takin a khawngaihthlak hle a ni. 
Nimahsela, engkim Pathian hnena hlan a nih tawh 
avangin rei lo te hnuah chuan rilru fim tak nen 
inngaihtuah theihna a nei ta a. In lama haw leh haw 
loh thu-ah pawh thu a ti thlu thei ta a. A tuk zing dar 
4 vela Airport-a kala Ruati haw chhoh lehna tur seat 
beihpui a tulin kan hre ta a. Zan dar 11:30-ah kan 
hawsan a, Mizoram House-ah chuan. Pu Saprawnga leh 
Ruati nu lehkha tur kan buatsaih hnuin zan dar 1 velah 
chuan kan mu thei ta a ni. 


BUNG THUMNA 
CULCUTTA ATANGIN NEW YORK KAN PAN TA 


Ruati haw leh keini chhuah 


February ni 25, 1980 zingah First Flight-ah Ruati 
chu a haw thei ta a, vanneithlak takin Seat a lo awm 
remchang hlauhva, Airport-a Ruati kan va thlah chu 
Mizoram House-ah kan kir leh a, а zan dar 10-a chhuak 
tur chuan kan inpuahchah ta a ni. 


Chawhnu dar 1:30 p.m-ah Lee Memonial-ah kan 
tlan phei a, hla bu USA-ah leh Canada-a kan zinnaa 
kan ken tur PC. Muanthanga, EFI Secretary chuan Delhi 
atangin a rawn keng a. Buara 5 khat vel hi a ni a, chu 
chu kan va la chhuak a. Tlai dar 4 velah chuan I ce 
Memorial atangin Calcutta Airport lam panin Taxi pali 
lain kan tlan phe! ta a. 


Airport-ah chuan tihtur neuh neuh eng eng emaw 
a lo tam a. Chung chu pawisa thleng te, bungraw check 
te leh tul dang neuh neuh te an ni a. Pawisa pawh USA 
Dollar 24 chauh mi dang zawng chuan an keng theih 
chauhva, a chhan chu an vawi hnih kalna a nih avangin 
kei erawh chu ka kal vawi khatna a nih avangin US 
Dollar 500 ka ken min phalsak a, chu chu a hmain ka 
tifel daih tawh a. 


Chutianga engkim zinna atana tihtur thilte tihfel 
a nih hnu chuan British Airways Flight No. 020-ah kan 

chuang ta a. Zan dar 10:40 chiah a ni a. Boeing 747 
thlawhtheihna mi 550 chuan theihnaah chuan London 
lam panin kan thlawk chhuak ta a ni. 


Kan chuanna thlawhtheihna chhung 


Kan thlawhtheihna chuanna chu British Airways 
ta a ni a. Tlar khatah mi pakua a thut theih a. A sir tawn 
tawnah hian kalna a awm a. Thlawhtheihna lian tak a 
nih avangin a chuan a hahdam em em a; ram hrang 
hrang tlawh chi thlawhna chutiang chu a han thlawk 
chhuak tur pawhin mi a sawi nasa lova, a dam hian a 
dam duai mai a. 


Thlawhtheihna mi chuang te viltu leh ngaihsaktu 
Air-Hostess-te lah chu an fel khawp a, an harh hra 
hian an hriat a, an viak a thain mi chuang te enkawl 
vel pawh an hneh hlein kan hria a ni. Heng mite hi 
Sap kan tih (British) mi vek an ni a. An hna an zawh 
hmel hle. 


Kan rual hian Washington-a kal ve tur Zaii Ich a 
fate pathum an pa Sangliana Seventh Day Advantist, 
USA-a awm zawm tur te chu an tel ve a, Mizo kan 
thahnem hle. He kan chuanna thlawhna hi Hongkong 
atanga lo kal London tlawha New York-a thlawk tur 
chu a ni. 


Thlawhtheihna lian Boeing 747 ang chi hi ram 
hrang hrang intlawhpawhna (international flights) 
atana hman a ni ber a. A thlawh rei thin avangin leh 
a thlawh hlat thin avangin an sa lian thin reng a. A 

chhan chu a phurh Passengers-ten hrehawm an ti ang 
tih an hlau a ni. 


Zan dar 11:30 velah chuan ei tur an rawn sem a, 
chaw tha tawk nelh nawlh tak hi a ni a. Sa tlang hnih 
tih tham fe mai hi an rawn telha thil dang te nen. Thil 
kalhmang han en hian Indian Airlines-a India ram 
chhunga thlawh ai chuan a dang deuh chuan a hriat 
a ni. Ei lamah chuan an hneh Ме. An Air-hostess-te 
chuan an hna hi nuam ti awm tak hmelpuin leh nui 
sang chung hian an thawk vekin a hriat a. Tawng 
rinnaa thil puan an han neih chang pawh hian a tawng 
ncitu tak tak an ni bawk a, Saptawng chu an hnehin 
a mawi thei hle. 


Thlawhna chhungah chuan han hawi velin India 
mi hmuh tur an vang tawh hle. Zoramah chuan zing 
dar 6 vela ni tawh a, mite pawh khawlaia hnathawka 
vak suau suau tawh tur an ni a. Thlawhnaah chuan 
khua a la thim phui tlat a, khawvar tur hmel pawh a la 
lang hauh si lo. 


Zaipawl member-te leh anmahni tawiawmtute 


Heng a hnuaia mite hi Mizo zaipawla tum hnihnaa 
USA leh Canada-a kalte chu kan ni a. Kan vai hian mi 
19 kan ni a. Calcutta atanga NI. Lalremruati haw ta kha 
ni rei vak lovah America-ah lo thlawk thlain min rawn 
zawm ve leh ta a ni. 


Zaipawl hruaitu leh Thusawitu ber chu Tv. 
Vanlalnghaka, MA, BD a ni a. Amah hi Pathian thu hriltu 

lar (Evangelist) a ni a, Choir Director (Zaipawl hotu) 
chu С. Thansiama a ni a. Zaipawl member-te chu So- 
prano-ah NI. Sailuti, NI. Lalthannguri, NI. Sailothangi 
leh NI. Lalremtluangi te an ni a. Contralto-ah 
NI. Lallawmchhungi, NI. Zothanpari, NI. Lalremruati, 
NI. Zodinpuii te an ni a. Tenor-ah R.L. Thianga, R.T. 
Nghaka, Lianzela. Bass-ah Biakhranga, Thanliana, 
Lalthanchhunga, R. Dawngliana te an ni a. Thil kal 
hmang thli thlai turin ZEF Chairman Pu Khuanga leh 
kei P Lalnithanga, hetih laia ZEF General Secretary-te 
chu 'Observers' angin kan kal bawk a. Heti zawng hi 
kan ni. 


Tumna hmasa ber Dhubai 


Zan dar 3:40 a.m (India hun)-ah chuan Dhubai-ah 
kan tum a, Dhubai hun ang chuan zing dar 2:30 vel a 
ni a, Darkar khat vel chu Airport-ah kan va chhuak a, 
а faiin a nuam ang reng hle mai. An Police min lo check 
tute pawh chu an fel hmel hle a, an incheina pawh 
India ai chuan nikhua zawkin ka hria a. An lo sap ve 
hle tan tawh a, zun ram thiarna pawh a faiin a 
thianghlim tawh hle a ni. Chil han chhakna mai tur 
pawh vang tak a ni. He Airport hi May ni 15, 1971-ah 
Sheikh Rashid Bin Said Al Mokroun-an a hawng a ni. 
Thla khat chhung hian thlawhna 55,000 vel zet chu he 
Airport-ah hian an tum a ni. Zing lam dar 5:30-ah Dhubai 
atangin kan thlawk chhuak leh ta a, London lam panin. 

Cinema leh zan rei 


Mi chuangten ninawm an tih lutuk loh nan tiin 
thlawhnaah chuan Cinema an chhuah tan ta a. An tawng 
ngaithla duh tan chuan pawisa chawiin beng bulah a 
ngaihthlak theih a. Tawng ri ngaihthlak theihna vuah 
loh chuan milem chu a tawng lo a ni. Khawthlang lam 
pan kan nih avang chuan India Sanaa zing dar 8:25-ah 
te pawh chuan a la thim ta tlat reng mai a. Hetiang hun 
angah te chuan Aizawla thian thenkhatte Tennis khelh 
vang lai kha a ni si a. Hun awm dan a mang lo ngei 
mai! Mut leh ngawt mai loh chu tih tur dang awm hek 
lo, tui takin kan mu leh ringawt mai a. Hetiang reng 
hian zan hi thimin khawvar hi awm ta lo se a hrehawm 
awm mang e te chu ka ti rilru a. 


Ka thiante-ho ka han en chuan thehmeh ang maiin 
an ngawia an muhil bawrh bawrh hlawm a. Khawi ram 
chungah nge kan thlawh tih pawh hriat ngaihna a awm 
tawh lova, Dhubai atangin London kan pan tih chu kan 
hre chiang a. Zorama zing dar 10 vel hunah chuan 
khawfing a chatin kawl a éng tan ta a. Ka zan hun tawn 
rei ber a la ni awm e! Aizawl angah te chuan office an kal 
nuk nuk tawh awm si a, ka ti rilru reng a. Hnuai lam kan 
han thlir lahin khawi ram nge ni awm tih reng reng kan 
hre thei bawk lova. 


Zaipawl membera Tenor sa R.L. Thianga nen kan 
zin dan makzia te leh hetianga rawngbawl tura ram hla 
taka Pathianina min hruaizia te, a chunga lawmthu sawi 
kan bat nasatzia te leh chu kan lawmna chu mi dang 
chunga Pathian hminga tilang tur kan nihzia te kan 

sawi dun a. Kan titi tui dun hle a. Thianga hi MA a ni 
a, Middle School Headmaster niin lehkha ziak mi tak 
leh thil chik mi tak a ni a. Zaipawl zin chanchin ziaka 
dah tu ber a ni a. Vantlang lo chhiar atan engmah 
chhuah mumal a awm ta si lova a pawi hle a ni. 


Europe leh Great Britain chungah 


Zorama zing lam dar 11 velah chuan Switzerland 
ram chungah kan thlawk ta a. Heng lai mite hunah 
chuan zing dar 6:30 vel chauh a la ni а. Hnuai lam han 
thlir chuan a hmuhnawmin mit a Па: hle mai. Tlang 
lian pui pui Alps vurin a khuh var vo mai te chu а awm 
nuk mai a. Han en reng reng hian tlang sang tak tak 
hian a khat nuk mai a. 


Chutia hnuai lam thlira hmuhnawm kan tih viau 
lai chuan zing tukthuan (breakfast) an rawn sem ta a. 
Hnuai lam en tul si, breakfast ei tul bawk si nen a indaih 
loh theih khawp mai a. Ка rin ai daihin Alps tlang khu 
alo hmuhnawmin a lo mawi a, Alps kan pelh hnu chuan 
Germany leh Belgium ram chunga thlawkin London 
kan lut dawn ta a ni. 


Hetih lai hian thu an han puang a, London chu 
tui tikhal thei khawpa vawt aia degree khata a la vawh 
avangin tum a harsat tur thu an rawn sawi a. Hnuai 
lam en cháknain kan khat a, mahse, chhum var a tam 
avangin a hmuh tam theih vak lohva. Tichuan London- 
ah chhum a tam lutuk avangin a tum theih dawn loh 
tih an rawn puang ta a. 

Tichuan tum theihna hnai ber Prestwick Interna- 
tional Airport, Scotland ram Glassow khawpui atanga 
thlang lam mel 30 vela hlaah chuan kan tum ta a. Chumi 
lai hunah chuan zing dar 7:30 a ni a, India-ah chuan 
chawhnu dar 1:00 a ni. Rei lo te emaw kan awm dawn 
kan ti chu darkar 3 zet kan awm ta a m 


Prestwick atangin London 


Chhun dar 12:00 (local time)-ah chuan London 
panin Prestwick atang chuan kan thlawk chhuak leh ta 
a. London chu darkar 1% thlawk a ni a. Thlawhna 
atanga lei lam han thlir chuan England ram chu a hring 
nuamin a mawi em em mai a. Farm nalh tak tak hi a ni 
ber maia kan hmuh te chu. An kalkawng han inzam 
vel te pawh chu a nalhin a hmuhnawm hman hle. Heng 
te hi thlawhtheihna a la san vak loh laia kan hmuh 
theih te chu an ni a. Ram pum pui awm dan tur te chu 
a suangtuah theih mai a. A hmun ngeia muang changa 
han fanah a itawm ngawt mai. 


An ram hi an chei ngun a ni tih chu a hriat nghal 
mai a. Rei lo te hnuah chuan thlawhna chu a thlawk 
sang tawlh tawlh a, tichuan chhum var dak tha em em 
mai te chu kan hnuaiah chuan a awm ta put mai a, 
chhum chungah chuan ni chu a sa tha em em mai si a, 
England ram khaw awm dan hi hetiang hi a lo nih dawn 
hi. Chhum a chhah em em mai a, ni sa an hmu tha lo 
hle thin an tih hi a dik dawn a nih hi ka ti rilru a. Chhum 
chung sang daihah feet 25,000 vela sangah kan thlawk 
a, hetianga sanga ni sa tha hi England ramin dawng ta 
se chuan a va han nuam dawn em ka ti rilru a. 

Tichuan dar 1 leh minit 12 velah chuan lei lam 
pawh kan hnaih leh tawh a. A hmuh chian leh theih 
tawh a. Lei lam han en chuan ram hmel reng reng hu 
a fel nalh vek hian a hriat a. Thil reng reng hi a mumal 
viau vek hian a lang a. An khuate chu mumal taka rem 
tih hnat reng hian a fel thlarh vek hian kan hmu a, 
enkawl loh lai hi a awm lo ni berin a lang. Hnai deuh 
atanga han thlir phei chu ni se a hmuhnawm lehzual 
awm mang e ka ti a. 


London afanga New York 


London Heathrow Airport-ah chuan dar 1 leh minit 
28-ah kan tum a, a rang thei ang berin New York lam 
pàn fur thlawhnaah kan insawn vat a. Hun a duh rei 
ang reng Ме. Tichuan New York pan tur British Air- 
ways Flight No. 2191-a chuang tur chuan kan inti fel ta 
a. Chawhnu dar 4-a thlawk tur chuan kan thu ta tham 
a. London hun ang chuan chawhnu dar 3:15 a ni a. 
Security check kan nei tan ta a. Kan taksaa thil 
hlauhawm kan ken leh ken loh an en a ni ber a. 


Healthrow Airport chu han en reng reng hian ram 
tin ram tang atanga lo kal khawmna tih a hriat Ме mai. 
Tumahin kan hmel danglam leh maksak enin min en lo 
reng reng a. India mi pakhat Bombay lama haw tur 
pitar Saptawng thiam map lo chuan min tibuai thelh a. 
Amah buaipujtu tur a hun taka а rawn lan tak avangin 
kan buaipui a ngai ta lova, kan lawm hle. Saptawng hre 


map lo te chungchang hi engtin nge an lo buaipui ang 
aw te kan ti rilru a. 

Tichuan New York pan tur thlawhnaah chuan kan 
lut ta a. Boeing 747 an tih chi mi 550 len theihnaah 
bawk chuan kan chuang leh ta a. Dar 4:50 p.m-ah Lon- 
don Airport atangin kan thlawk chhuak a. Thlawhna 
chhungah chuan ei tur hi an sem deuh reng a, a tlai 
thlakin ril a tam chhe hman lo a ni. 


New York kan thleng 


New York chu tlai (USA hun) dar 7 minit 18-ah 
kan thleng a. February ni 26, 1980 tlai a la ni a. Darkar 
hnih leh tlema thleng ta angah chhiartuten in ngai ang 
a, a ni hlek lova. London leh New York inkar hi darkar 
6 zet thlawk a ni a. Hun inthlak avangin USA hunah 
chuan tlai dar 7 vel chauh a ni a. Zoramah chuan Heb- 
ruary ni 27 zing a ni tawh. 


Eng eng emaw thil tul tih tur, bungraw check te, 
Airport-a kan tih zawh hnuin Bus min latu tur lo kal 
hun kan nghak ta ngar ngar a. Chutih chhung chuan 
kan ruala kal ve Zaii te пиа chu an pa Sangliana chuan 
New York Kennedy Airport-ah chuan a lo hmuak a. A 
rual hian Washington-a Mizo awmte zinga mi 
Vanrotluanga leh Tv. Sanga te pawh an lo tel ve a. Hun 
eng emaw chhung kan inkawm hnu chuan Washing- 
ton panin an tlan haw ta a. 


Keiniho chuan Bus chu kan la nghak ta ngar ngar 
a. Hmuh kan chak leh beisei em em Dr. Doxsee pawh 
chu a lo lang ta miah lo mai a. A ngaihna kan hre lo 
rilru Ме a. Hetih lai hi New York-ah chuan February ni 
26, 1980 zan dar 10 minit 15-in a la ri a. Zoramah chuan 
February ni 27, 1980 zing lam dar 8:15 a ni ang. 

x “New York chu London ai chuan nasa takin a lo 

wk a, Pawna han din reina chi a ni lo. Rei lo te 

pawh hian kekawr hi a huh ta vek emaw tih 
tur hi a ni a. Chuvang chuan in chhungah tlan luh leh 
thuai a ngai a. In chhung chu boruak lum leh vawt 
nuam tawk tura vawn (Air Condition) vek a ni a. 
Thlawhna atanga New York khawpu han thlir chu a 
hmuhnawm ngei mai. 


An khawpui inrem dan electric éng atangin a hnat 
theih viau mai a, awmze nei thlep thlawp vek hian êng 
pawh chu an chhi a, buai niai nuai leh de niai nuai hi 
а ni lova. Airport-a bungraw khaw! vir vel chu India 
ram nen chuan inthlau tak a ni. An tih vel danah hian 
tak khakna hi a awm vek hian a hnat a. Bungraw chhep 
chhuaktu khawl vir kual velin thingrem suitcase sir 
emaw a han ei peh mai a hlauhawm hauh lo. (Calcutta- 
а kan hawng lamin bungraw chhep chhuak khawl vir 
kual vel chuan kan suitcase te nun eichhiatsak a). 


New York Airport kan thlen hian kan zavaun 
Pathian khawngaihnain insawiselna tur kan nei lova. 
Kan taksa a damin kum 1978-a zin hmasaka kan naute 
thlawhna rui ang pawh tun tum hi chuan kan awm 
lova a lawmawm hle a ni. Nl. Sawmpari, Pu Khuanga 
monu Sangi nau New York-a Stenographer-a thawk 
pawh chu Airport-ah a lo kal ve a. 


New York-ah kan riak 


New York hun zan dar 11 leh minit 5-ah chuan 
De Pose chu kari hmu ta a. Kan han inchibai zawh 
uan a rang thei ang berin Hotel hnai ber Howard 

Johnsons-ah chuan Bus té chiin min hruai a. Hotel-ah 
chuan February ni 26, 1980 zan chu kan riak ta a. Air- 
port bul maia awm, Airport atang pawha lang thei reng 
hi a ni a. Hotel tha tawk tak ram pum huapa khaw lian 
deuh tawh phawta awm ang chi Hotel a ni a. 


Kan chuanna Bus chu a la tilum hman si lova, rei 
lo te pawh ni se a vawt kan ti hman hle. Motor reng reng 
hi tihlum (heated) vek a ni a, chuti chu ni lo se a hrehawm 
dawn mang пре kan ti a ni. Tichuan Room No. 416-ah 
Pu Khuanga, Tv. Vanlalnghaka leh C. Thansiama te nen 
kan thleng a. Kan naute dang chu room hrang hrangah 
pali aia tlem lovin kan thleng theuh va. Hetianga Hotel- 
a thleng tura beisei kan ni lova programme ang chuan. 


Amaherawhchu a hun taka Bus a lo kal theih loh 
avanga chawplehchilh taka han tih tak mai a ni a. 
Chuvang chuan buaithlakna deuh pawh awm lo thei a 
ni lo a ni. In chhawng li-naah kan awm a. Kan han 
hawi vel chuan kan hmaa kawngpuiah chuan eng lai 
pawh mai hian Motor hi an tlan dul dul reng mai a. 
Motor hmeh rik (horn) han hmeh rik tuar tuar hi a 
awm hauh lo thung a. A reh hian a reh thuap mai a ni. 


Chhun lai a ni emaw zan a ni emaw zing a ni 
emaw tlai a ni emaw Motor tlan tam dan chu a ngai pat 
reng hi a ni a. Han hawi velin an thinghnah reng reng 
chu a tlak kawlh lai a ni a, a kawlh vul vek mai hlawm 
a, a ro vek hian a hriat a. In chhung atanga han thlir 
pawhin pawn chu a vawh hmel hle mai. Kea kal mi vak 
vel hi hmuh tur an awm hauh lova. Eng emaw zawng 
chuan a khawharthlakin à hriat a. India khawpui mipui 
vei nuai nuaina hmun atanga lo kal tan chuan an 

khawpui hi mihring hian an rauhsan ta vek emaw tih 
mai tur a ni. Thlasik vawh vang lai a nih vang a ni. 


New York atangin Mt. Holly, New Jersey State 


New York hunah chuan February ni 27, 1980 zing 
dar 10:20 a ni tawh a. Kan pindanah chuan kan chuanna 
tur Bus lo thleng tur chu kan nghak ta ran mai a. Tele- 
vision hi pindan tinah a awm a, chungte chu kan herh 
a, rawng (colour) nei a ni a, englai pawh hian 
Programme a awm a. Programme hrang hrang herh 
chhuah theihna channel 13 lai a awm nghe nghe a. 


Kan hriat danin Long Island an tih hmuna Programme 
nei lovin New Jersey-ah kan kal zawk dawn a lo nia. Tichuan 
kan bungrua te kan thiar thla a, New Jersey panin kan Hotel 
Howard Johnsons chu kan chhuahsan ta a. Zing dar 11:30- 
ah New Jersey chu kan lut a. 


Kalkawnga kan thil hmuh te 


New York khaw chhunga an leilawn ropui pakhat 
Verrazano Narrows Bridge chu kan tlan tlang a, a ropui 
ngei mai. Khawvela leilawn inkhai (Suspension bridge) 
lian ber a ni a. An leilawn dawh dan hi a ropuiin an 
hneh em em mai a. A hnua hmun danga kan kal leh 
zelnaa kan rilru la leh kan ngaihsan chu leilawn te hi an 
ni. An dawh uluk bakah a nuamin a mawi a, a ropui 
bawk a. 


Kaikawng tluanin kawng bul vela thil awmte kan 
en ngun Ме a. Tlang pawng te hi а awm tam a. An in 
sak dan tlangpui chu Cement-a sak iaih uaih hi a ni 

lova, chenna in Cottage type-a sak a niin an sa nalh em 
em vek a. Ran vulh lai vak vel mai mai hmuh tur a awm 
lova, mihring kea kal hmuh tur an awm bawk hek lo. 


An kawngpui Highway chu dan naranin a ruala 
motor paruk kal theihna a ni a. A kal lam leh haw lam 
tan 3 ve ve. A lian zual deuhah chuan sir khatah 6 te an 
tlan a. Motor tlanna tur khu rawngin an rin chhuak vek 
a. Kan kal hun hi thlasik lai a nih avangin thing reng 
reng chu an hnah a tla kawlh vek a. Chuvang chuan ro 
vul hian an lang a ni. Mahse thingtangte chu an ro tak 
tak si lo. 


An kawngpui (highway) sir ber hi motor kal lai 
ding duh ta sela awlsam taka a dinna turin kawng 
chuang ang deuha hman a ni. Kawng sira hmun awl 
zau pui pui hring dup mai si te, Football field emaw 
kan tihte chu an lo hmun (farm) a lo ni a, engmah an 
chin loh lai leh an leh loh lai a ni a, chuvang chuan 
farm a ni tih pawh a hriat loh a ni. April thla lama thlai 
chinna tur atana buatsaih tur a ni chauh va. A khat 
tawkin hmun remchangah Service Area an ti a, chung 
chu a lo awm a. 


Chungah te chuan motor-a kal te tana mamawh 
hrang hrang motor repair-na hmun te, chaw eina hmun 
Restaurant te leh motor mamawh thil lamna te a awm 
zel a. A khat tawk hian motor atanga chhiah'an lakna 
Toll Gates an tih chu a awm zel bawk a. Petrol Com- 
pany lar tak kan hmuh fo chu EXXON an tih chu a ni. 
Leilawn mawi tak tak leh ropui tak tak kan tlan tlang 
fo-mai bawk a ni. 

Thiasik Vur tla 

Kan zin hun lai hi thlasik lai a ni bawk a. America 
khawchhaka awm New York State te, New Jersey te leh 
tuipui kama awm State dang reng reng chu an la vawt 
vau vau hle a. Virginia State lai velah phei chuan vur a 
tla nasa lehzual a. Fit khata chhah tein a tla a ni. Leiah 
chuan vur chu a nga hian a nga ten tun a. Vur hi kan 
la hmu ngai lo bawk a, a lo varzia leh nozia hi sawi 
tham a awm a ni. Pathian lehkhabuin vur айп a var ang 
a lo ti hi chu vur aia var ngat tur chuan tehkhinna sang 
tak a tluk awm thei tawh lo hial tur chu a ni. White 
Krismas an ti te pawh hi tihawm reng a lo ni. 


Zoram emaw India ram mite tan chuan vur hi 
hriat thiam a har hle a ni. Himalaya tlanga vur awm te 
emaw chu kan mitthlaa kan han ngaihruat theihte chu 
an ni mai a. Vur hi a thianghlimin han khawih vel pawh 
a nuam a, a mi chengte Sapho pawh hian an lawm 
thawkhat hle chu a ni. Vura tlengnate siamin, infiamna 
lar leh hmingthangah vura tleng hi an siam a ni. Vur 
chunga innawr kal leh làm te, hockey khelh te hial pawh 
vur avang hian an ching chhuak a, Ice-hockey an tih 
chu. Hei hi infiamna chi khat lar tak a ni. 





BUNG LINA 


AMERICA LEH CANADA RAMTEA ZAIPAWL 
RAWNGBAWLNA CHU TAN A NI TA 


Zaipawl Sawmtute thil tum 


Zaipawl sawmtu Christian Nationals Evangelism 
Commission (CNEC)-in zaipawl rawngbawlna atangin 
thil tum leh beisci an nci a. Chu chu Missionary ni tura 
pen chhuak turin mi 400 lai khawvel ram hrang hrang 
leh hnam hrang hrang atangin an beisei a. Chutiang zat 
Missionary chawm thei turin zaipawlin a tlawh tur 
kohhrante hnen atanga thilpek leh mi inpe chawmtu 
tur a beisei bawk a ni. Tunah hian khawvel ram hrang 
hrang 40-ah Missionary 1200 СМЕС enkawl lai an awm 
à, chu «hu mi 400 vela tihpun an tum a ni. 


Rawngbawlna hmasa ber 


America ram chhunga zai leh thu hrila 
rawngbawlna chu February ni 27, 1980 zan atangin tan 
a nita a. A hmasa berin Mt. Holly New Jersey-ah Easton 
Union Church-ah tan a ni. He rawngbawlna hmasa 
berah hian zaipawlten hla 9 an sa a. 


He Biak In hi Biak In lian lo tak a nih avangin mi 
an lo kal tam vak lova. Nimahsela inkhawmna chu a 
nuamin a boruak zang hlein kan hria a. Miten thinlunga 
an inpekna leh zaipawl an lo ngaihsanna chu hmuh 
theihin a lang a. 


26 Tuipui Ralah 


Tichuan beiseina sang tak nen kan rawngbawlna thla 
thum lai awh tur chu kan thlir a. Programme hautak leh rim 
thlak tak ni mah sela Pathian puihna leh hruainaa kan hlen 
theih inringin kan rilru kan siam ta a ni. 


Programme hautak dan 


Zan tin deuhthaw maia hla 8 atanga 10 han sak chu 
zaipawl tan, mihring taka han ngaihtuah chuan a 
huphurhawm reng a. Tin, hruaitu leh thuhriltu tan pawh 
zan tin maia thusawi a hautak dan tur chu a hriat theih awm 
e. Taksa a hrisel that a tulzia chu sawi thu a cheng lova. 
Pathian tanpuina leh hruaina lo chuan th rual a ni lo tih 
pawh a chiang a. Chuvangin in lama kohhran leh mi malten 
nasa taka min tawngtaipui chu a ngai tak zet a ni. 


Maryland leh Virginia-a rawngbawlna 


February ni 28, 1980 Ningani zan dar 7-ah 
Baltimore khua, Maryland State-a Arlington Baptist 
Church an tihah chuan rawngbawlna hun kan hmang 
a. He Biak In hi mi 1300 zet len theihna a ni a. Baltimore 
pawh khaw lian tak a ni. Mi pawh an lo kal tha hle. 


Hetah hian Washington atangin kan Mizo unaute 
pawh an lo kal ve a, kan han inhmukhawm chu kan 
hlim tlang Ме. He Biak In hian High School te pawh a 
nei a, an School naupangte tan Bus pawh an nei a. Biak 
In nena inzawm vekin an sikul pawh hi а awm a. 


February ni 29, 1980 zanah chuan Norfolk khuaa 


Calvary Temple an tíh Biak Inah rawngbawina a awm 
leh a. Heng Biak In pahnih Arlington Baptist Church 

leh Calvary Temple te hi kum 1978-a zaipawl kal te 
khan an lo tlawh tawh a. Chuvang chuart inhmel hriat 
tawh sain kan zuk kal a ni a. Norfolk khua hi Virginia 
State tuifinriat kama awm a ni a, lawngchawlhna hmun 
khaw lian tak a ni. 


Lynchburg-a Thomas Road Baptist Church leh 
Jerry Falwell 


March ni 1, 1980 Inrinni chu kan awl a, March 
ni 2, 1980 Chawlhniah Lynchburg khua Virginia 
State-ah chuan rawngbawlna a awm leh a. Zing dar 
9:30-ah inkhawmna Thomas Road Baptist Church- 
ah a awm a. Hei hi Dr. Jerry Falwell-a Biak In a ni 
Dr. Jerry Falwell-a hi America ramah chuan Billy 
Grahama tluka lár a ni a, Biak In ropui tak leh lian 
tak mi 2000 chuang zet thut theihna a ni a. An 
Programme kara tel ve chauh kan ni a. 


Zan dar 6-ah inkhawmna a awm leh a, an 
programme kara inzep kan ni leh a. Hla sakna hun tha 
tak heng inkhawmna vawi hnihah hian zaipawlten an 
nei thei a. March ni 3, 1980 Thawhtanni chuan zing dar 
9:30-ah Lynchburg khuaa Liberty Baptist College an 
tihah chuan hun kan nei leh a. He College hi Dr. Jerry 
Falwell-a Bible College a ni a. Khaw daifem deuhah a 
awm a. Zirlai 2000 rual zet hmaah zaipawlin hun an 
hmang a. | 

An Basketball khelhna hmunah inkhawmna chu 
an buatsaih a, a ropui hle. March ni 3, 1980 tlaiah 
Christianburg khua kan thleng leh a; he khua hi khaw 

vel zet chu an rawn inkhawm a, rawngbawina hun tha 
tak kan nei thei a. March ni 12, 1980 Nilainiah chuan 
Arizona State-a khaw pakhat Tempe kan thleng a. Faith 
Evangelical Free Church an tihah chuan hun kan nei 
leh a. Biak In pawh lian lem lo tak a ni. 


California-a rawngbawlna 


March ni 13, 1980 Nilainiah chuan California State- 
a Knotts Berry Farm an tih hmun chu kan thleng a. 
Hetah hian zan dar 8-ah chawhlui kilhona (Banguet) 
mi 300 rual zet chaw ei khawmnaah chuan hun kan nei 
a. He chawhlui buatsaihna hmun hi Hotel a ni a, CNEC 
hotute lo ruahman vek a ni a. Chutah chuan 
rawngbawina hun tha tak kan nei leh a. Knott's Berry 
Farm hi intihhlimna hmun leh thil hmuhnawm tamna 
а ni a. Disneyland ang deuh a ni. 


March ni 14, 1980 Zirtawpniah chuan San Diego 
khua California State chhim tawpa awm chu chawhnuah 
kan thleng a. Scott’s Memorial Baptist an tih biak inah 
rawngbawina zan dar 7-ah kan nei leh a, mi 400 vel zet 
chu an lo kal a. 


March .ni 15, 1980 Inrinniah chuan tlaiah Los 
Angeles khawpui kan thleng a. Zan Programme a awm 
loh avangin Bel Air Presbyterian Church atangin kan 
thlen in tur theuhten an in min panpui nghal a. 


A tuk March ni 16, 1980 Chawlhniah chuan Bel 
Aix Presbyterian Church-ah vawi thum a zawnin kan 
inkbawea а, Zing: dar 8:15-ah kan inkhawm phawt a, 
diir9:90-ah leh dar 11-аһ kan inkhawm leh a; a hahthlak 

lek lek thin. Dar 11 inkhawmnaah hi chuan Cliff Rich- 
ard pawh a tel ve nghe nghe a. Biak In lian tak a ni a, 
chutichung chuan inkhawm apiangin an khat ziah a ni. 


Los Angeles-ah hian khawvela film siamna 
hmun hmingthang Holly Wood an tih chu a awm 
a. Khawvel huapa Film Stars hmingthangho pawh 
hetah hian an awm ber a. Tlai dar 5-ah chuan Los 
Angeles khaw chhung ami tho Panorama City an 
tih chu kan thleng a. Grace Community Church an 
tihah chuan rawngbawlna kan nei a. Biak In lian 
tak a nia, mi 1000 lai an lo kal a. 


Nula Ruati a Jo thleng 


March ni 17-ah chuan Glendale an tih kalkawnga 
kan tlawhah chuan Television Programme neth a ni a. 
Darkar hnih dawn lai a duh a. Ventura khua chu tlai 
dar 4:30-ah kan thleng a. Tlai dar 7-ah inkhawm tan a 
nia. Mi 100 emaw chauh an rawn inkhawm a. An Biak 
In chu Ventura Missionary Church an ti a. 


He hmunah hian Biak In atanga hla lo teah a 
hma ni chuan mi sualin nupa tuak khat an lo vaw 
hlum a. Chu chuan mi a tiphawklek deuh a. Ni tin 
chanchinbuah te pawh an thla te nen an lo chhuah a. 
A tuk Thawhlehni March ni 18-ah chuan dar 3:30-ah 
Los Gatos Christian Church kan thleng a. Zan dar 7:30- 
ah inkhawm tan a ni a. A hmain kan thlen inten Biak 
In kawt atangin min la darh a. 


. Heta kan inkhawm dawn {еріп zaipawl member 
Lalremruati, a pa Vanmawia thih avanga Calcutta atanga 

min hawsan ta khan min rawn zawm leh ta a, kan 
lawm Ме a ni. London afangin San Francisco-ah a lo 
thlawk nal nal a, chuta tang chuan he Biak Inah hian 
min rawn zawm leh ta a ni. 


California-a rawngbawlna kal zel 


March ni 19, Nilainiah chuan zing dar 8:30-ah High 
School naupang hmaah Biak In pakhatah zaipawlin 
hun an nei a. Chu chu Valley Christian High School 
Students an tih te an ni. Zirlai 500 lai an lo kal khawm 
a. 


He School hi khawpui atanga hla deuhva awm 
a ni a, a hmun ngeiah tlawh a ni nghe nghe a. Tlai 
dar 4:30-ah Felton khua kan thleng a. Evangelical 
Free Church of Felton-ah chuan rawngbawlna kan 
nei leh a. Ningani March ni 19-ah chuan San Jose- 
a Community Church Biak In tlai dar 4-ah kan 
thleng a, rawngbawlna zan dar 7-ah a awm leh a, 
mi 200 zet an rawn inkhawm a. 


Bus kan thlák 


March ni 21 Zirtawpniah chuan dar 11-ah 
Neighbourhood Church an tihah chuan Sikul naupang 
lehzual hmaah zaipawlin hla an sa a, naupang 300 zet 
an lo kal khawm a. Tlai dar 2-ah Modesto khuaa First 
Baptist Church chu kan thleng a. Hetah hian World 
Vision Festival an neih lai a lo ni a. 


Modesto-ah New York atanga kan chuanna Bus 
chu a dangin thlak a ni a. Modesto-ah hian 
rawngbawlna hun kan nei (ha hie. Inrinni March ni 22- 
ah Chuan San Francisco kan pan a. Menlo Park Church- 

a innghatin San Francisco khua kan fang a. Zanah 
Programme kan neih loh avangin zan dar 8 velah San 
Jose kan thleng phei leh a. Kan {Меп in'turten an in 
lamah First Baptist Church atangin min la darh a. 


Chawlhni March ni 23, chawhma first Baptist 
Church-a Sunday School Class hmaah zaipawl an zai 
а. A hnua inkhawmna tak takah hun kan nei leh a mi 
an lo lawm der Ме. Chhunah Bazar hmun Princeton 
Plaza an tihah chuan zaipawlin hla an sa a. Tlai dar 
4-ah Menlo Park Presbyterian Church kan thleng leh 
a. Zan dar 7-ah inkhawm tan a ni a. Rawngbawlna 
hun kan nei tha hle. 


Heng kan rawngbawlna te hi California State 
chhung vek a la ni a. 


CNEC International Headquarter, San Jose kan 
thleng 


Thawhtanni March ni 24, 1980-ah chuan Menlo 
Park atangin San Jose kan pan leh a. Dar 3 p.m-ah 
kan thleng a. Le Baron Hotel-ah chawhlui (Ban- 
quet) CNEC hotuten an lo buatsaih a, mi 1200 vel 
zet an sawm a. Rawngbawlna hun гори tak zanah 
kan nei leh a, mi pawh an lo kal tha hle mai. 
Thawhlehni March ni 25-ah chuan CNEC hotute 
nen inkawmna CNEC Hars-ah kan nei a. 


Chaw kan eiho hnuin chawhnu dar 2 dawnah 
Morgan Hills kan pan a, United Presbyterian Church- 
ah rawngbawlna hun zanah kan nei leh a. Biak In lian 

vak lo a ni. March ni 26 Nilaini chuan chhunah CNEC 
Headquarters Office kan tlawh a, tlai dar 5-ah Santa 
Rose khua Bethel Baptist Church kan thleng a. Zan 
dar 7-ah inkhawm tan a ni. Mi 100 vel zet chu an lo 
kal a. 


Ningani March ni 27-ah chuan tlai dar 5-ah Sacra- 
mento khuaa Chinese Grace Bible Church chu kan 
thleng a. Zan dar 7-ah inkhawm tan a ni a, mi 500 vel 
zet chu an lo kal a. Chinese Christian te vek an ni a, 
California State chhung a la niin Sacramento hi an 
khawpui Sorkar thut hmun a ni. Hetah hian kan Mizo 
pui MC. lallianate nupa pawh kan hmu a, 
inkhawmnaah an lo tel ve nghe nghe a. 


Oregon State-a rawngbawina 


7irtawpni March 28,1980-ah chuan California 
chhuahsanin, Oregon State-a Charleston khua chu kan 
thleng a. Kan zin chhunga ni khata kan tlan hlat ber a 
la ni awm e. Zing dar 8-a chhuak kha tlai dar 7 dawnah 
kan thieng chauh a. Charleston Community Church-ah 
zan dar 8-ah kan inkhawm leh nghal a, mi 100 emaw 
chauh an lo kal a. Mahse thawhlawm an pe tha hle 
thung. 

Inrinni March 29-ah chuan tlai dar 4:30-ah 
Clackamas khuaa Bible Church an tih chu kan thleng a. 
Zanah programme kan nei lova, kan Шеп inah kan 
hahichawl thei a. Clackamas hi khaw lian lo tak niin 

| Staté-a awm a пі a. Portland khawpui atanga 

e à tii. Chawihni March ni 30-ah chuan Clackamas 

Bible Church-ah hun kan nei a. Sunday School dar 10- 
ah kan kal a, dar 11-ah inkhawm tak taka awm leh a. 
Rawngbawlna a tha-in mite an inhawng hle. 


Chawhnu dar 2-ah Clackamas kan chhuahsan 
a, Portland khawpui kan pan a hnaite a nih avangin 
kan thleng thuai a. Cedar Mill Bible Church-ah tlai dar 
6-ah inkhawm tan a ni a. India mi Chnstian sawm lai 
heng laia cheng ve, Kerela atanga lo kal te. chu an lo 
tel ve nghe nghe a. 


Washington State kan lut 


Thawhtan March 3l-ah chuan Washington 
State-a Tacoma khua kan 10 a. Tlai dar 5-ah Peoples’ 
Church-ah kan innghat a. Zan dar 7:30-ah inkhawm 
tan a ni a. Mi an tam lo hle a, mi 60 emaw vel chauh 
an lo kal a ni. 


Thawhlehni April ni I-ah chuan Washington 
State-a khaw lian ber Seattle chu kan lüt a. Tlaiah lrin- 
itv Centre-ah kan innghat a. Hei hi Biak In pawh a ni 
lova. Basketball khelhna chu Biak Inah an siam a. Dar 
7:30 zanah inkhawm tan a ni. 


BUNG NGANA 
CANADA-A RAWNGBAWLNA 


April ni 2, 1980-ah chuan Seattle atangin Canada 
kan lut a. British Columbia Province-a an khawpui 
Victoria chu tlai dar 4-ah kan thleng a. Central Baptist 
Church-ah kan innghat a. Dar 7:30-ah inkhawm tan a 
ni a, inkhawm a nuamin mi pawh an lo kal tha hle. 


A tak Ningani April ni 3-ah chuan Vancouver 
khawpui zing dar 10:30-ah kan lüt a. Vancouver hi 
Canada-a khawpui lian ber leh mawi a ni a. Zanah 
Queen Elizabeth Theatre an tihah chuan Programme 
kan nei a. Dar 8-ah tan a ni a, mi 500 vel zet an lo kal 
a. Lemchanna hmun lian tak a ni. Min lo buaipuitute 
hian pawisa tam tak chawiin an lo hmang hawh a ni 
a. Rei deuh zawk inpuahchah nan hun lo nei sela 
chuan mi tam zawk pawh an lo kal ngei ang tih an 
rin thu an sawi a. 


Zirtawpni April ni 4-ah chuan Vancouver atangin 
Kamloops khua kan pan a. Tlai dar 4-ah kan thleng a. 
First Baptist Church-ah kan innghat a ni. Canada-a 
British Columbia Province chhüng a la ni a. Zanah dar 
7:30-ah inkhawm tan a ni a. Hetah hian India mi 
Christian tlém an lo awm ve a. A thente phei chu 
kohhran upate pawh an lo ni a, zanah chuan chutianga 
India mi lo awmte inah kan thleng nghe nghe a. 


Canada-ah rawngbawlna tan а ni 37 


A tak April ni 5 Inrinniah chuan Calgary 
khawpui kan thleng a. Hei hi Alberta Province a ni 
tawh a. Calgary hi khaw lian tak leh mawi tak a ni. 
Bethel Baptist Church-ah kan 10 a, chuta tang chuan 
kan thlen in turten min la darh a. Hemi zán hian 
Programme kan neih loh avangin kan hahcháwl a. A 
tuk April ni 6 zing dar 7:45-ah Easter Service kan nei a. 
Dar 10-ah inkhawmna a awm leh a. 


Programme engkim zawh a nih hnu chuan 
chawhnu dar 2-ah Red Deer kan pan ta a. Bethani 
Baptist Church chu tlai dar 5 dawnah kan thleng a. 
Dar 7-ah inkhawm tan a ni a. Inkhawm a nuam hle a, 
mite an thain an inhawng hle bawk. 


Thawhtanni April ni 7-ah chuan Dalmaney khua 
Sasketchewan Province kan thleng a. Tlai dar 3:30-ah 
Dalmaney Bible Church kan thleng a. Zàn dar 7:30-ah 
inkhawm tan a ni a. Inkhawm an tha hle. A tük 
Thawhlehni April ni 8-ah chuan Waldheim khaw té tak 
té mél 25 emaw leka hlaah chuan tlaiah kan thleng phei 
a. Tlai dar 7:30-ah High School Auditorium-ah 
inkhawmna an lo buatsaih a. Mi an lo kal hnem ang 
reng hle. 


Nilaini April ni 9-ah chuan tlai dar 5-ah 
Sasketchewan khawpui Regina kan thleng a, Faith 
Baptist Church-ah zan dar 7-ah inkhawm tan a ni a. 
Ningani ni 10 April-ah chuan chawhnu dar 3-ah Calvary 
Temple, Winnipeg khawpuia awm chu kan thleng a. 
Winnipeg hi Manitoba Province khawpui a ni a. Zan 
dar 8-ah inkhawm fan a ni a. Inkhawm pawh nuam 
tak.a ni nghe nghe a. 

Canada atangin USA-ah kan lêt thia leh 


Zirtawpni April ni 11,1980-ah chuan USA lam 
kan pan leh ta a. Minnessota State kan lüt a. Chawhnu 
dar 2-ah Fargo khua North Dakota State ami chu kan 
thleng a. Zan dar 8-ah First Assembly of God Biak 
Inah inkhawmna а awm a. Mi an lo kal tlém hle. A 
hmain chhunah KFNW Radio Station-ah Programme 
kan nei bawk a. Inrinni April 12-ah chuan Minneapo- 
lis kan pan a, zan dar 9:45-ah kan thleng chauhva. 
Programme neih loh zan a ni a. Edina Baptist Church 
atangin min thlengtu turten an in lamah min hruai 
nghal a. 


Minneapolis hi Minnessota State ami a ni а. A 
tak April ni 13-ah chuan zing dar 8:15-ah Edina Baptist 
Church-ah kan inkhawm a. Dar 11:15-ah inkhawm a 
awm leh a, inkhawm apiangin programme neih ziah a 
ni a. Chawhnu dar 3:30-ah Minneapolis khawpu laili 
(Downtown)-a First Baptist Church kan thleng a. Biak 
In lian tak leh hlun tak a ni. Tlai dar 7-ah inkhawm tan 
a nia, mi 300 emaw zet an lo kal a, programme pawh 
a kal tluang tha hle. 


America ram laili-a rawngbawlna leh Billy 
Graham Evangelistic Headquarters tlawh 


Thawhfanni April ni 14-а kan kal lehna tur St. 
Paul khua chu Minneapolis bul mai a nih avangin kan 
chhuak lawk lova. Billy Graham Evangelistic Headquar- 
ters biak in bul hnai tea awmah chuan Pu Khuanga 
new kan lêng a. Kum 1978-a zaipawl an zin hmasak ber 
khan an lo Чам tawh a. He hmun hi a ropuiin Pathian 

malsawtnna dawnga thangduang chho zel a nih a lang 
chiang hle. 

Tlai dar 4:30-ah chuan St Paul khua kan pan 
leh a, Presbyterian Home an tih hmunah programme 
kan nei leh a. Hei hi tarho an dahkhawmna hmun a 
ni a. Chutiang tarho chu 300 zet he home-ah hian an 
awm a ni. Hengte hi anmahnia inchawm an ni a, 
Kohhran hian a in hi a tum a ni. Zanah Northwestern 
College Hostel Guest Room-ah kan thleng a. 


April ni 15 Thawhlehni chu kan bus repair-na 
hmun Fargo atangin a lo thleng tlai a, chuvang chuan 
kan chàm a. A tük April ni 16 Nilaini-ah chuan chawhnu 
dar 3-ah Elmbrook Church, Waukesha kan thleng a. 
Waukesha hi Winsconsin State-a awm a ni a. Zanah dar 
7:30-ah inkhawmna a awm a, inkhawm a nuamin a hlim 
thlàk hle mai. Chawimawina sáng ding chunga kut ben 
táwp mai hlei thei lo Standing Ovation an tih pawh 
hetah hian kan dawng a. 


April ni 17 Ningani-ah chuan Chicago khawpui 
kan chhun pelh a. Tlai dar 3-ah Presbyterian Church, 
Peoria khua ami chu kan thleng a. Peoria hi Illinois state- 
a khaw lian lutuk lo a ni a. Zan dar 7:30-ah inkhawm 
tan a ni a, inkhawm pawh a tha viau a, mi 300 emaw 
zet an lo kal a ni. 


April ni 18, Zirtawpni chuan dar 3-ah Plymouth 
khuaa Sunrise Chapel kan thleng a. Plymouth hi Indi- 
ana State-a khaw lian vak lo a ni. He khuaah hian lu 
kan mét nghe nghe a. Zanah dar 7-ah inkhawm tan a 

ni a, mi 200 vel zet chu an rawn inkhawm a, a nuam 
hle, April ni 19 Inrinni chuan chawhnu dar 2-ah Spring 
Lake khua Michigan State-a awm chu kan thleng a. 
First Baptist Church atangin kan thlen in turten an inah 
min la a, zanah programme kan neih loh avangin kan 
hahchawl a. 


Michigan Dil te enin a bul lawk khua Grand 
Haven-ah te kan thlen inten min lénpui a. A tuk 
Chawlhni April ni 20-ah chuan zing dar 9:30-ah Sunday 
School-ah kan kai ve a. Dar 11-ah inkhawmna a awm a, 
mi pawh an lo kal tha hle. Chawhnu dar 1-ah Michigan 
State-a Holland khua kan pan a, dar 2-ah kan thleng a. 
Immanuel Baptist Church-ah kan innghat a, Ча dai 6- 
ah inkhawm tan a ni a, mi an lo kal tha hle. Biak In an 
khat a ni. Inkhawm pawh a nuam. 


World Vision hmunpui tlawh 


Thawhtanni April ni 21-ah chuan zing dar 10-ah 
Biak in bul atangin car 4-in World Vision hmunah 
kan kal a. Chutah chuan mamawh thenkhatte min lo 
pe a, zaia rawngbawlna hun pawh neih a ni. Chhün 
chaw te kan ei a, chawhnu dar 1-ah Biak In kawt 
atangin kan chhuak leh a. Grand Rapids khuaa Air- 
port-ah min hruaitu tur Harold Stevens kan hmuak 
a. Tlai dar 5-ah Bedford khua Michigan State ami 
bawk chu kan thleng a. 


Dan pangngaiin an Biak In Bedford Bible-ah kan 
innghat a. Zan dar 7:30-ah inkhawm a ni a, mi an lo kal 
tiem hle mai. Mi 50 rual emaw chauh hi an lo kal a. An 
Pastor pawh a lo awm lova, mahse, inkhawm chu a 

nuam ang reng Ме mai. A tak Thawhlehni April ni 22- 
ah chuan Detroit khawpui kal pélin Troy khua chu tlai 
dar 5:30-ah kan thleng a. Troy Baptist Church-ah kan 
innghat a. Zan dar 7:15-ah inkhawm tan a ni. Mission- 
ary Conference an neih lai a lo ni a, darkar chanve 
chauh hun kan nei thei a. 


Nilaini April 23-ah chuan chawhnu dar 3:30- 
ah Dayton khua kan thleng a. Hei hi Ohio State a ni 
tawh a. Christian Tabernacle an tih Biak Inah kan 
innghat a. Zan dar 7:30-ah inkhawm tan a ni a, mi 
500 emaw zet an rawn inkhawm a. Ningani April ni 
24-ah chuan tlai dar 6 hnuah Beloit Westville Con- 
gregational Church kan thleng a. Hei hi Ohio State a 
la ni a. Zanah dar 7:30-ah kan inkhawm lehnghal a. 
Dayton leh Beloit hi kum 1978-ah 7aipáwlten an lo 
tlawh tawh a ni. 


Canada kan lit leh 


Zirtawpni April 25 dar 11:30-ah Canada kan Itt 
leh a. Dar 12:30-ah Niagara Falls kan thleng a. Tlai dar 
3:30-ah Kitchener khua kan lit a. Faith Missionary 
Church-ah kan lit a. Zanah dar 7:30-ah inkhawm tan 
a пі. Inkhawm a nuamin mi pawh an lo kal tha a. 
Kitchener hi Canada-a Ontario Province-a awm a ni. 


Inrinni April 25 chawhnu dar 3:30-ah High Park 
Baptist Church, Toronto kan thleng a. Dar 7:30-ah 
inkhawm a ni a, inkhawm a nuam hle. CNEC Canada 
Board Member te leh Nationals thenkhat India atang 
te, Indonesia atang tea lo kal an awm bawk. 

Chawihni April 27-ah chuan zing dar 1ł-ah Cal- 
vary Church, Oakville-ah kan inkhawm a, mi 500 zet 
ап lo kal a, a nuam hle. Tlai dar 4:15-ah Buffalo khua 
USA-a awmah kan 10 a. Metropolitan Chapel-ah kan 
innghat a. Zaipawl rawngbawlnain an rilru a khawih 
hle a ni. 


Peoples' Church, Toronto-a rawngbawlna 


Thawhtanni April ni 28-ah chuan tlai dar 3-ah 
Toronto khawpui kan thleng a. Kalkawnga Hamilton 
khuaah kan muangchang a. Toronto kan thlen veleh 
Peoples’ Church-ah kan lat nghal a. World Missions 
Conference an neih lai a ni a. Zan dar 7:45-ah inkhawm 
tan a ni a. Osworld J. Smith, he Biak In dintu hian thu 
a sawi a. Amah hi kum 92-a upa a ni tawh a. Khawvel 
chanchin tha hrilh darh hna hi kohhrante tana hna 
pawimawh ber a ni a ti. 


Zaipawlin hemi zan hian hla pahnih chauh an sa 
a. Mi programme awmsa kara tel ve chauh kan nih 
avang a ni Toronto-ah hian Peoples' Church-ah 
chawlhkar khat chhung atana programme lo siam lawk 
sa angin ni tin mai chhun dar 12xah leh zan dar 7:45-ah 
hun nei 2iahir May ni 14,1980 thleng kan châm a. Ni 
tin leh zan tin inkhawm a ni a, programme tha tak tak 
а awm reng a, kan zaipáwl te pawhin Ма an sa tha 
theiia miten an,léwm thei hle thin. 
Heng: tinkhawmpui chhung hian zaithiam 
eigewn папа hmang Group thumin hun 
an пй bawk a. Chungte chu The Stone Brothers te, 


Canada-ah rawngbawina tan a ni 43 


The Sharetts te leh The Atone Indian Family te an ni. 
Peoples’ Church-a rawngbawina kan neih chhung hian 
vanneihthlak takin Oswald Smith-a thusawi vawi hnih kan 
ngaithla hman a. Amah Oswald-a hi a upat tawh avangin 
hun eng emaw chhung chu thu a lo sawi ngai tawh lova. 


Christian lehkhabu lar tak tak ziaktu a ni bawk 
a. Mizote phei chuan amah hi kan hriat lar pawl tak 
pawh a ni a. A lehkhabu thenkhat Mizotawnga lehlin 
te chu “Ram ka duh ber,” (The Country Love Best) 
tih te leh “Thlarau lainatna” Passion for Souls te an 
ni. Chawlhni May ni 4,1980 zanah chuan inkhawmpui 
chu a tawp ta a ni. 


Ottawa leh Montreal-a rawngbawlna 


Thawhtanni May ni 5-ah chuan Toronto 
chhuahsanin Peterboro khua chu tlai dar 5-ah kan 
thleng a. Canada ram chhung a la ni. Evangelical 
Ministerial Church-ah zan dar 7:30-ah kan 
inkhawm tan a. Mi 100 vel an lo kal a. Thawhlehni 
May ni 6-ah chuan dar 4:30-ah Ottawa Metropoli- 
tan Church kan thleng a. Dar 7:30 pm-ah inkhawm 
tan a ni leh a. Inkhawm an tha hle, mi 500 emw zet 
an lo kala ni. Nilaini May ni 7-ah chuan tlai dar 4- 
ah Montreal khawpui kan thleng a. West Island 
Baptist Church-ah kan innghat a. Zan dar 7:30-ah 
inkhawm tan a niin, inkhawm boruak a nuam hle. 


America-ah kan lit thla leh 


« May ni 8, Ningani chuan America ram chhung 
New York State-ah kart lêt a. Tlai dar 6-ah Nyack khua 

kan thleng a. Simpson Memorial Church-ah kan innghat 
a. Zan dar 7:30-ah inkhawm fan a ni. Mi 100 dawn lai 
an таулу inkhawm a. Biak In lian a ni lo, 


A tük Zirtawp ni May ni 9-ah chuan chawhnu 
dar 3:30-ah Lancaster, Pensylvania State-a awm chu 
kan thleng a. Zan dar dar 7:15-ah inkhawm tan a ni. 
Lancaster kan thlen hma mél ruk velah chuan kan 
Bus chuanna ke a keh thut mai a, tlema tlemah 
accident lian kan tawk thelh nghe nghe a. Nimahsela, 
Pathian venna avangin engmah kan ti lova. 


Kan inkhawmna Biak In hi Calvary Baptist Church 
tih a ni a. Kum 1978-ah zaipawlten an lo tlawh tawh 
nghe nghe a. A tûk Inrinni May ni 10-ah chuan tlai dar 
4-ah New York khawpui kaltlangin Fairfield kan thleng 
a. Fairfield hi Connecticut State-a awm a ni a. Zan dar 
8-ah inkhawm a ni a. Mi 150 emaw zet chu an lo kal a. 
Chawlhni May ni 11-ah chuan zing dar 9:45 inkhawmah 
Pastor sermon kan ngaithla a. Zaipawl pawhin hla an 
sa bawk. 


Chhun dar 11-ah inkhawmna a awm leh a, chutah 
pawh chuan kan tel a. Chawhnu dar 1-ah Fairfield 
chhuahsanin Lexington khua tlai dar 4:30-ah kan thleng 
a. Grace Chapel-ah kan innghat a. Kum 1978 khan 
zaipawlin an lo tlawh tawh a ni. Dar 6:15-ah inkhawm 
tan a ni a. Zaipawl pawh an zai tha hle. Lexington khua 
hi Massachuset State-a awm a ni a, chanchin (history) 
ngah tak a ni. 

Canada luh vawi thumna leh USA-a kir leh 


Thawhtanni May ni 12-ah chuan tlai dar 4-ah 
Maine State khawpui Augusta kaltlangin New 
Brunswick Province, Canada chu kan thleng a. Tlai dar 
5-ah Woodstock khuaa United Baptist Church chu kan 
thleng a. Zan dar 7:30-ah inkhawm tan a ni. Inkhawm 
a nuamin miten min lo lawm hle a, an thalaite (KTP?) 
an tangkaiin an phir hle a. Thawhlehni May ni 13-ah 
chuan tlai dar 4-ah Frederiction khua kan thleng a. New 
Brunswick khawpui a ni. Devon Park Baptist Church- 
ah kan innghat а, zan dar 7:30-ah inkhawm tan a ni. 
Inkhawm pawh a nuam hle. 


May ni 14, Nilainiah chuan St. John khawpui 
kan thleng a. Zan dar 7:30-ah Rothesay Baptist Church- 
ah inkhawm tan a ni a. Mi an lo kal tha hle. Mi 400 zet 
an lo kal a ni. Inkhawm pawh a nuamin programme 
a kal tluang tha Ме a. Ningani May ni 15-аһ chuan 
chawhnu dar 1:40-ah USA-a Maine State chu kan Itt 
leh a. Lisbon Falls khaw lian vak lo chu tlai dar 4-ah 
kan thleng a. Biak Inah kan innghat nghal a. An Biak 
In hi Lisbon Falls Baptist Church an ti a ni. Zan dar 7- 
ah inkhawm tan a ni a. Mi 100 emaw zet chu an rawn 
inkhawm a ni. 


May ni 16, Zirtawp niah chuan tlai dar 7:30-ah 
Boston khuaa Park Street Church chu kan thleng a. 
Boston hi Massachussets State-a awm a ni a. He Biak In 
hi khawpui laili taka awm a ni nghe nghe a. Kan thlen 
tlaina chhan chu kan Bus that loh vang leh Portland 
hmunah Motor chhe thlakna Spare part an hmuh lawk 
loh vang a ni. Chaw pawh ei lovin kan inkhawm nghal 
vat a, zan dar 8:30-ah kan bang a. 

A tuk Inrinni May ni 17-ah chuan chhun dar 
2-ah New York kan thleng a, kan kal tlang a. Tlai 
dar 5-ah Bloomfield kan thleng a. Hei hi New Jer- 
sey State a ni. Brookdale Church-ah kan innghat a, 
zanah Programme a awm loh avangin kan thlen in 
Missionary Home pakhat-ah chuan kan hahchawl 
a. He hmun Bloomfield hi New York atanga hnai te 
mel 15 emaw leka hla a ni a. 


Chawlhni May ni 18-ah chuan zing dar 10:45-ah 
Brookdale Church-ah kan inkhawm a chawhnu dar 
2:30-ah kan chhuak leh a, dar 4-ah Hawthorne Gospel 
Church ken thleng a, dar 7 p.m-ah inkhawm tan a ni. 
Hawthorne hi kum 1978 khan zaipawlin an lo tlawh 
tawh a. Biak In lian tak niin inkhawm pawh a nuamin 
mite an inhawng hle a ni. 


Rawngbawlna hnuhnung 


May ni 19, 1980 Thawhtanni-ah chuan tlai dar 
4:30-ah Emerson Bible Church kan thleng a. Zan dar 
7:30-ah inkhawm tan a ni a. Biak In te tak te a ni a, mi 
50 vel lek hi an rawn inkhawm a. Mahse, Missionary 
chu 17 zet an tir a ni. Kohhran member pawh 100 emaw 
lek chauh an ni a. Inkhawm chu a nuam hle. 

Hetah hian USA leh Canada-a zaipawl 
rawngbawlna chu a lo tawp ta a ni. A tuk ni 20 May 
1980-a thlawk chhuaka haw tur kan ni ta a. Chu lam 
chuan kan rilru pawh a la tawh hle a ni. 


BUNG RUKNA 


KOHHRANA PATHIAN BIAK INKHAWM 
KALHMANG 


Kohhran an lo inralring 


Kohhran kan tlawhte reng reng hi a hmaa 
zaipawlten an Biak Ina hun (programme) an neih dan 
tur leh anmahni lo thlen an huam thu CNEC hotute 
hnena a hmaa lo hriattir tawh vek an ni a. Programme 
buatsaihah te reng reng chuan Mizo Choir-tena hun an 
neih dan tur te a lo chuang lawk diam a. An kohhran 
member-ten an lo hre lawk sa vek a ni. 


Anmahni sawi dan takah zaipawl lo thlen hun tur 
chu an lo nghahhlelh leh an lo thlir ber chu a ni a. 
Chutiang a nih avang chuan kan thlen ni tur te leh a 
hun vel tur te pawh an lo hre lawk vek a. Chu lovah 
kan thlen hun tur darkar te pawh kal chungin min 
hruaitu CNEC hotuten telephone-in an hrilh nawn leh 
ziah bawk a ni. 


Zaipawl hun neih dan kalhmang 


Dan naranin inkhawm hi tlai dar 7:30-ah hian 
neih a ni tlangpui a. Inkhawm Chairman chu a tam 
zawkah chuan an Pastor Senior an ni thin a. Mipui 
thutna atang hian an lo chhuak mai a. Keini Biak Ina 
Chairman thutna awmsa ang hi a ni ve lova. Inkhawm 
tan hla hruaituin hla sak a hruai a, uar taka zai leh a 

kutte vaiin mipuite a han chawk thova. Chutah Chair- 
man-in Mizo zaipawlte an lo beisei anga an lo thlen 
thu leh an hruaitu chu Tv. Vanlalnghaka a ni tiin tawi 
tein minit thum emaw lek chhungin a han sawi a. 


Chumi hnuah chuan inkhawmna kal hmang tur 
chu Leader Vanlalnghaka hnenah a hlan ta thin a ni. 
Chutah Nghaka chuan Mizo Choir chanchin a han sawi 
a. India hmar chhak kil khata ram Mizoram an tih atanga 
lo kal kan nih thute leh kan lo kal chhan te tawi kim 
takin a han sawi a. 


Chumi hnuah chuan zaipawlin hla 3 te an han 
sa zawn a. Mizote Testimony atan “Thim zingah ka 
awm tawh a” tih te leh “Suala ka bo tawh Lal Isuan 
min zawng hmu” tih te chu a hawnna ang deuhvin 
sak ber te chu an ni a. Chumi hnuah chuan kum 85 
hma lama mi lu la hnam mai kan la nihzia te, 
Chanchin Tha kan rama a lo thlen dan, mi lu lak 
ram mut hnu lawka Chanchin Tha kan rama lo 
thleng a nihzia te; kum 80 chhung leka Chanchin 
Thain kan nun pum pui a tihdanglam takzia te leh 
kawng tinrenga hmasawnna a rawn thlenzia te mite 
khawsak phunga kan intluk tlanzia te, chung te 
chu kan hruaitu chuan a han sawi a. 


Chumi hnuah chuan khawvel puma Chanchin 
Tha theh darh nana Mizoten tan kan lak dan te leh 
kan ram pawna Missionary 100 aia tam tawh mah kan 
thawn chhuah ve dan te, chumi atana pawisa kan tuak 
dan te kim chang takin a han sawi a. Chung zinga lar 

deuh deuh te chu "Buhfaitham" te “Thingfak Haw!” te 
leh "Ramthim Zin" te an ni. 


Chutianga harsa taka Missionary te tirh 
chhuahna atana pawisa kan tuak te chu tlem te niin 
lang mah se, kum khat chhunga mi tinina an lo tih 
chuan a tlinkhawm hnem theihzia te leh cheng nuai 
mai ni lovin a maktaduai hial a lo nih theih dan te a 
sawi thin a. Tun lai hian Missionary tirh chhuah hi 
engmah a sawt tawh love an ti a ni awm e. A sawtzia 
chu zaipawl tuna rawn tlawhtu che u pawh hi chutiang 
Mission rah chu kan ni a. 


Keini hian Mission la tangkaizia leh hna an la 
thawh thatzia «hu a langin kan entir a ni tiin Nghaka 
chuan a sawi thin a. Chutiang a lo nih chuan nangni 
America mite lek phei chuan Pathian ram zauna atan 
hian tun aia nasa zawkin tan in la leh thei a ni tia 
anmahni fuih chungin Pathian hminga pek chu a tlem 
emaw a tam emaw a pung thin a, tiin a sawi ber a. 
Chumi fiahna chu mipui sangnga hraiah khan a ni. 


Chhang per panga leh sangha pahnih kha 
chhangah pawh chhang khawro leh tlawm ber chi 
Sanghaah pawh ngha lian chi ni lo dawntial kan tih 
ang hi a ni awm e. Nimahsela, Isua ke bula rawn làk a 
nih a, hlan a nih chuan tlem te pawh tam takah a lo 
chang thei thin, a chhan chu Pathianin mal a sawm 
vang a ni. Isua ke bula hlan a nih phawt chuan kan 
sum leh paite kan talent neih te, tlemte pawh ni rawh 
se, tih punin a awm thin a ni. 

Hlan a nih leh nih loh hi a pawimawh ber chu 
a ni, tin mite chona thu a sawi uar a. Buhfaitham kal 
hmang chiang em emin a sawifiah bawk. Thingfak hawl 
te, ram thim zinte leh kan thlai thar thawhlawm ang te 
pawh chiang tak leh fiah takin a sawi thin a ni. Hetianga 
kawng hrang hranga tan kan lak dan a han sawi chuan 
miten ngaihawm an ti thin hle a, anmahni tana chona 
a nihzia an inhre hle thin a п. 


Tin, Pathuan thu chang dang, “Kera tan zawng nun 
hi Krista a ni,” tih te, “Tu pawh he tui in apiang an 
tuihal leh ang,” tih te leh hun hnuhnunga hun khirh 
tak lo awm ttur thu te, tun lai hun hi hun khirh tak 
Paulan Timothea hnena a sawi kha a nih tawhzia te leh 
khawvela sualna а nasat tawhzia Sodom leh Gomorra 
hun ang maia kan nun takzia te Nghaka chuan а sawi 
thin a ni. Miten an ngaithla ngunin an rilru a khawih 
hle thin a ni. 


Tum khat zaipawl hla sak zat 


Dan naranin zaipawlin tum khat inkhawm 
chhung hian hla 8 atanga 10 hi an sa ber a. A tam zawk 
chu sap hla ni mah se, Mizo hla pakhat emaw tal chu 
sak a ni ziah thin a. Chu chu zaikhawm kal hmang 
anga khuang nena sak a ni thin. Chutiang hla sak zin 
ber chu "Aw  Lalpa, Davida leh a Thlah Arsi" tih leh 
tun lai hla thar, "Mitdel kan awm tawh lawng Jerusa- 
lem tharah" tih te hi an ni a. A hnuhnung hi chu 
tingtang nen a part kima sak a ni thin. 

CNEC hotute leh thawhlawm 


Kan hruaitu Vanlalnghakan thu a sawi zawh 
chuan CNEC lam hotuten zaipawl an sawm dan tlemte 
leh СМЕС hnathawh awm dan leh zaipawl an sawma 
an thil tum ber te an sawifiah a. Chumi hnuah chuan 
Mizo zaipawl tanpuina thawhlawm Pastor-ten an 
dawng sawng a. Chutiang thawhlawm chu a pawisaa 
pe lovin Cheque-in kohhran te khan СМЕС hnenah an 
pe thin a ni. Zaipawl rawngbawlna hautak dan te leh 
pawisa a duh tam dan te kohhran-ho hian an hna a. 
Chuvang chuan thawhlawm hi an ngai pawimawh Ме 
a ni. 

Tin, kan I eader Vanlalnghakan mipuite hnena a 
sawi uar fo chu zaipawlte hi cisawn nana zai an ni 
lova, hnathawh hrang hrang nei an ni a. Pathian 
rawngbawi nana an hun hlu tak petute an ni. Anmahni 
lamah he rawngbawlna atanga pawisa hlawh tur leh 
hlawkna mimal tana awm map lo a nihzia te a sawi 
thin a. Tin, thawhlawm khawn tura lo kal kan nih lohzia 
leh thawhlawm reng reng kan kuta a luh lohzia Ich a 
zavaia CNEC hnena khawvel pum pui huapa Chanchin 
Tha thehdarh nana hman a nih turziate an han hriat 
chuan, chu chuan an rilru a khawih em em thin a ni. 


Zaipawl hla sakte chu tha an ti thei em em a. An 
han zai zawh hi chuan kut hi an beng thum hluah 
hluah ziah thin a ni. A khat tawk hian an zai lai te hian 
‘Amen’ lo ti tawk an awm reng bawk a. Halleluia Cho- 
rus hi a tawpah sak a ni ziah bawk a. He hla an han 
ngaihthlak phei hi chuan tha an ti lehzual thin. Halleluia 

Chorus hi sapho hian rimawi tum awm lovin aw hau 
ringawt nena sak chi-ah leh sak theihah an ruat lova. 
Mi tam fein musical hmanraw chi hrang hrang nena 
sak theih chauhvah an ruat a ni. 


Nimahsela, kan zaipawltena awfai thiau maia rual 
em ema an sa an han hriat hi chuan mak an ti tawp 
thei lo a ni ber mai. Kut hi an beng thum hluah hluah 
mai thin a ni. Mizote hi zai thiam chu kan ni lova, zai 
nasa hnam chu kan ni. 


Pathianin talent min pek zai theihna kan neih hi 
kan thiamzia entir nan ni lovin Pathian ropui nan leh a fak 
nan kan zai zawk a ni, tiin kan hruaituin a sawi thin. Mizo 
20 emaw awmkhawm tawhnaah chuan zaipawl hi a siam 
theih deuh zel a ti bawk. Kan zaipawlte hla sak dan an han 
hmuh hi chuan an awih zawng tak a ni awm c. 


Inkhawm bànah 


Kan hruaituin thu a sawi zawh a, hla te sak a 
nih a, CNEC lam atang tea tih tur leh sawi tur an sawi 
zawh a, thawhlawm te khawn a nih hnuah chuan 
Pastor hnenah inkhawmna hlan a ni leh thin a. Chutah 
Pastor-in malsawmnain inkhawm a tin ta thin a ni. 


Inkhawm ban veleh sumhmun bathlarah 
inkhawm hmáa lo rem sa diam tawh zaipawl Record 
te, Cassettes tape te leh zaipawl hla bu hralh tur chi 
reng reng chu hralhna hun a awm thin a. Miten an 
rawn dawr nak nak thin a. Biak In thenkhatah chuan 
a hralh hnem theih viau va, a thenah erawh chuan 
hralh sak fe na te pawh a awm. 

Zaipawl Ма bu hi Biak Inah zaipawlte zai hmáin 
Cent 50 (Rs 4/-)-a lei turin sem a ni thin a, a man chu 
inkhawm banah an rawn pe thin. Hlaa rawngbawlna a 
nih avangin a hla thu miten an hriatchian a pawimawh 
a. Tin, Saptawng hi kan pianpui tawng a nih loh avangin 
kan lam te a dik lo thei a. Mipuiten chiang taka hlaa 
thuchah awm chu an hriat theih nan hla bu an lo en 
kha a tul a ni ti tein kan hruaituin a puang hmasa thin. 


Tichuan inkhawm bana engkim peih a nih hnuah 
chuan thlen in an han sem a, tuhuan zan dar 9:30 velah 
chuan kan {Меп in tur te chuan an in lamah an car-in 
min kalpui ta sang sang thin a ni. A tuka Biak In kawta 
min dah leh hun tur hnlh chian an ni vek bawk a ni. 
Chutiang chuan kan zan inkhawmna te chu kan tling 
tla thin a ni. 


Inkhawm banah hian Biak In sumhmunah Coffee 
emaw thingpui emaw inhona a awm deuh ziah a. Coffee 
emaw thingpui emaw duh chuan mahni va insiam ve 
chawt chawt mai tur a ni a. Biak In sumhmunah Ich 
thingpui inkhawmnaah te khuan an inkawm mawlh 
mawlh a, an inhmelhriatin nel takin an inbe sawt sawt 
hlawm a ni. Anmahni zingah chuan in zah thim them 
a awm lova, biak peih phawt chuan an kawm theih 
mawlh mawlh vek a, peih tawh loh thleng thleng pawha 
mi biaa mi ngaihsak an ni. 


Biak Ina an hun hman dan tlangpui 


Biak In lianah te chuan a hma atanga Programme 
lo nei sa vek tawh an ni a. Cnumi kara zuk inzep ve 

mai kan nih avangin dan naranin minit 15, 20, 30 te 
hun pek kan ni thin a. Chuvang chuan hla sak chauh 
lo chu thusawina hun a awm thei thin lova. 
Amaherawhchu chutianga hun chep kan neihna chu a 
tam lova. Kohhran lian zual te chuan Television te pawh 
an nei a. Chungte chuan USA pum puia hmuh theih 
turin an Programme chu Television-ah an chhuah thin. 
Chutiang kohhran lian Television nei thei te chu 
Lynchburg khuaa Thomas Road Baptist Church leh 
Toronto-a Peoples’ Church te an ni. 


Biak In tam takah chuan Chawlhni inkhawm te 
leh thusawi pawimawh deuh te chu Cassette Tape-ah 
an record fhin a. Chutiang record theihna khawl leh 
hmunte chu an nei vek a. Chung Cassette tape te chu 
an hralh leh thin a, inkhawm ve thei lo te pawh ina 
sermon pawimawh an ngaihthlak ve theihna turin. Biak 
In lian deuhvah chuan tawng thei lo leh 
bengngawngtena thusawi an hriat ve theih nan tiin 
chutiang tan chuan zaizira tawng let thiam te chuan 
thu sawi awmzia leh hla thute chu zaizirin an lo let ve 
leh thin a ni. Hei hian mite an lo inpekzia leh piangsualte 
an ngaihsakzia a tilang hle a ni. 


Mipui awmdan - Biak In chhungah 


Inkhawm chhungin chhuak mai mai leh khuh 
ta sup sup hi an awm ngai hauh lova. Nau no pawm 
te chu awm ve bawk thin mah se nau tap ta rawng 
rawng hi an awm lo viau mai. Chutianga tap palh an 
awm pawhin rang takin an chhuahpui nal nal mai thin. 


An Upate (deacons)-ho khuan thawhlawm an 
khawn ber 4. Thawhlawm ip kan tih ang hi a duhin an 

hman theih nan thutna hmaah hian lak mai theihin an 
dah thin. Biak In tam zawkah chuan Upatt khu thutna 
hnung berah an thu thin. Min lo chiau autu atan Upate 
khu an hmang ber a. Keini Biak In ang hian hma lama 
hmun dawhsanah thutna chu awm bawk mah se, chung 
chu zaipawl thutna atan hman a ni ber a. Inkhawmpui 
angah te chuan hotu deuh te chu thu thin mah se, dan 
naranin mi an thu meuh lo a ni. 


Tawngtai leh Kohhran member te 


Tawngtai hi dan naranin an tisei ngai lo. lawi fel 
tak hian an tawngtai a ni ber mai. An han chham dan 
atangin an nelin an ti thang tih hia hriat a. Pathian chu 
Pa tak tak anga kovin an duh tak kha an sawi fak thin 
a ni. An chham sei duah ngai lo hle. Chu lovah an ла 
khu a dangin an tlin tawh khawp a ni ang chu fiamthu 
deuhva thu han sawia nuih tak hluah hluah te pawh 
khu a tam a. Muk ta run Ieh nuih thiang lo angin Biak 
Inah an awm lo a ni ber mai. Chu chuan an mizia a ti 
pawnlang chuang lova, a hun leh a hmun a thuin thiltih 
dan an hre tawh a ni ber mai. 


Dan naranin kan kohhran tlawhte chu member 
200/300 atanga 2500 thleng nei te an ni ber a. Kohhran 
tê tak te mi 50 emaw lek lo kalna te pawh a awm a. 
Nimahsela, chutiang kohhran té kan tihah te chuan 
inpawlhona a tak duh thin hle zawk a ni. A chhan nia 
lang chu an rilru tak taka min lo dawnsawn thin vang 
a ni a, chu chuan min titlangnel thin a ni. 


BUNG SARIHNA 
BIAK IN HRANG HRANG TLAWH TE 


Tualchhung Kohhran kalhmang 


Bung lina leh Bung nganaah America leh Canada 
ram chhunga Biak In hrang hrang kan tlawh te chu an 
hming nen {апап a ni tawh a. Heng kohhrante hi 
anmahnia ding leh intodelh vek an ni a. Tam tak te hi 
chu Baptist kohhran ami an ni a. Tlem te chu 
Presbyterian kohhran an ni. 


An kohhran awm dan hi Synod hnuaia Zoram 
kohhrante kan inthlungkhawm ang hian kohhran pawi 
hrang hnuaia awm an ni ve lova. Anmahnia inrelbawla 
pawisa lam thuah te teh Missionary chawm thuah te 
pawh anmahnia irruahman leh inenkawl vek an ni. 


Hetianga anmahnia an din thluahna chhan hi 
an sawi hmang chuan tun hmain thuncitu pakhat 
hnuaiah an inthlung khawm ve tawh thin a. Nimahsela 
kohhranah inzirtima dal leh fel lo a lo luh hian nasa 
takin kohhran a tla hniam thin a. Chutiang pumpeth 
nan chuan anmahniin an lo ding ta a ni. 


Kohhran member te hi khawii hmun atang pawhin 
an lo kal thei a, Biak In awmna bul hnaia mite chauh an 
ni kher lo. A duh duh kha kohhran ngaizawng leh 
ngaisang apiang te kha member-ah an la lut mai thin a. 

An Pastor rawih tur te, an Biak In sak dan te pawh 
anmahni kohhran khan a rel mai a ni. 


Evangelical Kohhran 


Zaipawlina Biak In kan tlawhte reng reng hi 
‘evangelical’ tak an ni vek a. Keinin a ‘nung’ kan tih 
ang hi an ni ber mai. Chanchin Tha thehdarhna hna 
ngaisang leh ngaipawimawh, anmahni bul vel mai ni lo 
khawvel pum huapa chutiang hna ngai pawimawh te 
chu an ni а. Chumi avang chuan an Biak Ina inkhawm 
khu a nuam a, a boruak a zangin mi a chawma hriat a 
ni. Pathian hmangaih tak tak leh a hnathawh tum tak 
tak niin an hriat a ni. 


Biak In (building) sak hmang 


An Biak In reng reng khu an sa thain an «a fel a; 
Biak In bakah School te an nei deuh zeil a. Chungah 
chuan Kristian chhungkaw naupangte an kal ber a. A 
chhan chu tun lai thil awm dan leh inzirtirna te an 
hmuh khuan Kristian tam tak chuan pawn lam School 
(Secular School)-ah an fate tirh an chak lo a ni. 


Chuvang chuan High School te leh K.G. Class 
kan tih ang hi chu an naupang te tan Kohhran tin 
khuan an nei ngei ngei a ni deuh mai. Kohhran lian 
deuh te phei chuan School Bus eng emaw zat an nei 
a, naupangte hruai nan an hmang thin. An Biak In 
zawmah chuan Sikul Office te, Class room te, infiamna 
hmun lian tak te an nei a, chutiang chuan intodelh 
takin an awm vek a ni. 

An Biak In sak khu dan naranin an hneh hle 
theuh va, nawm pawh nuam tak a ni. A chhungah 
khuan ban ding a awm ngai reng reng lova. Zampher 
atan puan chhah hmul tha tak (rugs) hi an phah chhuak 
vek zel a, an thutna pawh a dup nuam Ме bawk. Biak 
In tam tak chu Cinema emaw Theatre Hall emaw ang 
mai hian thutna an rem khu hnung lamah a sang chho 
zel a. A thente chu ngil deuh awta thutthleng remte 
pawh a awm bawk. 


Pawn atanga han thlir chuan a lan danah Biak 
In a ni ang tih hriat pawh a harsa a ni. Theatre Hall 
emaw Cinema Hall lian tak emaw tih turte hi an ni a. 
A lang lianin an ropui hlawm khawp mai. Compound 
zau tak an nei vek bawk. Motor hunna tur hmun khu 
an ngai pawimawh a, chuvang chuan hmun a duh zau 
hle thin, An Biak In Compound an chei nalh ngawt 
bawk mai. An pangpar te leh phaitual hnim te pawh 
an chei mawiin an enkawl tha em em a, han mut hawi 
hawlna tlak vek a ni. 


An Biak In te khu a man a tam hlawm hle. Dollar 
maktaduai senga sak te an ni hawlh mai. Chu chu India 
pawisa chuan cheng vaibelchhe riat tihna ang a ni. In 
thiarna te a awm felin anmahni mamawh thilah chuan 
an intodelh zán a ni. Biak In leh chenna in te reng reng 
khu tihlum chawp vek an ni a. Chuvang chuan a chang 
chuan thlasikah pawh a lum lutuk deuh emaw tih tur 
te a ni thin. 

Pawn ШШ thaw han inchhemtir mai tura tukverh 
han hawn maina chi a ni si lova. A mi uap a na thin 
Ме. Zoram Biak In te anga tukverh han hawna thlifim 
lo thaw lut ang hi a ni ve lova. Electric light chhit fe loh 
chuan chhunah pawh inchhung chu a thim a, chu chuan 
a ti thawveng lo deuh bawk a ni. Chutiang lamah chuan 
Zoram Biak In te chu nuam tak zawk niin kan hre thin. 


Missionary rilru pu 


A lian emaw a te emaw, Kohhran kan tlawhte 
chuan Missionary chawm hi an nei deuh vck a. Khawvel 
hmun hrang hrangah chutiang mi chawm chu an nei a, 
an thla te an Biak In sumhmunah te tarin mite hriat 
atan an pho lang a ni. Lehkha te thawn duh tan an 
address ziah sa vekin ticket chawi hran pawh ngai tawh 
lovin lehkha thawnna tur ticket bel sa an dah mai thin. 


Tin, khawvel map hi Biak In tinah khuan an tar 
deuh vek a, chutah chuan awl taka miten an awmna 
hmun an hriat theih nan an Missionary tirh chhuah te 
awmna ram chu an kawhtir a. Chutiang chuan khawvel 
huapa ngaihtuah pawhin thil an ti tak tak a ni. Chuvang 
chuan keini India ram hla tak atanga lo kalte chu 
Pathian khawngaihna avanga lo kal kan ni tih an hre 
khawp a, an rilru takin mi an lo lawm em em a ni. 


Tin, mi thar lo kal tir te tana hming.ziakna tur 
Card a awm zel bawk a. An upate (Deacons) ho khu an 
phür khawp a, mi han bekbawr vel chu nuam an tiin 
an inphal hle bawk a ni. 


60 Tuipui Ralah 


Pulpit kan neih ang chi hi an nei ve lova. 
Thusawina hmun chu a awm a, chu pawh chu sawn 
theih mai, thusawitu ke lang lova hiin sawn theih hi a 
ni deuh ber a, kan Zoram Biak Ina tantu hman ang hi 
ni berin a hriat a ni. 


Pastor leh a puitu 


Kohhran member te reng reng thahnem an ngaiin 
an Kohhran an duat hlein a lang a ni. Biak In tinah 
Pastor an awm zel a, Pastor puitu tur Assistant Pastor 
eng emaw zat an awm zel bawk a ni. Biak Ina lawi tam 
leh tam loh a thuin Pastor an nei tamin an nei tlem a. 
Dan naranin Music lam hruaitu bik Biak In tinah an nei 
deuh zel bawk a ni. 


An Biak In hming te 


An Biak In hming atan khuan an duh ang ang 
hming an vuah mai em ni chu aw tih tur a ni. A then 
chu Calvary Temple te an ti a. A thente chu First Bap- 
tist Church te, Grace Community Church ti tein an Biak 
In chu an vuah a. Hmeichhia upa tawh tak tak te leh 
mipa pawh Senior tak taka lang te khu mahni tih tur 
tawk neiin phur takin kohhranah an inhmang vek a. 


Minneapolis-a First Baptist Church-ah phei 
chuan Monday Project an ti a, Thawhtanni apiang hian 
tar hovin an tih theih ang ang puanthui te, awngphah 
tur siam te, bed-cover siam tein Biak In-ah a tar a zurin 
an kalkhawm thin a. Mahni thawh theih zawng 
theuhvah khan inpe em emin an bur ngar ngar a ni. 

Kum 60 mite chu a naupang pawl an nih hmel a ni. 
Putar thenkhatte chuan mi thawmhnaw leh bungraw 
dangte a dah thatna hmunah an lo veng a. 


An hna theuh khu tih tak zet leh rinawm em em 
in an thawk a, an hmuhnawm hle a ni. Таг chau tawh 
tia inthlahdah ta mai chu an ni hauh lo mai. Missionary 
tirh chhuahna tura pawisa an thawhchhuahna kawng 
chu chutiang te chu a ni. Biak In-ah chaw an eikhawm 
dar dar thin a ni. 


Biak In thenkhatah chuan member te khan 
anmahni inchhung atangin ei tur ёшһла an rawn keng 
khawm a, Biak Inah chhun chaw te an cikhawm thin a 
ni. Chu chu Potluck an ti a. Keiniho pawh chutiang, 
chuan Biak in eng emaw zatah chaw min eipui a, chaw 
ei a tui duh khawp mai. Kan thlen in chhungkua te 
nena thuhovin dawhkan pakhat kan kil thin a ni. 


Inkhawm vawn dan 


Sawi tawh angin tawngtai hi an chham rei ngai 
lova, nél tak hian Pathian chu pa te kan nek ang hian 
nél takin an bia ni berin a lang a. Fiamthu leh han 
nuihna ham ham tur khu an thusawiah an telh hreh 
lova. A chang phei chuan nuih tlawrh tlawrhna tur 
fiamthu an sawi thin. Mizo te Biak Ina kan invawn üp 
lutuk leh thutak lutuk ang hi chu an ni lem lo. 


Nimahsela, keiniho tan chuan an ti lutuk em 
ni chu aw a tih ve theih a ni. Amaherawhchu, an 
hnam zia leh awmdan phung han hriat chuan a 

mak lem lo a ni. An rilrua tha leh lawmawm an tih 
chuan Ма sak zawh te hian kut hi an beng thum 
hluah hluah zel mai thin a ni. A khat tawka thusawi 
laia ‘Amen’ lo tih pawh an hreh lova, thiltih awm 
lovah an ngai lem lo. An rilrem zawng takin thusawi 
kha a kal tihna mai a ni. 


Biak In chhung awm dan chu a йр hunah chuan 
a йр leh em em a; mi reng reng khuan inthlahdahna 
hi an nei lova, an rilru a muthlu lo a ni ber mai. Thusawi 
laia lo bengchheng emaw aw lo thian emaw khuh tluar 
tluar emaw a awm ngai lo a ni ber mai. Thalai zinga 
thusawi thin mi Don Lonie-a chuan Peoples’ Church 
Toronto-a a sawinaah chuan thalaite man zawnga sawi 
dan a thiam em em mai a; thalaite han nuihna dar dar 
tur hian a sawi thiam a. Chu chuan a chawk thova. 
Chuvang chuan ngaihchan a hlawh phah nge nge thin. 


Puitling zingah pawh sawi tawh angin fiamthu 
han thawh mai khu an ching a, chu chuan boruak a ti 
zang a, mi rilru an lak phah thin. Dr. Jerry Falwell-a 
Evangelist hmingthang Lynchburg ami pawh khu 
fiamthu thianghlim thawhin a thusawi a tan thin a. 
Ngaithla tute an nui thum hluah hluah thin. Thutak 
tak an sawi hunah erawh chuan ngun em ema 
ngaihthlak an hlawh leh thin. Chutiang chu an kal dan 
tlangpui chu niin a hriat a ni. 


An Sunday School-ah pawh kan kal ve a, henga 
kan tih ang bawkin an sawiho ve tal tal thin a, a nuam 
hie. Mi dang an inngaichang thiam em em a, a ruala mi 
pahnihin thu an sawi rual palh vaih chuan pakhat zawk 

chuan ‘min ngaidam rawh’ tiin pakhat zawk a kian 
ngei ngei thin. Chutiang chu a hahdam thlak a, an 
inpawisa tawn tih a tilang a ni. 

Kan Biak In tlawhah te reng reng chuan thalai 
atanga upa fe fe thleng hian an inkhawm a. Sunday 
School phei chu kai an tam thin hle a. An Pastor te an 
zahin an dah lal hle a. Lehkha thiam tak tak te an ni 
bawk a, Bible hriatna lama sang fe fe te an ni. Thenkhat 
phei chu lehkhabu lo ziak tawh te an nia. An thusawiah 
an їшїп an hria tih a chiang hle thin. 


Biak In tlawh te chu kan tlawh dan indawtin an 
hming a hnuai ami ang hi an ni. 


1. Easton Union Church, Hainesport, New Jersey, 
USA. 


2. Arlington Baptist Church, Baltimore, Marryland, 
USA. 

3. Calvary Temple, Nortolk, Virginia, USA. 

4. Thomas Road Baptist Church, I ynchburg, Vir- 


ginia, USA. 

5. Trinity Baptist Church, Christianburg, Virginia, 
USA. 

6. Trinity Bible Church, Rock Hill, South Carolina, 
USA. 


First Baptist Church, Atlanta, Georgia, USA. 


Covenant Presbyterian Church, Birmingham, 
Alahama, USA. 


10. 
11. 
12. 
13. 


14. 
15. 


16. 


17. 


18. 
19. 


21. 
22. 

Mc Dowell Road Baptist Church, Jackson, 
Mississipi, USA. 
Pentagu Bible Church, Arlington, Texas, USA. 
East Side Baptist Church, Vernon, Texas, USA. 
First Baptist Church, Belen, New Mexico, USA. 


Faith Evangelical Free Church, Tempe, Arizona, 
USA. 


Scott Memorial Baptist Church, San Diego, USA. 


Bel Air Presbyterian Church, Los Angeles, Cali- 
fornia, USA. 


Grace Community Church, Panorama City, Cali- 
fornia, USA. 


Los Gatos Christian Church, Los Gatos, Califor- 
nia, USA. 


Evangelical Free Church, Felton, California, USA. 
South Hill Community, San Jose, California, USA. 
First Baptist Church, Modesto, California, USA. 
First Baptist Church, San Jose, California, USA. 


Menlo Park Presbyterian, Santa Cruz, California, 
USA. 


United Presbyterain Church, Morgan Hill, Cali- 
fornia, USA. 


Bethel Baptist, Santa Rose, California, USA. 
Chinese Grace Bible, Sacramento, California, USA. 


36. 


37. 
38. 
39. 


40. 


41. 

Charleston Community Church, Charleston, 
Oregon, USA. 


Clackamas Bible Church, Clackamas, Oregon, 
USA. 


Cedar Mill Bible Church, Portland, Oregon, USA. 
People Church, Tacoma, Washington, USA. 
Trinity Centre, Seattle, Washington, USA. 


Central Baptist, Victoria, British Columbia, 
Canada. 


First Baptist Church, Kamloops, British Colum- 
bia, Canada. 


Bethel Baptist Church, Calgary, Alberta, Canada. 
Bethany Baptist, Red Deer, Alberta, Canada. 


Dalmaney Bible Church, Dalmaney, Sasketchewan, 
Canada. 


Zoar Mennonite Church, Waldheim, Sasketchewan, 
Canada. 


Faith Baptist, Regina, Sasketchewan, Canada. 
Calvary Temple, Winnipeg, Manitoba, Canada. 


Edina Baptist Church, Minneapolis, Minnesota, 
USA. 


First Baptist Church, Minneapolis, Minnesota, 
USA. 


Presbyterian Home, St. Paul, Minnesota, USA. 


47. 


49. 
50. 


51. 

Elmbrook Church, Waukesha, Winsconsin, USA. 
Grace Presbyterian Church, Peoria, Illinois, USA. 
Sunrise Chapel, Plymounth, Indian, USA. 

First Baptist Church, Spring Lake, Michigan, USA. 


Immanuel Baptist Church, Holland, Michigan, 
USA. 


Bedford Bible Church, Bedford, Michigan, USA. 
Troy Baptist Church, Troy Michigan, USA. 
Christian Tabernacle, Dayton, Ohio, USA. 


Westville Congregational Christian Church, 
Beloit, Ohio, USA. 


Faith Missionary Church, Kitchener, Ontario, 
Canada. 


High Park Baptist, Toronto, Otario, Canada. 
Calvary Baptist, Oakville, Ontario, Canada. 
Metropolitan Chapel, Buffalo, New York, USA. 
Peoples’ Church, Toronto, Ontario, Canada. 


Evangelical Ministerial, Peterboro, Ontario, 
Canada. 


Metropolitan Bible Chapel, Ottawa, Ontario, 
Canada. 


West Island Baptist Church, Montreal, Quebec, 
Canada. 


59. 


60. 
61. 


62. 
63. 


64. 


65. 


66. 
67. 
68. 
69. 


70. 

Simpson Memorial Church, Nyack, New York, 
USA. 


Calvary Baptist, Lancaster, Pensylvannia, USA. 


Black Rock Congregational, Fair tield, Connecti- 
cut, USA. 


Grace Chapel, Lexington, Massachussets, USA. 


Woodstock Baptist, Woodstock, New Branswick, 
Canada. 


Devon Park Baptist, Fredericton, New Brunswick, 
Canada. 


Rothesay Baptist, St. John, New Brunswick, 
Canada. 


Lisbon Falls Baptist, Lisbon Falls, Maine, USA. 
Park Street Church, Boston, Massachussets, USA. 
Brookdale Church, Bloomfield, New Jersey, USA. 


Hawthorne Gospel Church, Hawthorne, New 
Jersey, USA. 


Emerson Bible Church, Emerson, New Jersey, 
USA 


BUNG RIATNA 
ZAIPAWL MEMBER-TE 


Zaipawl din tan dan 


Zaipawl member-te hi kum 1972 May thlaa Zoram 
Evangelical Fellowship (ZEF) din a nih hnua ZEF Choir 
atana infawkkhawmte an ni a. A tirte atangin tlangval 
(a hnua pu) C. Thansiama kaihhruai an ni a. Kum 1973 
August ni 28-a din a ni. 


He Zaipawl hi ZEF-in rawngbawlna hrang hrang 
a neihte zinga pakhatah ruahman a ni a. Zaipawl 
member te hi veng hrang hrang atanga huaihawt 
khawm an ni. Zaipawl member-te hi mahni veng 
theuhva zai lama lo inhmang leh an talent neih chu 
kohhranah rawngbawl nana lo inhmang tak te vek an 
ni a. An hotupa C. Thansiama chu India ramah zaipawl 
anga kum 1964-a lo kal tawh a ni a. 


ZEF zaipawl din a nih khan member te chu an 
vaiin mi 16 chauh an ni a. Kum 1975-a Evangelical 
Fellowship of India (EFI) inkhawmpui Gauhati-a an 
neihah chuan anmahni pawisa sengin an zuk kal a. 
Zaipawl anga an zin chhuahna hmasa ber a ni a. Miten 
an lo lawmin an rawngbawlna tha an ti hle a. Dr. Ben 
Wati chutih laia EFI General Secretary chu ZEF Zaipawl 
zin tura sawrhtu a ni a. Tichuan amah Dr. Wati-a vek 
chuan EFI ruahman anga India ram khawpui lian deuh 
deuh 10 zet tlawha rawngbawl turin a sawm leh a. 

Dr. Ben Wati-a remruat ang chuan kum 1976-ah 
zaipawlte chuan India rama khaw lian deuh deuh 10 
zet tlawhin rawngbawlna hlawhtling tak an zuk nei a. 
Chutah chuan an hruaitu atan Tv. Vanlalnghaka a kal a, 
a rualin ZEF Chairman Pu Khuanga pawh an Treasurer 
angin a kal bawk a. Hemi tuma India ram fanga an zin 
hi a hranpaa ziah tham a ni a. Hnam dang ring lo zinga 
zaipawl rawngbawlna chu Pathianin mal a sawmin a 
ropuina atan a hmang duh ni ngeiin a lang a. Hmun 
tinah miten zaipawl an lo hlut thiamin mite rilru pawh 
an chawk tho hle a ni. 


CNEC leh zaipawlte inhmelhriat tanna 


India ram fanga zaipawl te an zin tum hian USA 
leh Canada-a zin tura sawmtu pawl CNEC (Christian 
National Evangelism Commission) hotu pakhat Dr. 
George Doxsee, International Vice-President leh CNEC 
Canada ram President chuan Calcutta-a Carey Church- 
a an Zai a lo ngaithla hlauh va, USA leh Canada-a zin 
turin a sawm ta a ni. 


Pathian hnathawh ropui tak chu a ni ngei mai. 
Tichuan, sawmna mumal tak chu CNEC atanga hmuh 
a ni ta a. Chumi hnuah chuan kum 1978 January thla 
tawp lamah chhuakin thla 3% chhung USA tang tura 
tih fel a ni ta a ni. 


Zaipawl member te leh an awmna veng te 


Chutia tuipui ral hiala kal tur an lo nih takah 
chuan zaipawl member te chu mi 18-ah tihtlem a lo 

ngai ta a. An vaiin an hruaitu tiamin 19 an ni tur a ni 
a. India ram an fan khan 20 chuang an ni a. A theih 
anga ngun thluk leh fimkhura member-te chu thlan an 
ni a. 

Chutianga ngun thluk taka thlan an nih hnu 
chuan mi 18 te chu thlan chhuah fel an lo ni ta a. An 
hruaitu tur Tv. C. Thansiama tiamin an vaiin 19 an ni 
a. Zaipawl member thlan chhuahte chu hmeichhia 9 
leh mipa 9 an ni a. An hming leh an awmna veng te 
chu hetiang hi a ni. 


Soprano 

NI Lalremtluangi, B.A, Venghlui, Aizawl 
NI. Sailothangi, Bungkawn, Aizawl 

NI. Sailuti, B.A. Dawrpui Vengthar, Aizawl 
NI. Lalthannguri, Ramhlun (S), Aizawl 


Contralto 

Nl. Lawmchhungi, B.A., Venghlui, Aizawl 
Nl. Zodinpuii, Mission Veng, Aizawl 

МІ. Zothanpari, Mission Veng, Aizawl 

NI. Lalremruati, B.A., Chhinga Veng, Aizawl 


Tenor 

Pu R.L. Thianga, M.A., Chawnpui Veng, Aizawl 
Tv. Lianzela, M.A., Venghnuai, Aizawl 

Pu Ramtharnghaka, B.A., Chawnpui Veng, Aizawl 
Pro. Pastor Lalrinmawia, B.A., BRE, BD, Khatla, 
Aizawi 


> px Bor wp = 


чо юте 


Bass 
1 Ups Biakhranga, Chaltlang, Aizawl 

Upa R. Dawngliana, Chawnpui Veng, Aizawl 
Pu Mangchhuana, B.A., Chaltlang, Aizawl 
Tv. Thanliana, Mission Vengthlang, Aizawl 
Tv. Lalthanchhunga, Chanmari, Aizawl 


y oe w N 


Conductor 
Pu C. Thansiama, Chanmari, Aizawl 


Soloist 
Lalsangzuali Sailo 


An inpuahchah nasat dan 


Kum 1978-a zaipawl member-te USA leh Canada 
zin hmasak tuma kalte chu a chunga mite khi an nia. 
Zaipawl member tha tak tak lo ni tawh thinte leh 
thahnem ngai taka lo tel thin thenkhatte chu an tel kim 
theih tak loh avangin 7EF hotute pawhin pawi an ti 
em em a. Sap rama rawngbawl tur an nih avangin an 
hla sak tur te chu sap hla a ni deuh vek a. Hla zir 
hautak tak mai chu hun rei tak chhung Curfew leh 
harsatna hrang hrang hnuaiah taima tak leh inpe takin 
an nei tang tang zel a. 


ZEF lam atangin han puih theihna vak tur a awm 
si lova. Ngamtlak deuh deuhte inah hlate zirin rei tak 
chhung chu an inbuatsaih a. Zanah leh tlaiah hla hi an 
zir ber thin a ni. Motor te duh duha hman tur awm si 
hek lo, veng kar a inralkahin a inkarakik bawk si a. 
Chuti chung chuan inpe tak leh tha takin hla chu an 
zir zel a. Tichuan kum 1978-a USA leh Canada an zuk 
kal pawh chu Pathian malsawmnain hlawhtling takin 
an zuk tling tla thei ta a ni. 

Tun tum zin vawi hnihna, February 25, 1980 
atanga May 24, 1980 thlenga mi ah pawh hian zaipawl 
member pangngaia kal tawh te bawk kha an kal leh a. 
Amaherawhchu rokhawlhna hrang hrang avangin tun 
tum zin vawi hnihnaah hi chuan zin hmasaka kal te 
Lalsangzuali Sailo, Lalrinmawia leh Mangchhuana te chu 
an kal ve thei ta lova. Mi mal harsatna avang a ni ber 
a. Chuvang chuan mi 3-in zaipawl chu an tlem ta a ni. 


Zaipawl tuipui ral rawngbawlna hautak dan 


Zaipawl member te hi mi tam tak chuan awlsam 
tak leh nuam taka Sap rama zin thei, vannei ta hleah 
kan ngai a ni awm е. Nimahsela, tun hma atanga zai 
lama an lo inhman dan te, an lo inpek nasat dan te leh 
India ram hmun hrang hranga zaia rawngbawla an lo 
chet tlat dan zawng zawng leh thenkhatte phei chu 
nupui fanau te kalsana harsatna tam tak kara rawng an 
lo bawl nasat tawhzia te ngaihtuah chuan a man an lo 
pe nasain an phi a ni a tih theih a ni. 


Pathianin chung harsatna hrang hrang an lo 
tawhna te avang chuan hetianga rawngbawlna zau zawk 
tuipui ral hialah te pawh a lo buatsaihsak ta a ni. Hla 
zira an lo inhman nasatzia te, harsatna kara an beih talh 
talhna te leh an inpekna rah te chu an sengin a lo lang 
ta a ni Zawk a ni. A thente phei hi chu chhangchhe pa 
berh ve tak tak te an ni a. 


Inpekna nasa tak nen lo phei chuan hetianga 
zaipawl hautak zinga tel chu tlin rual a ni lo. Tin, nulate 
pawh hi tun lai hun harsa tak kara thlemna tinreng 

hual velna hnuaia Pathian rawngbawl tura an inpekna 
leh inserh hranga mahni inthununna hnuaia an kun 
thei te hi a ropui em em bawk a ni. Mihring hisapah 
chuan vannei leh nihlawh chu niin lang mah se, a man 
an lo pek tawh chu a nasain a tam ve bawk a ni. 


Thil tha reng reng hian man an nei vek a ni si a. 
Zaipawl member ni thin inpe tak tak te pawh nupui 
pasal inncih avanga remchang ta lo te pawh an awm 
bawk a. Pathian hian amaha rinawmte ama tana inserh 
hran man pe peihte hi a hre reng thin a ni. 


Zaipawlte harsat dan hrang hrang 


Zaipawl member-te hi an zin hun lai hian a tam 
zawk chu hnathawh lai nei te an ni a. NI. I alremtluangi 
te, NI. Sailuti te, Nl. I awmchhungi te, NI. Lalremruati 
te chu School zirtirtute an ni a. Nl. Lalthannguri leh NI. 
Sailothangi te chuan hna an la thawk lova. Ml. 
Zothanpari te, Nl. Zodinpuii te chu Sorkar Pisaa 
hnathawk lai an ni bawk a. Tv. Lianzela leh 1v. 
Lalthanchhunga tih loh chu mipaho pawh nupui fanau 
nei te vek an ni. 


Tv. Lianzela hi University-a Lecturer a ni a. Pu 
Biakhranga hi Chaltlang kohhran Upa niin Agriculture 
Inspector thawk lai a ni a. Pu R. Dawngliana hi 
Chawnpui veng kohhran Upa a ni a, Office-a Senior 
Assistant a ni. Pu Ramtharnghaka hi Accounts Officer a 
thawk lai a ni a. Pu Lalrinmawia hi Probationary Pastor, 
Synod hnuaia thawk lai a ni bawk. Pu Mangchhuana hi 
Chaltlang High School-a thawk lai a ni a. Pu Thanliana 
hi Mission Vengthlanga M.E. School-a thawk a ni. 


74 Tuipui Ralah 


Zaipawl hruaitupa ber Pu C. Thansiama hi 
Music Instructor, UGTTI, Chaltlanga thawk lai a ni 
bawk. Ani hi zai lama talent dawng nasa, a hmingah 
pawh 'Siamzaia' tih hial a ni. An za hian ZEF 
zaipawlte hi kum 1973 atangin thahnemngai tak leh 
inpe taka zaipawla tel chho ta zel te an ni a. An 
inpekna te leh hun an lo sen nasatna te chuan 
hetiang hian tuipui ral thlenga rawngbawl theihna 
remchang hi a rawn {Меп ta a ni. 


Zaipawl hruaitu Pu Siama hi pa invawng leh viak 
tha, mpe deuh mai a lo ni a. A hruai taimakna leh 
inpekna avangin zaipawl hi hetiang dinhmunah hian 
à lo hlangkai ta a ni. Zin vawi hnihnaah hian zaipawlte 
ruala lo haw ve lovin CNEC hotute duhsakna dawngin 
San Jose, California-ah Siama hian thla thum chhung 
Music lam zir belhna a nei a, September ni 11, 1980-ah 
à lo thleng chho ve chauh a ni. 


BUNG KUANA 


AMERICA-A RAM BUNG HRANG HRANG 
(STATE) TLAWH TE 


States hrang hrang 26 tlawh hming te 


United States of America (USA) khu a hmingin a 
put angin State hrang hrang 50 intàwk khawmin a siam 
a ni a. Chung state hrang hrangte chuan Governor neiin 
sorkar hrang an nei vek a. An khawpui ber Washington- 
ah sorkar laipui, Federal Government chu a awm a. Chu 
chuan state sorkar zawng zawngte chu a khai khawm 
vek a ni. 


India ram hi a zau hle kan ti a. USA chu India ram 
lêt thuma zau a la ni a. A zau zawngah India lêt thum 
à nih laiin mihring tam lamah erawh chuan India chu 
America lét thum kan ni ve leh si a ni. 


Heng states hrang hrang 26 kan tlawh te chu 
kan tlawh dan indawtin hengte hi an ni :- 


(1) New Jersey (2) Maryland 

(3) Virginia (4) South Carolina 
(5) Georgia (6) Alabama 

(7) Mississipi (8) Louisiana 

(9) Texas (10) New Mexico 
(11) Arizona (12) California 


(13) Oregon (14) Washington 

(15 North Dakota (16) Minnesota 

(17) Wisconsin (18) Illinois 

(19) Indiana (20) Ohio 

(21) Michigan (22) New York 

(23) Pennsylvania (24) Connecticut 
(25) Massachusets (26) Maine 


Ram leilung awmdan tlangpui 


Kan state tlawh hmasak ber New Jersey chu 
Mizoram tiat vel hi a ni a, an khawpui chu Trenton a 
ni a. Khaw lian tak tak awm mah sela, khawpui leh ` 
sorkar thut hmun atan chuan khaw lian apiang an 
hmang fo lem lo a ni. New York khawpui chhim lama 
awm a ni a. America mi cheng tam zawk khu Europe 
ram atanga lo pem lit an ni bawk a, an khawsak dan 
reng reng hi an sap em em vek a ni. 


An in leh lo awmdan leh chet dan han enin an 
sap hliah hliah a ni ber mai. Kan thlen thlak hun hi 
February thla tawp lam a nih avangin a la vawtin vur 
a la tla nasa mai a. Thing reng reng chu an hnah a tla 
kawlhin vur hian a khuh lek lûk mai a. An var ngiai 
nguai mai bawk a. An thing te lah chu thing chi khat 
Pine a nih loh vék leh Silver Oak an tih hi an ni ber a. 


A khat tawk hian kalkawngah chhiah lakna hi a 
awm zel a, chutah chuan motor tlante reng reng chuan 
chhiah an pêk a ngai a ni. Dollar 1 leh Cents 85 te hi 
an lak zat chu a ni ber a. India pawisa chuan cheng 
sawm panga ang vel a ni. Vur tlak lai a nih avangin 

ruah pawh a sir duh hle a. New Jersey state hi a lian 
vak lova, an luah hneh khawp mai. Chuvang chuan 
ram pilril ang hi a awm hauh lo tih theih a ni. 


National Highway-ah hian motor tlan hi chatlak 
lovin englai pawhin a awm dul dul reng a, a han lai 
deuh hi a awm tak tak lo. Miten an inbul hi an hung 
lova, hung ngai pawh a ni bawk lova. National High- 
way-ah chuan motor hi darkar khata mel 55 aia tlanchak 
an phal lova. Chu chu km chuan km 88 a ni. USA-ah 
khuan tun thleng khuan hlat zawng teh nan mel an la 
hmang a ni. 


Canada-ah erawh chuan km (kilometre)-1n an 
thlak tan ve chiah tawh a, mahse, an la khawr nh hle. 
An petrol company lar tak kan hmuh fo chu Teraco a 
ni. Heng laia AOC leh IOC ang deuh hi a ni. 


May thla chanve hnua kan lo haw dawn hnaihah 
chuan heng New Jersey state te hi chu a lo hring nalh 
nasa tawh mai a. Vur hmel hmuh tur awm tawh hek lo, 
thing hnah te chu an lo chawr tan tawh bawk a, a hrin 
hian a hring dup tawh mai a. Thinghnahte chu a 
mawiin leilung hmel reng reng phaitual hnim hringte 
chu an mawiin pangparte an par vul chük a. May thlaah 
chuan an hmuhnawmin an hring nuam tawh ngei mai. 
New Jersey-ah hian Bekang (Soyabean) hi an sum 
hmuhna ber pakhat a ni. Thei lam, Lakhuihthei (Pine- 
apple) Theite (Peach) te leh Theihmu ang chi (rasperry 
leh berry) an ching nasa a. 


Maryland, New Jersey leh Virginia te khu state 
in hnaih té té an ni a, engmah keini tan chuan 

danglamna a awm lo. Kan kal lai hi vur tlak lai a nih 
avangin Virginia te pawh vurin a khuh vek a, an farm 
vel pawh hmuh tur a awm lo. New Jersey-ah chuan 
khelmual emaw kan tih mai phaitual hnimin a khuh 
zawl zau tak te chu an farm (lo) a lo ni a. An zau hlawm 
hle a. 


India ram anga bial tlang siam an ni ve lova. 
Field гаи tak hi a ni ringawt mai. Phaizawl ringawt ni 
lovin Khasi ram ang deuhva tlangpawng nelawm tak 
tak a tam a, Chu chuan hawi vel pawh a tinuam lehzual 
a. Virginia state-ah khuan tlang hmuh tur a tam ve mai. 


Amaherawhchu, an kawngpui erawh chu zawlah 
ngil em em a kal vek a ni. Vur tlak lai a nih avangin in 
chungte chu a var vek a. Nimahsela, vur tla e ti lo 
chuan khua chu a vawt lutuk lem hauh lo. Thing filh 
thulh hnuaia vur tla ngiai nguai han hmuh chuan a an 
ber chu zorama lo hal laia thing hnah ramkang meiin 
a ur kawlh zawh leia thinghnah ro kang vap var awm 
nuai mai awm ang hian a lang ber a. 


South Carolina state-ah hian chuan La (cotton) 
an ching nasain puan lam siamna te a tam. Tin, thei te 
hi an ching nasa bawk. An lo (farm) te chu an zau 
hlawm Ме. Apple an ching nasa a, a kung te chu an 
phun ngil nalh hle mai. 

Georgia leh Alabama state te lei khu a sen hle 
hlawm mai. A tlangpuiin an ram awm dan khuan 
Khasi ram leilung awm dan ang berin kan hria. An 
lung pawh khu a chan hmel Ме hlawm mai. Zoram 
hing nen chuan in ang lo tak a ni. Picnic-na atana an 

siam hmun mawi leh nuam tak tak ‘Campus’ Area an 
tih khu a tam a, zan riaka han khawsak theihna hmun 
chutiang chu a tam mai 


Alabama state-a Birmingham khua chuan 
Shillong a ang hlein ka hria a. Far (Pine) thing karah 
an inte chu a awm a. A chhuk chho ve deuh nghe 
nghe a. 


Alabama atanga Mississipi kan panna 
kalkawngah Green Park an tih hmun chu kan thleng a. 
Chu mi chu Ui intlansiakna hmun atana an siam a ni 
a. A hmun an tinuam khawp mai a. Chaw kan fak 
nghe nghe a. A vawh lai a ni bawk a. Degree 57 
Fahreinheit te a ni. Mizoram thlasik vawh lai hi 
Fahreinheit Degree 60 te a ni tlangpui a. 


Mississipi chu a lo lum viau a, boruak pawhin 
mi a uap deuh churh a. Kan thlan deuh chuap nghe 
nghe a. Hetih lai hian kalkawngah ruah a sur duh ve 
hle. Hei hi March ni 6,1980 kha a ni a. 


Louisiana state-ah chuan khua a lum fu tawh a, 
Fahreinheit degree 70 te a ni tawh. 


Texas-ah hian hmun zawl a tam a, thlawhma 
(farm) loin a khat a ni ber mai. Kan kal lai hian an lovah 
engmah an la ching hman lova, lei tha an pe ni tur a 
ni, an lei a dum tha hle mai. Texas state hi state hausaa 
sawi a ni. Petrol an lai chhuak nasa a. Petrol hi a khur 
siama lai vak an ni lova. Tui an pump chhuahna emaw 
tih tur hi khawl an bun a, chu chuan an pump chhuak 
a, an bu tlut tlut reng hian a lang a ni. Chutiang petrol 

pump chhuahna khawl chu an bun thliah thluah a, 
kawngsirah chuan hmuh tur a tam mai. 


An lung pawh khu a paw thang deuh vek a, an 
chan that hmel hle mai bawk. 


Georgia-ah chuan thing kih leh thing tum lak an 
uar a. Mississipi-ah bawng vulh leh a hnuté sawr te leh 
bekang chin te an uar a ni. 


Texas-a an ‘farm’-ah chuan an buh pawl dah that 
dan han felzia chu, puanthan tel ang hian fel takin an 
tel vek a, tawp niai nuai lai hi a awm hauh lo. 


An farm han zau zia chu mit tlin tawk hi a ni 
ringawt mai. An ram a thain zawl pawh a zawl zau thei 
hle mai. An thlai chin puitlin tawh laia kal a chakawm 
hle a ni. Farm thenkhat chu an leh lai mek te leh an leh 
zawh tawh te an ni a. Khawl hmang veka lei let an ni a, 
chuvang chuan a rualin a thlur nalh thei thin hle mai. 


New Mexico lai velah chuan farm hmuh tur a 
awm vak lo. Thingbuk tawi tê téin ram a khuh a. 
Chutianga khat ruam zau deuh te hmuh tur a awm a 
ni. Ram zawl tha pawh chutiang thingbuk tawia khat 
te chu an ni. Hmun thenkhat, farm-a hman tlak te chu 
an let bawk a, a zau hlawm hle. 


Tin, lung khawkrawk tak tak pawh a tam ve 
mai. Hyderabad, Andra Pradesh-a lung tamna lai ang 
deuh te khu an ni hlawm a. Tlang ram ni lek lek, tlang 
ram ve tak te pawh an nei. Tlang te chu an sang lem 
lova, phaizawl tawpah hian tlang a awm deuh zel a. 

Ram zawl thenkhat chu thing buk tawi khuan a 
khat tlat a. Han en hian a dum dur mai a ni. Hmun 
zawl zawng chu farm-ah an hmang bik lem lo. Ralkhata 
tlang han hmuh theih te chu zoram tlang ang tak tak te 
hi an ni ve hlawm a. 


New Mexico-a kan riahna khaw pakhat Belen chu 
Ft. 4,800 a sanga awm a ni a. New Mexico-ah hian Red 
Indians kan tih ang hi an awm ve a, sapho bakah. 


Texas-ah khuan Cowboy hi an tam hle turah 
kan ngai a. Hman lai chuan awm pawh chu an awm 
а ni thei e. Mahse, {илаһ chuan hmuh tur ап awm 
lo. An hmanlai hriat reng nan lukhum parh fe fe te 
chu khum an ching a. Chutiang chuan Hotel emaw 
restaurant-a thawktute chu cowboy inche: leh 
cowgirl inchei hian an inchei hlawm a. Maksak leh 
mi hip nan an ti ni berin a lang. New Mexico-ah 
hian ran chaw lam an ching uar a ni. 


Arizona-ah chuan thlaler thawthang hmun 
hmuh tur a tam mai a. An tlang te chu a kawlh deuh 
vul mai bawk a. Hmuhnawm ang reng tak a ni. Phil 
nuam tak tak ran tlat nana itawm em em te hi an awm 
a. Ruam zau pui pui Canyons an tih ang khu a tam 
mai bawk. Hnim buk tawi té té a tam mai bawk. Ari- 
zona leh New Mexico hi state inthenawm an nih 
avangin an ram leilung pawh a inang viau a ni. 


Thing buk tawi (shrubs) khuan an khat tlat a ni 
ber a. Han hawi vel hian tlang hian a hual vel deuh 
vek a. Ran tlatna hmun Ranch an tih khu a tam em em 

bawk. Grand Canyons an tih khawvel puma 
hmingthang ruam zau chu kan tlawh lo nain chutiang 
ruam zau ve tak tak te chu kan hmu hlawm a ni. 


California-ah chuan serthlum leh sertawk kan 
tih ang hi an ching nasa hle. A sik leh sa khu a nuamin 
Zoram ang deuhvin ni a sa vawl vawl reng a. Van a 
thiang a, chhum tam avanga khaw dul nai гиа! a awm 
lova, chuvang chuan sik leh sa thuah California hi 
khawvel hriat thama nuam hmingthang a ni. 


Thei kung an phun nasain a hmuhnawm thei 
hle. Cactus (chawng) kan tih ang han pui pui Cinema 
te pawha kan hmuh ang hi a tam mai a, an hmuhnawm 
hle. California khu tlang ram ve tak a nihna a tam mai. 
Zawl tawp hi chu tlang hriam tak tak te an ni ve hlawm 
a, tlang tam tak kawngpui bula kan hmuh theih maite 
khu chu an kawlh deuh vul vek a, lung khawkrawk 
tak tak te pawh an ni ve. 


Rul tur nei hlauhawm tak (Rattle Snake) a tam 
avangin kalkawnga chawlhna hmunah te chuan rul 
laka fimkhur tura hriattirna (warning) te an tar a. 
Ralkhata tlang sang fé fé vurin a bawh te chu kan hmu 
thei a. 


Thing khu an phun nasa Ме bawk mai. Far ang 
deuh thing hi an ni ber. Tum lam chi thing te pawh 
California-ah hian an phun kan hmu a ni. Hnim hring 
nawm hmel tak tak hi a tam mai bawk. 


Carrot hi an ching nasa hle ni tur a ni, Carrot 
ringawt phur truck lian te kan hmuh danah. An 

phur hnem thin ngei mai. Han hawi vel reng reng 
hian a ram hmel hian mi a hipin ralkhatah 
tlangpawng te hi a tam a. Han kala han vah vel nan 
hian a itawm thei hle a ni. 


Thingtlang khua kan tih ang hi an awm hran 
hauh lo bawk. Kalkawnga kan tlan pelh khua mi 1000 
emaw awmna ang te chu han en reng reng hian 
khawpui nen a danglam chuang tawh lo. An dawr te 
leh an thil zawrh te pawh a in ang vek a, an khawsak 
dan Jah a inang tlang vek bawk si. 


California-ah khuan Agricultural Valley an tih 
khawvela lian ber chu a awm a, los Gatos atanga mel 
20 vel Santa Cruz-a awm a ni. 


California hmara awm Oregon state khu a tlang 
ram nasa ve hle bawk. Tlang mawi tak tak a chhip 
vurin a khuh var vo mai te an tam a. A san avanga 
vurin a bawh tak an nih hmel loh. Vur tlakna ram a nih 
avanga tlang sang lem lo pawh vurin a bawh te an ni 
ber. Tlang ram e ti lo chuan an kawng sial khu a zau 
tha em em mai bawk a. Hmun thenkhatah chhuk fe fe 
te pawh a awm. Lamlian pui (highway) atanga peng ta 
hmun kilkhawr deuhva mite chu a zim ve hle bawk. 


Thingpum tawlh (lumbering) khu an uar a. 
Far thing sei pui pui hi an phur a, khawl hmun 
factory-ah an zai leh a, chung chu state dangah an 
thawn chhuak thin. 


Washington state khu state mawi leh nuam tak 
tlang ram tak bawk a ni a. Kawlphetha (electricity) an 

ngah a, chuvang chuan electric chhiat leh thim an hriat 
hmel loh Ме. An tui lian Columbia khu an khuap nasa 
a, chuvang chuan state danga thawn chhuah tham 
kawlphetha (power) an nei a ni. Nuclear power pawh 
an nei a, mahse, mi thenkhat chuan Nuclear station 
dah an duh lova, a hlauhawm dawna an hriat avangin. 


St. Helens tlang, tun hnaia khawvel hriat thama 
kang, a bul vel ram leh khua tichhe vek pawh Wash- 
ington state ami a ni a. Mel 30 vela hlaah he tlang hi 
kan hmu a, kan kal pel a, kan kal lai hi a kan tan tirh 
te lai kha a ni. 


Washington state-ah leh Canada ram chhung a 
mi British Columbia-ah te khuan Red Indians an la awm 
a. A ram neitu hmasa te m mah sela, tunah chuan an 
dinhmun a chauvin an khawngaihthlak tawh hle a m 
Khawpui tam tak leh lui hming te khu Red Indians 
chawia sak an ni. Washington state-a khaw lian tak, 
Tacoma hming chu Red Indians tawng chawia sak a ni. 
Kamloops khua British Columbia ami pawh Red In- 
dian atanga hming pu niin Spokane khua pawh Red 
Indian atangin a ni. 


Red Indian-ho hi an ral tawh chu a ni ber a, 
anmahni chen nana an ruat Reservations-ah an awm 
ber a. Midang an pawlh duh tlat lo. Reservations-a an 
awm chuan sorkarin a thlawnin an chawm a. Chuvang 
chuan nundan changkang zawnga nung lovin zu inah 
te an tlak a. Chuvang chuan an rawih lam niin an 
sawi. Chu lovah khawpuia dawrkaia chutianga 

zahawm deuhva awm an awm lo а ni. Han Amuh mai 
tur pawh an ving. 


Amaherawhchu, Cigarette leh vaihlo dawr hi Red 
Indian ho ta a ni duh hle. Chhiah tel lova zawrh 
sorkarin a phalsak avangin Red Indian dawra cigarette 
te chu an man bik a ni an ti a ni. Chu chu hriain mi 
thenkhatte chuan Red Indian dawr an pan ber thin. 


Dimdawi takin sorkar hiana la enkawl a. Tacoma 
bula luiah chuan Red Indian-te chuan an duh duhin 
sangha an la man thei a. Mi dang tan erawh chuan 
phal a ni lo. Red Indian-te hian a ram neitu bul an 
nihzia chu an la hre hie. Sap-hovina an sawisak dan 
leh an ram an chhuh danah khuan an lawm thei lova. 


State thenkhatah chuan Supreme Court-ah (state 
tinin supreme court an nei a) an ram lak kir lehna turin 
thubuai (case) an thehlut nghe nghe a ni. An awmdan 
khu hriat chian chuan an khawngaihthlak hle a ni. 


Canada-a Manitoba Province atanga North Da- 
kota State, USA-a kan lut leh chu a vawt Ме mai a. 
Fahreinheit degree 15° a ni a. April ni 11,1980 a ni tawh 
a, vur pawhin tui lam a pan tan tawh a. Amaherawhchu, 
hmun thenkhat chu a la var nasa hle. 


Wisconsin state khu bawng vulh lamah leh 
bawnghnute lamah hriat a ni a. Chuvang chuan ran 
tlatna hmun nuam tak tak leh ran chaw dahna in, bial 
sawi pelh pulh hi an farm bulah a ding thluah mai а. 
Ram zawl duai a ni lova, tlang pawng te leh phul nuam 
tak tak te hmuh tur a tam mai. 

Illinois state erawh chu kan kal tlang chinah 
chuan zawl duai deuh vek hi a ni thung a. Chicago bul 
hnaih lai vel pawh khu phaizawl duai vek a ni. Indiana 
leh Michigan state-ah te chuan Far thing hi an phun 
nasa khawp mai. Heng lai ram te hi India ram anga 
phaizawl teh duai chu a ni lo. Han zawl bawk thin 
mahse, tláng pawng te hi an lo awm leh thin a, chung 
chuan khaw hawi vel pawh a tinuam hle thin a ni. 


An thing neihte pawh khu chi hrang hrang ni 
lovin chi 2 emaw lek Far a nih loh vék leh Oak an tih 
khu an thingkung tam ber chu an niin a lang. Thing ro 
tlu tur ang te emaw thing kihin a vuak chhiat thingzar 
bal seu so leh mawi lo tak hi hmuh tur a awmin a awm 
lo reng reng a ni. 


An thing kih dan pawh khu khawl hmang veka 
kih a ni a, fel tak khuan an kit hmiah zel a. Mit han 
tikham tur chi kawng bula ngaw-ah te reng reng a awm 
lo a ni ber mai. 


Ohio state khu kan kal lai chuan a vawt hle a. 
Fahreinheit 40° te a ni. State thenkhatah chuan hun 
herh danglam deuh fo a ngai a. Chhun a rei avangin 
"Day light saving’ an ti a, darkar khatin sana kan herh 
hma thin. Tlai lam dar 8 tur kha dar 7-ah te kan dah a; 
a chhan chu dar 8 te kha a la hmá a, a la én that em 
avangin chhûn a rei theih nan an ti a ni ber mai. 


Pensylvannia te, Maine te, Massachussets te, 
Connecticut te, New, Jersey, New York State te khu 
inhnaih te tea awm an ni hlawm a. An ram leilung 
awmdan pawh a danglam vak chuang lo. May thlaa 

kal kan nih tawh avangin khua pawh a nudm tawhin 
vur tla pawh a reh tawh a. Thinghnah te pawh an lo 
chawr tan tawh a, an lo hring dup tawh a. Pangpar an 
lo par vul tawh bawk nen. Phulte pawh chu an lo hring 
mawi tawh emer ka. 


Boston khawpui dai vel te chu an mawi kher 
mai. New York state-ah khuan thing an phun hnemin 
thingphun an uar a, an in bul compound te reng reng 
khu an enkawl tha-in an chei nuam a. Kan suangtuahna 
mai aiin an chei mawi zawkin ka hria a ni. 


Park nuam tak tak te khu a tam a. Tennis khelhna 
Court te khu a tam mai bawk. Fnkawl ngun tih hnat 
reng mai hian Tennis Court te chu nalh taka thir léna 
hung an ni a. Bawng emaw, mihring ran vulh dangte 
vak luta han tibawlhhlawh tur an awm si lova. An 
thianghlim ngawt mai. 


New York state chhunga awm Nyack khua phei 
chu thing kung mawi tak tak leh phaitual hnim hring 
leh pangpar huan hian a khat a ni ber a. Tlang ram ti 
tih deuh a ni lehnghal a, a nuamin a mawi hle mai. 
Khua lah chu a nawm lai tak a ni bawk nen. Hei hi 
May thla lai hawl kan lo haw dawn lai vel a ni tawh a. 


Heng khua te hi New York khawpui atanga mel 
20/30 tea awm an ni a. A pum pui thuah America ram 
khawchhak tuifinriat kama awm state te khu 
khawthlang lam ai chuan an enkawl hnehin an chei 
hneh zawk niin a hriat a ni. 


BUNG SAWMNA 


CANADA BUNG HRANG HRANG 
KAN TLAWH TE 


Province siwm zinga pasarih te 


Canada ram khuan bung hrang hrang 10 a nei 
а. Chungte chu province tiin an vuah a. Chung prov- 
ince 10 zinga 7 te chu kan tlawh chhuah te chu an ni 
a. 


Chungte chu British Columbia, Alberta, 
Sasketchewan, Manitoba, Ontario, Quebec leh New 
Brunswick te an ni. Khawthlang tawp atanga khawchhak 
tiwpa awm indawt chho te an ni. Kan tlawh loh prov- 
ince te chu khawchhaka awma te ber ber te an ni a. 
Chungte chu Nova Scotia, New Foundland leh Prince 
Edward Island te an ni. 


Heng kan province tlawh te hi khawthlang 
atanga fanin chhak lam zawngin kan tan tlang a ni ber 
а. An tlangram ve Ме hlawm mai. Manitoba province- 
ah hian phaizawl a tam a. Winnipeg atanga North 
Dakota (USA) pana kan kalnaah chuan ram ruak zawl 
zau engmah chin lohna Praire an tih hi a tam Ме. Heng 
hi Manitoba province chhunga mite an ni a. 

, British Columbia hi tlang ram ve tak a ni a, 
tlangsing tak tak te pawh a awm. Chutiang chu hmuh 
tur a.awm tam mai. Amaherawhchu, chu tlang karah te 

chuan zawl zau tak tak hi а awm zel a. Chu сһи ап ram 
thatna chu a ni. Ching tlang te chu khawchhak lama 
awm an ni deuh ber a, khawvela tlangsang hmingthang 
Rocky Mountains pawh hi British Columbia chhunga 
awm a ni a. Tlang sei tak USA hmar lam atanga chhim 
tawp thlenga tan chhuak tlangsang inkham a ni a. Heng 
hmun te hi khawvela hmun mawi ber pawla sawi a ni. 


Canada chhunga awm Rocky Mountain hi nileng 
deuh thawin a tlang karah kan tlan a, vur a tamin a var 
nasa hle. Tlangpang awih tak takah motor kawng tha 
tak tak an kaltir a ni a. Rél kawng pawh an kaltir thova, 
khuti khawpa tlangram awih leh chheng chhiaa rel an 
kaltir theih chuan Zoram angah te hi chuan kaltir a awl 
awm mang e kan ti a ni. 


Rel kawngin tlang chhah deuh a sut chuan leiverh 
an siam nghal zel mai a ni. Rel tlantir hi a tumin an tum 
hrim hrim a ni ber mai. A tlang sang te chu an 
hmuhnawm hle. Vura tlengna (Skiing) hmun lian tak 
tak te a awm a. Chung hmunah te chuan April thla tir 
vel hian mi an kal nasa thin hle a ni. Hotel lian tha tak 
tak te hi chutiang chawlh (holiday) hmanga chhuak te 
tan a awm zel a. 


Lake Louise an tih chu dil mawi leh hmingthang 
a ni a. Mahse kan kal lai chuan a khal vek a, a chunga 
vur khalah te chuan kan tlan kual vel a, kan inkeuh 
tlu dah ráwl nen. Nipui a thawk a, dil mawi a nih 
dan tur chu a hriat theih mai a. Khua chu kan kal lai 
chuan a vàwt lutuk lém lo. Ni a sat chuan nuam ang 
reng tak a ni. 

Alberta Province hi Canada rama ап ram neih 
hausa а ni a. Petrol an laichhuak nasa a. Kal kawngah 
chuan kham awih fe fe hi a tam mai a, a chhengchhe 
ve hle mai. Tlang leh tlang inkar pawh a thük ve rawng 
rawng Ме a, luite pawh an luang a. Tláng mawng te 
chu far thing прам huan a khat tlat a, a прам khup mai 
a ni. Hmun fhenkhat erawh chu thlaler ang maia ro leh 
kawih vik mai te pawh an ni. 


Tlangram karah ram гам] pharh thate chu an 
awm nual bawk a. Heng la: hmunah мап kum khatah 
ruah inchi 7 emaw lek a tla a ni. An lui pakhat 
Thomsons' River an tihah chuan Salmon sangha hi 
Pacific tunfunriat atangin maktaduai hnih vel zet tur hi 
an lo chho thin a. Luah chuan thla thum chhung an 
tui a. Chutiang chuan kum thum danah an lo kal thin 
à ni an ti 


Vur tawlh (avalanche)-na hmun hlauhawm te 
pawh heng tlangkara kan kalnaah te hian a tam mai a 
Tlang mawngah te chuan Fár thing ngaw dum dur pui 
pui hi a tam mai a, an hmuhnawm ang reng thin hle. 
Sasketchewan province kan kal lai chuan vur a tla 
nasain a tam bawk Ме. Kalkawng tluanin kan sii a ru 

ber mai. а leh Sasketchewan te hi ram zawl 
a ako awmna an ni a, tlang hmuh tur hi a awm 


rum pumah hian ruah a sur tlem em em 
jun halah: hian inchi 7 bák à sur lo a ni. 
Mpg nah an rm tithaty leh thlai chin theih nana 
tamar Ch) Vur a ni ber mai. USA leh Canada khu vur 

tlakna ram an nih ayangin tlang sang vak lo te pawh 
hi vurin a khuh deuh vek zel a. November atanga April 
thleng hian vur a tla a ni. 


Heng lai keini rama für chhung a rei a, thla ruk 
chhung zet a ni ang hian anni ramah pawh vur tlak 
chhung thla 6 zet a ni ve a nih chu. Vur tlak lai a nih 
vangin an lo lam lei lung an la singsa hrih lova, chuvang 
chuan an thlai chin dan hriat a harsa a. A tlangpui thuah 
USA-a an chin leh Canada-a an chin te chu a in ang 
tlang a ni ber mai. Thei lam hi Canada-ah an uar a, 
Apple te, Serthlum te leh theite tc an ching ber a, balhla 
leh lakhuihthei lam hi an ching lo. West Indies te leh 
Hawaii atang tea an lak a ni ber. 


Canada leh USA hi en ngawt chuan hriat hran 
pawh a harsa. Canada-a mi cheng tam zawk leh an 
khawpui lian ber ber te chu USA ramri atanga mel 200 
huam chhunga awm vek an ni a. Chuvang chuan 
keiniho tan chuan hriat hran pawh an har a ni. 


An in leh lo te a thuhmunin an tawng a inang 
bawk si a. An hmel lah hriat hran rual a ni bawk hek 
lo. An khawsak dan te lah a inang tlang vek a ni ber a. 
Amaherawhchu, ngun thluk leh chik taka en chuan 
Canada chuan USA chu khawsak chenhnawnah an pha 
lo deuh chu a ni awmin a hriat theih a ni. 


Red Indians 


Canada-ah pawh hian Red Indians hi an la tam 
mai a. USA-a an tih angin reservations an tihah, a bika 

Вей Indian, te awmna {шга an ruatah an awm ber a. 
Ram, peitu hmaga an nihna kha hre rengin sorkar chuan 
reservation a mite chu a chdwm a, hnathawh hah pawh 
an tan a ngai lo a ni. 


Mahse, chutianga chawmhlawm ngawta awm 
chu anmahni tan a tha lovin chhiat phah nan an hmang 
nasa mài a, 20 te an in a, tlaktlai lo takin ап awm mai 
mai а, A huhova an awm khan hmasawnna lamah rual 
a eltir lova, an inkiltawih phah tawlh tawlh a. 
Khawpuiah midang anga hna te thawka remchanna 
zawng duh tan chuan remchang chu a la tam em em 
thova. 


Reservation-a an awm tlat avang hian Red Indi- 
ans ho khu an zim tawlh tawlh a ni. Sorkar pawhin 
ram neitu hmasa te an ni tih an hre reng a, 
amaherawhchu, anmahni zawkin an remchang neihte 
chu hmang tangkai lovin intihlen nan leh khawsakna 
lama than nan hman an tum lo niin a lang. 


French Canadians 


Canada-a province pakhat Quebec an tih khu 
French ho tamna a ni a. Montreal khawpui pawh hi 
Quebeca awat a ni. French leh English inngeih loh 
dam Cha Hetory-ah pawh kan chhiar tawh thin a. 
Quebed pawh khudn a hrana independent-a awm hial 


SRI ni bae "ii tawng chu tawng 


ср: 

tum lai a ni a. Amaherawhchu, independent hial duh 
Jam chu an tlem tial tial a. Tunah phei chuan a tlem 
zawk nia an lan tak avangin thawm a awm rih leh ta 
lo chu a ni. 


Nimahsela, hetianga French leh English ti zawnga 
mipui rilru chawhthawh a nih avangin Canada rama 
politics boruak chu a tikhaw lo hman viau tawh a, an 
khawsakna economy pawhin a tuar hman hle tawh a 
ni. A bik takin Quebec province khuan a tuar a. 
Montreal a English mi tena Factory lian pui pui an lo 
din te chu an sawn chhuak до tawh a. Toronto lamah 
bul an din thar leh thung a ni. 


Chutiang chu thil awm dan ni mahse, ram pum 
pui that zawkna tur thlir pha chin khu chuan khutia 
sorkar pakhat hnuaia French tawng hmang an ni emaw 
English tawng hmang an ni emaw an awm tlan theih 
khu tha berin an hria a. Tunah hian Canada sorkar 
tawng hman chu English leh French a ni. An sorkar 
thu chhuak reng reng leh hriattirna tar te chu English 
leh French tawnga ziak vek a ni a. 


New Brunswick Province 


New Brunswick Province khu a tlang ram nuam 
hle a ni. Far thing kih leh phurh chhuah khu an uar a. 
Kawngpui atangin an thing tan sa rual em ema an 
chheh khawm te chu kan hmu thet thut reng a. Kawng 
bula thing te chu an kit ve bawk nain kalkawnga kal 
tibuai ang chu a awm hian a awm hauh lo a ni. 

Thing tlu hnawk niai nuai han hmuh tur pawh 
%Awm hek lo. Electric khawl hmanga thingte pawh 
Rhu kih vek an ni a, hreipui nena kut durh phunga 
“heh а awm ve tawh lo. Thing ro emaw thing tlu tur 
awn bei bai ang hi hmuh tur a awm lo a ni. 


Hmun pakhat MACTA Q VAC an tihah chuan 
Salmon sangha tui an keutir a. Chu chu hun eng emaw 
chhung an enkawl a. A lian deuh ta tihah Atlantic 
tuifinriata liteng sawl Bay of Fundy hmunah chuan an 
chhuah leh ta thin a ni. An tum ber chu Salmon Sangha 
hi ай mang lohva, mihringtena tam tawk an man theih 
rengria turin hetiang hian an ti a ni. Mihring tana chaw 
tha a ni si a. Salmon sangha hi. Heng sangha tui tih 
keuna (hatchery) hi kan tlawh nghe nghe a, an enkawl 
tha kher mai. Tukhaw kha-in ruk tuma hel hel an awm 
hmel loh hie. 


Farms jeh an khawl hman te 


Sasketchewan Province-a hmun té tak té Waldheim 
an thah chuan kan riak a. Mi 700 emaw lek awmna 
khua a ni a. Ami chéngte hi lo nei mi (farmers) an ni 
deuh vek a. German chhuak an tam hle nghe nghe a. 
Kari thlen in pa pawh chu German dik tak a hming 
Veron Schmidt а hi a. An taima hlawm khawp mai. 
Bare рү}, Acre 880 а zau а nei а, an farm bulah 
у cupo dina ач pa 

р eh Apai tah а, mahse engmah chu an la 







Wa айа алута nnal-nghe nghe a. An 
"би en wek а, an vawng 


Led. Mi cl ngarih kake Ме mai. 

Heng lai hmunah hian farm hi acre khatah dol- 
lar 500 man te a ni a, chu chu Rs 4000/- vel hà a ni. Tun 
hma chuan dollar za te a ni an ti. Buh seng lai tak hi 
chuan Farmers te chuan niléng leh zankhuain an thawk 
а ni. A chhan chu buh seng lai pawh hian ruah hi a 
sur tlut tlut theih thin avang a ni. Chuvang chuan 
ruahin a nan buai an hlau va, an seng ngawrh a ni. 


Buh sengna khawl lian pui pui te tractor te leh 
khawl dang dang ‘cultivator’ an tih te chu an zuar nghal 
bawk a, a siamtu company agent an ni nghal a. Heng 
khawl bungrua te hi an nei kim vek a, an repair thei 
nghal vek bawk. 


India ram nen a inan lohna chu heng farm zau 
pui pui enkawl tur hian mi tlemte chauh an awm a ni. 
Mihring tha (manpower) lam an tlakchham avangin 
khawi thiltih theihna hmanglo thei an ni lo. Khawl 
hetianga chak buh at a, a ruala chil fai leh a, buh zema 
chhung lut leh nghal thei te an neih loh chuan chutiang 
ti tur mihring an awm lo a ni. Chuvang chuan khawl 
thiltih theihna an hmang nasa a ni. 


Chuvang chuan chutiang khawl thil tithei chu 
an siam chhuak thin a ni reng a, a tulna avangin. Ni 
khatah mi pahnih khat lekin khawl thiltih theihna 
hmangin mi tam tak thawh zat ang hna an thawk thei 
thin a ni. India ram angah te hi chuan heti khawpa 
mihring kan tam avang hian hetiang khawlte hi chu 
han hmang rual kan ni lo. 

Chutianga khawl hman a nih chuan India ram 
angah te chuan mi tam takin hnathawh tur an hmu 
lovang a, chu chuan harsatna nasa zawk a rawn thlen 
ang tih a hlauhawm a ni. Chuvang chuan ram chhunga 
mi chengte awmdan ang ang hian thil hi a kal emaw ni 
tih tur a ni, 


Ontario Province 


Niagara Falls khawvela tuikhawhthla sang ber 
leh hmingthang ber chu Ontano Province, Canada-a 
awm a пі a. A bulah khaw han fé ‘Niagara Fall’ a awm 
a. Khawvel hmun hrang hrang atanga mi lo kal an tam 
thin avangin chu khua chuan tlawh a hlawh nasa a 
Ropui pawh a ropui hle. 


Niagara Falls chiang taka chung lam atanga en 
theihna tur in sáng (tower) a awm a, chuta fang chuan 
chung lai vel hmun chu chiang lehzualin a hmuh theih 
a ni. USA nena an in rina lai vela Niagara Falls hı awm 
a ni. Chiang zawkin Bung dangah hei hi sawi a ni. 


BUNG SAWMPAKHATNA 


USA LEH CANADA-A MOTOR KAWNGPUI 
(HIGHWAY) 


Kawngpui zau dan 


USA-a an kawngpui khu a zau hle hlawm mai. 
Football field tiat tiat hi an ni ber mai awm e. Kawnglaiah 
indai danna a awm vek a. A ding lam khu hmar zawnga 
tlanna tur ringawt a ni à; a vei lam khu a lét zawnga 
tlanna a ni leh a. Chuvang chuan insut leh inchaltauh 
chu a hlauhawm hauh lova. A rualin sir khatah ringawt 
pawh motor 5,6 te a tlan theih a. Motor tlanna tur kha 
an rin chhuak vek bawk a ni. An rinna lah khu rawng 
tha, khawk mai mai lo tur vek a ni a. A bul atanga a 
tawp thlenga rin chhuah vek an ni, a ram pum puiah. 


Motor a tha tur a ni 


Motor tlan te reng reng khu a thain a control-na 
neuh neuh te leh a bikin signal pékna light te a tha vek 
tur a ni a. Chuti lo chu man chhuaha chawitir mai tur 
an ni. A chhan chu Motor in kawng a zawh lai atangin 
à vei lam emaw a ding lamah emaw insawn duh ta se 
lane dangah, signal a pe ngei ngei tur a ni a. Chuti lo 
chuan a hnunga lo tlan khan a sut palh mai a 
hlauhawm a ni. Chuvang chuan signal khu an en rán 
reng mai a ni. Chuvang chuan midang awm tawp lohna 
hmun fianrialah lo chuan han tlan pen mai pawh a 

hlauhawm a ni. Eng lai pawh mai hian lamlian pui 
(National Highway)-ah khuan Motor eng emaw zát 
chat lak lovin a tlan reng a, hàn lai hi a awm lo a ni ber 
mai. 


Motor tlanchak zawng 


Kawngpuia motor tlanchak zawng sang ber chu 
darkar khata mel 55 a ni a. Chu chu km chuan km. 88 
tihna ang a ni. USA-ah khuan kan kal lai chuan hlat 
zawng teh nan mél an la hmang a. Canada-ah erawh 
chuan Kilometre (Km) an hmang tan dawn vel a ni. 


Highway-ah khuan motor tlan chak lutuk 
enthlithlaitu police an duty reng bawk a ni. An police 
duty-te khu an mahni car nalh tak police chhinchhiahna 
nen an tlan deuh reng a. An chan chhung bialah chuan 
an tlan vang vang reng a ni ber mai. Ri hriat theihna 
radar khawl atangin motor tlanchak dan a hriat theih 
vek a. 


Chutianga tlan chak te chu telephone-in an 
inhrilh a, an lo ding a, an chawitir nghal mai thin. Chawi 
hreh vanga tlanbosan tum an awm nga lo niin a lang. 


An kawngpui (highway) bul vel te reng reng 
khu 'an chei ngun a. Ramhnuai ni awmah te pawh 
khuan kawng bul chu a faiin an chei ngun a. Hnim 
tangkai lo leh mawi lo hling nei chi ang te, buar te leh 
mit tikham thei ang chi hi chu an to tir tawh lo reng 
reng, 

Mit mentita tur chi Highway Daisy an tih 
pengparichi khat hi kawng bulah te an to tir tiar tuar 

a. Tin, hnim hring nalh tur chi ang kha an dah deuh 
zel bawk a. 


Kawng sira lung inphun fer fur chinaia hnawih 
var ang hi hmuh tur a awm ve lova, thirtlawn rinawm 
tawka chhah hian kawngpui sir te chu an dal a. A khat 
tawk hian sign board hring nalh tak a pawnga ziak hi 
an tar a. Khawpui lian deuh hming highway-in a chhun 
te leh an hlat zawng nen a lo intar zel а. 


Restaurant chaw ei theihna tur te, petrol lak 
theihna hnai ber leh hlat zawng te an lo tar zel bawk 
a. A remchang lai apiangah telephone, pawisa chawia 
hman mai tur a awm zel bawk a ni. 


Kawngpui highway atanga tlan chhuak duh leh 
hmun danga kal duh tan tlanchhuahna (exit) kawng 
{Миг number an tar zel a. Chutiang khatiang exit-ah 
chuan chu mi kha mi khua chu pan theih a ni tiin an 
lo tar a ni. 


State hrang hrang luhna 


State hrang hranga luh dawnah chuan ramri-ah 
“Welcome to..... State” tiin an lo tar zel a. State thenkhat 
chuan ramri-ah Information Centre te hawngin chung 
hmunah te chuan an state chanchin kimchang bute chu 
a thlawnin an lo sem a, map kimchang tak tak te an 
sem bawk. 


Mi kal vel tana harsatna awm lo turin leh an 
chanchin kimchang miten an hriat theihna turin an lo 
ngaihsak em em a. Motor atanga ei tur funna emaw 

thil in tur bur ruak kawng laia Motor atanga han theh 
chhuah mai tuman an tum tawh lo a ni. 


Chutianga han tih chu tuman chin enah an en 
tawh lova. Chutiang chuan paih ta mai se, man an nih 
chuan an chawi tir hnem hle a ni. Motor chhungah 
chutiang paih tur thilte chu an kawl khawm a. 
Chawlhna hmun Rest Areas-ah chauh paih tur a ni. 


Inthiarna 


Chung Rest Areas (Chawlhna hmun)-ah chuan 
inthiarna tha tak tak a awm a. India rama vantlang 
hmuna awm nen chuan a inang lo hle. Tui a tam tawk 
avangin chung inthiarna hmun te chu a fai tha em em 
a ni. Tuia khawhna (flush) bawm te chu a chhia, hman 
theih loh tih ang hi a awm ve lova. 


Ekna hmun chu zunna bulah a awm ve mai a. 
Chung ékna hmun te chu kawngkhar hnuai lamah ke 
lang theiin an tikua a, mi an awm leh awm loh chu a 
hriat theih mai a ni. Vantlang ék in leh zun in ni mah 
se, ziah ran biai buai bangah a awm lova. Milem tui 
tang mang lo ziah a awm lo. 


Chutiang Rest Areas te chu Park emaw tih mai 
tura enkawi ngun te an ni a. Zun in leh ék in an ni tih 
hriat ngei tur rim hi a awm ve lo a ni. 


Toll Gates 

State tinin Motor kawnga kal te atanga chhiah lakna 
hmun an siam 2e} а, chutah chuan kan zawh kawng 
(lane) depin pawisa chawi tur pekna remchang a awm 

vek a. Dollar khat hi pek a ni tlangpui..Chu chu cheng 
riat hu vel a ni. State tinin anmahni rate an nei hrang 
theuh a ni. 


Motor kal khu eng lai pawhin highway-ah an awm 
dul dul reng a. Ni khata an lak luh pawh khu a 
thathnem hmel Ме. An State inenkawlna sum hnar tha 
tak chu a ni phawt mai. 


An kawngpui an enkawl ngun 


An highway (kawngpui)'khu an enkawl ngun 
tih chu a hriat mai a. Khuar lai leh Motor tlan 
tinuam lo lai tur hi a awm hauh lo. New York 
atanga kan tlan tirha a kawng a tha ang bawk khan 
ni tam fe hnuah pawh an kawng chu a tha tluan 
chhuak parh a ni ber mai. 


Han ngaihthah lai hmun awm hi a awm lo. Alkatra 
dum teh chiam pawh a ni lova, Cement concrete hian 
an phah chhuak a ni ber maj, Ram zawlah chuan 
kawng khu a ngil em em ringawt a, ngil ziktluak tak a 
ni. Tlang ram deuhah pawh zawh nuam tak a niin 
hrehawm awm deuh lai hi a awm lo a ni. Chhuk deuh 
hlek a awm pawhin tawi te a ni a, a thui lo. 


Sign board thler seu so emaw tlu lek lek emaw, 
awn tei tui leh hawrawp chiang mang lo a awm lo. 
Signboard lo tichhe duh tawk leh ngaimawh an awm 
tawh lo hmel hle. Chutiang ti turin hun nei an awm lo 
ni berin a lang. 

Mihring chenna in fal deuha awmte hmuh tur a 
lo awm a, farm hmun nuam tak leh ran rual tlatna te 
(ranch) hmuh tur a lo awm thin. A khat tawkin chutiang 
chu hmuh tur a awm zel a. Ram ril leh ngawpui a awm 
meuh tawh lo a ni ber mai. 


Thingtlang kan tih ang hi a awm chuang lova. In 
sak dan pawh pawh khawpuia mi nen a in ang tlang 
a ni ber mai. Car nalh tak tak hi an inah chuan a in 
hung deuh zel a. Mihring 900 emaw 1000 emaw awmna 
khua te pawh khu a fai em em a, a pharh zauva, 
dawrkai in hmun tha tak tak hi a awm zel bawk. Res- 
taurant leh Hotel a awm zel bawk a, 


Ngunthluk leh chik deuhva en chuan USA-a 
lamlian pui (highway) te chu Canada ai chuan an ti 
hnumin Signboard te leh Rest Areas te pawh a nuam 
zawkin an chei tha deuh zawkin a hriat a ni. Zun ék 
thiarna pawh changkang zawkin a lang. 


Chu lovah America-ho khuan Canada mite khu 
an en hniam deuh em ni chu aw a tih theih bawk. 
An pawisa Canadian Dollar pawh khu USA Dollar ai 
chuan Cents 18 velin a hniam a, Inthlengna tak 
takah chuan Canadian Dollar 100 leh US Dollar 85 
an intluk a ni. 


BUNG SAWMPAHNIHNA 
AN KHAWSAK DAN 


Thla khat khawsak theihna 


USA рамла dollar khu kan kal lai chuan India 
cheng riat tluk a ni a. Canadian dollar khu cheng sarih 
tluk a ni thung. An dollar khu keinina cheng khat kan 
hman ang hian an hmang a ni ber a. 


Chumi awmzia chu India ram aiin an khawsak 
dan reng rengah máwl takin han sawi ta ila kan let 
riatin an sang tihna a ni. Keini cheng khatina a lei theih 
hi chu thil a awm tawh mang lo ti ila a sual lovang. 
Chuvang chuan an standard ang chuan a tlem berah 
dollar 1200 thla khatah a ngai a. Chu chu India pawisa 
chuan Rs. 9,600.00 a ni. 


Mi in luah hawh an nih chuan in luah manah 
a tlem berah dollar 300/400 thla khatah pek a ngai 
a. Chumi awmzia chu in luah manah ngawt pawh 
thla khatah Rs. 2,400/- emaw Rs. 3,200/- emaw a kal 
tihna a ni. 


Car nei tan chuan a tlem berah dollar 300 Petrol lei 
nan leh enkawl nan a ngai leh a, naupang lehkha zirlai, 
sikul emaw College-ah emawa kal an awm chuan dollar 
200/300 a kal leh a. Khawsakna atan ringawt pawh dollar 
500/600 a ngai leh a. Chubakah sum lak luh atanga 
Income tax (chhiah) pek a ngai leh a. Dollar 1200 hlawh 
tan dollar 200 emaw chu Income tax-a pek a ngai a ni. 

Fa an neih tam leh income tax an pe tlem a. India 
ram angah chuan dollar 1200 la lut te chu cheng sangkua 
thla khata hlawh ang an hi. 


India ram Standard nena khaikhinin 


India rama Rs. 9600/- hlawhte chu hetih hun lai hi 
chuan khawsa nuam tak chu an ni. Kan zin lai hun hi 
kum 1980 kha a ni. Dollar khat khu an cheng khat 
hman ve mat a ni kan tih laiin an dollar khatin a lei 
theih chu a sang hle thung a, India ram cheng riata 
kan lei theih ai hian a tha mah zawk ang. America-ah 
chuan India rama cheng khat emaw duli emawa thul 
kan lei theih ang hi a awm ve tawh lo a ni. 


A tlem berah America-ah chuan Cents 25 man khu 
an thil man hniam ber a ni awm е. Chu chu India-ah 
chuart cheng hnih ttuk a ni. Chuvang chuan dollar 1200 
emaw 1500 emaw thla tina la lutte chu sang taka khawsa 
thei chu an ni bik lova, a naran kan tih ang hi an ni ber 
awm е. 


Dawrkai awmdan 


India ram angin veng tinah dawrkai an awm a, 
chutah engkim mai, buhfai, chu, alu, dailuah leh thil chi 
tin mai guar an ni ve lova. A zawrhna hmun Grocery 
Store-ah chuan ei tur lam thil mihring khawsakna atana 
mamawh chu a awm vek a. Sa te hi nalh tak taka funin 
angar а, arih zawng leh a man tur inchhu sa thlapin. 


Ktihhah, Zikhlum, purun hnah, serthlum, apple, 
SPA ысы сы teh id tue di hrang hrang te 

chu thianghlim taka dah vek an ni a. Duli zat zat laka 
а man pek mai tur a ni. An thei zawrh, balhla, serthlum, 
artui te pawh khu ‘seal’ chhut hnan vek an ni. 


Food Store 


Food Store-a an thil zawrh an vawn thianghlim 
dan leh thil rim danglam a awm lohzia chu a mak zawk 
a ni. Chhang cake te leh thil dang alu kanro te, bacon 
(vawksa zai pan) te, jam te, artui, jelly, cheese leh thil 
dang reng reng khu dawrah chuan awm lo a awm lo a 
ni ber mai. 

Ei tur thila an fimkhurzia leh an vawn 
thianghlimzia chu kan ram te nena tehkhin chi a ni lo. 


An Hotel, Restaurant-a kal te khu a nuamin a fai 
em em vek a. 


An ei tur thil reng reng khu kan sawi tawh angin 
an vawng thianghlimin sawisel bo kan tih ang an ni ber 
mai. Hei hi an sanna em em chu a ni. 


Macdonal Restaurant 


An Restaurant hmingthang tak Macdonald an tih 
chu khaw tinah a awm tih theih a ni. Chutah chuan 
chhun chaw (lunch) lam theih a ni a. Zing lamah 
tukthuan lam theih a ni bawk. Thingpui te, Coffee te 
leh ei tur lam thil an nei chikim hle a. Kal paha thingpui 
order pawhin plastic no tha deuhah chhinna phui tak 
nen a lak theih mai a, a remchang Ме. 

Plastic no te, thleng te, bawm te an hmang nasa 
em em a. Ei zawha paih theih mai vek an ni a. Lehkhaa 
siam rawmaw] han inhrukna mai tur an hmang nasa a. 
In phihna hmunah te pawh towel aiah chutiang lehkha 
chu an dah zel a. Thiltih vel a tinuamin a tiawlsam a ni. 


An inchhung chaw eina leh inbualna 


Chaw einaah chuan thleng pangngai leh no 
pangngai an hmang a. Towel hi mi khual hman turin 
pahnih pathum an pe vek zel a. An inbualna hmun leh 
inphihna an chei ngunin an tifai em em a. Zampher 
(rug) hmul hi an phah vek zel a. Hman zawh veleh 
inphihna hmun chu an hru hul leh vek zel a. Chutiangin 
inbualna atana an hman tawp kan tih mai bath-tub 
pawh an hru fai leh vek zel a ni. 


An tum ber chu a hnua rawn hmang leh tur te 
tana tenawm leh nuam lo tur a awm loh nan fai leh hul 
vakin, huh per pur lovin an dah leh vek thin. An inbual 
reng reng khu thawm ri phur phur an nei ngai lova, 
thawm nei hauh lo ang an ni. 


Zing chàw (Breakfast) 


Tuk thuan atana an ei ber te chu artui, vawksa 
zaipan (bacon), sausage te hi an ni. Cereals an tih 
vaimim atanga siam ram rip rep bawnghnute leh chini 
nena chawhpawiha chhang thawp hemro (toast) nena 
ei ani. Jam emaw butter emaw chhang hem roah chuan 
tah a ni a. Thingpui leh theitui an in nasa bawk. 

Hmarcha an ei uar lo Ме. Kan zin chhung thla 
thum chhungin hmarcha kan ei mang hauh lo. 
Bawnghnute a tam a, a tlawm bawk a, a thau lak tawh 
(skimmed milk) an in nasa a, tuisik ang maiin an in a ni 
ber mai. Ice cream pawh an uar. An ei nasa. Tui pawh 
a tui a, siamsain dawr atangin an la ber a. 


Chhung tin ei tur lamah an intodelh hle vek a. 
Pancake an tih hi breakfast-ah an ei bawk. Chithlum 
tui Syrup nen an ei ber. Serthlum leh Apple thei an ei 
tam hle. Lakhuihthei lam chu a tam lo. Balhla pawh an 
ei bawk. An balhla te chu Zoram balhla ain a Мит bik 
lo. Zoram balhla hi balhla tha tak a lo ni tih kan hriat 
phah a ni. 


Thinghmarcha rawt dip hi an hmarcha ber chu a 
ni. In tinah Cold drink, Cocacolate, Mountain Dew an 
tih te leh 7-Up leh a dang dangte an in ber. An tuisik in 
a ni ber mai. Cold drink chi hrang hrang a tam hle. 
Tina bur siamah an dah bera hawna in mai tur an ni. 


Dawr lian a hla 


Veng tina dawrkai chi hrang hrang nei an nih loh 
avangin chhung tinin Food Store atangin an mamawh 
ei tur thilte chu an lam ber a. Chhung tin deuh thaw 
khuan Motor hman tur 2/3 te an nei a. Chuvang chuan 
a Ма hian harsatna a siam ve lo. 


India ram te angah hi chuan nun dan a la hniam 
avangin kea kal a nih ber avang hian veng tinah Bazar 
awm lo thei a ni lova, khawpui lianah te pawh. 

America-a an Food Store lian leh lar kan hmuhzin 
te chu Alpha Beta te leh Safeway an tihte chu an ni ber 
a. Chung dawrah te chuan ei tur lam chi chu a awm 
kim hle a ni. 


Chhün chaw 


An chhun chawah chuan sê, ar så leh bawng så 
an ei ber a. Pea an ti a, Берш mu leh vaimim chhum 
nuai thlak te, alu hem hmin te leh satui ni awm tak 
Gravy an tih chu an chawhmehah an leih thin. Chu 
chu an dailuah ve chhang a ni ber mai. Hning deuh, 
hang tak hi a ni. : 

Cheese leh Butter leh theitui chi hrang hrang 
Serthlum leh bawnghnute te an in leh a. Salad an tih 
апат Imah chi khat a hela ei chi te, carrot te, celery te, 
beet an tih mula chi khat chungte chu an ei ber a. 
Purunsen kan tih ang chi hi an ei lo hle. Aieng hi an 
hman awm ka hre hauh 10. 


Mosola leh thildang bawlhlo chi dang chawhmeh 
rim tidanglam thei ang India-a kan uar ang hi chu a 
awm pawhin ka hre lo. An chawhmeh te chu sa kanro 
рамі ni se tel emaw ghee emaw nena hneh taka kan 
an ni.ngai lo bawk. An hmin tha viauin ei a nuam. 
Hmái.teh,chiam an ni Jo bawk. 


Arsa hi an kangro (fry) ber a. Tiang tha nelh nawih 
Kut hunt Ha бау dawn hian an chan a. Tlang hnihte 


han dichas а puar thei hle. Arsa hi sa dang айп a 
Es de on Veh anit tan hansen turin lihsa 

vekin an fun a, lak mai theih a ni. A hminsa tihlum mai 
tur pawh a awm tho. Ar chhiar atanga han pawh 
chhuaha ai lawm lawma han khawn thluk ang chu a 
vang tawh hle. 


An arsa siam dan khu keini anga a tui neia kan 
kan ai hian tui bikin ka hre lo. Kan siam dan hi a lo tui 
ber zawk a nih hi te ka ti mai mai a, a sa a thar bawk 
si. Anhnah thlakte chu an ti ve lova. 


Ar ruh sehna chang an hre lo a ni. A thling feh 
tham fe tur te hi an dah mai mai a. An feh ngai si 
loh avangin keini pawh fep ngai lo angin kan awm 
ve mai a. Han seh sawm bawrh bawrhah hian a 
itawm hle thin. 


An bawngsa khu Steak an ti a, a phekin an zai a, 
chu chu an kang a, a tui duh hle. Kentucky Fried 
Chicken an tih khu ram pum huapa arsa kan zawrhna 
a пі a. Company lian tak ram puma inzar pharh ani а. 


Chhun chaw ei hunah phei hi chuan Kentucky 
Fried Chicken dawr a lun thin hle. Hmun tinah 
Mcdonald Restaurant angin a lar a ni. Signboard lian 
tak ‘Kentucky Fried Chicken’ tih hi a lo intar kuau zel 
mai! 


Dollar khat te, a aia tlem hrat te pawhin arsa tlang 
khat a lei theih a, pakhat kham chu a ni mai. 
Lehkhabawm nalh em emah hian an khung a, a 
thianghlimin ei a nuam ngawt mai. A zuartute pawh 
an inchei thianghlimin an fai em em a, a tuihnai vel 
vek hi a ni ber mai! 

Italian chaw leh zanriah 


Italian chaw Pizza (Pitza) an tih hi a lar hle a. 
Khaw tinah tih theihin ‘Pizza Hut’ a awm a. Italian 
chaw zawrhna a ni. China chow a lar ang deuh hi a ni. 
Pizza Hut hmel awm dan chu a inang vek a. Chutah 
chuan changpat chaw tih mai tur, chow ang deuh bawk, 
al thur deuh Pizza chu an zuar a. 


A duh lo tan chuan a tui vak pawhin a hriat lohva. 
An dinner-ah chuan arsa leh bawngsa an ei ber a. Buh 
(rice) pawh an ei ve zauh zauh a ni. Kan thlen in 
thenkhatte chuan min chhumsak thin a, kan duh tih 
an hriat avangin. Chutianga buh (chaw) arsa kan nena 
kan ei chang chuan kan ei tha Ме thin. 


Dailuah hi an е: ve hauh lo thung. Fanghma um 
(pickle) hi an tilar khawp mai. Chaw einaah an chhawp 
ve deuh ziah a ni. 


Khawlai leh ran tla 


Kan thlenna in khawiah mah ar emaw bawng 
emaw, kel emaw, vawk emaw keiniho vulh anga vulh 
hi an awm lo. Chuvang chuan a thawventhlak hle a ni. 


Mi tam tak chuan anhnah huan (kitchen garden) 
kan tih ang hi an nei lova, chuvang chuan anmahni 
Compound-ah {Май an ching lo. Mi thenkhatte erawh 
chuan an ching ve nual a, an rinpui ber erawh a ni lo. 


Bawng vulh mite chuan Farm-ah an vulh a ni ber 
Е Heihin chhung tinin ran an vulh lo a ni. Ui 
te pawh khu thenkhatin vulh mah se, khawlaia tlan ta 

nawlh nawih ang hi hmuh tur a awm lo. A hmun bikah 
vek an vulh a ni ber. 


An in sak dan 


An in sak dan tlangpui chu a chhawng hian an sa 
ber a. Milema kan hmuh thin ang hian an in khu a 
sáng a, an hmanrua ber chu Cement а ni lem lo. 
Khawpuia dawr lian leh in sang te khu chu Cement- 
a sak an ni ngei tak a, mahse chenna in tak tak khu 
chu a chung tile te reuh te tea remkhawm te an ni a. 
An bang pawh thuah vek a ni. A thuah karah chuan 
tihlumna hmanrua (heating arrangement) dah vek a 
ni a. 


Vur tlakna ram a nih avang leh a ram pum pui 
USA leh Canada khu a vawh avangin an in an tihlum 
loh chuan thlasikah khawsak theih a ni lo. An car te, 
Bus te pawh khu tihlumna nei vek an ni a. A ram pum 
pui khu sik leh saah chuan a 'zualkai' (extreme) kan tih 
ang hi a ni. A vawh laia vawt lutuk, a lum lai pawha 
lum lutuk tihna a ni. 


An choka awmdan 


Gas an hmang ber a, In chhunga Electric hrui kan 
zam ang hian Gas Company atangin Gas pek dan tur 
siam nghal vek a ni a. Thil vawn thatna an nei vek 
bawk a. Thuk, Radio ang tak hi an hung a. An thil 
chhum turte chu a chhuan hun chhung an en mai a, 
a ennaah chutiang chuan ei tur an chhum a ni. An 
chawhmeh tam tak khu siam sa, tihluma ei mai tur te 

an ni deuh, vek a, A tihdan thiam chuan awlsam taka 
chaw ei insiam chawp theih vek a ni. 


Puan suk 

Puan sukna khawl hi in tinah a awm a ni ber mai. 
Electric hmangin khawlah puan suk a ni a, darkar khat 
vel chhungin a tihro leh theih vek a ni. 


Khawl thiltih theihna an hman nasat tawh avangin 
khawlaiah emaw dilah emaw tumah puan lo su chawt 
chawt hmuh tur an awm tawh lo. Kawng tinrengah 
mahni an intodelh a ni ber mai. Dryers and Cleaners’ 
Company te erawh chu an la awm thova, kawr tha leh 
puan hlai leh chhah sukna turin. 


Khawvawh lai chuan an in tukverh khu an hawng 
ngai lo a ni ber mai. Hawn a nih pawh hian a hnuai 
atanga chawi chhoh a ni. 


An in sakna hmun khu lei Jai zawla sak a ni ve lo. 
A leilung awm dan ang angah khuan an sa tawp mai a, 
lei hnuaiah pindan pakhat Cellar an tih ang chi an nei 
deuh vek a ni. Vur tlakna ram a nih avangin vur tla a 
nasat avang leh a chhah theih thin avangin in hnuai 
ang hi an awmtir ngam lova, vur a khah mai dawn 
avangin. Chu chuan in a tichhe thei dawn a. Chuvangin 
in hnuai let chhungah pindan an siam ngei ngei a ni. 
A hmun pawh a pawng a nih leh a pawng ang ang 
khan an sak hinan tawp mai a ni. 

Tui leh light 


Tui hi ck 1 anmahni in bul lei hnuai atang khuan 
an pump chhuak deuh zel a. Chung tui chu an rin ber 
a ni a, sorkar atanga supply an ring ve lo a ni. Tui khu 
a tam bawk a ni ang, ft. 60 te, ft. 120 hiala thuk atangin 
an pump chhuak ber a. Chuvang chuan tuiah chuan an 
harsa lovin an intodelh vek a ni. 


Electric hman chungchangah pawh ren chemna 
lutuk an neiin a lang lo. Light fail tih ang reng hi an nei 
lo a ni ber mai. Chutiang chuan Biak In lianpui puite 
pawh khu inthiarna hmuna tui supply te chu Biak In 
hnuaia pump chhuakin an intodelh vek a ni. 


Sorkar emaw Municipal emaw atanga lo kal an la 
mang lo a ni. Chutiang chuan heng tuiah te hi chuan 
harsatna an nei lo a ni. 


Apartment (In chhawng) 


In chhawng sáng (apartment an tih)-ah 
chhungkaw tam tak chu mahni in neiin an awm a. 
Chungte chuan sorkar atangin tui supply an dawng a 
ni. Chung apartment-a cheng te awmna pawh chu a 
nuamin an chei tha em em a. In chhawng sangah a 
awm tih mai loh chu nawm lohna dang a awm chuang 
lo. A chhohna lift te leh steps te chu an siam nuamin 
a thianghlim em em vek a ni. Duh chuan inkhai 
chhohna lift-ah pawh a chhoh theih a. 


In chhunga Television atangin mi lo leng tur te 
chu an Jo hmu hmasa thei vek a. 

An Private Compound khu a inang lova. Veng 
thenkhatah chuan a zau lam intiat deuh vek leh insak 
dan kal hmang pawh inang vek an ni a. In sa miten in 
kha saksain an nei a, a lei duhten an lei mai a ni. Dan 
naranin in pangngai deuh chu Dollar 85,000 te a ni. 


Chutiang zat man inte chu nuam tawk tak a ni. 
India pawisa chuan cheng nuai sarih dawn lai tihna a 
ni. Compound a zauh chuan a to ve zel mai a. 


Ram khu dan naranin Private a ni deuh ber a. 
Sorkar chuan ram nei bawk mah se, a tam zawk chu 
Private ta a ni. Hman lai atanga lo awm hmasa te ram, 
inrochung chhawng zela an neih te a ni. Ram zawrh lai 
te pawh hmuh tur a tam a, a man zat tur nen an tar 
thin. Acre hisapin an chhiar a ni ber mai. 


In man tlawm deuh zawk chu upa lam kum 
60 chung Jam, pension (retired) tawh te tana sak a 
ni a. Kum 60 ral kai tawh khu chu ‘retired’ an ti 
zel tawh a ni. 


Kan ram anga sorkar hna atanga Pension chauh 
hi ‘retired’ an ti ve lova. Eng hna thawk pawh, private 
hna pawh ni se, kum 60 an kai chuan an ‘retired’ thei 
zel a ni a. 


Chung ‘retired’ te chuan an khawsak theihna tawk 
tur Pension sorkar atangin an hmu a ni. Hei hi Social 
Security an ti a. Chutiang mite chenna tura an tih in te 
chu a tlar hian an sa a. Pan ve vaw, style in ang deuh 
veka sak, fai em em mai hi an ni a, Chung in man chu 
dollar sahg tlem te pawha lei theih a ni a. Chutiang in 
tlawm chu a tam mai. 

In hi a sa miten an sa mai a, lei tur 4 awm reng a, 
an hralh reng bawk a. Car thar lei fo ang bawk hi a ni. 
An in chhung awm dan leh khawsak dan chu Stan- 
dard an neih vek tawh avang khuan a danglam chuang 
tawh hlawm lo a ni. 


Mi hausa deuhvin Car te an nei man tam deuh 
va, an thil neih dangte pawh a man a sang deuh a ni 
mai a. An ei leh in thuah an inthlau hranpa tawh lo. 
Kan ram ang tea mi tinina chawhmeh inang deuh vek 
kan hmeh ang hi a ni ber awm e. 


Mi tin chet mawi an tum 


Mi tin mai, tar kan tih an ni emaw, thalai an ni 
emaw, naupang an ni emaw, chet mawi an tum vek a. 
Chumi atana an ngaihpawimawh ber chu inthlah dah 
loh a ni. Rilru muthlu lova, harh hra veka awm an tum 
theuh a ni. 


Tar deuh leh upa lam deuh te pawhin, ‘kei chu 
tar ka ni tawh a, emaw ka upa tawh a’ emaw tia 
inthlahdahna rilru an nei hauh lo a ni. 


Naupang kum 3 mi lek pawh ni se an 
chhawnchhaih duh miah lova, puitling biakin tha 
takin an be mai a. An pangchang hek lova an tlin 
tawk angin an awm hmiah mai a ni. Nausén thla 
thum mi ang pawh pawm se nute khu an buai 
chuang hlek lova, an nausén pawm laite pawh chu 
an tap an tap bawk hek lo. 

Awmpui tih ang hi an nei tawh lova, mi chuangtlai 
han awmpui mai tur an vang tawh a. Chaw an chhum 
lai te chuan nuin a fa pawm lai chu a bàwmah a hmuh 
reng theih turin a phuar bet mai a, hna a thawhsan 
mawlh mawlh mai a ni. Naute pawh mi dang dangina 
pawm lawr pawm lawr pawh a ni lo. Ngawi rengin a 
awm ve mawp mawp mai a ni, an tap hranpa tawh 
bawk lo. 


An mikhualte min thlah dawn pawhin an Car-ah 
naute chu a dahna tur fel taka siamah chuan an vuah 
mai a. Nu chuan Motor chu a khalhsan mai a ni. 


Chutiang chuan an invawng fel em em mai a. An 
in control that tawh avangin an buai tawh lo a ni. 
Tacoma khua Washington State ka thlen in nu Eivor 
Donehue Ketly (Swedish thlah) chuan thla 3 mi lek 
naute a nei a. A pasal Pat-a nen mai chuan an khawsa 
a, an buaiin an chhangchhe chuang hauh lo. 


Mizo zingah hi chuan kan siam chawp buaina hi 
kan ngah a. Kan indaih lutuk vang pawh hi a ni thei 
bawk. Canada-a khaw pakhat Kitchener-a kan thlen in 
nu Alice Burgetzi chu nau awmtu Baby Sitter hi a ni a. 
A nutapa nena khawsa an ni a. Nau awm tih vanga mi 
ina a va kal a, va awmsak a ni lova. An inah naupang 
nu Jeh paten an naute kha an rawn dah mai zawk a, 
an awmna tur pidan te an nei hrang thliah a. Chutah 
chuan an lo enkawl mai thin a ni. Darkar khatah 
naupang pakhatah dollar 4 an la (hin. 

Piangsualte an ngaihsak 


Bengngawng te leh tawngtheilo te pawh an awm 
ve a. Chutiang mite pawh chu fel takin an inchei ve 
thova. Chungho hnena Biak ina zaizira thusawi 
awmziate zai awmziate lo hrilh mawlh mawlhtu hi an 
awm thin a, Chutianga zaizira an hrilh dan kalhmang 
erawh kan hre ve lem lo nain an hrilha te chuan an hre 
thiam ni ngei tur a ni. 

Heng rualbanlo an buaipui dan leh Pathian thu 
an lo hrilh ve mawlh mawlh dan khu a ropui hle a ni. 


Thawktu hlawh darkar hisapin 


America-ah khuan kut hnathawk tur mi an tam 
loh avangin kut hnathawktute hlawh a tam a ni. A 
darkar azawnga hlawh inpek a ni ber a. Darkar khatah 
dollar 4 hi hlawh hniam bera an ngaih a ni a. India 
pawisa chuan Rs 32/- a ni. Ni khatah darkar 6 miin lo 
thawk ta se, dollar 24 a hlawh thei dawn a ni. India 
pawisa chuan Rs 192/- a ni. 


Chu chuan kamis ringawt pawh hak tlak tak 5 
vel chu a lei thei var var a ni. Chaw vawi khat ei-ah 
dollar thum lo ni ta se, chaw vawi 8 zet a ei thei a nih 
chu. Kan ramte nena khaikhin chuan kan la inthlau 
deuh chu a ni. India ramah chuan chaw vawi khat 
emaw chauh ei theihna pawisa kan hlawh chhuak 
thei a ni si a. 

Kawng sir dawr 


Kawng sira pan dawr te, thingpui dawr te leh 
nepnawi zawrhna ang te hi hmuh tur an awm lova, 
Pheihkhawk han nawhtlettir mai tur lah an awm hek 
lo. Puan thuina dawr hi hmuh mai tur a vang hle bawk. 
Factory atanga an siam vek a nih avangin kawr hak tur 
chi reng reng chu mahni size hriata chutiang chu zawn 
mai tur a ni. Dawr lian deuh bula eng eng emaw lo 
zuar ve ta mai hi an awm lo a ni. 


Dawr lianah mamawh a kim 


Fi tur dawr (Grocery) atanga mamawh an lam ang 
khuan incheina lam te, in chhung bungraw mamawh 
hrang hrang, thingrem, kawr, khum, awngphah leh thul 
dang choka lam mamawh hmanrua te chu Departmental 
Store an tihah chuan a awm vek a, lam theih vek a ni. 


Chung Departmental Store-te chu in lianpui mai 
zau em em, a chhung chu kawtlang vek hi an ni a. 
Chutah chuan engkim mai mihring khawsak nana 
mamawh ang chi reng reng ei tur bar tur thil chauh lo 
chu a awm kim vek tih theih tur a ni. 


Chutiang an tihna ni bera lang chu vah kual vah 
kual ngai lova, hmun khata mi lei mai chu a awlsam 
vang leh remchan yang a ni. Dawr lian te lah khu an 
awmna a intalkah nasa mai si a. Chuvang chuan in 
chhung pakhatah an zuar kim vek a ni ber mai. 


Thawmhnaw dawrah pawh puanthan kan tih ang 
hi a awm tawh lova. Thuisa vek a ni a, size hrang hrang 

suit te, jacket te, kamis te ang reng reng pawh thui sa 
vek a ni a, mahni size hriat mai tur a ni. 


Thawmhnaw hrang hrang te chu dahna hmun a 
awm vek a, ngun thluka en tur chuan hun pawh a duh 
a ni. Milo chiau autu hralhtu an awm tawh lova, mahnia 
ena duh thlan tawh mai tur a ni. Amaherawhchu, 
harsatna eng emaw neih chuan min tanpuitu tur chu 
an awm zel a. Chungte chu rawn mai tur an ni. 


Dawir lian lar zualte 


USA-a chutiang dawr lian zual Departmental Store 
an tihte chu khaw tinah khuan an awm a ni a. Chungte 
chu K-MART, SEARS, MONTGOMERY MARI, J.C 
PENNY, EMPORIUM, BEST, SFRVICE MERCHANDISE 
te chu a lar zual te an ni. 


K.MART hi mi tam zawk tena a man tlawmna 
hmuna an ngaih chu a ni. An thil zawrh quality 
pawh a sang lem lo nain mi tam zawkina an dawr 
deuh ber chu an ni. SEARS hi an to deuh na in an 
quality a tha a. BEST leh SERVICE MERCHANDISE 
te pawh an quality a tha a ni. 


Thil man pawh khu a дмт tawk hle a ni. EMPO- 
RIUM hi an lar hran lo deuh va. Thil man tlem na na 
ná chu a quality pawh a lo hniam nge nge thin. 
Chutiang bawkin a man atam chuan quality a lo awm 
nge nge a ni. Thil man thu-ah chuan inbum tumna a 
vangin a awm lo tluk a ni. 

Bungraw Sale 


Thil man SALE hun hi Company-ten an nei vek 
a. An thil an Sale hian a hlui tawh vanga Sale an ni 
lova, Mite rilru chawk phur tur leh man tlawm zawka 
thil lei chákna an neih nan an ti a ni ber mai. Thla khat 
chhung atan lek te hian an Sale a, an Sale hun lai nan 
fuh chuan a man pangngai chanvein a lei theih a ni. 


Kawr suit tha tak dollar 120 man te kha dollar 60 
tein a lei theih a. Suit case tha chi Samsonite an tih te 
chu dollar 100 man thin kha dollar 50 tein a lei theih a 
ni. Chutiang Sale nan fuh chu lei dawn rau rau chuan 
a manhla hle. 


Sapho pawh khuan chutiang Sale hun chu thlir 
ranin an thil lei tur teah pawh chumi Sale hun chu an 
nghak thin a ni. An Sale hun chhung a ral tawh chuan 
a man ngai an chhiar leh tawh mai a ni. 


Thil leina hmun leh ruk ruk 


An ram a changkan tawh avang khuan an thil 
siam chhuah leh zawrh te reng reng khu man tlawm 
tak a ni thei tawh lova, India pawisaa cheng hnihin a 
lei theih ang khu thil a awm tawh lo a ni ber mai. 


Dawr atanga thil lei te chu a man pekna hmunah 
chhuah dawnin pek a ni a. Chutah chuan thil leite kha 
a man intar nen an endik vek a, chutah pek a ni thin. 
Thil t$ nau han ah mai theih ang tur te chu miin ru 
duh se chuan a awl lutuk a ni. Ah bo theih mai tam tak 
8 awm. 

Amaherawhchu, chutianga tiduh mi an awm tawh 
lova. Mi an rinawmin an thil lei te ber thlengin a man 
an chhuttir vek a, chutah an pe thin a ni. Mi reng reng 
khu rinawm tura ruat an ni vek tawh a. Chutiang kara 
lo puan hnuai duh tawk an awm chuan le mi danglam 
an ni a ni mai ang. 


Chutianga thil la ru duh tawk te an awm ve thin 
avangin mipui hriat lohvin dectective ang hi mi dawr 
chhungah an dah thin an ti a ni. 


Cigarettes-te leh thil in tur ang te hi chu a khawla 
pawisa a man tur thlakin a lo tla thla mai a, chutianga 
mamawh lak theih mai te chu a ni. Mi an indaih tawh 
loh avangin khawl thiltihtheihna khu an hmang nasa 
em em a ni ber mai. 


Dawrah Television, Record player leh Restaurant 


Vantlang hmun, dawr lianah te Airport-ah te chuan 
Television (TV) a awm zel a. En mai theih hian a awm 
reng a. Music nalh tak tak te chu dawr chhungah 
ngaihthlak tur a awm reng bawk a. 


Dawra thawktute reng rengin mi lo lutte chu an 
lo chhawn thain hlim hmel pu tak vekin an lo dawng 
sawng a ni. Thil zawnga vah nasat hnua han in 
hnangfakna tur Restaurant tha tak dawr lianah te chuan 
а awm zel a. In thiarna hmun te pawh a fai thain a 
hahdamthlak thin hle a ni. 


Departmental Store lian kawtah te chuan Car hi 
an ding hnem thei thin Ме a ni. Chutiang chu nilenga 
awm dan a ni. Chung Car hunna hmunah chuan Car 
zawng zawng hi an hung ta em maw ni chu le tih tur 
hi a ni thin, a inhun tam thin dan chu. 

Plaza leh Mall 


Chutiang Departmental Store lian in chhung 
pakhat hnuaia engkim tih theih mai an zawrhna bakah 
chuan Plaza leh Mall an tih chu a awm leh a. 


Plaza chu dawrkai hrang hrang thler inepa awm 
an ni a. Chung dawr te chu a chung sang takah khuh 
hul vek an ni a. Ni êng lut tlang theia siam min ruah 
leh vur te chuan an tibuai thei lo a ni. Aizawl Bazar 
pum pui hi a chung khuhtu awmin ni eng te kal tlang 
thei si se chutiang chu a ni. Chu chu Plaza chu a ni. 


Mall an tih chu dawr hrang hrang inepa awm a 
thlera sak niin a lai erawh chu hmun ruak zau tak han 
thut velna tur te awm vek khawlai ang si, khuhtu sáng 
taka awm chu a ni a. An thil zawrh te pawh chi hrang 
hrang à ni. Pawna chhuak lova vah vah kual theih a ni. 
Hmun dangah han kal dawn se hmun hla tak an nih 
dawn avangin chutiang chuan dawr hrang hrang 
inhnaih te tein an siam a ni. 


Chutiang zingah chuan Departmental Store te 
pawh a awm ve thova. An ram a vawh avangin han 
vah han vah kual a harsa a, chuvang chuan тірш 
remchanna tur khu an ngaihtuah ber a ni. Chutiang 
hmun chu a zau thinin fan tham fe an ni zel a ni. 


Motor Park-na hmun 


Motor Park-na hmun reng reng chu rawnga rina 
fel taka Motor dahna tur kawhhmuh vek a ni a. Chuvang 
chuan eng anga tam pawh Park ni mah se, chhuah leh 

dawnin tumah buai an awm lova. Awlsam takin a 
chhuah leh theih vek a ni. Mi dang lo dal zawnga dah 
vanga horn hmeh rik tak vak vak hi a awm ngai lo a 
ni. Dawr liana kal te chu mi za tamte an nih avangin 
Motor park-na hmun chu an uluk nasain tumah intibuai 
lova park-a chhuak leh thei mai tur veka ruahman a ni. 
Motor Car nen lova chet theih a nih tawh loh avangin 
a dahna tur hmun chu an ngaih pawimawh ber a ni. 


BUNG SAWMPATHUMNA 
MI AN LO DAWNSAWN DAN 


Thien in turte an lo inring lawk 


Min thlenga min lo mikhualtu tur te chu a hma 
atanga lo inring lawk vek an ni a; anmahni kohhrana 
an mikhual thleng the: zat tur te lo hriat lawktir tawh 
te vek an m a. Inkhawmpui nikhuaa Zorama mikhual 
kan inthléng ang bawk hi a ni. 


Dan naranin zan inkhawm ban dar 9 ang velah 
hian thlenna tur sem a ni ber thin a. Min thlengtu tur 
te chu mipui nawlpui haw hnuah an la awm thap a. 
Tichuan kan hruaituin kan thlenna tur min kawhhmuh 
ta thin a ni. 

Thlen in sem zawha kan thlenna tur te nena chibai 
te kan han inbük zawh chuan an in lamah min hawnpui 
ta nal nal thin a ni. Car nei vek an nih avangin an Car- 
in min phur hawng ber a. Amaherawhchu, Biak In bul 
hnaia awm an nih chuan ke pawhin kal a ni mai a. 


Kan thlenna tur te chuan kan mutna tur pindan 
te an lo ruat fel vek a. An in kan thlen veleh kan awmna 
tur pindanah kan innghat phawt a. Chumi hnuah kan 
thlen in te nen chuan kan inkawmin thingpuite min in 
pui a. Chhang te, ice-cream te hi min pe a, kan ei tlang 
thin a ni. TV-a chanchin thar puante kan en a, kan 
ngaihthlak hruin mutna lam kan pan ta thin a ni. 

A mala thlen chang chu awm mah se, a tam 
zawkah chuan pahnih te, pathum te leh panga lai te 
pawhin kan thlengho thin a ni a. Nulaho chu an 
thleng hrang deuh zel a, anmahniin. Pahniha kan 
thlen chuan dan naranin room hrangah kan mu thin 
a. Amaherawhchu a chang chuan khum khata pahnih 
kan mut chang a awm. Tih than loh chuan muthilh 
thuai a har duh khawp mai. Thiante hnar ring mi an 
nih phei chuan. 


Kan mut hmaz kan inkawmnaah kan thlen in te 
chu an chhungkaw chanchin te kan zawt a, an 
hnathawhte leh an awmna hmuna an awm rei tawh 
dan te nen. An thlahtute leh khawi ram atanga lo kal 
nge an nih a tirah til'te kan хам ber thin a. Chung kan 
zawhna chhan chu America khu Europe hmun hrang 
hrang atanga lo kal:ein an luah a ni ber a. Dutch-ho 
khu an tam a, chuvang chuan chutiang zawh chu a 
awm viau reng a ni. 


Mizoram chanchin te min zawh chuan kan theih 
anga chiangin kan hrilh ve a. Tam tak chuan India ram 
chu an hre teh meuh mai a, mahse, Mizoram chu an 
hre mang lo hle a. 


Kan thlenna mi thenkhatte chu Indopui Pahnihna 
lai khan sipaia tanga Assam-a lo awm tawh te an awm 
nual a. Chung zinga mi chu New Jersey-a kan thlenna 
hmasa ber Kenneth Brown-a chu a ni. Upper Assam-a 
Chabua hmunah a lo awm tawh a, Dum Dum hmunah 
te nen. Chu chu kum 1945 lai vel kha a ni. US Air 
Force-ah a lo thawk a ni a. Vai tawnga tunge i hming 
tihna 'Ap ka nam kia hai' tih te pawh a la hria a. 

Thlen in thenkhatte chuan map bu hi an rawn la 
a, chutah chuan kan awmna ram chu kan kawk chat 
thin. Kan chhungte chanchin te min zawt a, kan theih 
ang angin kan han hrilh ve bawk a. Kan nupui fanau 
thla kan kawlte pawh kan han entir ve thin a. 


Aizawl khawpui thlalak kan kente pawh kan han 
entir ve thin a. Kan thlen in tam zawkte chu kohhrana 
tui tak an ni deuh zel a. Chuvang chuan piangthar lo 
hi chu Kristianah pawh an chhiar lova. ‘Non Christian’ 
an ti mai a ni. An chhungte ngei ngei pawh chutiang 
mi chu Christian a ni lo an ti mai zel. 


Chutiang an nih avang chuan an TV-te pawh khu 
naupang te an entir mang lo. TV Programme khu ni 
leng zan khuaa Programme awm reng a ni chung khuan 
an en mai mai lo hle a ni. 


An rin aiin Saptawng kan lo thiam a. Mak an tia, 
‘engtin nge hetianga English hi in hriat viau,’ te min ti 
thin a. India sorkar tawng pakhat a nih thu te leh tet té 
atanga Sap tawng sikula zir kan nih dan te kan sawi 
thin. A tawng chu kan thei lo nain a hriat chu kan hre 
ang reng a nia te kan ti thin. 


Khaw chhak atanga lo kal an hmuh thin Japanese 
te, Cambodian te leh Vietnamese ang te chu Sap tawng 
thiam an tam loh avangin anni ang tura ngaiin min 
han en thin a, kan inang si a, anmahni ang turah min 
ngai a ni ber thin. An rin aia kan lo hre thin chu mak 
an ti hle thin a ni. 

India mi kan ni tia ‘Indian’ kan nih thu kan 
sawi hi chuan ‘Indian mi hmel in pu lo’ an ti tlat a. 

A chhan chu India mi dik tak vai kan tih te an lo 
hmuh tawh thin nen kan inang lo em a, chuvang 
chu a ni. An lo hmuh tawh Indian te chu hnar zum, 
mit lian, samkir leh hang, mawngtam bawr chhing te 
an lo ni tlangpui si a. Pu Khuanga leh C. Thansiama 
erawh chu an Indian hmel an ti leh Нама ni! An 
hmel a tha an tihnaah ka ngai. 


Kan ram awm dan te, kan khawsak phung te, 
kan lo neih dan te Ieh kan inkhawm dan te chu kan 
thiam angin kan hnlh ve thin. 


Mi an duat - Pathian Chhungkua 


Min thlengtute hnena kan sawi to chu - Pathian 
chhungkaw mh ropuizia leh hlutziate, «humi avanga 
hnam hrang daih leh ze hrang daih Chanchin [Һа 
avanga kan innela an inah te hial kan lo thleng ta chu 
a mak e, Pathian malsawmna ropui ava ni tak em te 
kan ti thin a. 


Min lo thlengtute hi tawngtai mi tak tak te an ni 
hlawm deuh vek a. Kan ei duh zawng hi min zawt min 
zawt thin a. Chutiang hunah chuan arsa hi kan sawi 
lan hmasak a ni deuh zel a. Chuvang chuan Arsa pawh 
kan ei bawk viau a ni. Vawksa hi chu kan ei dan ang 
hian an ei ve lova. Bacon an tia a ti pan taka zaia kan 
te chu a ni ber. 


Kan ei duh zawng leh duh loh zawng chu sawi 
chian mai tur a ni a. Mizo pa tlawmngai ang hi ei lam 
thilah chuan an hriat thiam loh zawng a ni. 

Kalkawng atan ei tur min pai 

Zinga kan chhuah hma thin avangin tukthuan 
(breakfast) kan ei hma thei thin hle a. Zing dar 6-ah te 
hian kan ei thin a chang chuan. Kan tana tawngtaina hi 
an nei deuh ziah thin a. Chutah kan Bus awmna Biak 
In kawtah min thlah leh nal nal thin a ni. , 


Chhun chaw tur hi min pai ziah bawk a. ‘Packed 
lunch’ an ti a, chhangthawp zai phek pahnih inkara 
chawhmeh zeh (sandwiched) hi min pai ber chu a ni. 
Cake te, thei te, theitui fin te, serthlum, apple leh carrot 
te hi min pai ber a. A chang chuan arsa kan hlawm te 
pawh min pai thin. 


Chung chu chhunah dar 12 leh dar 1 velah hian 
Bus-a kal chung tein kan ei a. Bawnghnute emaw theitui 
te emaw kalkawngah kan lei belh thin bawk. Chutiang 
chuan chhun chaw fak thin a ni. 


CNEC hotuten kan thlen in tur te hnenah kan 
chawhmeh duh zawng te an lo hriattir hmasa thin a. 
Chu chuan thil a ti awlsamin arsa leh buh chhum (chaw) 
kan ngainatzia te an lo hre lawk thin a ni. 


Hei hi zin hmasak 1978-a tui an tih lêm hauh loh 
Bologna (Bolauni tia lam) an tih chhang thawp zai 
inkara cheese leh sa vawt dah an lo pek nasat thu leh 
tui an tih si lohzia leh an ninzia an hrilhfak thu CNEC 
hotuten an lo hriat tawh vang a ni. Hemi avang hian 
arsa pawh kan ei tam „рћаћ Ме. A chunga kan sawi 
Balauni khi chu Sap zingah a lar a, chu chu kan duh 
ve tura an lo ngaih vàng a ni. 

Min lo mikhualtu te 


Mi hrang hrang inah kan thleng a, a chang chuan 
Pastor inah te kan thleng a. A changin dawrkai inah te, 
a changin lo nei mi (farmer) inah te. A changin 
Computer khawl lam thiam leh chuta Company-a thawk 
inah te. 


im thiam te hi an awm theiin an pawisa 
am a ni. À chang chuan sawi tur ting 
chuan Car nei zo lo inah te pawh kan thleng a ni. 


Boston-a kan thlenna pa chu Bible Seminary-a kal 
lai nupui nei hlim chauh hi a ni a. R.L. Thianga leh 
Thanliana te nen kan thleng hova. Lei hnuai relah thui 
te min kalpui a. Chumi hnuah kan bungruate khaiin an 
awmna chu kan thleng a ni. Experience a ti tamin kan 
hriat ngai loh kan hriat phah a ni. 


Ottawa-a kan thlenna te chu McEwen-te nupa an 
ni a, khawpui Ottawa atanga mel 25-a hlaa awm an ni 
a. Awm thei tak hi an ni a. 'Hawh, in lama i chhungte 
i bia ang’ a ti a. ‘Aman chu keiman ka chawi vek ang, 
a ti a. Mahse, trunk call hetih lai hian a fel har a, chuvang 
chuan hun a duh dawn avangin kan chhuahsan Ich ta 
a, zinga kan chhuah hun dar 8 a lo nih tak mai avangin. 


Hetih lai hi chuan tun lai angin ram hrang atanga 
ram dang biak hi a la harsa a. Satelite Station chu Aizawl- 
ah chuan bun a ni tawh a. Hun nei tamin nghak hman 
ta ila chuan chhungte kan be pawp mai thei a ni. Heta 
kan thlenna McEwen te hi dawrkai an ni. 

Dutch chhuak an tam 


Kan hmuh dan chuan Dutch lam chhuak khu an 
tha duhin mi pawh an duat lehzualin kan hre deuh 
thin. An mipate ai mah khuan an hmeichhiate khuan 
Sap tawng an thiam zawkin kan hria a ni. An mipa te 
chuan English hi an la lam danglam deuhva. 


Vancouver leh San Jose-a kan thlenna te chu Dutch 
nupa hi an ni a. An fate an puitling tawh vek a. An 
thain mi an duat der hle a. Vancouver kan thlen in pa 
nupui Rosemary Van Keeban phei chu Kristian tha deuh 
mai hi a ni a. Upa leh tarte hi a ngaihven em enr a. 
Chutianga mpe zo te an ni hlawm a ni. 


Dan naranin an hmeichhiate khuan kohhran thilah 
leh Pathian thilah chuan an la tak zawk em ni chu aw 
kan ti a ni. Kristian chhungkua kan thlenna te reng 
reng chu meizu leh zu han in awm an awm lo. Mei 
zukna hnu hma ni awm hi а awm lo a ni ber mai. 
Chutiangin an fateho pawh an vawng fel hlawm hlein 
kan hria. 


An Television en thu-ah chuan an fate an vawn 
khirh avangin an nu leh pate duh loh zawng chu an 
en duh lo a ni. 


Min thlengtu thenkhatte chu chhangchhe ve tak 
tak fa, pali panga nei te pawh an awm a. A thente chu 
nupargka awm te, an fate puitling tawha nupui pasal 
nei ba tawh te an ni bawk a. 


Peoria, Illinois State-a kan thlen in pa te пира 
‘chen fa pasarih an nef a. An upa ber chu kum 20 emaw 

vel awrh hi a ni a. Mahse, an hlimin an ina thlen nuam 
kan ti khawp mai nghe nghe a. 


Plymouth, Indiana State-a kan thlen in pa chuan 
fa panga a nei a. Santa Rose, California-a kan thlenna te 
chu kum 70 chuang ve ve tawh nupa Cart-a leh Violet- 
i te an ni a. An tar Ме tawh nain an la fel khawp mai 
a. Chaw ci te chu min la siam thar thar a. Violet-i chu 
Piano thiam a ni a, a naupan deuh lai atanga Biak Ina 
Piano tum thin a ni a. An pahnih hian an la kal char at 
reng a. Tar kan nih tawh hi tia inthlahdahna leh inth 
upatna an rilruah an nei hauh lo. Mi an duat der viau 
va, an bula awm a nuam khawp mai. 


An tu leh fate kan velin an inhmang a ni ber 
tawh a. 


Hetianga upa kum 60 chung lamho hi 'retired' an 
ti a. Sorkar atanga Pension la an ni a. Chu chu an пп 
ber chu a ni. Hnathawh hah a ngai tawh lo. Chutianga 
lo upat hun atan tiin hnathawhna ncia hlawh la tawh 
phawt chuan chhiah an pe vek a ni. Chung chhiah an 
lo pek tawh retired huna lak tur chu a ni an Pension 
hmuh chu ni. 


Choka leh ei tur 


Min thlengtu thenkhatte chu zing lama an 
hnathawh avanga chhuak lo thei lo te an ni a. Chutiang 
a nih avang chuan an chokaa ei tur awm te leh a tih 
dan tur te an sawi a. Chutiang chuan keimahniin kan lo 
insiam chawp ve mai a. Nel taka keimahni in anga kan 
chet ve bawrh bawrh chu an duh a ni. 

Thawmhnaw bal suk ngai te chu inthlahrung Мек 
lova kan pek mai an duh a, a sukna khawl an nei tha 
bawk a, inkiltawihna chi a ni lo. Ei tur duh zawng sawi 
thu-ah pawh sawi bawrh bawrh mai tur a ni. Thil 
zahthlak a ni lo.' Amaherawhchu chaw ei ban erawh 
chu a mawi lovin an ching ve lo a ni. Chaw leh thil 
dang reng reng, pawisa hman thu-ah te light chhit thu- 
ah te, tui hman thu-ah te, a ren lo zawng khuan an che 
ngai lova, fimkhur tak leh ren tak, a hek lo chi zawng 
vekin thil an ti a ni. 

Chaw eiho reng reng a nihin bula mite ven ruk 
vek tur a ni a. An mamawh ang tur chu mit meia veng 
ranin a ful anga pek zung zung tur a ni a. An chaw ci 
nan thirkut (fork) hi an hmang nasa a, eng pawh ei nan 
thirfian ai mahin an hmang nasa a ni. 


A tul chuan kuta laka ei tawl tawl mai (arsa ang te 
pawh) a zahthlak hauh lo. An thil ei reng reng hian an 
hmui an chip а, chutiang chuan an thial a ni. Thil ei lai 
an lemfel hnuah chauh an tawng thin a ni. 


Kan ram kan chhuang 


Kan Zoram chanchinte leh sik leh sa awm dan tc, 
ruah a sur dan te, lei a min thin dan te, kan lo neih dan 
te leh kan khawtlang nun dan te leh kan ram leilung 
awm dan, a khawkrawkzia te, tlanga khat a nih dan te 
leh'kan Iui awm dan te kan sawiin kan hrilh ve thin a. 
Kan chhuan ber chu kan ram sik leh sa leh a nawmzia 
hi asi, 

Kan thlenna te Saptawng lam dan a dangin keini 
lo lam dan nen chuan a in ang lo thin hle а. Chuvang 
chuan kan man tha thei thin lova. Chutiang bawkin 
keini lam lahin kan hre tha thei bawk hek lo. Kan lam 
ang hian an lo lam hauh lo mai a. Vaipa Mizo tawng 
hre tak pawh ni mah se, a lam a dik loh chuan kan hre 
tha thei lo ang hi a ni ber mai. Chuvangin an beng 
rawnga kan fah loh chang a tam mai thin. 


C-stawng lam danah chuan keini chuan, ‘A tawng 

tak in awm tawh si lova, kan remchan dan 

1 lam ve tawh mai a ni, a lam dan dik tak kan 

suc ce 10. A thua hria te kan ni’ kan tihsan mai a. А 

pum pui thu-ah an rin aiin thiam min ti a, mak pawh 
an ti zawk a ni, kan lam dan chu eng pawh ni ta se. 


Tawng thu-ah chuan kan mamawh chu kan sawi 
thei hlawm vek chu a ni a. Amaherawhchu thuk taka 
han titi khawchan erawh chu kan harsat deuh hlawm 
chu a ni. 


Kan thlenna thenkhat te 


Hollywood-a kan thlenna te chu an pa Warren-a 
a ni a, an nu chu Sandra-i a ni a. An pa hi la piangthar 
chiah lo, mah se, pa tha kan tih ang hi a ni a. Gas 
Company-a thawk lai a ni. 


A nupui Sandra-i chuan an pa la piangthar lo chu 
a vei khawpa tawngtaipui tur te pawhin min sawm ve a. 


Chutiang deuh bawk chuan Artherton, San Fran- 
cisco bul khuaa kan thlen in Conners-a te chhung chu 
Computer khawl thiam awm thei tak hi an ni a. Thla 6 

hma lama lo piangthar chauh hi a ni a. A than zel theih 
nana tawngtaipui turin min sawm nghe nghe a, an 
fapa pakhat hriselna tha vak lo tan nen. 


Chutiang chuan Pathian thu ngaina tak tak leh 
Kristian tha tak te an ni hlawm a. Pathian thua han titi 
vel pawh an peih hlawm khawp mai. 


Lancaster-a kan thlenna te Robert Grissly-a te nupa 
phei chu an khawsak danah an Pathian miin mi an 
ngaina ve tak tak niin an lang a ni. Piantharna hi an hre 
chiang hle thin mai. Pathian hnathawh dan hi khawvel 
pum puiah hian a lo in ang a ni tih a chiang hle a ni. 


BUNG SAWMPALINA 
KHAWPUI LIAN LEH KHAW TE KAN TLAWHTE 


USA chhung amite 


A hma lama kan sawi tawh ang khan USA khu 
New York atangin kan fang tana nia. Chhim lam panin 
khawthlang lamah kan tla thla a. Chutah hmar lam kan 
pan leh a. Canada kan lut a. Chutah Canada chu 
khawthlang tawp atangin kan tan chho Ich ta a. 


Chutah Canada khawthlang atanga a chanve vel 
kan kal hnuah USA-ah kan lut thla leh a. Chuta tang 
chuan chhak lam panin kan chho leh a, Canada kan 
lut leh a. Canada chu khawchhak tawp rawt thlengin 
kan fang a. Chuta tang chuan New York-ah lut thla 
lehin kan lo haw chho leh ta a ni a. 


Chutichuan USA ram chhunga kan khaw tlawh 
te chu heng te hi an ni. 


A lian zualte an ni - New York, Baltimore, Rich- 
mond, Norfolk, Atlanta, Birmingham, Jackson, Greens- 
boro, Amarillo, Phoenix, San Diego, San Jose, San l'ran- 
cisco, Los Angeles, Olympia, Seattle, Tacoma, largo, 
Minneapolis, St. Paul, Madison, Grand Rapids, Chicago, 
Detroit, Dayton, Boston, Portland. 


A te deuh te chu - Mt. Holly, Lynchburg, Rock 
Hill, Arlington, Vernon, Belen, Tempe, Ventura, Los 

Gatos, Modesto, Morgan Hill, Charleston, Waukesha, 
Peoria, Plymouth, Spring Lake, Grand Haven, Holland, 
Bedford, Troy, Beloit, Lancaster, Fairfield, Lexington, 
Lisbon Falls, Bloomfield, Hawthorne, Emerson te an ni. 


State hrang hrang kan pal tlang te chu a 
indawtin — Maryland, Virginia, Georgia, Alabama, 
Mississipi, North Carolina, Texas, Arizona, California, 
Washington, North Dakota, Minnesota, Wisconsin, 
Michigan, Illinois, Ohio, Massachussets, Maine, New 
Jersey, South Carolina, New Mexico, Connecticut, 
Pensylvania, Oregon, Louisiana, Indiana, New York 
te an ni. 


Canada ram chhunga kan khaw tlawh te 


A lian tham deuh te chu, Vancouver, Calgary, 
Saskatoon, Regina, Winnipeg, Kitchener, Hamilton, 
Toronto, Ottawa, Montreal, Fredericton, St. John te an 
ni a. A te deuh te chu Victoria, Kamloops, Red Deer, 
Dalmaney, Oakville, Peterboro, Woodstock te an ni a. 
Heng bakah pawh hian kan tlan pelh khawte deuh te 
chu a la tam mai a. Hriat sên pawh a ni lo a ni. 


Canada ram chhunga province kan kal tlang te 
chu British Columbia, Alberta, Sasketchewan, Manitoba, 
Ontario, Quebec, New Brunswick te an ni. Province 10 
а awm a, 7 te chu kan tlawh a, kan tlawh loh te chu 
Province té reuh té té pathum, khawchhak lama awm, 
New Foundland, Prince Edward Island leh Nova Scotia 
te an ni. 

Heng hmun leh khaw hrang hrang tam tak kan 
tlawh theihna chhan chu USA-a Bus tha chi Greyhoun 
Bus abika kan hman vang a ni. 


Khua kan tlawh te reng reng hi an faiin an 
thianghlim em em vek a. An enkawl thain an duat tih 
hi a hriat a. Hmun hrang hrang ram leilung awmdan te 
pawh an mawiin an hmuhnawm em em vek a ni. 
Phaizawl te chu awm bawk mah se, tlangram ve tak tak 
te an ni hlawm a. 


Khawpui lian tak tak h te chuan inchhawng 
sang tak tak kan tih ang hi an khawpui laili hmun, 
downtown an tih leh sumd: wnna hmunah te chuan 
a awm a. A khawpui lian apiang khu an state 
khawpui a ni chuang lova. 


Entir nan, California-ah khuan khawpui lian pui 
pui Los Angeles tc, San Francisco te, San Diego te chu 
awm mahse, an sorkar thutne atan an hman khawpuia 
an neih chu Sacramento a ni Ich tlat si. Khaw lian hranpa 
chu a nilo. Chutiang bawkin Washington State khawpui 
chu Olympia a ni a, khawpii lian zawk Seatle te leh 
Tacoma te a awm nain. 


Michigan State khawpui chu Lansing a ni a, 
khawvel hriat thama khawpui lian Detroit, Car siamna 
hmunpui te chu sorkar khawpui hmunah an hmang 
chuang si lo. 


Chicago khu khawpui lian leh hmingthang a ni 
nà in Illinois khawpui chu Spiingfield a ni si. Khaw lian 
lêm lo a ni a, Abraham Linculn-a pianna khua a ni. 

A chhan nia an sawi chu khawte zawka mi 
chengte hi khawpui lian zawka cheng tena a pawng a 
puia an en hnuai mai lohna turin hetiang hian state 
capital (sorkar thutna hmun) atan chuan khawte zawk 
hi an hmang thin a ni. Mipui rorel (democracy) hi an 
zawmin an keng kawh takzet zawng a ni. 


Khaw zau zawng leh an insak dan te 


USA leh Canada ah khu chuan inchhawng sang 
hi a loh theih lohnaah lo chuan an ngaina hranpa lo a 
ni. А 

Chuvang chuan an khawpui te chu а pharh zau 
em em thin a ni. In chhawng khat nei hi a tam ber chu 
à ni. Chutiang chuan dawr lian tam tak pawh a chhawng 
khat nei an ni ber a. An insak dán atang khuan táwt 
taka awm khu an duh lo tih a chiang a. Chuvang chuan 
an khuate khu a zauvin hmun a awh hnem reng a ni. 
India ram anga mihring bit nasa an nih loh avangin 
hmun khu an ren hranpa lo a ni. 


USA khu a zau zawngah chuan India ram let 
thuma zau a ni a. Mihring tam lamah chuan India chu 
USA lét thum kan ni thung a ni. Chuvang chuan hmun 
thawl an neih dan tur chu a hriat mai. 


An inchhawng sang te chu darthlalang hian a 
bangte chu a khat a ni a, a hawna hawn chi loh vek an 
ni. Mam tha tak leh nalh tak hi an ni vek a, office atana 
hman an ni bera sawi a ni. Zana han vah vel pawhin an 
éng chhuak vek a ni mai. Chung in sáng te chu, an 

hmuhnawm thei hle thin. Zanah chuan an ti-êng vek 
thin. In sang te pawh khu khawl hmang veka sak an 
ni tawh, mihring satu tur an awm tawh loh avangin a 
ni. 

India rama insak anga mautlawn phuar beta in 
sang te chu sa an ni tawh lo. Chuvang chuan khawl 
thiltihtheihna an hmang nasa. Leihlawn thira siam 
rinawm tak tak te hmangin an sa a ni. Cement te pawh 
factory atangin a inchawhpawlh sa dik tak chu motor 
lian pui puiin an phur a, chung chu awlsam takin an 
hmang mai a ni. 


An chenna inte chu dan naranin khawpui chhung 
atanga va fal deuhah hian an sa ber a. Veng nuam tak 
in sak dan kalhmang inang deuh vek, khát tawk «eng 
sawnga sak an ni a. Compound hung a vang hle. Gate 
lianpui pui leh a kalhna Tala lianpui pui hmuh tur a 
awm lo. 


Compound ramriah an buai hmel loh bawk, han 
en mai chuan. An compound сһе dàn pawh a inang 
hlawm khawp mai. Compound pakhat chhunga duh 
zat zat insak pawh khu a awm lo. Dan hnuaia 
khuahkhirh vek an nih hmel. Thuneitute atanga 
ruahmanna fel tak nena sakte vek an nih hmel hle, a fel 
dan atang khuan. 


Khawpui duan dan leh an khawlai te 


America ram khawchhak Atlantic tuifinriat kam 
chu mi an bitin an luah hneh hle a. Kan kal tlang pawhin 
khua hi a awm thla zul mai a. Amaherawhchu, táwt 

takin an awm lova, thawl hek hawk tak vek hian an 
awm a ni. 


An khawchhak lam khu chu England leh Eu- 
rope atanga lo pem thla te hmun khuarna a nih avangin 
chanchin (history) pawh a ngah a. Boston phei khu chu 
chanchin ngah ber pawl a ni ang. Massachussets state 
hi England atanga indan (independence) suala beihpui 
an chhuahna hmun a ni nghe nghe a. Lexington khuaah 
phei chuan independence an sualna silai an hmeh puah 
tanna hmun te pawh an la chhinchhiah tha hle a ni. 


An khawpui duan dan a mumal em em vek a, fel 
thlerh thlawrh veka ruahman vek an ni tih a chiang 
hle. New York te pawh khu khaw lian ber pawl a ni a, 
buai niai nuai àwm tak a ni a, mahse thlawhna atang 
pawhin an rem fel dán leh mumal dán chu hai rual a 
ni lo. 


Kawngpui dung leh kawtthléra electric éng te chu 
mumal nei lova de chiai chuai a ni lova, tlar nalh tak 
vekin mumal taka rem a ni vek a ni. Khawpui chhungah 
chuan motor tlan (traffic) thununtu chu electric vek a ni 
a, chu chu boruakah khai a ni vek a, leia phun a awm 
lo. Police duty khawlaiah hmuh tur an awm tawh lo a 
ni. 


Police duty te chu motor car nalh takah police 
chhinchhiahna tarin an tlan kual ber a. Buaina a awm 
chuan Siren ti: ri ruai ruai chungin buaina hmun an 
рай a ni. Chutiang hunah chuan mi zawng zawngin 
pawisa takin kawng an kian thin. 

Khawpui chhunga kea kal te tan kawngpui kan 
hun fel takin an siam a, kanna hmun tur nen. Chutah 
chuan Electric sign a awm a, ziakin ‘kal rih suh’ tih te 
‘kal rawh le’ tih te an tilang a ni. A kal theih tawh e an 
tih chuan ‘walk’ tih a lo lang a, a la hun lo an tih chuan 
‘don’t walk’ sign an tilang thin. Hengte hi amah leh 
amah a in-control vek tawh a ni. Mihring duty an awm 
tawh lo. 


Lei hnuai Rél, Leihlawn etc. 


Khawpui lian deuhah te chuan lei hnuaiah rél 
kawng an siam a. Chutah chuan khawpui chhung 
hmun hrang hrang a tlawh theih a. Khawpui khawlai 
pangngaiah motor tlan a tam lutuk tawh avangin leh 
vahvél a harsat tawh avangin hetiang rél kawng hi an 
siam a. Chungah chuan rél sei tak a chhung thianghlim 
taka enkawl chu a tlan a. Khawpui hmun hrang 
hrangah a chhuah leh theih a. 


Toronto lei hnuai rel chu a thar a ni a, a faiin a 
nuam a, mi pawh an thawl a, nuam kan ti hle. 


An leihlawn te mawlh mai khu an hnehin a ropui 
thin hle mai. Mawi pawh a mawiin hmuhnawm an 
tling a ni. An post card-ah te pawh an leihlawn leh 
khawpui thlá te leh Airport thla an chuantir a. 


An airport te khu ropui tehchiamin lang lo mahse, 
a chhung chu nuam taka chei vek a ni. Hmun 
thenkhatah phei chuan tui hnuai daihah te lei an verh 
a. Litengsiwl chungah leihlawnah kan chhuk dawn 

emaw kan tih laiin tui hnuaiah lut daihin a kam leh 
lamah kan chhuak ta daih mai a. 


Chumi chu Virginia state-a Norfolk khua kan 
thlen hmá lawka litengsawl kan kan tumin a ni. San 
Francisco thlen dawnah leihlawn sei em em mai 
Golden Bridge an tih chu kan zawh bawk a. Minute 
20 chhung zet kan zawh a. San Francisco Bay kama 
San Francisco-a luhna a ni. 


Khawpui lian leh hmingthang, Los Angeles, 
Hollywood etc. 


An khawpui tam tak chu hmun zawla awm te ni 
hlawm mahse, Shillong ang deuhva tlang pawnga awm 
te pawh a tam mai a. San Francisco khu khaw mawia 
sawi a пі a. Tlang páwnga awm a ni. А bul vel phei chu 
tlang deuh vek a ni a. An veng kawtthler thenkhat te 
phei chu chho ve fé fé te an ni a. Chungte chu an chei 
nalh em em mai a. San Francisco-ah hian khawlaia 
kawng chho leh ki kawi nasa ber an tih pawh chu a 
awm nghe nghe a ni. 


An chénna in khu an chei nalhin rawng chi hrang 
hrang an hnawih a. Technicolour hi a ni ber mai. Zanah 
an mawi duh lehzual. Electric éng pangngai leh traffic 
light leh motor tlan vel êng chhit khuan a ti-éng nasa 
bawk a. 


Los Angeles khu phai zawlah a tam zawk chu a 
inhfng na a, a khaw bul vel chu tlanga khat tlangram 
еп. ел mai hi à ni a. Chung ing pawngah te chuan 
in art sa nasa a. Tláng atanga han thlir chuan mit tlin 

tawkin khua chu a hmuh theih. Наміпа Јат apiang 
chu khua a ni mai zel a. 


Film siamna hmunpui khawvelina a hriat lar em 
em Hollywood pawh hi tlanga awm a ni. Han hawi 
velna rem tak leh hmuh zau theih tak a ni a, an motor 
kawng pawh Hollywood-ah chuan a chho ve hle mai. 


Hollywood tlang hnuaiah chuan Hollywood Bowl 
an tih chu a awm a. Chu chu veng lian ta zawla awm a ni. 


Beverly Hills chu mi hausa tawntaw Juda pa hausa 
te, Film Star hmingthang leh hausa te in leh lo neihna 
hmun a ni a. An in han nalhzia leh nawm hmelzia chu 
sawi thiam chi pawh hi a ni lo. Bangla type-a sak an ni 
a, an hneh dan chu sawi thiam chi pawh a ni lo. 
Chhawng khat deuh veka sak an ni a. An hmuhnawm 
hlawm hle mai. 


Washington State-a Seattle khua chu khaw mawi 
leh nuam tak a ni bawk. Hetah hian Boeing thlawhna 
lian siamna Factory a awm a. Canada-a Vancouver, 
British Columbia ami khu Canada a khaw lian ber leh 
mawia sawi a ni bawk. Niléngin kan fang a. Stanley 
Park an ti a, chu chu hmun nuam an ncih a ni. Ilang 
sáng tak takin a hual vel a ni. 


Toronto hi Canada khawpui lian pahnihna a ni 
a, Montreal aia te zawk thin a ni a. Mahse Montreal 
atangin English Company Toronto a an insawn nasat 
avangin Montreal aiin a lian tawh zawk a ni. Toronto- 
ah hian in sáng khawvela sáng bera an ngaih 
Canadian National Tower (CN Tower) an tih chu a 

awm a. Ft. 1800 a sanga ni a. A chhip hnuaiah chuan 
Restaurant a awm a. Khawpui thlirna rem leh nuam 
tak a ni. 


Toronto a tower awm ang deuh bawk hi Seatle-ah 
a awm a. A hmingah Space Needle an ti a. Ft. 800 a 
sang a ni a. Khawpui thlirna rem leh nuam tak a ni a, 
miin an tlawh nasa. Restaurant te awmin intihhlimna 
chi hrang hrang pawh a awm a, hnuai lamah. 


BUNG SAWMPANGANA 
HMUN HMINGTHANG TLAWHTE 


Khawvel hriat thama hmun hming larte 


Zaipawl zinna hi Programme táwt tak karah 
inchherchhuan khat tlat a ni a. Chuti chung chuan 
vanneihthlak takin min sawmtu (CNEC) duhsaknain 
khawvel hriata hmun hmingthang thenkhat tlawh kan 
nei nual a. 


Chungte chu Los Angeles khaw bula Disneyland 
te, Niagara Falls khawvel tuikhawhthla hmingthang te, 
Seatle-a Space Needle te, Redwood Forest California-a 
awm te, Forest Lawn Memorial Park, Los Angeles a mite, 
Canada Rocky Mountain te, Canadian Parliament, 
Ottowa khawpuia mite, New Bounswick Province 
khawpui St. John-a Reversing Rapids an tih te leh 
Toronto-a CN Tower te an ni. 


Disneyland 


Disneyland hi amaha khawvel hrang ve a ni ber 
mai awm e. Khawvel intihhlimna hmun hmingthang 
ber pakhat a ni. “The happiest place on Earth” an ti a 
ni. Los Angeles khawpui daiah a awm a ni. 


Ni tin hian tlawhtu tam tak an awm huai huai 
reng a. Intihhlimna hmun leh khawvel dang daiha 
awma inngaih theihna hmun a ni ber mai. Hemi 

hmunah hian hmuh tur tam tak a awm a. Chung 
hmuhnawm hrang hrangte an neih en kim vek tur 
chuan ni khata han en sen rual'a ni lova. Chawlhkar 
khat vel zet chu a duh hmel a ni. 


Disneyland-ah hian Adventures hrang hrang a 
awm a. Chungte chu Main Street tih te, Frontier Land 
tih te, New Orleans Square, Fantasy, Bear Country, To- 
morrow Land, Adventureland etc. an ni. 


Heng adventure hrang hrangte hian 
hmuhnawm chi hrang hrang an la nei leh theuhva. 
Chung zinga kan hmuh tlem te te chu Space 
Mountain te, Jungle Cruise te, The Frontier Train te, 
America Sings te leh Enchanted Tiki Room te an ni. 


Space Mountain hi tlang siam chawp a ni a. Lung 
lian pui pui chárkhawmin tlang lian pui hi an siam a. 
Tuikhawhthlate pawh an siam a. A chhungah chuan 
chhuk chho em em mai hian rél kawng ang hi an siam 
a. Hmun thim takah te a kaltlang a, motor ang deuh mi 
pahnih thut theihna hi a awm a. 


Chutah chuan thu-in kawng kan hreng a, а kalna 
tur rail phah-ah chuan chak namén lovin a tlan ta a. 
Electric hmanga tih tlan a ni a. Tlangverh chhungah 
chho em emah te lawnin chuta tanga tlak thlak leh 
vawn vawn te a ngai a. Chutiang chuan minute sawm 
vel dawn lai kart tlan kual hnuin kan chuan tanna-ah 
dah leh kan ni a. 


Lungphu tha lo leh mi chak vak lo tan chuan 
thihdan theilv maina chí a ni a. Thutna atanga 

dawkchhuah mai hlauhawm khawpa chaka han tlan 
chuan a thlaphan theih rum rum mai a ni. “Ka han 
chuang ve ta kher kher kha aw!” tih mai awl tak a ni. 


Jungle Cruise chu eng dang ni lovin Africa 
ramhnuai ni awm taka luia Motor Boat-a zin a ni a. Lui 
chu siamchawp a ni a, lui pangngai nen danglamna a 
awm hauh lo. A bul vel chu ram pik ngaw te hi an ni 
a. Lu. an siamchawp chu Motor Boat-in kan zawh a. 
Mi tam tak kan chuang a. Chung luiah te chuan Awle 
te, Sai te, anmahni ang chiah chiah vek hi ramhnuaia 
tláa lo ang ta zuau zuau te, Sai {ш min rawn theh ta 
thawt thawt leh inbual laite kha an dah vek a. 


Vaukama mihring Africa mi tih hriat reng 
kawlhsen hmel tak fei nena lo dinga min lo tin ta zuau 
zuau te an dah bawk a. Hengte hi a lem siamchawp 
vek, clectrict hmanga an tih chét te an ni. 


Hmun pakhatah phei chuan Sap rual ramchhuak 
ho Sai leh Sanghalina an um thingzikbul-a làwn chho 
hlauthawng féa an awm laite chu a awm bawk a, 
mihring tak ang chiaha siam te vek an ni. A controlna 
hmun atanga control-a tihchét vek an ni. 


America Sings an tih chu Theatre Hall angah 
hian kan Їйї a. Chutah chuan America ram Һа hlui 
leh lar tak tak thin te chu keini pawhina kan hriat, 
chungte chu ramsa chi hrang hrang an siamte chu 
an saktir a (Cinema-a Cartoon ramsa chi hrang hrang 
an tawngtir ang hi a ni ber mai). 


Frontier Land-ah chuan Rel-in kan kal a. Hmanlai 
kum 1700 vel laia America ram Red Indian khuate leh 

an khawsak dante hmu turin Rel-in min zintir hi a ni 
ber mai. 


Chungahte pawh chuan an hman lai chenna in 
leh lo leh an limte pawh mihring ang em ema siam 
vek ani a. An hman lai huna awm angah a inngaih 
theih a ni. 


The Enchanted Tiki Room chu engdang ni lovin 
Pacific Tuifinriata thliarkar pakhata cheng mihring (Na- 
tives) te chenna in chhunga luta awm ta angin a inngaih 
theih a. Chutiang entir nana an sak chu a ni. 


Chutah chuan Sava chi hrang hrang leh ramsa 
hrang hrang an lu bawr ringawt tea hla an saktir te an 
ni a. An fawngtir bawk a. An che velin an han meng 
bial ve te chu a hmuhnawmin a hlimawm hle a ni. 
Electric-a an chéttir leh control vek te an ni. 

Chawhnu dar 3 vela kawng zawhpui an neih 
thin chu a hmuhnawmin a hlimawm ngawt mai. 

Motor lian chung inhawngah hian nula leh tlangval 
lim thiam tak tak leh zei tak tak te chu chuangin an rawn 
lam ta a. Disneyland tih lar nana an tih a ni a, a 
hmuhnawm hle. 

Open Air Theatre (Kawtlaia lemchanna) hmun 
pawh a awm a. Chutah chuan пша leh tlangval lam 
thiam tak tak te chuan programme an nei reng a, a 
mun pék hrah a ngai tawh lova. Disneyland tlawhtute 
zawng Zawng a duh apiang en atana tih a ni. 

Disneyland-ah hian dawr hrang hrang tha tak 
tak a awm a, thil lei duhte tana leina remcháng tak te 
an ni. Bi leh inna hmun tha tak te pawh a awm bawk. 


Disneyland-ah hian luh man hi mi pakhat tin 
dollar 8 lai India pawisa chuan cheng sawmsarih vel a 
ni a. Programme hrang hrangte hi ni khatah en zo 
hman lo mah ila ni dangah pawh pawisa pe tawh lovin 
a la en leh theih zel a. Chutiang chuan ni tin a kal mup 
mup reng mai a ni. 


Thawktu pawh an tamin an pawisa lakluh dan 
йт han ngaihtuah chuan ram thenkhat State Sorkar 
lakluh ai chuan a tam zawk hmel a ni. Khaw lian 
tak hi a ni ringawt mai. 


Ni tin hian mi sang tamin an tlawh reng a. Florida 
State-ah khuan Disneyworld a awm bawk a. Hei hi chu 
a hnua an siam thar a ni a. Los Angeles ami Disneyland 
ai mahin a ropui zawk awm e. 


Niagara Falls 


Khawvela tuikhawhthla ropui leh 
hmingthang Niagara Falls hi USA leh Canada 
inrina laia awm a ni a. 


Canada chhunga mi chu a tuikhawhthla ropui 
leh hmingthang zawk chu a ni a. Ontario Province- 
a awm ani. Ft. 350-a sáng a ni a, a zau Ме, ral khat 
deuh atanga en pawhin. | 

A bul hnai chu chhumzing chtik Yeng ang 
hian a tuikhawhthla hà leh per vel khan boruak a 
siam a, a paw chuai reng a, ruah a sur hi a ni deuh 
reng mai a ni. 

USA rani'chhunga mi chu a te #iwk a. Han en 
mai chan ari itizawm vek а, mahse татті thuah chuan 
USA chhunga mi a ћете chu a ni a. 

! Falls but matah chuan khaw lian tak 

a Тайгап tih chu a awm a, Canada ram chihunga 
mi 8 n. Khawvel hmun hrang hrang atanga lo kal te 
tana remcháhg tifreng, hotel, restaurant, dawr lian pui 
pui te а awm а. 

Chiang lehzuala Niagara Falls hmuh theihna turin 
in sáng (tower) te an sa a, chung 'atangte chuan 
remcháng takin a thlir theih a. 

Niagara lui chu dam takin a luang a, chu chu helai 
hmunah hian a bung ta vutin khám sáng tak a insiam 
ta hi a ni ber а, Chutah chuan tui hi a khawhthla ta mai 
a ni. A lui hmun dangte chu khawkrawk leh 
chhengchhia pawh a ni lo. Amaherawhchu a khawh 
thlakna atang chuan lui chu a mêm tawh lova, a ruam 
lai vel chu a khawkrawk ta a ni. 


A hmuhnawmin khawvel puma hmingthang tur 
chu a nih rêng hi tih tur a ni. 

Red Wood Forest, California 

Red Wood Forest hi Los Angeles atanga Һа vak 
Jove awm a hi а: He прам hi mihring siamchawp a ni 


Tova, leitung piantirh atanga lo awm tawh sa, an chei 
& am СЙ а, an kumbah chu a лі, 


Aah Май America lår leh than 
ai Rd Md iar tif cha пуй) а. In huna 
bungrua leh insak nana an human thing lâr tak a ni. 

Chutiang Red Wood thing hlir awmna chu a ni 
a. An enkawi tha bawk a, прам chhunga kal pawh a 
nuam Ме. Red Wood thing hi an sing thei khawp a, 
an san chin hmuh phak lohte an ni lei atang chuan: A 
pawn atang chuan thing sen a nihna áwm a hriat loh. 


An milem leh Post Card-ah te pawh Red Wood 
hi an chawilár Ме a ni. 


Forest Lawn Memorial-Park and Mortuaries 


' Hei hi Los Angeles hmuna awm а ni a. A 
hmuhnawmin tlawh man hia tak a ni. 


Thlanmual mawi tak leh ropui tak, ngun em ema 
chei leh enkawl a ni a, tlàngpáwng deuha awm hi a ni. 


Ralkhat atang pawh hian Kros lianpui mai an 
dah chu a hmuh theih a. Mitthi phümna turin engkim 
aawm kim vek a. Biak In te, thlan te, pangpar te leh tul 
dang zawng zawng lam theihna hmun ani a. 


Milim dinthiam leh hmingthang Leonardo Da 
Vinci Italy mi kutchhuak milem nalh tak tak Isua lim 
hrang hrang te, Davida lim te leh Mosia lim te chu 
hmuh tur a awm a. Kristian-te tana hmuhnawm em em 
mai chu 'The Crucifbion' an tih chu a ni. 


Isua an khenbeh dawn laia Kalvari tlanga 
mipui pungkhawm zawng zawngte kha mitthlaa 
suangtuahnain milem ziak thiam hmingthangin a 
ziak ta a. 

Chungte chu an taksa pangngai tiat vekin a tlang 
awmdan te, a bul vela in te leh mihringte pawh chu 

pumraw pangngai tiat (life size) veka riak a ni a. A piah 
tlang.lo langté pawh chu a taka awmdan tur chiah chiah 
vek a ni a. 


‘Chu milem ziak торий tak nalh leh chiang tak 
mat chú а hrilhfiehna nen a entu miput hmaah chuan 
an han, pawt hawng ta chu a ropui ngei mai. 

_ A tak taka Kalvari tlanga Isua an khenbeh nia 
ае 
uan, ‘a hrilhfiahtu thiam tak leh fawngkam mawi 
ылыы ы tam tak ding zinga 
mi langsir deuh Petera te, Mari Magdalini te leh midang 
mipyi zinga ding ve a, tu ber nge tih hriat theih bik 


hauh loh te chu electric éng hian a rawn chhun chat 
chat zel a. 


Chutianga rei tak hrilhfiahtuin a hrilhfiah 
hnuah Chuan milem ziak dang Isua thawhlehna 
торий ém ёш mai lem ziak chu a lo lang leh ta a. 
Van atanga mipui tam em emina lo hmuaka, Isua 
уайа a lawnchho lai lem chu a lang bawk a. 


"Éritu zingah tha ti lo leh chhungril taka a 
kawih lóh mi ari vang Ме ang! Kristiante tan lek phei 
chitan a finiuhnawin lehzual a. He hmun hi tlawh loh 
rual a ni lo a ni! 


Ple цай Jihna Gate chu thira siam khawvela 

Canadian Rocky Mountains 


Rocky Mountains khu tlang hlawm sei tak India 
rama Himalaya tlangdung a inkai pharh ang hian 
Canada leh USA khu hmar atanga chhim {аур thlengin 
a tan tlang a, tlang lian leh ropui chu a ni. 


USA ram chhunga mi chu a bul hnaiah kan 
kal lova. Canada ami erawh chu kan kalkawng a 
nih avangin niléng deuh thawin a tlang karah kan 
kal a ni a. 


Canada Rocky Mountains hi British Columbia leh 
Alberta Province-ah tea awm a ni a. Vürin a bawh nasat 
avangin tlang sángte chu a var hian an vár vo mai vek 
a. Kalkawngah vur a tam bawk a, tlangsángte chuan 
hming an nei vek a, mahse, hriatsén rual an ni lo. 


Tlang panga hmun thenkhatte chu Far thing 
hmun ngawdur nuam leh nalh tak tak te an ni a. Heng 
lai hmun te hi khawvela hmun mawi leh hmuhnawm 
ber pawla sawi an ni. Kawng pawh tláng pangah te, 
tlang leh tláng karah te a kal ber a. 


Chuti chung chuan rél kawng an la siam ta talh 
a, rél kawng an ngaipawimawh hle. Keini ngaih chuan 
rél kawng han siamna chi-ah leh theih turah pawh kan 
ruat lo. 


Hmun tam takah chuan vura tlengna a awm a, 
chunga tleng te tan chuan chawihna hmun leh riahna 
tur Hotel tha tak tak hi a awm bawk a. 

. Kan kal lai hi April thla chawhma lam a la ni a, 
vur pawh a la tam hle. Tlang pawh ft. singkhat aia 

sangte chu a tam mai a. Rocky Mountains pharh sei 
dan hi Himalaya te ai chuan sei zawk tak a ni. 

Kan kal ni chuan ni a sa tha viau a, chuvang 
chuan niin vür a han chhuna min han énkhalh chuan 
men a har lek lek thin a ni. Khua a уйул tehchiam lova, 


han chawih vela kuta vår han hlawm vêl pawh nuam 
tawk tak a ni. 


Var hi a var tiin kan sawi thin tak nà a, hmuh 
chian loh chuan a vár dán hi hriatchian har tak a ni. 
Pafhian lehkhabu-in ‘Var var angin" a tih hi chu aia var 
awa han tehkhin tur hi a váng tur rêng a lo ni. A var 
dan hi a var no em em a, engmahin a la pawlh loh han 
varzia chu var tak hi a ni tih mai loh chu sawi ngaihna 
pawh a awm lo. 


Canadian Parliament, Ottawa 


Ottawa, Canada khawpuia Canadian Parliament 
hi a hmuhnawm hle bawk mai. 


An Parliament hi British insak dán dik tak, 


inchung Awi vit vet leh zum tak tak London-a British 
Parliament in sak ang zul zuia sak a ni a. 


A chhung chuan enchet a diwl em em mai. A 
ceiling an han chei din te chuan mit a la hle a. 


An Prime Minister lo ni thin tawh te lim kha ban 
рте 


reng khu sailungvar ang 


Nah jah ek ah chin hanel Lung chang 
ee ae 

Ni tin hian entu leh tlawhtu hi an awm nuai 
nuai reng a. An Parliament inkháwm loh lai a nih 
avangin a ruak rih a. 


Indian Embassy-ah pawh rei lo te chu kan lat a, 
mi in luaha awmin in lian vak lovah hian an awm ve 
a. A chhung chu Indian tak hian a hriat a. 


Space Needle, Seattle 


Seattle khawpuia awm Space Needle chu ft. 800 
zeta sing'a ni a. A chhip chu restaurant tha deuh mai 
leh khawthlirna hmun nuam deuh mai hi a ni a. Mi 
300 vel lenna hmun a ni. 


Han hawina remcháng apiangah chuan thlalák 
an lo dah a, chung thlalák te chu kan hma chiah in lian 
emaw kan va hmuh mai, in sáng emaw te hming kha 
an ziak zél a. Chuta tang chuan kan thil va hmuhte chu 
kan hre nghal thei a ni. 


A bullei thutah chuan intihhlimna (amusements) 
chi hrang hrang hi a awm bawk a. Hmun pakhatah 
chuan silaia va kaha a rik veleha sava lem an К tir te 
ta tuar tuar te hi a awm a. Electric Current hmangin 
Silai leh sava lem kha an inzawm tir a ni a. 


Chutiang chuan han hmeh hleka kan tin sava 

lem emaw te kha eng emawti takin an lo danglam a, 
nuihzatthlak ang reng tak a ni. 

Sikeisen (Mars) arsi-a han zinna hmun Flight to 

Mars an tih te chu han chuan hian a zangthal zawngte 

leh zangthal lo zawngtein awmdán chi hrang hrangin 

тайт аул а, а vir muai muai reng a, Space-a zin ang 
tura art alain a ni a. 


Heng thil te reng reng hi kh4wl thil vek an 
ni a. Enchet an dáwlin an rinawm a. Accident awm 
thut theihna chutiang ang hlauhthawnna chu kan 
nei lo a ni. 


Khawpuia va kal theihna Rél a awm bawk a, chu rel 
kawng chu khawpui chungah boruakah rêl kawng kha 
an siam a, khawpui pawh a hmuh chian theih hle a ni. 


C.N. Tower, Toronto 


Canadian National Tower hi tunah chuan 
khawvela in sang bera ngaih a ni tawh a, ft. 1800 a 
sáng а ni. А chhipah hian: Space Needle ang bawkin ei 
leh inna hmun (Restaurant) a awm a, a bial map a, a 
lan hle. Toronto tiropuitu leh tihmingthangtu ber pakhat 
a ni. Post Card-in a thlà an siam hnem Ме. 


Reversing Rapids, St. John, New Brunswick 


Hei hi tui luang lai suar hmun deuha mi hi eng 

«там а luang lêt leh thin a. A awmna hmun 
khua St. John hi Atlantic Tuifinriat kama awm a ni a. He 
thil mak hi St. John khawpui lailia awm a ni. He lui 
khuwpai lala awm hi Tuifinriata luang lót a ni a. 


Tiai dar 6:40 velah hian Tuifinriat afangin tuifawn 
inal? wa tang diam a lang ithe io 
tawa! Shin n oun eng sna c kha a lo 









“ae 

Lake Michigan 

Hei hi dil lian Michigan State-a awm a ni a. Grand 
Haven khuaa kan awm laiin kan en a. Tui thar lam, al 
si lo (Fresh Water Lake)-ah chuan khawvela Dil lian 
bera ngaih a ni. 

A zau zawng hi mel 65 a ni a, a sei zàwng chu dil 

lian dangte nena an inzawm avangin mél za tam a ni. 

Grand Haven hi khaw nuam tak tlangram 
deuhva awm hi a ni a, mi hahcháwl duhtena an pan 
ber a ni. Michigan díl kam tiaupho hi zin vei váktena 
nipui laia an pan ber a ni. 


Tlángkáng, Mt. St. Helens 


Mt. St. Helens hi tlangkang lar tak kum 1980 
kumtir lama káng tan kha a ni a. Hei hi Washington 
State atanga British Columbia kan pan laiin kan kal 
pela mel 30 vel atangin kan hmu a. 


Kan kalpelh ni hian chhum a zín nasat avangin 
kan hmuchiang thei lova, a kantirh lai a la kan nasat 
loh lai a ni a. A kan nasat lai chu ni se kal pawh kan 
kal theiin a rinawm loh. 


Washington State hi a tlangram ve hle a, an 
tlangsáng neih hmingthang tak chu Mt. Rainer a ni a, 
ft. 14,000 a sáng a ni. Tiang mawi tak leh langsár tak a 
ni a, vür hian a khuh var vo reng a ni. 


BUNG SAWMPARUKNA 


KAN ZIN CHHUNGA KAN NI TIN 
KHAWSAK DAN 


Zing lama Bus chhungah 

Ni tina a tlém bera mél zahnih zathum Bus-a 
kal reng kan nih avangin a ninawm zawnga lak 
chuan a ninawm thei hle thin. 


Zinga tukthuan ei hma lutuk chuan a tui duh 
vak lo hle, mahse ei hma loh theih a ni si loya. Dan 
naránin zing dar 8 leh 9 inkarah kan {Меп inten kan 
zinna Bus-ah min dah leh thin a. 


Bus chhunga kan han inhmukhawm leh chu 
chanchin te kan inhrilh tawn a, kan titi a. Thien in te 
chanchin leh mut that leh that loh te kan inzáwtin kan 
sawikhawm ber а. Bus chhungah chuan mahni thutna 
ngaiah kan thu leh far a. Hmeichhia leh mipa thudün 
lovin a hrangin kan thu a. Mipa a hrangin, hmeichhia 
a hrangin, min sawmtute CNEC lam hotute kan zinga 
tel ve fe mak tih loh nan kan thu fimkhur a ni. 


Mizo awmkhawm pangngai ang bawrh bawrha 
khawsak chu thain kan hre lova, titi lamah chuan 
kan hur hle. Amaherawhchu, titi thuah chuan 
заед in kan titi tlang a. Fiamthu te thawhin kan 
wuk deuh ham ham reng a. 

Zoram lam chanchin te leh kan thianteho mi 
ngaihnawm tak tak chanchin te leh an chét din kan 
thawhkhawmin kan inngaithla tling a, an tawngka 
nuihzatthlak lai te, naupang inkhawmpui intihsiaknaa 
an tihdan te chung te chu zir thiam fé fé an lo awm 
hlawm a, kan zingah, chungte chu kan hlimpuiin 
kalkawng a tih tawi phah thin Ме a ni. 

Kan Sap kalpuite pawhin mak an tiin kan 
inkawmngeih tlanzia leh titi kan vawrha kan nuihho 
ham ham dan te an hmuhin kan tawng hre lo mah se, 
nuam an ti ve em em a. 


Indem ta reng reng leh insawisa ta reng reng 
hian kan khawsa a. Chu lamah chuan tumah bang kan 
awm lova. Kei leh Pu Khuanga pawh kah tam pawl 
kan ni. 


Kan Sap kalpuite 
Sápho khu a huhova an chhuah chuan inti 


thim thêm, kawmngeih bikte nena inbáwk hranga 
inbe thei lo an ni thuai thin a ni an ti a. 


Mahse, keiniho mi 20 dawn lai lungrual tak 
mai leh interek hranna engmah awm lova, kawi kawm 
thin ang {Һара lungruala inkawmngeih tlanga kan 
awm chu Pathian Thlarau hnathawh ropui a ni lo 
thei lo a ni. 

Kan Leader, Tlangval Vanlalnghaka leh Choir Di- 
rector C. Thansiama te leh member Senior R. 

Dawngliana te, Biakhranga te chuan an tän tlang em 
em mai bawk a. Chu chuan a ti hlimawm em em a ni. 


Kan zinga tel ve Sapte chu ‘Buck’ Plyler te, 
Dianne Roberts te, Dr Doxsee te, Harold Stevens te, 
Gary Van Mannen te leh David Rowen te an ni ber a. 
Heng sapte hi hun hrang hranga kan zinga lo tel vete 


an ni a. 


Buck Plyer hi Harold Stevens-a thianpa Bus khalh 
thiam fiamthu duh deuh mai hi a ni a. South Carolina- 
a Fayetteville khuda sumdawng 'a ni a, lehkhathiam 
sáng chu a ni lo. Dianne Roberts hi nula СМЕС Hgrs. 
San Jose a thawk lai Texas a awm a ni. Nula 
Lawmehhungi, kum 1978-a zin hmasaka a thlenna te 
an ni a. Nula fel tak a ni. 


Gary Van Mannen hi СМЕС Hgrs. San Jose-a 
Deputation Director a ni a. Bus khalh pawh a thiam a, 
rei tak ani hian min hruai a ni. 

David Rowen-a hi Bus Driver-ah hun eng emawti 


chhung rawngbawlna anga ngaiin volunteer-in a rawn 
thawk a. Mi an tihlim hle. 


Harold Stevens a hi CNEC Vice President pakhat 
а ni a. Абіса-а kum 28 chhung zet missionary a awm 
tawh me я} a, Bus chauh lo thlawhtheihna pawh khalh 


— u min hruaitu pui ber a ni a. 
Presidént a ni a, Toronto a 
mls aede erai isi 


aini ea a Р 


Angah | 

min hruai a. Chumi hnuah Canada ram chhung zawng 
zawngah leh kan haw dawn thlengin min hruai ta a ni. 


Min hruaitute hian an tlin êm êm vek a, a 
hlimawmin an ngaihawm hlawm ngawt mai. Ian 
Stephen chu kan Bus khalhtu hlun ber a ni a, Canada 
mi a ni. Vancouver atanga kan lo haw leh thlenga min 
khalhsaktu a ni a. Zaipawl zin hmasak ber 1978 pawha 
lo khalh tawh a ni. Bus Driver-a pension thak tawh 
kum 72 mi a ni a. Mi ti chet chawt, rinawm tak leh 
thinrim thiam lo, zaidam em em mai a ni a. Ngaina lo 
kan awm lo a ni. Rawngbawina anga ngaia hlawh lova 
Bus hi min khalhsak a ni a, Toronto a awm bawk a ni. 


Chawfák hun 


Chhun dar 12 leh dar 1 inkarah hian chhun 
chaw kan ei ber a. Kan chawchhun te hi kan thlen in 
te theuh min pai a ni a. Bus chhungah tlan paha ei 
cháng a awm a. 


A changin Rest Area-ah te cháwlin, ching 
hmunah te chuan kan ei bawk thin. Thei tui emaw 
bawnghnute emaw te Food Store atangin kan lei belh 
a. Chutiang chuan kan ei thin. 


Kan chhün chaw pai theuh kan phawrh a, kan 
tui tihzêwng te kan inhriatsak kar tawh a, kan inpe 
{аууп vel thin. Arsa tlang fün rawn nei te chu kan awt 
ru deuh thin. 

Dán naranin kan chawchhün pai hi kan kham 
viau thin a. Kan chaw ei a tui vak thin loh avangin ei 
bán cháng kan ngah mai. Thei hi kan thlen inten min 

pói.ziah a. Apple te, Serthlum te, Celery, te leh Purun 
Inah te hi min pai bawk fhin a, a helin kan ei bawk. 


An thei tui sAwr khu squash kan tih ang hi a ni 
ve lova, a thei tui ngau: ngau dah that апат deuh 
mai a ni 4, taksa tana ngaihthatthlak fahran hi a ni a. 
Ngaihthat ang прейп kan that phah viau rêng a ni. 

Chhunchaw atana min pai thin, a tam ber 
chù Sandwich an Н a. Chu chu chhangtháwp zai 
phék pahnih inkara sangha {in a mi emaw cheese 
emaw, atsa emaw dah'hi a ni ber a. 


Chu bakah chuan Cake te leh a hela ei theih chi 
a chunga kan sawite khi an ni. Kan ei tam loh 
ngaihtuah chuan kan taksa chu a tha hlawm hle 
thung a. Badam kan te, alu chips te hi ei mai mai tur 
a awm reng bawk a. Chutiang chuan chhun chaw 
chu kan tlingtla thin a ni. 

A ram a vawh avang khuan zunram thiar 
kan duh zing a. Mahse, duh hun huna Bus tihdin 
a, kawng bul hnim buk vela inthiar mai chu an tih 
dan a nih loh avangin Rest Area an tih hmun kan 
thlen hma loh chuan kan checháng lo mai a ni. 

Bus chhungah inthiarna chu a awm nain a huho 
chuan kan hmang ren deuhva. Rest Area han thlen 
chuan kan chhuak sang sang thin, inthiar turin. 
Bus-a bawlhhlawh kan khawlte kha Rest Area-a 
bawihhlawh biwm-ah kan paih thin. 


ЖИНА bakah in phihna te tha tak tak а lo awm 
жей a. Chung Rest Aren ah te chuan pangparte an ching 

a, park emaw tih mai tur hian thing te, an phun a, 
chüng hmun chu a nuam thin hle a ni. 


Chawhnu hun 


Chawhnu-ah chuan chaw te kan han ei kham 
chuan kan lo nguiin kan la titi reng emaw kan tih laiin 
kan lo ngawi thiap a. Han inen chian chuan Bus driver 
tih loh chu chhing lo aram kan awm tawh thin lo. 

A hnung ber seat atangin ka thlir phei thin a, 
lungrual takin mumang kan nei tlang ta ni ber hian ka 
hre thin a. Chutiang huna a harh fal lo awmte khan 
hnai set sawtah mumang nei nasa awm deuhte thla 
kha an lo la thin a. A hnuah a hmuhnawm duh hle. 
Chutianga laksak chu kan ni deuh vek awm e! 


Khawpui thlen dáwn lai vel 


Khawpui lian deuh kan thlen dawn hi chuan 
kawng zawh tur hrang hrang a lo tam avangin leh 
motor tlan ve an tam avangin bo deuh chák chák chang 
a tam mai a ni. Map khu nei tha hle mah se, min 
hruaituten an ensual cháng a lo awm ve a. Bus tiding 
meuhva midang zawh cháng te pawh a awm thin. 


Chutiang chuan Boston-ah pawh kan tlan kual 
nasa mai a. Kan Biak In pan Park Street Church 
awmna kan hmuh lawk theih loh avangin kan tlan 
kual nasa hle. 


Chutiang bawk chuan New York khawlaiah kan 
tlan kual nasa mai bawk a. Vawi khat tlan sual tawh 
chuan han hnung tawlh leh mai theih a nih loh avang 

leh “One Way’ deuh vek khu a nih avangin a buaithlak 
duh thin Ме a ni. 


‚не э 


chuan Кап kalna tur khua kan 
Ww ооо 
chuan dawrkai (Shopping Centre) а kal пап darkar hnih 
khat ang hi hun kan nei thin a. 


Chutiang chuan dawrkai tlawhin kan vák vel 
a, thil lei tur te en láwrin kan vák darh cham cham 
а. Kan kir leh chuan Bus chhungah kan thil lei te 
kan inensak hlawm a. Shopping Centre-a kal hi a 
hlimawm thin hle. Heng laia Secondhand thin 
nuam kan ti ang deuh bawk hi a ni awm e. Thil lei 
han in ensaka han infaksak vel te hi thil nuam tak 
alo ni awm e. 


Biak In tlawh tur thlen 


Tlai lam dar 4:30 ang velah hi chuan kan 
programme neihna tur Biak In kan thleng tawh thin a, 
a tam zawkah chuan. Bus atanga chhuaha han 
insingsak vel a ngai ziah thin a. Bus atanga lákchhuah 
tur, Ма bu hralh tur te, Records te, Cassette Tapes te 
leh Speaker lian fé fé pahnih, a control-na 

babi Меда te lákchhuah a, chung chu Biak In 
ha vuah fel vek tur te an ni a. Aw te test-a chumi 
i teh a ni thin. 


cus LES BAD en e a 

sumhmunah remkhawm lêwk vek a ni bawk a. Chumi 
hnu dar 5-ah te, dar 5:30-ah te leh dar 6 velah te pawh 
Biak Inah chaw kan ei thin a. Chumi hnu dar 7-ah 
inkhawmin a zui thin a ni. 

Zin nasatina mi a nghawng dan 

Chutiang chu kan ni tin khawsa din leh awm 
дап a nih avangin thla thum chhung zet mai chutianga 


han khawsak chuan; mihring cháu mai thei leh tlin 
chin nei kan nihna te chu a lo lang ta thin a. 


Damsam lohna te chuan mi a rawn tlakbuak 
chang te a awm thin a, chutiang hunah chuan ninawm 
tih chang pawh a awm thin. 


Nimahsela, a pumpui thuah tlawmngai tak leh 
phir tak zelin thil tihho a ni a, tumah bang awm 
lovin a thei theiin tawng rinna biwm Speaker te 
chu an pu tawrh tawrh a. 


A bik takin kan mipa member thalai zawkte an 
fakawmin an thawk nasa a. Kan nulate pawhin an 
tih theih ang ang chu an ti theuhva. Bus chhung 
vawnfai te, tui in tur ngaihtuah te chu an kutah a 
awm a. Chutiang chuan chanvo mahni tawkah kan 
nei theuhva, chung chuan min tihlim hle a ni. 


Serthür sawh 

Kan thlen intena Serthür (lemons) min pai thin 
te chu la khawmin kan nulaten Bus-ah an kheh a, an 
zai lép a, an sawh thin a. Vaihmarcha rawt dip in 
ајапра an ken chuan an thak a. Kan vaiin kan ei dar 

dar thin a, chuvang chuan serthur sawh chu Bus 
chhungah a lar Ме a. 

Chu chu min hruaituten lo hmu rengin Serthêr 
kan duhzia chu hriain California-a an hmelhriat pakhat 
chuan New York Kennedy Airport-ah kan lo haw leh 
ni 20,1980-ah chuan báwm lian fe pakhat hi an rawn 
thawn a. 


“British Airways thlawhna chhungah thu an rawn 
puang a, Mizo Choir in awm em? an rawn ti a. Kan 
Leader tlangval Vanlalnghaka а va kal chuan biwm 
lian takah hian California Sér eng nalh tak tak thur tui 
hmel tak tak te chu a lo awm teuh mai a. 


Theihtawpa kan eia kan insem pawhin kan ei zo 
seng lova. Tlém azawng chu Aizawl kan rawn thlenpui 
a, thiante kan sem nual nghe nghe a ni. 


Bus leh Biak In kawt 


Kan chuanna Bus chu dán naránin Biak In kawtah 
hun (park) a ni ziah [hin a. Kan driver-ten an kalh vek 
а, kan mamawh tur thawmhnaw tlém tih loh chu Bus- 
alí kan hnutchhiah vek a. 


Zing dar 8 leh chhün dar 2 inkar hi ni hrang 
hranga kan luh leh thin hun chu a ni. Kan Кайла tur a 
hlat chuan zing dar 8-ah kan chhuak thin. A hnaih 
deuh chuan chawhnu dar 2 velah te kan chhuak thin. 


Юша &x yeport lehna hun tur hi a hma zanah 
thien inte hmena kan kal darh hmain kan thlenna tur 

te chu hrilh vek an ni thin a. Tichuan, Bus-ah a hun 
takah kan lawn leh sang sang thin a ni. 


Lehkha hmuh leh hawn dan tur 


Kan chhungte atanga kan lehkha hmuh leh Aizawl 
leh Mizoram chanchin ching lehkha atanga kan hriatte 
chu kan thawhkhawm a, kan ti ti laih laih thin a. Nupui 
fanau neiho chu tlangval leh nulahovin min chhaih 
deuh reng a. 


Chutiang chuan chinchang kan hriat ang angte 
chu sawiin kan hun kan hmang thin a. Pathian thua 
titina te pawh a thawhzia angin kan nei reng bawk 
a ni. 

Haw lam thu han sawi chuan kan phur tlang thei 
hle a. Rawngbawlna a hautak a, tisa lam a chauh deuh 
hi chuan kan chuanna Bus chu thlawk ta mai se, Aizawl 
Chanmari káwnah inhüng ta mai se, tih te chu kan 
duhthusám a nih chang a tam mai! 


BUNG SAWMPASARIHNA 


TLANGVAL VANLALNGHAKA 
Тік nasa leh chincháng hria 
A hmaa sawi tawh angin tlangval Vanlalnghaka 
chu kan hruaitu ber leh thu sawitu ber a ni a. Ama 


kaihhruainaa zaipawl member-te leh keini Observer 
ipee Don wis конь 


à a huhova zinna reng rengah hian thil tul 
leh pawimawh chu thuawihna leh inlungrualna a ni a. 
Kum 1978 a zin hmasak ber tuma hruaitu lo ni tawh a 
nih bakah kum 1979-ah pawh amahin CNEC sawmin 
USA leh Canada-ah a zuk kal leh tawh bawk a. 


Chuvang chuan Sápho awmdan leh chettlat dán 
te leh an khawsak din te chu a hrechiang a. Australia- 
ah pawh kum 3 zet B.D. zira lo khawsa tawh a nih 
bakah Australia leh New Zealand te pawh lo fang chip 
tawh tak, London te, Hongkong te, Singapore te leh 
"Lausarine (Switzerland) te pawh lo tlawh tawh a nih 
avangin khawvel hisip tak pawhin chincháng a hre 
tawk ve tawh reng reng a. 

A kaihhruainain thla thum chhung zet chu 
ttuang takin kan lo haw leh thlengin kan awm a ni. 
Pathiatiawmpuina пава tek dawngin hemi chhung hian 
niwaghbawina ti thuanawp zawnga thil awm hauh lovin 
kan tumila a ni. 

Biak Ina kan programme neihna tyra engkim 
a tul ang ang thil remfel a nih a, chaw te kan ei zawh 
hnuah chuan inkhawm tak tak hma-in kan Leader 
hruainain keimahniho zingah inpawl khawmna (fel- 
lowship) kan nei thin a. Tawngtaihona te leh Pathian 
thu sawihona leh infuihna, inzilhna te a tul angin 
kan Leader-in a sawi chhuak thin a. 


Chtingah te pawh chuan lungrual takin Leader 
thu chu ngaihchin a ni thin. 


A thipék dawn 


Kan leader Nghaka hian thilpék nasa tak Pathian 
hnen atangin a dawng a. Tawng thiamna te, thusawi 
fiah leh sawi chian theihna te, Sapho pawhin a thusawi 
hi fiah an tiin an hre chiang thei hle a ni. 

Sápho chuan a sáptawng lam dan hi chu 'Scot- 
tish accent’ niin kan hria, an ti thin. 

Chutiangin kan naute zai pawh an thu lam rik 
an hre fiah thei a, chiang an ti a, chu chuan ngaihthlak 
a tinuam lehzual a ni, an ti a ni. Nghaka chu sapho 
pawhin thusawi thiam an ti hle a, a chhan chu anmahni 
zingah pawh thilpék an dawn hran loh chuan thu hi 
an sawi mai thei bik lo a ni. 


A lehkhathiam din leh Pianthar dan 


Amah hi lehkha lamah pawh a duai lo Ме. MA 
leh BD passed a ni. MA hi Delhi-a College tha leh 


hmingthang St. Stephen's atanga passed a ni a. 

Khawyel thil lamah pawh duh ta ang se chuan 
IAS.emaw IFS emaw ang te hi chu awisam taka tling 
thei tur chu a ni, Amaherawhchu, Pathian hian tal- 
ent tam tek a pékte chu Ama tan phêt lêt leh niin a 
lang. Ama rawngbaw! tura Nghaka a han chawisáng 
ta.leh a: han kohchhuah dán atang hian a lang a ni. 


Amah Nghaka hi Feb. 22,1962-a piangthar a ni a. 
Chutatang chuan Pathianin thuhrilh rawngbawlnaah 
kovin India rama Evangelist lar ber pawl zinga mi niin 
khawvel hmun hrang hranyah rawngbawina a nei ta 
zel a ni. 


Thali zingah te, sikul naupang zingah te rawng 
а bawl: nasa lehzual a. Nupui neih pawh ngaihsak hlei 
thei lovin Pathian kohna chu ngai pawimawh zawkin 
tun thleng hian hlawhtling takin rawng a la báwl zel a 
ni. Mimal thuhriltu mizo zingah chuan ani tluka 
rawngbawina nei zau hi an awm lo a ni. Nun uluk tak 
mi à ni a, hmeichhiat mipat thilah leh sum leh pai lamah 
a rináwm em em a. Hei hi mi tam tak kan rinawm 
lohna bet а ni. 

Chuvang chuan Billy Graham-a thusawi 
“Kristiante, a bik takin hruaitute chhiatna bul chu, 
chapona, pawisa leh hmeichhiaah a ni,” a nia tih hia 
sawi uar thin réng a ni 


A rawngbawl din leh lâr din 


A,jawngbawl din hi a zau Ме a, tunah hian 


Nepali Fellowship-ah khuan hmun a khuar 
Avtultiaiaplanga thu sawia kal chhuak thin a ni a. 

Naga ramah pawh Campaign te nein hlàwhtling takin 
Pathian thu a han sawi tawh a. India ram hmun hrang 
lirangah te, Mizoramah te, Khasi ramah te, Manipurah te 
pawh rawngbawina hlawhtling takin a lo nei tawh thin a ni. 

Haflong-ah te, Zampui tlangdungah te pawh thu 
a saWi tawh thin. Zoramah phei chuan amah hre lo 
Кап awm Awin love tih tur a ni. Kum 1975-a Zorama mi 
lár thlannaah pawh khan vote hmusáng ber a ni nghe 
nghe a. Hmeichhiaah chuan_Lalsangzuali Sailo a ni a. 
Heng te pawh hi Pathian thu avang vek a ni, a tih 
theih ang. 


A lehkha zir chhoh zél dán 


Vanlalnghaka hi kum 1941-a piang a ni a. 
Kulikawn Kohhran Upa Kawltukhuma fapa naupang 
zawk a ni. 


A naupan lai atanga lehkha thiam thei a ni a. St. 
Paul's High School, Aizawlah kalin 1958-ah Matric First 
Division-ah a passed a ni. 


Chumi hnuah St. Edmund’s College, Shillong- 
ah a kal a, kum 1962-ah BA (English Honours) a 
passed a. A subject tuina chu English Literature a 
ni. Hetiang subject-a tui tur chuan sáptawng thiam 
tawk leh ngainat tawk a ngai a ni. 


Nghaka hian saptawng hi a thiam thain thu 
pawh a sawifiah em em a ni. Chu thilpék a dawn 
chu Pathianin Ama tán a lo hmang ta a ni. Pathian 
hian a mi hmante hi a kutchhuakte vek an nih 

avangin а hrechiang em em vek a. Thalai zingah te, 
рар ingah te, Vanlalnghaka rawngbawlna 
Padthianin ‘mal а sawm avangin mi tam tak an 
plangthar 4, an hun nasa taka a lo danglamin Pathian 
{ай an nung a ni. Pathian rama mite sengluh hna hi 
a thawk nasa Ме a ni. 


Inhlanna 


Pathian pawhin a rawngbawina hi mal а la 
sawa hie zel а. USA leh Canada a kan zin chhung 
zawngin Pathian ram tihzauh nan hian Pathianin a 
hnena rawn lak leh hlan loh chu a hmang thei lova. 
Isuan mipui sangnga a hrai pawh kha naupang teina 
rawn hlán leh pek, ehhangpér panga leh sangha 
pahnih chauh a nih kha, 


Nimahsela, Pathiagin mal а sáwm chuan Кһан 
khawpa tam mipui kha a hrai zo si a. Chuvangin, kan 
thil neihte hi a tlém emaw a tam emaw Pathian hnena 
kan hlan a, kan pék chuan nasa takin Aman mal a 
sáwm thei a ni tih thu te hi a sawi uar hle thin a ni. 
Hetiang hian sápho hausa zawkte a zuk chova, Pathian 
tana pe tam tura a ngenna tawngkam chhuak lar tak 
pakhat chu a ni 


Lungawina tak tak 


Nghaka'na a sawi uar leh chu, Isuan Samari 
hingichhe hnena а sawi, “Tu pawh he tui in apiang an 
мыр ичн неа анай Thil hmuh 

hi chuan Igngawina tak tak а awm 

"жей kah Gh te pawh hi hrehawm tia kun 

tlawk tlawk an nih bik lohzia te, khawvel thila hausa 
kan tih te hi hlim reng an nih bik lohzia te leh hlimna 
leh lawmna tak tak chu Isua Kristaa a awmzia te a sawi 
uar hie thin a ni. 

Mi thenkhatin, ‘Hei, ram hausa USA-ah in lo kal 
a ni a, in rama haw leh in hreh tawh ang a,’ an lo tih 
thina a chhanna-ah chuan, ‘Kan rethei chung pawh hian 
naktukah in haw dawn nia ti ta sela kan chik zek zek 
reng a ni,’ tiin a sawi thin. 

Amah ringawt chuan mihring hi a hlim famkim 
tak tak thei lo a ti bawk a. Nun kal tawha inchhirna lo 
awm avang te leh ser lo awm avang tein hun kal tawh 
kan theihnghilh tak tak thei lo. Hriat reng kan duh hi 
kan theihnghilh hlauhva, theihnghilh kan duh ngawih 
ngawih hi kan hre reng lawi si a. 

Tuna phurrit hi kan zo lova, nakin hun tur kan 
Маи Баук nen. Chuvang chuan mihringin hmun dik 
lovah hlimna a zawng thin. Chung chu pawisaah te, 
nawmsakbawlna sualah te, leh mi tidanglam tak tak lo 
sakhuana satliahah te a ni tiin a sawi thin. 


Hmangaihna Isua Krista-ah 
Nghaka chang duh em em pakhat chu Paula 
thusawi, ‘Kei atan zawng nun hi Krista a ni a, thih 
pawh hlawkna' a tih kha a ni a, a sawi uar Ме (hin. 
Pathian hmangaihna thükzia hi a sawi fo thin bawk. 
Chumi sawifigh nan chuan Australian tlangval 
pakhat Shillong-a lo zin chanchin a sawi tel thin. Alu 

Kudfind'Mizo nula pakhat hmelah leh chhungkua- 
ah MN thiamridah pawha chhuanawm hranpa lem 
lo tak mai chu, chu Australian tlangval chuan a duh 
tlat mai a. 


A vá leh pate Melbourne khawpuia awm an lo 
kal 4, art #meih tak thu te leh he Australian tlangval hi 
mi haus: tak a: nih lehnghal thu te cha a sawi a. Sap 
nuld nalh zawk neih tur an tam dawn nen. 

A chhan ber chu a hmangaih vang a ni 
ringawt mai. Chutiang bawk chuan Pathian hian 
miftringte, min hmangaihna chhan chu ‘min 
hmangaih vang’ ani ringawt mai a ni. Hmangaihna 
chuar thilthlawn pêk a rawn thlen a, chu chu a 
fapa Isua Krista a ni, tiin a sawi a sawi thin a ni. 


A tha ber Pathian tán 


. Pathian hnena kan neih {һа ber kan pêk tur a 
nihzia a sawi thin bawk. Abela inthawina pawm a nihna 
chhan chu a tha ber a pék vang a ni. C.T Studd-a chuan 
a hun tha ber Pathian tin a pe a, kan neih tha ber hi 
Pathian tin kan pe tur a ni, a ti thin. 

Isua Krista zirtir nih theihna chu mite hmaa a 
chanchin sawi leh puanchhuah a ni a ti bawk. A rûk 
tein sua zirtis a nih theih loh, mite hnenah a chanchin 
kan puangzir tur & ni, a ti. 

Hun hnuhnung 
i m, nih tawhzia leh India 
tate makzis leh sualna a 





Tlangval Vanlalnghaka 175 


hluar tawhzia te, Sodom leh Gomorra hun lai ang maia 
sualna a sosánzia te, Sanfrancisco vela mipa 
mawngkawhur tam tawhzia te leh lirnghing tam tákzia 
te chu hun hmawra kan din tawhzia tilang chiangtu an 
ni, tiin a sawi uar em em thin. 


Chanchin Tha hrilh darhna tura tan kan lak a 
ful zia te leh awm mai mai thei kan nih tawh lohzia te 
chu a sawi uar a. Isua zuitute ni tur hian a nuam 
ringawt leh thil tluang zün ni lovin, indonaa zuan luh 
a ni zawk a ni, a ti. 


Mahniah te, chhungkuaah te, khawtlangah te, 
thil dik lo chu kan do ngam tur a ni a. He indonaah 
hian chawlh lák theih a ni lo. Kan hmelmate chu kan 
chhungte an ni fo zawk a ni, a ti thin. Sadhu Sundar 
Singh-a chanchin hetah hian a sawi tel thin a, a 
chhungte ngei chu amah tihhlum tumtute an lo nihzia 
a sawi thin. 


Nun leh Thih 


Nun leh thih hi tute pawhina kan tawh tur a ni a. 

He thil pahnih thurük hi kan hria em? Kan duh emaw 

duh lo emaw kan nun a tul a, kan thih pawh a tul a ni. 

Tute pawh hian he thil pahnih hi kan tawh ngei tur a 

ni. Nuam ti taka nung si thi tura la inpeih hauh sí lote 
kan ni a. 

Chutiang entir nan chuan Robert Kennedy-a thu 

a sawi thin. An kahhlum hmaa tuin emaw, "Miin lo 

kap ta che sela thih i inpeih em?" tia an zawh chuan- 

"Ka nupui leh ka fate tàn chuan pawisa chu Bank-ah 

BE a i Tih da сы | det шп 
hang Nau chawihkar 2 velah. chuan 
hair 1A tb dahi thu te a siwi fhin. 

Mi (henkhat ve thung chu thih bi an hlau lo chauh 
ni lovin, a zawnin an zawng thin a, mahni an intihlum 


"Muj ап nin vangit thihna an zawng a ni. N 
mf gan tank ke gaw an кл 





Isua Krista-ah chauh hian Nun leh Thih hi kan 
ме hrang thei dawn a пі. ‘Paula angin’ tih thu hi a 
sawi rik pin pawi tak a ni bawk. Isua Krista tana mi à 
kan ni a, nang tu tana 4 age i nih ve? Sualna ngaizam 
mi te, Pathian awm ring lote hi Pathian thu ina thi 4 a 
tihte chu an ni. 


Ghatuan kAwk lo thil reng reng ngaihsak ber leh 
rilru bera neih chu átna chikhat a ni, tiin tlangval 
Vanlainghaka chuan Pathian thua mite chona thu a 
chhakchhuak thin a ni. 


Huaisenna 


Heng this a sawinaah te reng reng hian tlangval Nghaka 
chu hüslsen takin а awm a, Pathianin a janpui nasain mite 
раша анал an ngaithis ngun thel hle thin. 


Antnahni tawng ngeia hetianga chiang leh fiaha 
ы thu a han sawi thin chu sapho 
| Wau thin а rti. Pathianina mi a 

ng ана Mann lawh vita hi chu mak tak 

Sapho zingah pawh Pathian hman, mi lar tak 
tak te pawh an awm a, mahse, an tam lo. Tun laia 
USA-a Pathian mi hman lar kan han hriat phak te chu 
Billy Grahama leh a thawhpui Evangelist te, Dr. Jerry 
Falwell, Lynchburg Thomas Road Baptist Church neitu 
te, Luis Palau, Washington State-a Portland khuaa 
hmun khuarte leh tihdamna lama Pathian hman tik 
Oral Roberts te hi an ni. 


Heng bak hi chu khutiang ram zauah pawh an 
awm bik lo a ni. England-a tun laia Pathian mi hman 
lar tak chu Dr. John Stott a ni a. Hetiang ram te tak tê, 
kan ram te anga Pathian mi hman kan lo nei ve hi kan 
vannei em em a ni. 


A enkawltu 


Tlangval Vanlalnghaka hi Vancouver khuaa 
cheng mi hausa tawntaw (Millionnaire) Allinger-a 
enkawl a ni a. Amah Allinger-a hi Shillong Nepali Fel- 
lowship-a awm thin Pi Allinger-i й a ni. 


Vanduaithlak takin hetih hun lai hian pawisa 
lamah Allinger-a hi a tlahniam a. Amaherawhchu, zawi 
zawiin a rawn tha chho ve leh tial tial a. Vancouver-a a 
office-ah te min hruai a, chaw eina hmunah te chaw 
min eipui nghe nghe a. 

Pathian hre mi a nih avangin a bula awm a 
hahdamthlák Ме a ni. Tunah hian tlangval 
Vanlalnghaka hi CNEC lam pawhin an hnena thawkah 
an it Ме a, nimahsela a pu ber hetia a tlakhniam lai hi 
chuan kalsan chu remcháng a ti lo a ni. 


BUNG SAWMPARIATNA 


CHRISTIAN NAHONAL EVANGELISM 
COMMISSION (CNEC) 


He pawi СМЕС hi hmangin mak takin Pathianin 
USA leh Canada-a a rawngbawi turin Mizo zaipawl te 
hi a rawn ruahman ta a ni. 


Pawi thang chak 


CNEC hi tun lai khawvela Christian pawl mis- 
sionary tirchhuaktu zinga thang chak ber tih tur a ni. 
Ram hrang hrang 34-ah an thawk a. Thawktu 1,100 
awmin naupang 12,000 zet an enkawl a ni. 


An tum ber chu Missionary tirchhuak tawh lova 
tam hrang hranga a mi chengte (nationals) zinga Mis- 
sionary siamchhuah a ni. Hei hi khawvel inthlâk zelah 
hian a tul tawh a ni, an ti. A chhan chu sap (mingo) ho 
luh theih lohna leh ûksak an hlawh lohna ram a tam 
tawh, avangin. 

Khawvel pum huapa an Headquarters chu San 
Jose, California, USA-ah a awm a. Hei hi San Francisco 
atanga hnai te a ni. Tuna an awmna office hi 
mithahnemngai pakhat ina a pêk a ni a. In chhawng 
abet poh ым rot. ot, mom fá ra hia m a. United 
ашыды ntah) ali te, deotiand ah te, Austraha-ah te, 


Cangdwrah te leh New Zealand-ah te office ari nei Баук. 

An tum ber 


CNEC hi pawl hausa kan tih ang hi an ni 
miah lova. Pathian rinna nena khawvel ram- hrang 
hranga Chanchin Tha thehdarh hna thawh hi an 
ngaih pawimawh ber a ni. Chumi atan chuan ram 
leilung fate (Nationals) hi man an tum ber a ni. 


Ching ram leilung fate anmahni ram ngeia 
missionar a thawkin, anmahni cháwmtu tur (sponsor) 
an zawng a ni ber a. Mi thahnemngai leh chutiang 
lama mi tui, sum ui lote chuan CNEC kaltlangin Mis- 
sionary-te an chawm thin a. 


Tun tum, kum 1980-a zaipawl zinna-ah pawh 
hian an tum ber chu chutianga Missionary 400 vel zet 
cháwmtu tur zawn chu a ni a. Chuvang chuan an thil 
tum (project) chu Zaipáwl tena an tlawh, Biak Inah te 
chuan an sawi lang thin a ni. 


A infanna 

He pawl hi kum 1943-a din a ni a. China rama lo 
ding tan a ni. A tirah chuan a hmingah pawh China 
Native Evangelistic Crusade (CNEC) tih a ni a. Kum 
1943-a China rama Communist an lo len atang khan a 
ding tan a. China mi ngei an rama Chanchin Tha hril 
darhtu atan an cháwm tan ta a ni. 

Kum 1949-a Communist-in China ram pumpui a 
han awp tákah khan China mi Evangelist 129 lai an lo 
ean lana «Vas Kum 1961 11 ал Kliawvel pum 
huapa hna an lo thawh ták avangin an hming pawh an 
thlak ta a. "Christian National Evangelism Commision 

(CNEC)’ tih a lo ni ta a ni. A lam tawiin a ngai СМЕС a 
la ni thova. 


National an ngsihpawimawh chhan 


Sawi tawh angin an tum ber chu khawvel hmun 
tina Chanchin Tha puandarhna tur hian anmahni Sip 
Missionary kher tir chhuak lova a rama mi chéng 
(iationals) zinga mi Pathianin a kohte cháwm а 
arimahni rama missionary-a thawk tura hman nghal 
chu a ni. 


Hetianga an tihna chhante chu - 


(D Tun lai khawvela ram changkáng loho (Third 
world) an ti ah hian Pathianin Kristiante zingah 
hruaitu tha tak tak a dinchhuak thin a. Chung mite 
chaan rawngbawina tura sum leh pai an neih tawk 
loh avangin an rawngbawina chu a chak tur angin 
a chak theih loh phah thin a ni, tih an hria a. 

(2) Sap ram kohhrante hian anmahni Sap Mission- 
ary te chauh an rinchhan chuan Chanchin Thaina 
а la еп phak loh ramte hi engtikahmah an 
tlawh chhuak thei dawn lo a ni tih an hria a, 
chutiang hnathawk turin Sap Missionary ngawt 
chuan an daih lo a ni tih an hre bawk a. 


(3) Mahni chipuite zinga thawktu (Natioal worker) 
te chuan an tawng leh an hnam khawsak dán va 
zir chawp & ngai ve lova, chutiang mi chuan an 
vela hnani dang zingah pawh lo va thawk ni ta 
sela, 'a va thawbna hmun te nena an inkarah 

chuan Sap missionary-ten harsatna an neih ai 
chuan a la nei tlém záwk ta fo a ni tih an 
hmuchiang a. 

(4) Маһ і hnam zinga rawngbawltu chuan a chipuite 
harsatna chu a sutpui ve zel thei a. Bible zirtirna 
hmanga thu táwp a siam thin chauh chu a 
danglamna a ni tih an hria a. 

Zaipawl te leh CNEC hotute inchhar dán 


He CNEC tena ZEF Zaipawl, USA leh Canada a 
zin tura an sawm tak dan hi a mak ang reng hle a ni. 


Kum 1976-a Evangelical Fellowship of India (EFI) 
sawma ZEF Zaipawl India ram fanga an zinin СМЕС 
Canadian President Dr. George Doxsee chuan Calcutta- 
ah an zai a lo ngaithla ve a, a thinlung a hneh ta em em 
mai a. Amah sawi dan takin,” An zai ka han hriat chuan 
ka thinlung a khawih ta khawp a. Biak Ina ka thu chu 
ceiling ka han tawng dawn ta emaw ka ti hial a ni,” a 
ti a ni. Inkhawm banah chuan Dr. Doxsee-a chuan, 
“America-ah in lo kal tur a ni,” a ti ta a. 


A hawn hnu chuan America-a СМЕС hotute chu 
hminin America-a zin turin Zaipawl chu an rawn sawm ta 
ani. Kum 1978-ah an zuk kal ta a. Chumi {шпа rawngbawina 
atanga thilpék lo lutte chu India rama Chanchin Tha 
thehdarh nana hman tura tih a ni nghe nghe a. 


Zaipawl sawm nawn lehna-a СМЕС te thil tum 


. СМЕС ten Zaipawl an rawn sawm nawn lehnaah 
hian ZEF hotute hetiang hian an rawn záwt a. "Zaipawl 

rawngbawlna avang hian miten India ram kher lo ram 
hrang hrang atan thawhlawm te lo pe duh ta se, hnialna 
in nei ang em?” tiin. 

ZEF hotute chuan, “Chutianga zaipawl 
rawngbawinaina khawvel ram hrang hranga Chanchin 
Tha hrilh an dawn theih dawn chuan Mizoram 
Kristiante rawngbawina ropui takah kan ngai a ni,” tiin 
an zuk chhang a. 


Chuvang chuan zin vawi hnihnaah hi chuan 
India ram chauh ni lovin khawvel hmun hrang 
hranga thawktu tur Sap (mingo) ni lo Missionary 
400 chawm tur hmuh beiseiin Zaipawl rawngbawlna 
hi an rawn ruahman leh ta a ni. 


Chu lovah America leh Canada-ah hian mi tam 
takin sap ni lo, mi hang, anmahni rama thawk tura 
missionary anga chawm hi an la hriat thiam tawk loh 
avangin chu chu kohhran hrang hrangte hriatchiantir 
an duh pah bawk a ni. 


Chumi atan chuan Zaipawl leh an hruaitu 
tlangval Vanlalnghaka rawngbawlna chu tawngkaa 
sawi lang kher lova, “En teh u, Sap ni lo, mi hang 
(nationals) te pawhin keimahni tluk bawkin Chanchin 
Tha an hril thei a, an zai thiam bawk a. Anmahni 
ram ngeia Chanchin Tha hril darhtu atan phei chuan 
keini sêpho aia tangkai thei zawk tur an ni asin,” tih 
chu afi entir duh pah bawk a ni. 


BUNG SAWM PAKUANA 


PEOPLES’ CHURCH, TORONTO 


Oswald J. Smith leh a fapa 


Mizote phei chuan he Biak In hi kan hre lar hle 
awm e. A hmuchhuaktu chu Oswald J. Smith-a a ni a. 
Pathian thu sawitu hmingthang leh lehkhabu chi hrang 
hrang tam tak ziaktu a ni a. 


A lehkhabu ziak kan hriat lar te chu- ‘Ram ka 
hmangaih ber’ (The Country | Love Best) te, l'hlarau 
lainatna (Passion for Souls) te an ni. Mizotawnga lehlin 
hial an ni a. 


Amah Oswald J. Smith-a hi kum 92 mi a ni tawh 
a, a kum a tam tawh avangin а chawl (pension) tawh a. 
A fapa Paul B. Smith chuan a pa kohhran hmuh chhuah 
hi a enkawl a ni. Kohhran member chu sangli vel an ni 
a. Rinna-in thawhlawn intiamkamna an nei thin. 


Chumi avang chuan Missionary thahnem tak an 
chawm thei a ni a. Pastor chu Assistant l'astor nen 
pahnih an awm chauhva. Minister (Upa kan tih ang hi) 
8 lai an awm a, an zinga pakhat chu hmeichhia Norma 
Cooper-i a ni lehnghal a. 


Missionary Conference 


. Tun tum zinah hian vanneihthlak takin 
Peoples’ Church, Toronto-ah kar khat chhung zet 

Programme zaipawiten an nei a. An Missionary Con- 
ference neih lai chhim táwk chiahin chawlhkar khat 
chhung atan Programme an lo siam vek a. 


April ni 28, 1980 afanga May ni 4, 1980 thleng 
kan chám a. An Missionary Conference hi kum tina 
an neih thin a ni a. Tunah tak hi chuan khawvel 
hmun hrang hrangah Missionary 550 chawm lai an 
nei a ni. Kohhran malah chuan khawvela Mission- 
ary thawn chhuak tam ber an ni. 


Ni tin vawi 2 inkhawm 


He kohhran Peoples’ Church hi kum 1928-a Dr. 
Oswald J. Smith-a din a ni a. Vanneihthlak takin tun 
tum hian Oswald J. Smith-a thusawi vawi hnih kan 
ngaithla a ni. A upat tawh avangin thusawiah hi chuan 
an тпай tawh mang lova, tawngtaina hun erawh chu a 
hmang thin. 


Chuvang chuan kum 1978-a zin tum pawh khan 
zaipawlten a thusawi an ngaithla lo. 


Kar khat chhung ni tin chhun dar 12-ah leh tlai 
dar 7:45-ah zaipawlten hun an nei ziah a. Chhun hun 
hi chu sikul ndupangte tan bika tih a ni ber a. Chutah 
chuan thalaite hnena thusawi thiam Don Lonie kum 
60 vel mi ni ngei tawh tur chuan thalaite ngaihthlak 
duh zawng takin thu a sawi {Мп a, an lawm dar dar 
Ме thin a ni. Kan zaipawite pawh an zai ziah bawk. 


Heng inkhawmah te hian mi an kal tha Ме thin. 
Zanriah leh chawohhun te pawh Biak Inah an buatsaih 

vek a, chaw eina hmuna han inkawm khawm vel te 
pawh a nuamin a hlimawm thei hle thin. Observer ho 
tan chauhva an tih Breakfast-ah Pu Khuanga nen kan 
tel dun a. Britain atang pawhin mi 10 aia tam an lo kal 
bawk a ni. 


Oswald J. Smith-a ngaihpawimawh 

Oswald J. Smith-a chuan a thusawinaah chuan 
Pathianin khawvel pumpui hi Kristianah siam vek turin 
kohhrante hi min ti lova. Amaherawhchu, khawvel 
zawng zawnga Chanchin Tha sawi tur erawh chuan 
thupék min pe a, chu chu kohhrante tih tur pawimawh 
ber chu a ni. 


Chumi tih tur dik tak Chanchin Tha hrilh darh 
hna chu kohhranin a tih phawt chuan taksa leh thlarau 
lamah kohhran chu a thang lo thei lovang, a ti a ni. 
Chu chu a uar ber chu a ni. Chanchin Tha hrilh darh 
ngaipawimawh kohhrante chu a sawi ang hian tisa tak 
pawhin an belhfakawm a, missionary pawh an 
thawnchhuak hlawm reng a ni. Chutianga Kohhran ding 
tun laiah chuan Peoples’ Church hi a ni. 


Oswald Smith-a thlaktu a fapa Paul Smith-a tuna 
Peoples’ Church enkawltupa ber pawh hian mission- 
ary thawhchhuahna tura Rinnaa intiamna (faith prom- 
ise) chung chang thu chu a sawi thiam em em a, miten 
an hlutsakin an thinlung pawh a khawih a, chuvang 
chuan chutiang intiamna chuan a zui reng bawk a ni. 


. Tun hnaia a lehkhabu ziak "The Senders" chu 
hetiang lam (faith promise) hawi zawnga ziak a ni a. 

Peoples’ Church chuan zaipawl lian tak a nei a. High 
School pawh he kohhran hian a nei bawk a ni. 


Mizo zaipawlte baka Zaithiam pawi dangte 


Hemi tuma Missionary Conference-ah hian Pathian 
hla sa thin kahhran hrang hrangina an hman thin 
zaithiam Group hrang pathum an tel ve a. Chungte 
chu ‘The Antone Indian Family’ te, ‘The Stone Broth- 
ers’ te leh ‘The Sharetts' te an ni a. 


Heng Group te hian inkhawm apiangin Pathian 
hla thiam em emin an sa thin a. Hengte hi Professional 
an tih, cizawn nana zai an ni a. Ching kara kan 
zaipawlte zai chu miten an ngaisáng der hle. An lo 
dawnsawn danah leh an hmelah kan Zaipawl te chu 
tha an tiin an tihtakna te, an thu lamfiah dan te chu tha 
an tihna chhan pakhat a ni a. Halleluia Chorus phei 
chu tha an ti lehzual. 


He inkhawmpuiah hian Sri Lanka atang te, India 
atang te, Jamaica atang te, Indonesia atang te leh Africa 
atangte pawhin missionary te an lo kal a. An awmna 
rama an hnathawh dan report te an pe a, a ngaihnawm 
Ме thin. Ni tin hun téi lo te te indawtin thusawina hun 
an pe fhin a, thusawi tak tak hmain. 


Tiangneina leh Inhmelhriatna 


Peoples’ Church-a kan cham chhung hian 
inkhawmna nuam leh hlimawm tak takah kan tel thin 
prd: vatineththlak' Hle. Platform-ah zaipawl te nen kan 
giyak hiri fhuthotir a. Oswald Smith a bul hnaiah 

min dah a. Pu Khuanga pawh vawi khat chu 
Mizotawngin Malsawmna an sawitir nghe nghe a ni. 
Oswald Smith-a te nen pawh thla te lahovin kan inpáwl 
nél a. Hei hi Pathian malsawmna ropui tak a ni 


Hmelhriat tha tak tak Pathian zarah kan zuk neih 
phah a. Khawvel hmun hrang hranga missionary-a 
thawkte he missionary conference-ah hian kan zuk 
hmelhriat phah a. Hei hian nasa takin rilru pawh a 
tizauin ngaihtuahna pawh mi a siam a ni. Pathian tana 
mite an lo inpékzia te leh an talent an lo hman nasatzia 
te kan zuk hmu a, a ropui kan ti hle à ni. 


Peoples’ Church awmna hmun leh hmelhriat 
thenkhatte 


Peoples’ Church hi 314 Sheppard Avenue Fast, 
Willowdale, Toronto-a awm а ni a. A in pawh a lianin 
Compound zau tak a nei a. High School an neih tel 
avangin Bus te pawh an ngah mai a. 


Kar khat chhung zet kan cham avangin leh ni 
tin kan inkhawm avangin kan tlangné] hman ang 
reng hle a. An Assistant Pastor Keith Whiticar-a te, an 
zaipawl hruaitu David Williams te chu a bik takin 
kan hmelhriat a. 


David Williams-a hi zaipawl lian tak hruaitu a ni 
a, a han vai vél chu a hneh Ме mai. Kan zaipawl te leh 
an kohhran zaipawl infin a han hruai chu а hmuhnawm 
hle. Tin, California-a Evangelical Free Church of the 
Canyons atanga lo kal Donald G. Botsford-a chu 
inkhawm chairman pakhat a ni a. 

Ani hian kan zaipawlte chu a duatin a hlutsak 
em em a, naupang duat tak leh nelawm takin an lakah 
а awm a, zai tura a han sawngbaw] vel te pawh chuan 
chutianga duat chuan a han che vel a. Chuvang chuan 
Pu Khuanga pawhin kan zaipawl te lakah hi chuan а 
meng 'please' thin ngawt mai, a ti a ni. 

Heng avang te hian kan tlangnél lehzual a, 
mipui lo kalte hnenah pawh kan zaipawl te a lo 
lawm thiam thin ngawt mai. Chu chuan min tihlim 
hle thin a ni. 


The Antone Indian Family hi an chhungkuaa zai 
mi an ni a, saptawng chu sap ang chiaha thiam an ni 
a. An hmel erawh chu a tlangmi ve hle a ni. An vai 
hian paruk an ni a. An pa ber leh an nu ber bakah an 
fanu upa, a nau mipa te pahnih leh an naupang ber 
nulate chu an ni a. An zaithiamin an hlasak an hneh 
thei thin ngawt mai. "Kraws-ah khan, kraws-ah khan, 
éng ka lo hmuh veleh" tih hla anmahni sak dán style- 
a an han sa chu a ngaihnawm danglam ngawt thin 
mai. 
The Sharetts hi unau pahnih leh an nupuite 


an ni a, an hniel a thain an hla sa an thiam thin hle 
mai. 


The Stone Brothers te hi Georgia State ајапра 
lo kal unau pathum an ni a. Eizawn snana hmang 
(professional) an ni bawk a, an zai thiam thin hle 


mai. 

Heng zai mite hian anmahni records (album) an 
nei vek a, a duh tan lei theihin a awm reng a ni. 

Peoples’ Church-a kan châm chhunga thusawitu 
ber pakhat chu Paul Kauffman a ni a. Amah hi India 
ramah te pawh lo kalin India hmarchhak ram te pawh 
a tlawh tawh a. Chu bakah China rama Chanchin Tha 
thehdarhna kawnga chincháng hre tak a niin, a thusawi 
pawh a nungin a sawi huai hle thin a ni. 


BUNG SAWMHNIHNA 


MIZO FA USA LEH CANADA-A 
KAN HMUHTE 


Washington USA-a awmte 


Mizote hi kan tlem hłe nain, hnam dangte nen 
tehkhin ralah chuan, chutichung chuan khawvel hmun 
hrang hrangah hian hmuh tur kan awm leh tlat thin. 
Hei hi thil mak tak a ni. Sorkar hnathawka ramdanga 
awm Indian Foreign Service (IFS) a mi ang te leh Com- 
pany-a thawkte chu dah tha ta ila, Washington 
khawpuiah pawh khuan Mizo unau 40 rual zet chu an 
lo awm reng a. 


Heng Mizo unaute Washington-a mite hi a tam 
zawk chu Seventh Day Adventist a mite an ni a, in leh 
lo neia pém te leh awmhmun khuarte an ni a. 


Heng kan Mizo unaute hian Baltimore khawpui, 
Maryland State-a Arlington Baptist Church-ah kan 
Programme hriain an lo kal vang vang a, min rawn 
hmu a ni. An ti lawmawm Ме. 


Khutiang ram hlaa Mizo unaute han hmuh tak 
mai chu a lawmawm duh khawp mai. Chuta lo kalte 
(Chu Lalthangliana Sailo leh a chhungte, Henkaia te 
chhungkua,' Darrikhuma te, Н. Malsawma te, 
‘Vanrotluanga te, Changliani leh a chhungte leh 


Sangliana te an ni. 

Tin, Pennsylvania State-a Laneaster hmunah 
heng kan Mizo unaute hi min hmu turin an lo kal leh 
vang vang a, an ti lawmawm ngawt mai. Hemi tum 
hian Mizo unau dangte Seventh Day a mi Dallas 
khawpuia Seventh Day inkhawmpui lian khawvel pum 
huap an neiha lo kal te nen pawh kan inhmu nghe 
nghe а. Chungte chu Thanzawni leh Sangchia te an ni. 


Tun tum zinah hian Washington khawpuiah 
7aipawlten programme an neih loh avangin tlawhna 
hun а awm ta lova, Mizo unaute pawhin pawi an ti 
der hle a. A huhova Mizo unaute kan hmuhna chu 
heng hmun hnihah te hiana ni. 


Sacramento leh Toronto-ah 


California State khawpui Sacramento hmunah 
M.C. Lalliana leh a thiannu Ngeni kan hmu bawk a. An 
inah kan hruaitu Vanlalnghaka leh Pu Khuanga te an 
thleng nghe nghe a. Lalliana hi lehkhathiam thei, 
Chhimtuipui district-a awm Vawmbuk khaw chhuak a 
ni a. Lirnghing lam hria leh thiam California sorkara 
Seismologist-a thawk a ni. Mahni in leh lo neia khawsa 
an ni a. Mizo dang awm lohna a ni a, kan zuk tlawh 
chhuak chu kan hlim tláng hle a, kan chhuahsan leh 
dawn chuan an khua a har ve hle mai. 


Toronto, Canada-ah Lunglei bul, Theiriat 
khawchhuak Khawnghinga kan hmu bawk a. Ani hi 
kum 1968 lam daiha chhukthla tawh a ni a. Hna 
thawhna tha tak inchung ceiling leh bang bel thiam 
Company hnuaia thawk a ni a, Toronto-a Restaurant 
thenkhat Ceiling leh bang te pawh anmahni siam a ni. 

Mizo zaipawl programme ngaithlain Peoples’ 
Church-ah a thiannu sip nen an lo kal ve thin a. 
Oakville-a kan inkhawmnaah pawh an lo tel ve a ni. 


Peoples’ Church ang tea Mizote programme neia 
miten min han hre ve ta chu lawmawm hi a ti khawp 
a, Mizo nih a nuam ngei mai, a ti hial a. Heng hi Pathian 
malsawmna vek a ni. 


Tin, Pi Zapi, Lunglei lam mi bawk, Sap pasal nei 
Hamilton khuaa chéng chu an nupain kan hmu bawk 
a. Hamilton khua hi Toronto afanga mel 40 emaw lek 
khaw lian ve tak hi a ni a. 


Pi Z4pi hi, sapin Beautician an tih, hmel tih mawi 
dan leh chei nalh din thiam a ni a. Beauty Saloon pawh 
a nei a ni. Amah hi Paris lama hetiang lama training lo 
la tawh a ni nghe nghe a. 


Anni nupa pawh pawh hi Peoples’ Church-ah leh 
kan thienna Holiday Inn, Toronto-ah kan inhmu a ni. 


Mizo chuti zat zet a huhova min han hmu ta 
chu an lawm der Ме a. Amah Pi Zapi hi 
Khawnghinga nu nau a lo ni nghe nghe a. 
Khawnghinga phei hi chuan kan zaipawl member-te 
nen kan vaiin present min pe nghe nghe a. Mipaho 
chu Necktie a pe a, chu chu a inan vek avangin 
zainaah pawh an awrh ber a ni. А lawmawmin а 
remching ngawit mai. 

lek a {айпи British Nula Pami te 
М Toronto khawpui min fanpul a. An car nalh tak 

leh nuam tak Buick-ah kan chuang a. Lei hnuai Rél-ah 
te kan chuang a. Lei hnuaia awm Shopping Centre lian 
tak tak te kan tlawh a, mi an buaipui tha khawp mai. 
Toronto lei hnuai rêl chu a la thar bawk a, a fai em em 
mai a, mi pawh an thawl hle a. Boston lei hnuai Rél ai 
chuan thawl nuam tak leh thianghlim tak a ni. 


Nyack khua-ah 


New York State chhunga awm khaw pakhat 
Nyack-ah chuan Simpson Memorial Church-a kan 
inkhawmnaah Thanghnemi, Sip pasal nei chu kan 
hmu bawk a, a fa pahnihte nen. 


Thanghnemi hi Dr. Thanglunga, Churachandpur, 
Manipura mi fanu a ni a, a nau Thangmawia pawh 
New York-ah a awm a. Ani erawh chu kan hmu lo. 
Hetih lai hian Rochunga Pudaite te chhung pawh 
Wheaton-ah an awm tih kan hria a, mahse, Wheaton 
kan tlawh loh avangin kan hmu lo. 


New York-ah Sapsanga, Pu Saptea (J.S. Halliday) 
fapate pawh an awm a, mahse inhmuhna remchang 
kan nei lo. Tlangval Lalzuitluanga, Princeton a Theol- 
ogy zir тёк chu Baltimore-a inkhawmnaah February 
ni 28,1980 zanah a lo kal ve a. Kan inhmu a. May ni 
20,1980-ah New York Airport-ah kan lo haw dawnin 
kan inhmu leh a. 


Nula Sawmpuii, UNO office-a Stenographer-a 
thawk New York a mi chu May ni 20 tlaiah kan haw 
dawnin New York Airport-ah kan hmu bawk a. Min thlah 

turin a lo kal ve a ni. Ani hi Pu Khuanga monu Sangi u 
ari 

Hengte bakah hian Canada khawpui Ottawa-ah 
Bawihteli, Lalzuia, SDO, PWD (1) fanu, Canadian mi 
pasal nei chu a pasal nen Metropolitan Bible Chapel 
Biak Inah an rawn inkhawm ve a, anni te nen hian kan 
inhmu bawk. 


Minnessota State-a St. Paul khuaah Presbyterian 
Home-ah C.L. Rema fanute pahnih Rinpuii leh a nau 
lehkhazir lai te chu kan hmu bawk a. 


Anniho zawng hi USA leh Canada-a Mizo fa kan 
hmuh te chu an ni. 


Ram khu leh chena Mizo unau han inhmuh 
chu rilru a khawih dan a dang duh khawp mai a, 
chutih rual chuan Mizoram pawh a tihnai sawtin 
kan hria a ni. 


BUNG SAWMHNIH PAKHATNA 


LO HAW LEH DAN 


Haw dawn hnaih 


Thla hnih leh a chanve vel zet mai cháwl hick 
lova kan han zinkual hnu chuan mihnng takin hahna 
te a lo awm a. Chuvang chuan haw lam thu han sawi 
reng reng chuan kan phürin kan harh hra vek a. Haw 
lam thu han sep vel pawh nuam kan ti hle thin a ni. 


Chutianga haw leh hun tur thlna min sawmtute 
leh kan zinna programme buatsaihtutena kan haw 
lehna tur ni atana an ruat May ni 20,1980 a lo {Меп 
chuan lawmna leh phürnain kan khat a. 


Thla khat hma lam atang tawhin Aizawla kan 
hotute hnenah kan haw dan tur kim chang kan han 
hrilh lawk vek tawh a. New York kan chhuahsan hun 
turte, London kan thlen hun tur leh kan chhuahsan leh 
hun tur te, Calcutta thlawhna tum hmun May ni 22,1980 
Zing dar 7-a thleng leh tur kan nih thu te chu phür tak 
leh thatho takin kan lo han hrilh tawh vek a. 


Tichuan, May ni 19,1980-ah Emerson Bible 
Church, New York atanga mél 20 vel leka hlaah chuan 
kan programme hnuhnung ber chu kan hmang zo ta 
a. Pu Khuanga pawh California te, Oregon te leh Wash- 
ington State te-a kan tlan laia map bu nena phir taka 
thil tangkai tak tak zawta hmanhlel thin pawh chuan 


196 Tuipui Ralah 


kan haw dawn hnaih kar 2 vel atang tawh chuan a 
map bu awmna pawh chu a hre tawh lova. Zawh tur 
a nei tawh lo nge, a thu ngawi hle hle mai tawh a. 


Haw leh ni a lo thleng ta 


Tichuan, May ni 20,1980 zing ajang chuan phir 
takin kan insiam {ап ta a. In atanga Suit Case pakhat 
keng vek kan ni a, mahni thawmhnaw hak lai pawh a 
khat a ni mai si a. Khu leh chena kal ve ta chu tléma 
zawng thil lei kan lo duh ve bawk а. 


Chuvang chuan Suit Case pakhat chu kan neih 
belh ta theuhva. Chungah chuan kan thawmhnaw kan 
rem a. Mahni tawkin kan khat Am hlawm theuhva. 
Remcháng takin Hawthorne Biak In Compound zau 
nuam deuh maiah kan insiam vel a. Bible House tha 
deuh mai an nei a, chumi bulah chuan kan insiam a ni. 
Hawthorne Biak In hi New York bul mél 20 vél leka 
Маа awm a ni a. 


May ni 20,1980 tlai dar 4 dawnah chuan New 
York-a Kennedy Airport panin kan Bus chuan kan 
chhuak ta vang vang a. New York khawlai hraw fé fé 
te chu pal tlangin kan kal a. Amaherawhchu, an in 
chhawng sáng (Skyscrapers) awmna lamah chuan kan 
tlan lova. 


Rei fé kan Чап hnuah chuan tlai dar 6 velah 
Kennedy Airport chu kan thleng ta a. A tul ang thil 
tihifel a nih hnu chuan kan ip khaite chu an check ve 
ta & Inphiawrth faitir vek awm lovin X-Ray in min en a, 

kan ipté te pawh phawrh ngai lovin an X-Ray mai a ni. 
Amaherawhchu, thlalakna Roll Film nei chuan phawrh 
chhuah tur a ni a, x-ray-in a tihchhiat theih avangin 


An check-na chhan ber chu thir lam thil hriamhrei 
leh puak thei lam thil kan pai leh pai loh an hre duh 
a ni ber a. A chhan chu misualin hriamhrei kenga 
thlawhtheihna an hruaikawi (hijack) thin avangin 
chutiang laka invenna atan mi an check ngun a ni. 


New York kan chhuahsan 


Chutianga kan bungrua leh keimahni min check 
fel hnuah chuan British Airways Flight No. 174-ah chuan 
Thlawhna lian chí kan kal lama kan chuanna angah 
chuan kan chuang leh ta a. 


Zan dar 7-ah New York kan chhuahsan a, khua a 
la éng khawp mai. Tichuan, Atlantic tuifinriat chungah 
thlawkin darkar ruk hnu velah chuan London tum 
hmun Heathrow Airport chu kan thleng ta mai a. Lon- 
don-ah chuan zing dar 6 vel a lo ni dér tawh a. New 
York-ah la awm reng ta ila chuan zanlai dar 1 vel emaw 
a ni chauh dawn a. Chutia darkar 6 hnu vel leka khua 
a vár ta mai chu kan zán hman rei loh ber tum a la ni 
awm e. 


London thlawhna tumhmunah 


London Airport-ah chuan chawhnu dar 2 thlengin 
kan kal lehna hun tur kan nghak a. Zán a rei ták loh 
avang leh zingin min nan hma ták avangin kan mut a 
la chhuak a. Airport-ah a then te chu kan mu hlawm a. 

A then te chu Airport dawrah kalin thil eng eng 
emaw te kan en vel a. Eng lai pawh mai hian mihring 
chu thahinem táwk tak hi an awm reng a. Hnam tin chi 
tin inpawlhna hmunpui hi a ni ngawt mai. India mite, 
China te, Japan te, West Indies lam mi te, Sap te hmuh 
tur an awm reng a. Sikh pachal London vela hnathawk 
sapho kara vei vei te hi an awm bawk. 


Gujarati nu Sáptawng pawh thiam hauh lo pitar, 
Chicago-ah ka kal dawn lo ti tawk te hi an awm nawk 
bawk a. Mi chi tin tih mai tur hi an awm a ni ber mai. 
Chuvang chuan a khawhar thlak loh hle. A fain a 
thianghhm a. A nuamin han vei vél pawh a 
thawventhlak a ni. 


An inthiarna vel te lah chu a fai nuam em em 
mai bawk a. Amaherawhchu, thil pakhat airport reng 
rengah hian thil man a to a ni. USA-a thlalakna Camera 
Dollar 30-a kan lei ang te chu Dollar 70 te an lo ti tawh 
a, a inthlau hle. Chuvangin airport hi thil lian tham 
leina hmun tur a ni lo a ni. Thil tenau kan hmun tlawh 
hriat rehg nana an tih ang chi Souvenirs te mai lo chu 
lei chi a ni lo. 


Calcutta kan pan ta 


Chawhnu dar 2 dawnah chuan kan Flight No. 
533 Culcutta pan tur chuan British Airways Boeing chu 
du rinnain an rawn puang ta a. Gate No. 21 lam chu 

“4hlawhnaah chuan kan 101 ta a. Chawhnu dar 3 
Фазі! kan thlawk chhuak ta a ni. 

Hnuai lam a lang chiang bawk a, a hnaih laiin 
London khawpui chu kan thlir ngun hle. Thla te pawh 
thlawhna atangin kan la nual a. USA khawpui han zual 
te anga inchhawng sang pui pui awm tam a ni vak 
lova, fel thlurh leh mumal taka rem thlarh vek niin 
London chu boruak atang chuan a lang a ni. 


London han tih han Mizote rilru-ah pher chuan 
engemaw tak hian mi a khawih a. Kum 7a tam British 
min lo awp tawhnate avang leh historv-ah te pawh 
kan lo chhiar fo tawh thin avangin London hian rilruah 
engemaw takin hmun a nei ve Hata ni 


Tichuan, a hmuh theih chhung chu thhrin kan 
thlawk liam ta a, Calcutta lamah nlru kan dah Ich ta 
zawk a ni. 


Thlawhna chhungah 


Zan dar 10:20-а a la rik lohvin, Abu Dhabi-ah 
kan tum a. Hei hi Dhubai kan kal Jama kan tumna 
atanga hla vak lo a awm a ni a, Saudi Arabia a awm 
bawk a ni. Dar 11 hnuah kan thlawk chhuak leh a. 
India mi pakhat Dr. Jman Bhattacharjee, Department of 
South Asia Language and Civilizations, Foster Hill, 
University of Chicago, Illinois chu kan chuan pui a. 
Calcutta a kal tur a ni a. 


Ani nen chuan kan ti ti dun a. Pa tel tak leh 
thudik hriat tum tak mi niin a lang a, Bangladesh a 
kala chuta Hajongsho chanchin a hmun ngeia hriat a 
tum thu min hrilh a. An University chawlhlai a ni a, 

September thla lama haw thla leh turin a insawi a. 
Mizoram te pawh lokal a chêk thu a sawi a. Kum 10 zet 
Chicago-a lo khawsa tawh a ni. 


University of Chicago hian India ram chanchin 
hi an zir nasa ber a. Chuvang chuan Mizo Cultural 
Troupe dik tak USA-a kala hmun hrang hrang tlawh 
dan te pawh ngaihtuahpui thei awm takin a in sawi 
nghe nghe a. Hei hi Mizo Zaipawlte USA leh Canada- 
а an zuk kal dán chanchin a han hriat hnua a sawi a 
ni. 


Calcutta thlawhna tumhmunah 


London leh Calcutta chu New York atanga Lon- 
don inkar ai chuan mi kan tháwl a. Chuvang chuan 
kan duhna hmun hmunah kan thu kual thei a. Tukverh 
bulah duh táwkin a hawi vel theih bawk a. Zing Break- 
fast chu dar 6 a.m.-ah eiin Calcutta Airport chu May ni 
22,1980 zing dar 7 velah chuan kan thleng ta a. 


Thlawhna chhungah Calcutta Airport lum 
dan chu Degree 87 Centigrade a nih thu te chu 
kan hre tawh a. Thlawhna atanga kan han chhuk 
chu a lo lum: hup mai a, kan bul hnaiah mei an 
chhem ta emaw tih tur hi a ni a. 


Din pangngaiin Custom-ah bungrua endiktir a 
ni а, awleam tein kan tifel mai a. Zing dar 8:30-ah chuan 
Custont stangin kan chhuak fel a, kan thaw huai a. 
Thingrém hawna a chhunga thil awm han haichhuah 
vel leh han innem that leh chu a hautak nasa mai a. 

Custom afanga kan chhuak chu British Airways 
office-ah kan kal vat a. Silchar lama thlawh chhoh leh 
dan tur kan zawt nghal a. New York kan chhuahsan 
dawna kan hriat dan chuan May ni 22,1980-ah kan 
vaiin Indian Airlines in Silchar-a chho leh nghal vek 
tura tih kan ni a. 


Chutianga kan ngai chu a lo ni ta hlek lo mai a. 
Vawi khatah a rualin mi pali bak kan chho thei dawn 
lo tih min lo hrilh a. Chuvang chuan tum hrang hrang 
vawi li-ah Silchar kan chho dawn tihna a ni. 


Calcutta-ah kan cham 


Tichuan, keimahni dik loh avanga Calcutta 
cham tur kan nih loh avangin British Airways mawh 
liau liau a nih avangin anmahni sensoin leh buaipuiin 
Calcutta cham tur kan ni ta a. Chuvang chuan 
anmahni sensoin Calcutta Airport Hotel tha tak maiah 
chuan min dah ta a. 


May ni 22,1980 chawhnuah chuan kan zinga mi 
pali Pu Khuanga, Biakhranga, Zothanpari leh 
Lawmchhungi te chu Silchar-ah chuan an chho ta a. 
Silchara innghah khawmah kan ti a. A dang mi 15 te 
chu tlangval Vanlalnghaka hovin airport Hotel-ah chuan 
kan riak ta a. 


A tak May 23,1980 zingah chuan, kan zinga mi 
pali dang R. Dawngliana, R.L. Thianga, Lalthannguri 
leh Remtluangi te chu kan va thlah leh a. An bungrua 
te-pawh kan thawn nghal vek a. 

‘May 23, chawhnuah  Lianzéla leh 
Lalthanthhunga te kan thlah leh a. A la bang te chu mi 
ранак kari leader nen kan пі a. A tûk May ni 24 zingah 
a la bang zawngte chu kan zavaiin kan thlawk chho 
leh ta a. 


A hnuhnung bera chhote hi kan leader 
Vanlalnghaka, К.Т. Nghaka, Thanliana, Remruati, 
Zodinpuii, Sailothangi, Sailuti te leh kei kan пі а. 
Vanneihthlak takin kan thingrem theuh te chu kan 
rualin an kal ve thei vek a. Calcutta leh Silchar inkar hi 
thlawhna a tet avangin bungraw hnutchhiah mai mai 
hi an ching a. Silchar-ah a tul lova nghah leh érh hu a 
пра: leh thin a. 


Dam takin May ni 24,1980 zing dar 8 dawnah 
chuan Silchar thlawhna tum hmun chu kan thleng kim 
ta ani. 


Min lo hmuaktute nen Aizawl kan pan ta 


Airport-ah chuan Pu Ch. Saprawnga te, Pu 
Lalhmuaka (Retd. Headmaster) te, Pastor Lalpianga te 
leh Pu Zasata ten min lo hmuak a. Mizoram Bus pawh 
mih phtir tur а 10 awm vek tawh a. 


Pu Lalthanmawia, MCS, Mizoram Chief Minister 
Private Secretary pawh Chief Minister tirhin a lo kal a, 
mi a'rawn hmuak bawk a. 


Dar 8, véla kan bungruate lik chhuah fel a nih 
pan huan Aizawl lam panin kan tlan haw ta a. 
ilkhawthlir-ah chuan'chaw kan ei a, kan Mizo 

chawhmeh duhzawng ber, Vawksa leh rawtuai bai kan 
han ei chu kan puar hlawm hle mai. Thla thum chhung 
zet chu héng Mizo chawhmeh te hi hmu pha lo kan ni 
a, kan lo than hnan tawh te an nih avangin héng Mizo 
chawhmeh te hi kan chak tlang tawh vek a ni. 


Aizawl kan lat 


Sihphir chu tlai dar 5 velah kan thleng a. Miten 
min lo hmuak a, a hlimawm hle mai. Rei lo te chawlin 
thingpui te kan inho a ni. 


Tichuan, Aizawl chu tlai dar 6, May ni 24,1980- 
ah kan lit a. Chanmari Biak In bathlarah Pastor C. 
Rosiama'n tawngtaiin lawmthu Pathian hnenah a sawi 
a. Kan chhungte theuh leh thenrual thate nena chibai 
kan inbük zawh chuan mahni in lam kan pan ta sang 
sang a. 


Dam tak leh tluang taka Pathian ven leh hruai 
zelin in lam chu kan lo thleng leh ta a ni. 


BUNG SAWMHNIH PAHNIHNA 
ZAIPAWLTE KOHHRAN RAWNGBAWLNA 


Zaipawl rawngbawlna kal zel 


USA leh Canada rama zaipawl rawngbawlna chu 
May ni 24,1980-a zaipawl te an lo hawn khan a tawp ta 
mai hauh lova, kohhran nu leh pa khawpui veng hrang 
hranga awmte leh a chhehvel khuaa awmte chuan 
zaipawl rawngbawlna chanchin hre chákin an kohhran 
tlawh turin an rawn sawm reng a. Zoram pumah 
Zaipawl rawngbawlna hi hriat a ni a, an zin chhung 
zawng khan duhsakna leh tawngtaina te hlanin 
kohhranten tan an lo la a ni. 


An zin hmasak ber, kum 1978-ah phei kha chuan 
kohhran hrang hrangin thawhlawm te khawnin an pui 
а ni a. Chung kohhrante chuan nghakhlel takin zaipawlte 
lo haw leh hun tur chu an thlir a, an rawngbawl dàn 
chanchin chu lo hriat an chák em em a ni. 


Zaipawl zin lo haw tûk May ni 25,1980 chawlhni- 
ah chuan Zaipawl lawmna inkhawm Mission Veng Biak 
inah buatsaih a ni a. 


Chutah chuan kan leader Vanlalnghaka'n report 
kimchang tak a pe a. Mi pawh an kal thahnem hle a ni. 
Kohhran hrang hrangten zaipawl rawngbawlna 
№ Zoram kohhran pumpui rawngbawlna а ni tih an 

hria a, chuvang chuan an hlutsak a, chu,chuan a ti 
lawmawm leh zual a ni. 


Khawpui chhunga kohhran hrang hrang, 
Kulikawn kohhran te, Republic kohhran te, Tuikual 
kohhran te, Dawrpui Vengthar, Electric Veng, Ramhlun 
(N), Dawrpui, Chaltlang, Zemabawk, Durtlang, Sihphir, 
Tanhril, Sakawrtuichhun-ah te chuan Zaipawl te nena 
inpawlhona inkhawm a awm a. Chungah te chuan 
kohhran mipuite chuan lawm takin zaipawl an lo 
dawngsawng a, an rawngbawlna chu an lo chanpui ve 
a ni. 


Thingtlang lama kohhrante chu zaipawl te hian 
tlawh duh hle mah se, hna hrang hrang thawk te an 
nih avangin a huhova zinchhuah chu an tan a harsa 
tawh a. Chu lovah fürin a lo tlakbuak tawh bawk nen. 
Chuti chung chuan a remchán hun apianga Zoram 
dung leh váng a tam thei ang ber tlawh kual chu zaipawl 
te rilrua awm reng a ni a, kohhrana an bat pawh a ni 
tih an hria a, Pathian zara chutiang tih theih hun a 
awm an beisei tlat bawk a ni. 


Zaipawl member-te hi an zain kohhran mi leh sa 
eng kawng kawng emawa kohhrana inhnamhnawihte 
vek an ni a. A hmaa kan sawi tawh angin member 
thenkhatte phei chu kohhran hnarkaitu Upate an ni a. 
Chuvang chuan a huhova thingtlang lama han 
zinchhuah leh chu an tán tih theih rual a ni ta lo a ni. 


A thente phei chu kohhran zaipawl 
rawngbawlnaa chelek leh inhmang nasate an ni a. 

Kohhran hrang hrang atanga lo kal khawm niin 
kohhran aiawh tih theih chu an ni ve reng a ni. 
Kohhrantena sum leh pai te, tawngtaina te leh tanpuina 
kawng hrang hranga an puihna chu kohhran mipuite 
zaipawla an tel vena chu a ni. 


Zaipawl rawngbawlna hi Pathian 
rawngbawlna a ni 


Pathian rawngbawlna hi mahni inpékna leh 
inhuamna nasa tak nen lo chuan a hlawhchham fo 
thin. Rawngbawlna chuan inthununna te, thuawihna 
te, inpékna te leh channa chi hrang hrang a huap a. 
Chutiang lo chuan Pathian malsawmna a awm thei si 
lova. 


Hei hi tuipui rala rawngbawlnaah chauh a ni mai 
lova, tualchhung kohhrana rawngbawlnaah te, Zoram 
chhunga rawngbawlnaah te leh India ram pum huapa 
rawngbawlnaah te pawh thil tul ber pakhat a ni. 


Chuvangin, Zaipawl member ni turin inpek 
zawhna hi zaithiam bakah a ngai a, a man pék tam a 
ngai fo reng a ni. Pathian leh a kohhrana rinawmna te, 
inpék zawhna te chuan tualchhung kohhrana intanin 
khawvel huap tuipui ral hiala rawngbawlna te chu a 
rawn thlen thei a ni. 


Zai lama talent neite tan 


Mizote hi Pathianin zai lamah talent min pe nasa 


4Kghhran, hrang hrangah chutianga talent nei tha tak 
tak te chu an awm a ni. Chutianga zai thiamte chuan 

an talent te chu Pathian ropui nan leh a ram zau nan; 
a hnenah an hlan tak tak chuan Pathianin eng ang 


rawngbawlna zau zawkah пре a hman dawn tih hriat 
a ni lo. 


Pathian hian hla lama rawngbawl tur hian eng 
angin nge Mizo fate hi a la hman zel dawn tih pawh 
hriat a ni lo. Chuvang chuan zai lama talent ropui tak 
Ama min pék hi Ama ropuina leh A ram zauna atana 
hmang tura kohhrante hi kan inpuahchah leh 
inruahman zel hi a pawimawh em em dawn a ni. 


Zai lama talent dawngte chuan an thiamna te 
chu Pathianin a hmang duh a, Pathian hman turin 
kan inpe phal em? tih chu thalai zai mite tan chona 
ropui chu a ni. 


Zaipawl hi pawl pakhat ta mai an ni lo 


Tun {ита USA Ich Canada fanga zaipawl kalte 
hi ZEF buaipui niin lang mah sela, a tak takah chuan 
Zoram pumpui kohhran zaipawl te an ni. 


Chumi avang chuan Zoram pawnah chuan Mizo 
zaipawl tih an ni rêng а. ZEF pawh hi kohhran nu leh 
pa chhunga awm, kohhran chhunga thawk a ni. 


Chuvangin, kohhran nu leh pate pawhin an ta 
neihin chutiang chuan an sawngbawl reng a ni. 
Rawngbawlna zau zawk lo awm leh zel pawh nise, 
kohhran nu leh patena Zoram pum kohhran 
rawngbawlna a nihzia hriaa nasa zawka tel thei tura 
kan inpuahchah a chu chu kohhran pumpui tana 
mawina, Pathian ropuina leh a ram zauna tur a ni tih 
hria a, tan kan lak nasat lehzual a tul dawn a ni. 


BUNG SAWMHNIH PATHUMNA 
MIZORAMA ZAIPAWL LO INTAN DAN 


Mizoram Solfa lo luh tan 


Kum 1900-1915-ah khan Zosáp, Zosapthara leh 
Sandia nupuiten Zoramah Tonic Solfa hi an rawn 
tichhuak nia hriat a ni. 


Kum 1924 hma lam Pi Zaii te lo chhuah hma 
pawhin miten solfa hi an lo hre tawh nual a; Zaipawl 
ang te pawh khaw thenkhatah chuan a awm nual tawh 
a. Khasi Tune Book an tih te chu chah chhuakin solfa 
thiam an awm tawh a. 


Chung zinga langsar deuhte chu Laibata, 
Durtlang khua leh Rozika, Primary sikul zirtirtute an ni 
a. Hengte hi hla lama mite tihhmuhtu larte an ni. 
Changkang deuh taka tonic solfa thiam awmchhun te 
an ni bawk. Tin, zirtirtu Thanbuka chu zaipawl hruai 
thintu a ni bawk a. 


Kum 1923-а Pi 7ай Zorama а lo chhuah hnuin 
zaipawl mumal deuhva buatsaih a ni ta a. Tichuan, 
Biak inah te leh khawmpuiah te pawh zaipawl buatsaih 
alo ni ta ani. 


Halleluiah Chorus pawh Pi Zaii hova zir a ni 
hnjase ber а, Ni tin sikulah Solfa zirtir a ni a. Hmeichhe 
"ће chttan solfa aat a ni lehzual a. Tualchhung 

te chuan zaipawl а lo lar tan ta hle a. 


Mizorama Zaipawl lo intan dan 209 


Pi Zaii hi London-a Tonic Solfa: College-ah 
Examiner a ni nghe nghe a. Chumi avang chuan 
Elementary, Junior leh Intermediate Certificate pék 
theihna a nei a ni. 


Zoram pumah ni lo mah se, chutih lai chuan 
Aizawl leh a chhehvelah Solfa lam an uar nasa ta a ni. 


Zoram pawna Zaipawl rawngbawlna hmasa ber 


Kum 1929-ah Pi Zaii hruaiin Sylhlet-a Synod 
inkhawmpuiah Mizo zaipawl an kal a. Chu chu 
zaipawlin Mizoram pawna rawngbawlna a neih hmasak 
ber tum a ni a. Mi 40 an kal a, hmeichhia 11 leh mipa 
29 an ni. Tunah chuan an zinga 12 te chuan mual an 
liam tawh a ni. 


Zaipawl India ram fang hmasa ber 


Sylhlet-a Pi Zaii hova zaipawl an zuk kal chu 
Synod khawmpuia lo tel ve, Rai Bahadur, A.C. 
Mukherjee leh Rev. A. Rallaram te chuan an lo hmu 
a. He mite hian zaipawl te India ram fanga zaia 
rawngbawlna an neih dan tur kawng an ngaihtuah 
ta a. 


Rev. A. Rallaram hi Students Christian Associa- 
tion, India, Ceylon leh Burma-a an Secretary a ni a. Mi 
thiltithei tak leh kohhrana thunei tak anih avangin zau 
zawka India ram pum huapa rawngbawlna hi an lo 
ngaihtuah chhuak ta a ni. 


November 15,1933-ah zaipawl chuan India ram 
fang turin Aizawl an chhuahsan a, an hruaitu chu Pi 

2ай a ni a. Jan. 1, 1934-ah kum thar Silcharah an rawn 
hmang haw a. Ké-in Silchar tlangdungah an lo haw 
chho ta a. 


Hemi tum hian zaipawl chu an hruaitu nen an 
уайп mi 49 an ni a. Hmeichhia 13, mipa 36 an ni a. An 
zinga mi 13 te chuan mual an liam tawh a ni. 


Hemi tuma khawpui an tlawhte chu, Calcutta, 
Patna, Kanpur, Benares, Lucknow, Allahabad, Meerut, 
Saharanpur, Sahjahanpur, Bareilly, Ludhiana, Delhi, 
Agra, Lahore, Dehra Dun, an ni. 


Kohhran an tlawhte chu a hma atanga Zaipawl 
tana thawhlawm lo thawh tura tuk lawk vek an ni a. 
Reverend Rallaram leh Rai Bahadur, A.C. Mukherjee-a 
ten an lo hrilh lawk sa vek a ni. 


He zaipawl zin tum hian Messaiah Bu leh Holy 
City-a mi hla an sa ber a. Biak In tinah hla 3 atanga 4 
an sa ber a. Calcutta-a an lo hmuah dan chuan Mizo 
zaipawl te chu “From Head Hunters to Halleluia Cho- 
rus” tiin an sawi a ni. 


Biak In bakah lenkhawmna in (Halls) hrang 
hrangah an гаї tam Һе bawk. Mizo hla, khuang nena 
an sak tam ber chu “Aw Lalpa Davida leh a thlah Arsi” 
tih leh “Ka ralthuamna ka dah ngam lo” tih a ni. 
Haleluia Chorus pawh an sak pui ber pakhat a ni a, 
Rock of Ages nen. 

India ram fan zui lehna 


Kum 1933-a India ram fan atanga kum 30 vel zet 
hnuah kum 1963 December thlaah Reverend Zairema 
hruaiin Mizo zaipawlin India chhim tawp ram Kerala 
an zuk fang leh a. 


Chutah chuan khaw 14 zetah rawngbawlna an 
nei a. An zavaiin mi 22 an hruaitu tiamin an ni a. 


Kum 1971-ah Reverend VI. Zaithanga hruaiin 
mi 27-in India ram pum deuh thaw an fang leh 


Kum 1972-ah mi 29-in Reverend Lalsawma 
hovin Orissa bial an zuk fang leh a. Kum 1972 
vékah Reverend V.L. Zaithanga hovin mi 24-in 
Ramthar zaipawl tih hmingin India ram hmun tam 
fe an zuk fang leh bawk a. 


Kum 1975-ah ZEF zaipawlten EFI Inkhawmpui 
Gauhati-ah hmangin С. Thansiama hovin an yuk tel a. 
Chumi hnu kum 1976-ah chuan EFI ruahmanin 7EF 
zaipawl chu tlangval Vanlalnghaka hruaiin India ram 
khawpui lian deuh deuh sawm yet tlawhin an zuk kal 
leh a. 


Chumi tuma an rawngbawlnaah chuan СМЕС 
hotute nen inchharin USA leh Canada-a rawngbawl 
turin an sawm ta a ni. 


BUNG SAWMHNIH PALINA 
MIZO ZAIPAWL MEMBER HMASATE 
Zoram pawna rawngbawla chhuak, Mizo zaipawl 


kum 1929 atanga tanin kum 1973 thlenga member lo ru 
tawhte chu a hnuaia mi ang hi a ni. 


Kum 1929-a Syihlet Synod-a Pi Zaii hova kalte 


Soprano 
(1) Hmuaki (2) Malsawmi (3) Ziku 
(4) Zaithangi (5) Mari (6) Thangnghilhlovi 


(7) Zabiaki (8) Suakchuami (9) Vailuti 
(10) Bawlrumi (11) Lalengi 

Alto 
(1) Auva (2) Mandailova (3) Laikunga 
(4) К. Zuala (5) Sapbela (6) Lawmthanga 
(7) Bawichuama (8) R.T Khuma (9) Thawma 
(10) Chawngzika 


Tenor 
(1) Engvara (2) Lalhlira (3) Chhunga 
(4) Laibata (5) Kaphleia — (6) Nghaka 


(7) Saithankhama (8) Lalthanga (9) Dengthuama 
Bass 

(1) Kamlova (2) Chawnghmingliana 

(3) Sawmaithanga (4) Sanga (5 Chuauthuama 

(6 Chhunzova  (7)Vialpuma (8) Buka 

(9) Thangkunga 

Kum 1933-a Pi Zaii hova kalte : 


Soprano 
(1) Malsawmi (2) Bawlrumi (3) Zaithangi 
(4) Hmingi (5) Thangvungi (6) Maii 
(7) Thangnghilhlovi(8) Dengziki (9) Dari 
(10) Nupuii (11)Thuami (12)Thangrumi 
(13) Thanthuami 
Alto 
(1) Sena (2) Lalbuaia (3) Para 
(4) Zapa (5) Ngena (6) Hualkunga 


(7) Chawngdailova (8) Rotangliana (9) I albiakthanga 
(10) Biakchhunga (11) Neihliana 


Tenor 
(1) Engvara (2) Chhunga (3) Dengthuama 
(4) Khuma (5) Vanlalhana (6) Chalthara 
(7) Lalhlira (8) Lalthanga (9) Lalsiama 
(10) Rostosingh 

Bass 
(1) Muka (2) Zawla (3) L.H. Liana 


(4) Sawmaithanga (5) Denga 

(6) Chawnghmingliana 

(7) Chawngzika (8) Sanga (9) Thangkunga 
(10) Chhunzova (11) Thanfianga (12) Vanchuanga 
(13) Chalhnuna (14) Kaphleia. 


Kum 1963-1964-a Reverend Zairema hova Kerala 
ram fangte 


Soprano 
(1) Zothanmawi (2) Lalrinmawii 
(3) Thanzovi (4) Lalhmachhuani 

(5) Biaksiami (6) Ramthangi 
(7) Thanzingi 

Alto 
(1) Lalsangpuii (2) Vanhmingthangi (3) Saptawni 
(4) Thanzami 

Tenor 
(1) Lalrinmawia (2) Hrangzika (3) Lalthlengliana 
(4) Saingenga 


Bass 
(1) Chhuanliana (2) Lalthlamuana (3) Lalchawimawia 
(4) Thansiam (5) Rozika (6) Chawngzika 


Kum 1971-a Reverend VL Zaithanga hova India ram 
fangte 


Soprano 
(1) Hranghmingthangi (2) Hawilopari 
(3) Khawvelthangi (4) Zapari (5) Zopari 


(6) Ngurchhingi (7) Zothankhumi (8) Muankimi 
(9) Thangziki 

Alto 
(1) Malsawmi (2) Lalsawmliani (3) Lalrinthangi 
(4) Robuangi (5) Vanhmingthangi 


Tenor 
(1) C. Vulluaia = (2)Saizika (3) Daniela 
(4) C. Thansiama (5) Lalrinmawia 

Bass 


(1) Ronghinga (2) Lalchawimawia (3) E Lallura 


(4) 
(7) 


(1) 
(4) 
(6) 
(9) 


(1) 
(4) 
(7) 


(1) 
(4) 


(1) 
(4) 
(6) 


(1) 
(4) 
(6) 

R. Lianhlira (5) Zairemthanga (6): Rokamlova 
Chawngzika 


Kum 1972-1973-a Reverend Lalsawma hova Orissa 
Bial fangte 


Soprano 

C. Thansiama (2) Lalremliani (3) Zapari 
Hranghmingthangi (5) Lalbiaksangi 
Lalrammawii (7) Hmingthanzauvi (8) Sailuti 
Hawilopari (10) Thanziki 

Alto 

Lalrinkimi (2) Lalsawmliani (3) Lalliani 
Vanlalbuki (5) Neihtluangi (6) Siamliani 
Lalchhawntluangi (8) Zothanpari 


Tenor 
Lalthlengliana (2) R.I. Thianga (3) Biaktluanga 
Thuamkunga 


Bass 

R. Lianhlira (2) Rohnuna (3) R.L. Vala 
Zadingluaia (5) C. Lianhmingthanga 
Zaneihtluanga (7) Mangchhuana 


Kum 1972-a Ramthar Zaipawl Reverend 
V.L. Zaithanga hruaia India ram fangte 


Soprano 

C. Thansiama (2) Lalremmawia (3) Zahmingliani 
Hranghmingthangi (5) Zozaihmingi 
Remtluangi (7) Khawvelthangi 

Alto 
(1) Malsawmi (2) Zopari (3) Lalthantluangi 
(4) Lalrinkimi (5) Lalrinthangi (6) Robuangi 
Tenor 
(1) RL. Thianga (2) Rualkhuma 
(3) C. Vulluaia (4) Laltlawmlova 
Bass 
(1) Mangchhuana (2) R. Lianhlira (3) Lalchawimawia 
(4) Zaneihtluanga (5) C. Hmingthanga (6) Rokamlova 


BUNG SAWMHNIH PANGANA 


THLIR KIR LEHNA LEH RILRUA CHAM 
ENTAWN TLAKA NGAIHTE 


He lehkhabu hi thla thum chhung zet zaipawl te 
nena USA leh Canada kan fan hnua Zorama kan lo 
haw leh a, chuta ka buatsaih chu a ni a. 


USA leh Canada kan fan chhung zawngin thil 
pawimawh leh chhinchhiah tlaka ka ruat mi dangte hriat 
ve atana ka it leh an tangkaipui tur awma ka ngaihte 
chu ka chhinchhiah zel a. A chhan chu USA leh Canada 
ram te hi khawvel hriata ram hausa leh changkang nun 
dan sang, khawvel ngaihsante chu an nih avangin. 


Chipchiar taka ziak chu a har a, chuvang chuan 
a tlangpui zawr zawr chhiartutena ngaihnawm an 
tih tur ang leh an hriat chàk ve tura ka ngaih te 
chu ka ziak a ni ber a. 


Sap chhungkaw tam fe, hnathawh hrang hrang 
neite hnena thleng lawr kan ni a. A thente chu Sorkar 
hnathawk te, lo nei mi te, dawrkai te, Pensioner te, 
Company-a thawk te, Pastor te, Computer thiam te leh 
zirlaite pawh an ni. 


Nau awm kan tih (Baby Sitler) inah te pawh kan 
thleng a. Police officer ina thleng te pawh kan ni. 
Mithi sawngbawltu (Under-taker) te ina thlengte 
pawh kan awm a. Chowkidar kan tih ang inah te 
pawh kan thleng a ni. 

Calgary khua Canada-a Alberta Province-a kan 
thlenna pa chu University-a Chowkidar a ni a. Mahse, 
Chowkidar an ti ve lova, Janitor an ti a ni. 


Winnipeg khuaa nula Luti leh Pari te thlenna te 
chuan Car an nei lova. Kan chhuah leh dawn tak 
khaw vawt em em ah chuan an thlennaten an rawn 
thlah a, ke-in a hia lo hlauh a. Kristianna rilru nena 
mikhual {Меп chákna an nei kha a ropuiin an 
ngaihsan awm a ni. 


America ram ka lo suangtuah dan leh a taka 
hmuh dan 


Sap ram awm dan tur kan lo suangtuah thinna ai 
daihin sapho khu an lo sangin ka hria a ni. An ram 
pumpui mai khu heng laia park hmun nuam 
ngunthluka kan chei ang vek hi a ni maiin ka hria a. A 
khawi lai mah khu ngaihthah lai leh ama awm awma 
awmtir hi а awm lo reng reng a. India ram te nen chuan 
inpersan tak chu a ni. 


An khawsak dàn standard ang khu chuan India 
ram hi chu engtik khawtikah mah kan awm a rinawm 
loh, a ram pumpui ngaihtuah chuan. 


Amaherawhchu, Mizoram bikah erawh hi chuan 
mihring kan la tlem avang leh kan la thawl avang 
hian kan rilru sükthlék danah thangharhin taihmak 
chhuahin piangthar ilang chuan taihmakna leh mahni 
thawhchhuah ngei atanga nun dan tihsán hi sapho 
kalhmang leh zia a lo ni tih kan hriat a, chutianga kan 

ram kan sawngbawl chuan an standard ang chu kan 
Ма lo mai thei a ni. 


An standard sang tak kan ngaihsán em em te pawh 
khu an ngaihtuahna leh an rilru an hmanna, an tha leh 
zung leh finna te a “full” a an hman avanga an tawng 
a ni. Tu mahina a thlawna an rawn tihsak a ni hauh lo. 


An ram leilung hausakna te chu anmahni in an 
tha leh zung hmangin an hai chhuak a ni a, an kawng 
tha leh zau em em mai te khu midang tihsak emaw 
awmsa emaw aw-zawng a lo ni lova, anmahni tha leh 
zung nena an siam te vek a lo ni! An ram chhunga 
Pathianina leilung hausakna a dahte chu hriain, 
anmahni ngeiin an tha leh zung hmangin an haichhuak 
a пі. Ramdang mi emaw pawn lam mi ina an haic hhuah 
turah an ruat lo a ni. 


Mihring an ngai pawimawh 

An ram hausakna hai chhuak tur chuan nuhring 
an pawimawh tih an hriat avangin mihring an ngai 
pawimawh em em a. Ram ti thang tur leh an dinhmun 
tisáng tur pawhin mihring bawk an pawimawh ber a 
ni tih an hria. 


Chuvang chuan mipui mimir khu an rinawmin an 
mihringpuite an pawisa a, chutiang inpawisak tawnna 
chuan mihring nun a tinuam a, chu chuan mihring 
zahawmna pawh a tisang a ni. 


. Mihring inpawisak loh leh inngaihsak lohna leh 
bara inkhawn lohna leh thu tak inhrilh that duh 

lohna hmunah chuan mihring nun a nuam lova, a 
hrehawm thin. 


Chutiang chu an hriat avangin sapho chuan 
mihring mamawh te, duhzawng te chu hre hmasain 
mihring nun a nawma a lo awlsamna tur chu an ngaih 
pawimawh ber a ni fova. Ei leh in lamah chuan an 
ngaih pawimawh chu an taksa tana tha tur, a that avanga 
ei zawkin an kain tui a tih vang mai ni lovin, chutiang 
chuan an ei a ni ber mai. 


Midang tan ninawm leh harsatna siam hi an tum 
hauh lova, an khawsak hmangah reng reng khuan chu 
chu an sánna chu a ni. 


An inbualna leh inthiarna hmun te pawimawhzia 
hriain, an vawng thianghlim em em a. Nuam tak leh 
hahchawla awmna hmun tur a ni tih an hria a. 
Chuvang chuan a nuam thei tur leh mi hip thei tunn 
an enkawl a ni. A hnua rawn hmang leh tur te hre 
rengin nuam an ti lovang tih hlauvin an inphihna hmun 
te chu an hman zawhin an hru fai leh vek a, hman 
hma mi ang chiahin an dah leh thin a ni. Chhuat huh 
per pêra kalsan te a awm ve lo. 


An chenna in te pawh khu a ropui zawng leh 
mi ngaihsan zawng tur lamin an sa tawh lova. A 
chhung nuam leh changtlung zawng leh khawsak 
nuam leh’ remcháng zawng vek khu an 
араа chu a ni. 


' Karn a lo tam deuhva mihring nun inthlahdahna 
lek inchel pawr vel ang te chu an ti duh hauh lova, 

chu chu an fakawmna, kawng engah mah inthlahdahna 
rilru khu an nei lo a ni ber mai. Han biak reng reng 
hian mite khu an harh hra vek a, mi an ngaithlain an 
hawihhawm a. Naupangte chen khuan an fel a, an 
hawihhawm a ni. Naupangte khu an chhawnchhaihin 
an be nawmnah lo reng reng a, puitling biak vekin an 
bia a ni. 


Chuvangin naupang e ti lo chuan puitling ang 
maiin an en a, han biak pawhin zahawm takin, fel takin 
puitling ang maiin min chháng a ni. 


Ottawa khawpuia sikul naupangte hmaa 
zaipawlten hun an neih tumin kan leader Nghaka’n 
kum 85 hma lama Mizote chu mi lu la hnam kan la 
nih thu te a sawi chuan zawhna huna naupangte an 
duh duh záwt tura an han tih chuan naupang kum 8 
emaw kum 10 emaw ang te chuan zawhna fing fé fé 
te an záwt a. “Ching in lu lákte chu in la nei em?" ti 
tein an zawt a ni. 


Zawhna zawt duh te chu an ding zat zat a, chhán 
sén an ni lo zawk a ni. 'Ka zak' tia kimkia thu ngawi ta 
mai an ni hauh lo. Hei hi a bul atanga an nu leh patena 
an naupangte an enkawl that vang a ni ber mai. Zah 
lohna tura zah te, zahna tura zak lo tlat te hi thil pawi, 
mihring min tihniam tute an ni a, Mizote hian kan zir 
a pawimawh hle a ni. 


Kristiante nun dán 


America leh Canada-a kristian kan hmuhte leh kan 
thlenna chhungkuate reng reng chu sawi tawh angin 

an invawng thain an invawng fel a. Zà in chu sawi loh, 
sikret z& pawh an awm lo a ni. 


Kristiante inah chuan sikret váp dahna tur 'ash- 
tray’ hi a awm lo a ni ber mai. An fate pawh khuan TV 
hi an en vak Jo hle a ni. Puitling te pawhin an en 
tehchiam lo. 


Company advertisements leh Cowboy lam film te 
leh thil dang kristian nun chawikáng lem lo chi a tam 
avang khuan an fate en khu an duh vak lo a ni. 


Keiniho an mikhual te chuan chanchin thar, a bík 
takin Iran a America mi an man an tantir lai a nih 
avangin chu chu kan hre chák a, TV kan herh thin mai 
pawh a. 


Kristianna hi an la takin a tlangpuiin an la tha hle 
hlawm chuan kan hria a ni. Pawisa te leh ei tur thil chi 
hrang hrangte khu ngahin nei hle mah se, an ren thiam 
em em a. Ren lo taka thil paih mai mai hi a awm lo a 
ni. Ei turte pawh a dah thatnaah an dah vek zel a. 

Kristian zingah khu chuan ‘rual pawl nan’ tia làm 
te, Cinema en te, Meizuk te, Zu in te, Drugs te leh 
chin dang dangte han tih ve mai khu an tum hauh lo 
niin a lang. Chutiang tive lo leh chutiang thila 
chincháng hre lo jeh zei lo nih khu zahthlakah an 
ngai ve lo ni tur a ni. 


Hei hian an Pathian rinna leh a chunga an 
rinawmna chu a takin a thtik tih a tilang a ni. 

An hmeichhiate 


An hmeichhiate khu a bik takin an hawihhawmin 
an che mawi em em a. Mikhual chhawntu ber pawh an 
ni a. An che vél reng reng khu a mawi a, zah ching 
cheng hi a awm ve lova, zak thei lo kan tih ang ni si lo 
hi a ni. 

Los Angeles-a kan thleninpa VM. Voss-a nupui 
Eenistine-i phei chu nu smart deuh mai Sculpture thiam 
a ni a, chu chu thing kera lim siam thiam tihna a ni. A 
han che vel reng reng hi a zei hian a zei zaih mai a. A 
bula awm a nuamin mi an zo ngawt mai. 

Chutiang deuh bawk chuan loronto-a kan 
thleninnu Donna Bubek-i chu Poland Origin a ni a, a 
fanu Anna-i nen an khawsa a. An pa chu farm-ah hmun 
danga a awm lai a ni a. In chhawng sang ‘Apartment’ 
an tih nuam deuh maia awm hi an ni a. A saptawng 
chu Polish tawng nena inpawlh nak mai hi a ni a. 


A fanu erawh chu saptawng dik tak thiam leh 
tawng nalh deuh hi a ni thung a, tleirawl mai ni mah 
se Pathian thu lamah chuan puitling deuh mai hi a ni 
a, a han tawng vel dan atangin. 


Min thlengtu thenkhatte 


Fairfield, Connecticut State-a ka thlenna chu Jay 
Orvia te nupa an ni a. Fa an la nei lova, a nupui Brenda- 
i chu a rai teuh a. Jay-a hi Vietnam indonaah te pawh 
lo tel ve tawh U.S. Army-a Major a ni a. Vietnam atanga 
ral tlan (refugee) thenkhatte chu Fairfield-ah hian an 
awm ve a. 

Ching Vietnam mite chu han en reng reng hian 
Mizo hmel deuh mai hi an ni hlawm a. Vietnam pa 
pakhat chu Jay-a te inah chuan a lo lut a, a hmel chu 
a Mizo ve nasa mai a, zo-tawnga han biak tak hi ka 
nap a. 


Jay-a chuan heng Vietnamese refugee te hian 
taihmak an thawh phawt chuan mi hausa an tling thei 
mai dawn a ni. USA hi chu ‘Land of Opportunity’ 
(Remchanna la duh tute ram) a nih avangin rei lo teah 
tuna mite pawh kha keini ai chuan an la hausa zawk 
mai thei a ni, a ti a. 


Amah Jay-a hi kristian tha deuh mai, thlarau nun 
lam te sawi hovin kan hlim hle a. Lexington, 
Massachussets pan leh tur kan nih avangin chawlhni 
zing May 11,1980 dar 9:30-ah Biak In kawtah min dah 
leh vang vang a, kan inthen ta a ni. 


Lisbon Falls khua, Maine State-a ka thlenin pa chu 
Richard Garnett-a a ni a. Fa 6 a nei , amah pawh part- 
time evangelist a ni a. Campaign kan tih ang te pawh 
neiin a chhuak thin a. A hnathawh pui ber erawh chu 
sumdawn lam a ni. 


Grand Haven, Michigan State-a kan thlenin te 
chu nupa la naupang tak Greg Pellegram leh a nupui 
Jackie leh an fate pahnih duhawm deuh deuh mai 
Peter-a leh Lydia te an ni a, kum 4 leh kum 5 vel an 
ni a. Jackie hi Red Indian thisen la kai, sam dum tha 
tak hmeichhia dim mai hi a ni a. 

An пира chuan Greg-a thawhna Factory-ah te min 
hruai a. An factory hi khaw daia awm a ni a. Office-a 
hman tur chi thutthleng nalh tak tak leh man tam tak 
tak siamna hmun a ni. 


Factory te reng reng khu an khu vut vut tawh 
lova, a hahdamthlak hle. Factory a ni tih pawh hriat 
loh khawpin a in te chu an sa nalhin a mawi a. Michi- 
gan dil lian te min enpui a, Muskegon khua min fanpui 
bawk a. Sunday School-ah te kan kal a. An fate hian mi 
an nélin min chhaih ve thin a, in lama an rualpui ang 
fa nei te tan chuan an duhawm lehzualin in lam ngaih 
an ti zual duhawm hle mai. 


Sacramento, California-a kan thlenna te chu Chi- 
nese Pastor la naupang tak Alan Ginn leh a nupui 
Beverly Ginn te an ni a. Fa pawh an la nei lova, an 
hmel han en reng reng hian kan innel sa mai a. 


Sacramento-ah hian Chinese singthum vel zet 
awmin an insawi a. Tam tak chuan China tawng pawh 
an hre tawh lova saptawng an hmang ber a. An chow 
hi kan duh zawng a ni tih an hria a, chuvang chuan 
kan tlai hle reng a ni. 


Zanah chinese tleirawl rual an lo lêng a, sap tawng 
thiam tak tak vek an ni a. Thalaite harsatna te sawi 
hovin kan hlim hle a. Anmahni pawhin min nêla, kan 
hmel atangin nél tur chi-ah min ngai mai chu a ni. Kan 
rama kan mizo thalaite hmel chiah chiah hi an ni a. 


An awmdan reng reng an zahawm khawpin ka 
hria. An kristianna hriain thalai kalsualna tam tak thilah 

Һай ёт атп hme! riau a, an duhawmi hlein ka 
hrid a ni. 

A hranpain Chinese hian Biakin Chinese Grace 
Bible an tih chu Sacramento-ah hian an nei a. Zaipawl 
ten he Biakinah hian hun an nei nghe nghe a. 


Sapho bazar 


Canada-a KHchener khua a an bazar farmers' 
market an tih ah chuan kan thlenin ten min hruai a. 
Chutah chuan eitur thil te, pangpar te, thei chi hrang 
hrang Apples.te, Serthlum te leh alu te pawh an zuar 
ve a, Pawnah heng lai a kan bazar ang hian an zuar ve 
a. Mahse dawhkánah zel an thil zawrh te chu an dah 
a. Leiah an thutpui ve lo a ni. In chhunga thu a zuar 
te pawh an awm bawk a. 


An ei tur zawrh te chu an tithianghlimin sap 
tleirawl ang te hian an thil zawrh chu an thutpui ve 
ran mai 4. Kan Aizawl bazar te pawh min hriatchhuahtir 
a. An thil zawrh an rem felin ari tithianghlim a, tho lo 
vir chhén an awm lo a ni. Tlereuh chi hrang hrang te 
pawh an zuar a. 


Chutiang bazar chu thingtlang hmun kan tih 

h hian a awm a, mahse, USA-ah chuan chutiang 
bazar flawhna hun chu kan nei lo a ni. An thil zawrh 
tur ad motor, hian an rawn phur zung zung a. 
euhva muang chánga han vah kual a 


* 

Seattle khawpui (USA) a public market an tih 
chu kan tlawh a, reilote chhung tuifinriat kamah hian 
kan awm a. Бї tur thil an zuar chi kim awm hle. 
Hmuhnawm kan tih pakhat chu chakai chi khat a sen 
leh var inpawlh hi fel deuh mai a an tuam an lo dah 
tlar thut chu kan hmu a. Len pawh а lianin kuttum 
tiat vel ni hlawm tur an ni. Dungeness Crab tiin an 
ziak a. 


Tennis khelhna hmun 


Fargo, North Dakota-a kan thlen in pa chu David 
Miller a ni a. Biakhranga nena thleng dun kan ni a. 
Computer lama thawk infiam mi Tennis khél thin a ni 
ve a. Chhungkaw awm thei tak an ni a. Khawpui dai 
deuhva awm hi an ni. 


An tennis khelhna hmun kan hmuh duh thu 
leh kei pawh tennis khél thin ka nih thu te ka hrilh 
a. Tichuan, zingah ama rualin an inkhelhna thin 
South Racquett Club an tih ah chuan min hruai a. In 
chhung zau pui maiah hian Tennis Courts chu 8 zet 
hi a awm a. Squash khelhna a awm bawk a. 


Kan fang vel a, a nuamin a fai em em a. Tennis 
lam inkhelhna hmanrua Rackets te, Sports Shirts te leh 
inkhelhna kekawrbilte chu tha tak tak hi an zuar teuh 
mai bawk a. 


Thingpui han inna mai tur hmun restaurant te 
pawh a awm nghal vek bawk a. Nikhat te cháma han 
inkhelh ve tak hi ka chák a. Mahse, Minneapole lam 
pan leh tur kan nih avangin a thiannu Lovi Miller 

chuan car atangin min rawn pick-up а; kan chhuahsan 
leh ta'i ni Infiamna thilah chuan a hmun an nei tha- 
in art hneh em em zel a. Tennis phei chu Game lian 
anih avangin tennis village tih hmun lo in tar te hi an 
awin thluah a. Chungte chu kawngpui bulah te kan 
tlanpél 'thin a ni. 

Chungah te chuan infiamna atana remchang tin 
reng court bakah riahna hmun, hostel te, restaurant te 
leh inkhelhna hmanrua leh thawmhnawte chu an nei 
nghal vek a ni. Pawisa peka cham duh hun chhung 
chama chutianga hun hman theihna te chu a ni. 
Inchhunga khelh chi indoor courts awmna in lianpui 
pui an sakte chu kan tlan pahin kan hmu tam mai. 
Vawikhat chu vantlang chawihni-a court hrang hrang 
vantlang hman theiha an inkhél suau suau (tennis) kan 
hmu bawk. 


Privates Planes 


Thlawhtheihna té chi private-a an hman, mi 
pahrih emaw-lek {һи theihna te hi America-ah chuan 
a tam em em a. Kalkawngah hian an lo ding tlar leh 
tuar mai thin a. Thlawhna chi hrang hrang a ni. 


Chu bakah motos. саг thar lo inhung tlar tiar 
tuar.te leh a hlui ,tawh mahse han en mai chuan a 
thar emaw tih mai tur ding tlar thiap thuap te hi kan 
hom а, 


Nan Jam han, hawi ila, khawii state-ah pawh 
whtheihna, jet plane an tih sorkar ta hi 
ngihdeuh.deuhva.thlawkin a meikhu tih chhuahna 

van a rin ruak ruak te hmuh tur a awm zeng bawk 
a. An ram khu boruak atangin an veng hneh awm 
mange tih tur a ni. 


Thlenna te nen inthen dawn 


Kan thinlunga la cham reng pakhat chu kan 
thlenna kristian chhungkuate nena kan inthen dawn 
a dam takin tia kan han in bye-bye te hian anni chuan 
‘hetah inhmu leh tawh lo mah ila khitah kan la inhmu 
leh dawn nia’ tiin min thlah liam thin a ni. Chu chuan 
kan rilru a khawih hle vek a ni. 


Hnathawh leh inhlawhfak 


Chhung khata hnathawk thei awm tawhnaah khu 
chuan inhlawhfakna khawiah emaw an zawngin mahni 
a intodelh an tum theuhva. Restaurant-ah te, dawr 
hmunah te hnathawh tur awmna apiangah an 
inhlawhfa-in hna an thawk a ni. Awm ta mai mai leh 
chhungte tana phurrit (liability) nih khu an tum hauh 
lo vek a, engemaw tih tum vek an ni. 


Kristian chhungkuaah phei chuan zu in te, nula 
leh tlangval zalén lutuka inkawm te a awm lova. An 
khawsak danah an fimkhurin an duhtui hle niin an 
lang a ni. 


Sap nundan lepchiah tak tak Cinema ah te a 
kan hmuh ang hi chu kristian chhungkuaah chuan 
awmin a lang lo a ni. Inkhawm ngaipawimawh lo leh 
piantharna nei lo chu kristian ni lo (non-christian) ah 
an sawi mai a. 

Enghna mah hi an hmuhsitin an ngaihniam lova 
an inpawisa fawn theuh a ni. Sorkar hna hi chu tam 
tak khu chuan hna ném (soft job) an ti mai a. India ram 
a sorkar hna kan ngaisang leh kan hlutsak ang hi chuan 
an ngaisang hranpa lo a ni. 


Police 


Police Officer te reng reng khu miten an pawisa- 
in an lal a, lehkhathiam leh mihrinnaah pawh a sang te 
an ni. An incheina uniform te pawh khu a thain a 
zahawm a. Federal Police te, State Police te leh County 
Police te an'awm a. State khuan an mamawh a thuin 
federal police te khu an hire thei a; chutiangin state 
police te pawh county te chuan an hire thei a ni. County 
tih hi Zorama Village Council ang deuh hi a ni. 


Airports thenkhatte leh Gift Shops 


Kal lama kan tumna airport hmasaber chu 
Dhubai a ni a, hei hi Arab ram Saudi Arabia-a awm a ni. 
An vawngfai em em a, mahse, thil leina hun a awm 
lova, kan chhuahsan leh ta mai a. 


A dawt leh chu London a tum ta lova, Prestwick, 
Scotland rama kan tumna chu a ni a. Glasgow atanga 
mel 30 vela hla a ni: Chhuah theih a ni lova, chuvang 
‘chuan theih ang. t4wkin a bul vel awm dan ram chu 
kan thlir a, Khasi ram nen khuan a in ang hle. 


Airport thhunga pangpar an khawite leh an 
іи ени a hmuhnawm hie. Hnah zam chi te an ni 
"аутор hnathawktute han vei vel dan te, an thutna 

rem dan te chuan mit a la a. Hnathawktute han vei vel 
leh sap hmeichhia uniform nalh tak tak ha a an han 
che vel chu an smart-in an tlin hle a ni. Hmunphiatte 
pawh uniform nen veka thawk an ni a, an hriat hran 
loh a ni. 


Breakfast eina hmun te chu a nuamin a hahdam 
thlàk em em vek a. Souvenir thil hawn tur leina 
hmunah pawh thil leitur, kan hmun tlawh hriatrengna 
tur thil an nei tha em em a. Union Jack Flag dawhkana 
hun mawi tur ang chi te an nei tha a. Chutiangin Ballpen 
Post Card chunga Prestwick International Airport tih 
ziak chuangte an ni hlawm a. Chutiang chuan gift shop 
an tih te chu an nei tha in hmun tlawhte hriatrengna 
atan tha em em te an ni. 


Thil zangkhai leh te awlsam taka hawn theih mai 
kan leina hmun hriatrengna tur thil khu an thiam em 
em a, USA-ah pawh state tin khuan chutiang hmun 
chu an ram ri-ah khuan an state tlawhtutena an leitur 
thil té tham té té an nei tha em em a ni. 


Texas, New Mexico, Disneyland-ah te Ich Space 
Needle, Seatle-ah te pawh chutiang hmun kan 
tlawhnaah chuan lei tur tha tak tak kan hmun tlawh 
hriatrengna tur chi an nei tha em em a, a man pawh 
a tam hran lo hle. Chutiang thilah chuan India ram 
nen chuan inthlau tak a ni. 


Intihhlimna hmun 


Intihhlimna hmun (amusements) hi sapho hian 
an nei tha em em a. Seattle khawpuia Space Needle an 

tih hmun kan vak vel chu a chung lam dawr hmun a 
hnuai hmun zawl zau deuh nei hi kan hmu a. Chutah 
chuan nupa upa tawh fé fé kum 60 te kum 70 ang te chu 
a naupang pawl ni ngei tur an ni. Sap lam dik taka nupa 
inpawma lo inthén nak nak hi an lo awm teuh mai a. 

An that lai leh vanglai hun te chuan làm thiam 
tak tak vek tur hi an ni a, an chét dán atang chuan an 
la zei Ме hlawm a. Chutiang lam lo awi tur Band Party 
te pawh chu upa tawh tak tak ina an kalpui a ni a. 
Hmuhnawm kan tiin kan en ta reng a. An lungte pawn 
a lén hmel hlein kan hria. 


An intihhlimna hmuna an thil entir te chu a 
hmuhnawm hlawm hle a, a pui ru riau vek a ni. Hemi 
hmuna hmuhnawm deuh mai pakhat chu mihring 
ang chiaha siam patling hian hah awm em em hian 
piano hi a lo bawh a. Tum nek tawha hah lutuka Pi- 
ano bawh ta chiah hi ani a. Chu chu silaia va kah 
khan electric current in a tinung ta a, a lo harh a pi- 
ano chu han tum ta zawih zawih mai hian an entir a, 
piano rite lah chu munial tak leh awmze nei taka tum 
anih hmel leh nghal a. Mahse, a tum tawpa electric 
current an {ур chuan a hmaa а awmdan апр bawk 
khan a bawk leh ta thlawrh a. А hmuhnawm ang reng 
hie mai. 


Sapho khuan milim siam hi an thiam hle ni tur 
a ni, ramsa, sakei te leh sakawr lim te hi ang deuh 
deuh hian hmun tam taka an lo din te chu kan hmuin 
kan tlanpél {Кіп a. An che lo a ni mai a, an ang thei 
Ме thin mai? 

America ram luah hmasatute 


America ram luah hmasatute Europe atanga pém 
thla te chuan Pathian thu tak leh Pathian thu 
kaihhruaina hnuaia ram thar din hi an tum a ni ber a. 


Chutianga puithu leh Pathian hmachhuana lut 
thla annih avangin Pathianin America ram khu a 
luah hmasatute (Founding Fathers) avangin mal a 
sawm nasa Ме a ni tih a chiang a. 


Tun thleng hian khawvel ram hausa leh 
changtlung an ni ta zel a ni. An ram hruaitu ber Presi- 
dent leh Kohhran hruaitute khuan Pathian an la hriain, 
Pathian thu an la tak em em a. Chuvang chuan Pathian 
pawhin a hre reng a ni tih hi a chiangin rinhlelh rual 
a ni lo. 'Lalpa Pathian nei hnam chu an eng a thàwl e 
tih a ni si a. (Sam 33:12) 


Zoram a hla 


Canada-a New Brunswick Province hmarchhak 
kila awm, Atlantic tuifinriat kama awm an khawpui St. 
John-a kan vah chhuah lai chuan Zoram «chu hla 
ngawih ngawih hian ka hria a. Amaherawhchu zin vei 
vahna hmanruate a that tawh avangin rci lo teah 
thlawhnain a thlen zung zung theih tawh а. '' 


Tunhmaa lawng liana zin a nih hun laite kha 
chuan India ram atanga America thleng tur chuan thla 
tam a duh a ni. Tunah erawh chuan New York atangin 
Calcutta chu ni hnih khat lekah thlawhna Boeing 747 
in a thlen theih tawh a ni. Chuvang chuan khawvel hi 
a zim ta réng a ni. 

Mihring khawsak dan inang lo lutuk leh Cul- 
tural Shock an tih chu 


India ram chhunga kan zin chuan kan kalna 
apiangah thil awmdan a in ang deuh pat zel tih kan 
hria a. Chutiang bawk chuan America te pawh khu 
a in ang deuh put vek a ni. 


Kan hriat angin India ram chu a tlangpui thuah a 
tawp danah te, mihring chéttlat danah te leh inthlahdah 
danah te leh ram leilung chei danah leh enkawl danah 
te a in ang deuh vek a. Mit ti kham tak tak hmuh tur 
lah a tam. Khawpui emaw thingtlang khua kan tih 
khawte zawk te tawp dan te, tawt dan te leh mihring 
kan in pawisak lohzia te chu tlanghriat a ni a. In leh lo 
chei dan leh khawro dan te chenin a hriat vek a. 


Chutiang bawk chuan America ramte leh Canada 
te pawh India ram nena tehkhin chuan a letling hlauh 
vek hi a ni ti ila. a sual lovang. An in leh lo chei nalh 
dan te, pangpar an chei nasat dan te, khawlai an tih fai 
dan te, thing an phun nasat danah te leh an kawngpui 
dung an enkawl fai dan te ran an khuahkhirh dan leh 
an vulhna hmunah lo chuan hmuh mai tur an awm 
loh zia te chu a chiang a ni. 


‘An ram pum pui khu a tawi zawngin park kan 
tih India ramah te chuan lang nal nala cheimawi leh 
rudt miten thawvenna an hmuhna tura an enkawl bik, 
chutiang ang-vek chu a ni ber hian ka hria a ni. 


Chutiang a nih avang chuan thla thum vel hnua 
kan lo haw leh a Calcutta Airport-a kan han tum a, kan 

han chhuak chu, bawng kawngpui bula lo tla te leh an 
êk te han hmuh mai chuan mak tih em emna leh nasa 
taka barakhaihna kan tawk ta a ni. Hei hi sapina ‘cul- 
tural shock’ an tih awmdan leh chet dan in ang lo lutuk 
avanga phutzawkna kan ti ang chu - chutiang chu a 
awm thei a ni a. India ram khawpuia mihring іам dan 
leh lirthei chi tin reng an han intawksir te ang chu 
America-ah te leh Canada-ah te chuan hmuh tur awm 
lo leh thil vang ber a ni si a. 


Amaherawhchu, mihringa ngai neih theihna 
chuan rei lo te hnuah ngaiah kan neih ve Ieh mai a, 
tur rengah ruatin maksakah pawh kan ngai tawh lo a 
ni. “Rome-a i awm chuan Rome mite tihddn angin ti 
ve ang che” tih thufing ang deuhvin kan insiam rem 
ve thuai chu a ni si a. 


USA leh Canada kan fang chip 


USA Consulate, Calcutta-a an hotupa ber Con- 
sul-General, R.L. Perkins-a chuan kan zin dan tur 
programme a han hmuh chuan ‘keini America mite 
aiin kan ram inhmu nasa zawk dawn anih hi” a ti hial 
a. Chutiang bawk chuan USA-a kan awm laiin America 
Pastor pakhat chuan kan chaw eihonaah, “Hetiang 
anga hmun tam tlawh tur chuan Dollar tam tak pe 
pawhin mi an kal duh vek ang chu,” a ti bawk a. 


Heng atang te hian kan lo vanneihzia leh Pathian 
malsawmna ropui anih zia kan hre dawn chauh a ni. 
Anmahni American ho zingah pawh an khawpui lian 
Los Angeles te, San Francisco te leh khawpui lian dang 

tam tak kan tlawh te chu an lo la hmu bik hauh lova, 
kan thienna te ngei te pawh heng khawpui chanchin 
te hi kan hrilh ve mawlh mawih chang a tam mai. 
California a Ventura atanga Los Gatus kan kalnaa 
Restaurant hming thang tak 'Keefers' an tih King City 
khuaa mi ah chuan chaw kan ei a. A hlimawm hle 
Highway Restaurant lar leh hmingthang tak a ni a. 


Chuta thawktute chu hmeichhe inchei fel tak tak, 
biak nuam leh hawihhawm deuh deuh vek hi an ni a, 
mi an lo enkawl hneh in nuam kan ti tlang hle. 


Texas-a Amarillo hmuna Big Texan an tih Res- 
taurant a thawktute chu Cow Boy leh Cow Girl inchei 
hian an inchei a. An hmuhnawm danglam khawp mai. 
Bawngsa tlang Ounce (02) 70 a rit hi vawi khat а eizawh 
theih dawn chuan man pe lova ei theih a ni a. Kan sap 
kalpui Harold Stevens a, min hruaitu pa chu sa tha tak 
sang lem lo tawi sakhat nelh nawlh hi a ni a. 


Ani chuan eizawh theih in ringin a han order a. 
A tawpah chuan eizo thei dawnin a inhre ta lova, eipui 
turin min rawn pun ta a. Puar tawh sa kan lo nih avang 
chuan kan eipui tha hlei thei lova, a tawpah chuan kan 
ej zawh pui thei ta a. An restaurant dán a ni si a, a man 
pe lovin a tlingtla ta chu a ni. 


Sap hmelhriat hlui te leh India mi thenkhatte 


Vancouver-ah Pi Allinger-i Shillong-a Nepali 
Féllowship-a Missionary а awm thin chu kan hmu a. A 
u Pu Allíáger-a, Millionaire thin te nen Vancouver min 

fanpui a. Restaurant-ah te chaw kan ёї hova. An 
hnathawhna office te min tlawhpui a. 


Canada-a Brandon khuaah Delhi a Missionary- 
a awm reng thin Murray Carter-a chu a chhungte nen 
kan hmu bawk a. Regina atanga Winnipeg kan pan 
niin Brandon khua hi kan tlanpél a. Petrol pump 
hmunah Carter-a hian min lo hmu a ni. Bus chhungah 
lo latin tawngtaina te a rawn nei nghe nghe a. A hma 
atangin min hruaitu Dr. Doxsce-an a lo phone tawh 
vang a ni. 


British Columbia Province-a Kamloops 
khuaah chuan India mi T. Massey-a te inah kan 
thleng hlawm a. Rajasthan-a awm thin an ni a. 
Canada-a pém tawh an ni a. Kristian chhungkua 
tunhma atanga ni tawh reng an ni a. India chaw, 
Puri kan te, thak fé féa siam chawhmeh te chu min 
hlui a, kan ei a, kan hlim tlang hle. 


Tun hmaa Assam Regiment-a lo awm tawh thin 
Colonel Caleb-a pawh a awm a. Kohhranah an lo 
inhnamhnawih tha Ме a, upa te pawh an lo ni a. India 
ram an tlawh lohna a rei tawh avangin India rama thil 
thleng te leh thil kalhmang kan hriat ang ang te chu 
kan hrilh ve hlawm a. 


Dan pawisakna leh inkhuahkhirhna 


Saprama mi chengte hi eng vanga heti taka sanga 
hmasawn nge an nih kan tih chuan, in thununna an 
ngaih pawimawh avang a ni. Chumi atana sorkar 
thuneitutena thupék an chhuah mipuite thatna tur 

ataria an tih te chu an zawm tha in anmahni thatna tur 
ani tih an hria a ni. Chu cht: an sinna leh an 
hmasawnna bul chu a ni. 


A tir atanga a pawng a puia thu awih sa mai a 
ni bik lova. Sorkar thuneitute an khauh avang leh zawm 
loh chuan hremna a na dawn tih an hriat vang a ni. 
Chu chu an nunin a thanhnan tawh a ni. 


Motor kawngpui (highway)-a bawlhhlawh tin 
ruak emaw thil eina bàwm a ni emaw bawlhhlawh 
bawm dik taka paih tur paih lo an hmuh chuan a 
hremna chu dollar 500 aia tlem lo a ni phawt mai a ni. 


Motor kawngpuia motor tlanchak zawng tura 
an tih aia chaka an tlan chuan an chawi tir ngei ngei 
bawk a. Chutiang chuan Police ten kawngpuia motor 
tlante chu an en zui tha em em a, dan siam mai duh 
tawk lovin miten an zawm leh zawm loh an enzui reng 
a ni. Chu chu an sanna a ni. India ram angah te chuan 
thupék chhuah kur dup mah ila enzui lehna a awm 
thin loh avangin a sawt lo a ni. Zoram angah te pawh 
a bawhzui (enforcement) hi a awm lo tluk a ni si a. 


Hetah tak hian ani kan in thlauh takna chu. 
Chutianga sorkar thuneitute an khauh avang leh an 
umzui zel avangin miten dan an bawhchhe ngam tawh 
lova, an awm dan phungah dan zawm chu a ngai tawh 
a ni. Chu chuan nun a ti zalenin a tinuam a, thu awih 
lo te tan hinun a аит lovin fel taka hrem leh khawih 
an nih zel tawh avangin. Hei hi ani kan ram angah te 
pawha Kan air tur chu ni, Hnam leh ram a changkan 
zawh poh leh an 10 in hrawm nå a lo ni а, dan pawisak 
x cil an Ia la Ia tawh lo thin a ni. 

Zaipawl Rawngbawlna mite thinlunga a thawh 
dan 


Zaipawl te rawngbawina hian USA leh Canada- 
ah Pathian malsawmna thlarau lamah a thlen nasa tih 
a chiang a, a lawmawm hle a ni. 


Chumi a chianna chu min sawmtu CNEC hotute 
lehkha kan lo haw leh hnua kan hmuh reng reng chuan 
kohhran hrang hrang tena an hnena lawmthu an 
sawina thu leh engtikah nge zaipawlte an lokal leh theih 
ang ti a an zawhna te chu min rawn hrilh a, chu chuan 
min tilawm ngawt mai. 


CNEC hotute chuan kum 1982 September thlaa 
USA khawchhak fang leh turin zaipawl te an rawn 
sawm leh a. Nimahsela, zaipawl member thenkhatte 
nupui pasal lo nei tawhte an nih avangin leh member 
thenkhatte kal leh thei tura an lan loh avangin, chu 
lovah a hun a teptér tawh avangin mi thar han laka 
train-na hun pawh a awm tawk loh avang tein kum 
1982 chuan zaipawl tirh leh chu a harsat dan tur hrilh 
an ni a. 


Chutih lai chuan zaipawl hruaitu ber tlangval 
Vanlalnghak pawh Pathianin kawppui tur àwm mi a 
lo hmuhsak tawh bawk a. March ni 2,1981-ah chuan 
Nula Lalnghakhleli, Thangridema, Aizawl Bazar Veng, 
mi hlun fanu nen chuan an innei ta a ni. Fapa 
duhawm tak an nei tawh nghe nghe a. Zaipawl 
member thenkhatte phei chu Synod-ina Wales tlawh 
tura zaipawl a buatsaiha member tur te an ni nual 
nghe nghe a. 

Chung te avang chuan kum 1982 a zin leh tura 
sawmna chu a remchang ta lo a ni. 


Chanchin Tha leh Zoram hmasawnna 


Zoram hian kawng tinrengin Chanchin Tha zar 
hi kan zo tak zet zet a. Chanchin Tha avangin Mizo 
fate hi nasa takin mak tih khawpin tisa thilah kan 
thang a ni. 


Tun hmate ngaihtuah chuan ni tin khawsaknaah 
te, pawisa lak luhnaah te, in leh loah te, zirna lamah te 
leh thiamna hrang hrangah te, sorkar hna sáng 
thawhah te leh politics din hmunah te pawh kan sang 
tawh em em a ni. 


Kum 10 chhung lek pawhin thil a danglam nasa 
a, kan in leh lo te pawh a ropuiin tun hmaa Calcutta 
khawpuiah te chaubva awm tura kan ngaih te kha 
Aizawlah te pawh kan lo nei ve ta a ni a. Concrete 
inchhawng ropui tak tak te chu a khir iaih uaih tawh 
a ni a. Thawmhnaw mawi tak tak te inbelin, motor car 
chi hrang hrang truck te leh bus tein kan tlan vut vut 
tawh a ni a. Khawpui lian kan tih tea thil awm ang chu 
a awm ve vek tawh a пі, kan Aizawl khawpuiah pawh. 


Aizawl phei chu India rama khawpui thang chak 
ber pawla sawi a ni leh nghal a. Mizo zingah pawh 
lehkhathiam sang tak tak M.A., B.A. te leh Doctorate 
han la te pawh an tam tawh a, hriat sén pawh an ni 
táwh lo a ni. 

Sorkar hna lian ber ber, IAS te, IFS te, IRS te, IPS 
te pawh Mizo fa tam takin an chelh a ni a. India ram 
khawpui lianah te chuan sorkar hna sang tak tak 
chelhin Mizo fate an awm ve thliah thluah tawh a ni. 


Lehkha zirin Mizo nula leh tlangval te chu India 
ram khawpui lian deuh angah te chuan an awm thluah 
bawk a. India ram pawn ram dang, sapramah hial te 
pawh zir an awm nek nuk tawh a ni. 


Heti khawpa Mizote tisa thila kan thanna hi 
Chanchin Tha avanga Pathian malsawmna a nihzia hi 
kan theihnghilh ang tih hi a hlauhawm a ni. Chanchin 
Tha avang chauhva Mizo zaipawlte pawhina USA leh 
Canada zuk fang thei kan ni si a. Khawvela zaithiam 
kan nih avanga zuk fang kan ni hauh lo. 


Kum 20 hma lama Mizo fate tisa thila kan la 
changkan lohzia leh kan la naupan dan te chu a 
hriat vek a. U.T. hmaa Aizawl khawpui awm dán te, 
kan khawsak dàn te leh kan pachhiat dan te chu a 
hriat vek a. 


Tunah erawh chuan kan sawi tawh angin 
Pathian leh sorkar zarah kan khawpui te, kan ram 
chhunga motor kawng sial te pawh a lo thain khaw tin 
tih theih deuh thaw chu motor-in a pawh tawh a ni a. 
India ram hmun danga kawng tha kan hmuh thin angte 
pawh kan lo nei ve ta a ni. 


Kohhran ngelnghet tak Pathianin min pek te, 
khawtin maia Pathian Biak In kan nei te, Pathian 
hminga inkhawm leh zaikhawm theia kan awm te 

chungte chu tunah chuan kan Mizo nunphung (cul- 
ture) a nih tawhzia te, zaipawl thiam tak tak lo chhuah 
dan te leh mimal zaithiam tak tak tam tawhzia te, 
hengte hian Pathian malsawmna kan dawn nasatzia 
a tilang a ni. 


Thil dang engmah chhuang lova heng zawng 
zawngah te hian Pathian chauh kan chhuan ber ni 
thei se, chu chu a pawimawh ber a ni. “A chhuang 
apiangin Lalpa chhuang rawh se,” tih a nih angin 
Pathian hi kan chapopui tur chu a ni ber a ni, thil 
dang zawng zawng aiin. 


Hetianga tisa leh thlarau lama kan than rual 
rual hian sualna chi hrang hrang tisa nawmchenna 
lama inhmanna te, heng hian mihringah hna a thawk 
mék zel a. Mahse, hengte pawh hi a tlo lohzia leh 
nuam an tlin tak tak lohzia chu Pathian thuin min 
hrifh vek a. Chu chu kan nunah pawh a takin kan 
hre chhawm zel a ni. 


Pawisa lama duhámna te leh chin lêm nei lova, 
a dik a dawk pawh thlu lova hmuh tum zelna te 
chuan sualah min hruai lutin Pathian aia sum ngaihsan 
zawkna sum chu Pathiana neihnaah min hruai lat 
bawk a ni. 


Hengte avang hian kohhran chuan Pathian 
Thuina min zirtir angin mihring nuna thil hlu ber chu 
thiarau: nun hrisel neih leh Pathian thu anga nun a 
táhzja te, chungte chu uar takin a sawi fo tur a ni. 
Khawvel pum pui hi neiha nun chán si nih hi a 

hlauhawmzia Isua Krista ngeiin min hrilh tawh kha. 
Chu lam hawi chuan kohhran hian tan a lak reng fo hi 
a ngai tak zet a ni. Chuti lo chuan khawvel tui lianah 
hian kan pil mai dawn a ni. 


Canada-a chengte leh America-a chéngte 


Canada leh America hi ram inthenawm an nih 
bakah sap vek an nih avangin an ram ve ve 
inlaichinna pawh a tha a. An tawng pawh English 
(saptawng) vek a ni a. Inkalpawh thuah pawh an 
sorkar te an khirh lova. 


Chuvang chuan Canada mite chu Passport net 
lovin America-ah an duh hun hunah an kal thei a. 
Hnathawhna thuah chuan fimkhurna deuh chu an nei 
ngci a. Zin veivah thuah chuan harsatna a awm lo a ni. 


Kan han hmuh dan chuan, a tlangpuiin America 
khu Canada ai chuan an sáng zawk deuh chuan kan 
hria, mipui khawsak dán ve ve atanga han enin. 


Canada-a chenna in an sak erawh khu chu ka 
hmuh dán chuan a tlangpuiin USA ai chuan a mawi 
zawkin ka hria a ni. A mawi zawk dan chu Canada-a 
mite chuan an in te khu an chei mawiin an in chung 
te, bang te, kailawn te reng reng khu rawng mawi tak 
tak leh inchawih tak tak hian an hnawih a. Chu chuan 
a ti mawi em em a ni a. America ho chuan Canada-a an 
chei ang ém chuan an chei lova. An in sak dàn te erawh 
chu mawi tak tak leh style tak tak hi an ni vek a ni. A 
pàwn atanga enin Canada inte chu an mawi zawk 
deuhin a hriat a ni. 

Уфт tlak laia motor kawng an thenfaina chu motor 
car hmaah hian bulldozer ang deuh thir phék hi an 
vuah a, chu chu a hriam a, chu chuan an nawr fai mai 
thin a ni. 

Vur tla a lo reh a an Jo tuiral hnu chuan hun eng 
emaw chhunga vurin a lo khuh bawlhhlawh te chu 
khawlaiah an lo tling khawm a. Chungte chu zanah 
motor-in khawlai fangin an thian fai leh vek thin a ni. 
Chhunah chuan mi tana harsatna siam duh lovin zanah 
mi reh tawhah chutiang hna chu an thawk thin a ni. 


San Francisco khuaa an in sak, a chhawng ni lo te 
khu an hmuhnawmin an mawi ngawt mai. Rawng pawh 
an hnawih nalh Ме hlawm a. Khawvela kawtthler ulh 
leh kikawi ber an tih chu San Francisco-ah hian a awm 
a. Kan tlawh nghe nghe a. 


Motor chuan a kal theih thova, mahse, a kikawi 
nasat dan chu chuti hlauh chu a ni. Kawng bulte chu 
pangpar mawi tak tak hian an tikhat chük vek mai a, 
a thianghlimin an enkawl fel ngawt mai. 


Sapho khu an han inhmuh nikhuaa an 
inchibaina bér chu ‘Hai’ tiin an inko thin, Hello’ an ti 
ve.lo. Inkhawm banah hi chuan kan in-'hai' noh »oh 
thin a ni ber mai. 

An khaw hming 

USA leh Canada-a sapho an pem hma chuan 
Red Indians hó khu a lo chéng hmasatute an ni a. 


Clitivang chuan an khawpui tam tak hming mak 
tak tak a lang, sap lo riaua hriatte khu Red Indians 

te atanga hming an vuah a ni. 


Entir nan, Ottawa te, Tacoma te, Spokane te, 
Toronto, Kamloops, Sasketchewan, Saskatoon te ang 
te khu a lar zual te an ni a. Heng bakah khawpui 
dang tam tak pawh khu Red Indian hming atanga 
chawi te an ni. 


Tin, Spanish ho hi lo luah hmasatute an nih 
avangin khawpui hming lar tak tak tam tak khu 
Spanish atanga vuah te an ni. Entir nan, San Diego 
te, San Francisco te, Santa Fe, San Jose, Los Angeles, 
Los Gatos, Sacramento ang te khu Spanish tawng 
atanga vuah an ni. 


‘San’ hi Saptawnga ‘saint’ tihna a ni a. Tos hi 
‘city’ tihna a ni bawk. Los Angeles tih hi City or Angels 
tihna a ni an ti. San Francisco hi St. Francis tihna a ni. 

Khawpui pakhat a hming lam sual awl tak chu 
San Jose khu a ni a. Spanish tawng chuan J hi Ha 
lam tur a ni a. Chuvang chuan San Jose pawh hi San 
Hoze tia lam tur a ni a. 


Chutiang bawk chuan khaw pakhat El Cahon 
an tih chu Alcohol tia lam tur a ni e an ti a. Kan kalpui 
sapten fiamthu nan tak an hmang Ich nghal a. 


San Fernando Valley an tih chu Los Angeles 
khawpui chhunga awm a ni a. Mi tam tak chenna 
hmun a,ni a. 


"7 Bel Air tlanga Biak In kawt atang han thlir chuan 
mit tlin tàwk hi a khawpui zauzawng chu a ni a, Los 
Angeles lenzia chu chutiang chu a ni. 

Beverly Hills chu mi hausa leh film star 
hmingthangte chenna hmun a ni a, tlanga awm hi a ni 
a. Zanah kan fang a. An in sak dan chi hrang hrang 
duh tawka pawisa renna awm hlek lova an sakte chu 
an hmuhnawmin a nuam hlawm Ме. Beverly Hills hi 
khawvel hriat hlawh Marilyn Monroe te ang lo chenna 
hmun a ni. 


Vancouver-a Stanley Park an tih chu park 
mawi leh nuam a ni a. Chutah chuan Totem Park an 
tih Red Indian te hnuhma lanna chu an dah a, Red 
Indian-ina Pathiana an lo neih Sava lian pui риш: là 
te, ramsa hrang hrang là te, ramhuai ni awm tak tak 
la te hi inchhawng chho thluah hian thing lian pui 
sang deuh te, hniam deuh teah hian chung lim te 
chu an ker a, an ding thluah hlawm a. Mihring thil 
siam mak tak chu an ni. 

Hei hi Red Indian ho thil liau liau bik a ni a. An thil 
thiam hi a sangin a ropui hle a ni. Hnam tin hian a bika 
thiamna emaw larna bik riau hi kan nei theuh a. India 
chu lungpuia milim hmuhnawm tak tak ker thiamah a 
hming a thang a ni a, Ellora leh Ajanta pük hmingthan 
danah te hian a hriat a ni. Heng pükah te mihring lem leh 
Temple an ker te khu thil mak an tling a ni. Khawvel 
hmun hrang hrang atangin an pan nasa réng a ni. 

Motor Cars tam dan leh Car thar an siam 

chhualite 


ronde art anah ber ber te an 
nih avangin motor car hj an ke be an hmang a ni a. 

Motor nei ап tam avang khuan motor pakhatah mi 
pahnih bak an chuang lo ang a ni. 


Accident laka invenna motor chhunga thut 
chuan inhren vek tur a ni a. Chu chu tihmákmawh a 
ni. Horn hi an hmang tawh lo a ni ber mai. Car lian pui 
pui ang hi an hmang tawh lova, a tam zawk chuan Car 
té lam an uar tawh zawk a, petrol senso a tlém zawk 
avangin. 


Petrol man pawh India ai chuan a la tlawm a. 
Kan chhut danin kan kal lai hi chuan litre khatah Rs. 
2/- vel ang a la ni a. India ai chuan tlawm tak a ni. Anni 
pawhin tun hma ai chuan a to tawh an ti ve a. An 
motor tha leh man tam chu Cadillac a ni a. 


Car lar dangte chu Pontiac te, Buick te, Ford te 
leh Japan siam Toyota te leh German siam Volkswagon 
te an ni. 


Japan atang pawhin Car té chi an la Jut nasa a. 
An Car Number Plate ah chuan an state hming a kimin 
an ziak vek zel a. Virginia, California, Texas etc. tiin. 
Rawnga hnawih khawk leh mai thei tur hian an ziak 
lova, a pawng vek hian an ziak a ni. 


An car te khu berh liai luai hmuh tur avangin an 
ti fai em em vek a. Han en reng reng hian tawp leh 
pawp hrep hrup ang hi hmuh tur vang hle. 


Michigan-a Bedford khua kan leader Nghaka 


thleninpa chuan a Car-in Nghaka chu Biak In kawtah 
a rawn phur a. A motor Car ka han enchian chuan a 

kawngkhar hnuai hi a lo tuiék pawp tawh a, a langsár 
viau lehnghal a. 


Nghaka hnenah chuan, "A va mak ve! Motor 
cat tuiék pawp ka hmuhna hmasa a ni. A va pachhe 
awm ve, i thleninpa chu," ti à ka han zawh chuan, 
Nghaka chuan, "Car 3 dang a la nei a, a uan avangin 
kha car kha a dah tuiek lui a nih kha” a ti ta a. A 
thleninpa hmel ka'n enin pa fiamthu duh hmel tak hi 
a ni lehnghal a, a tih dan chu a dik hmel hle mai! 


Car thar Factory atanga an lakchhuah an hralh 
turte chu Truck lian pui pui te hian Car 10 emaw ang 
te hi an rawn phur thluah thluah thin a, highway-ah 
chang chu kan hmu zing khawp mai. An phurh dan 
chu awn deuh te, ding deth tein, nghet em em si hian 
motor car te chu tla lek lek ang hian an dah a. Chutiang 
motor car thar phurtu te chu highway-ah an tlan zut 
zut reng a ni. 


Heng bakah hian highway ah chuan motor boat 
nalh tak tak hi private car hnungah hian an hnuk a, 
dilah te leh tui awmna hmun tuifinriat kamah te 
intihhlim nan an hmang a ni. 


Mobile Home an tih mai, in kal thei a ni ang chu 
motor lian, a chhunga mihring khawsakna tur awm 
choka te, bual in te leh mutna pindan sitting room te 
awm vek ang chi hmuh tur atam Ме bawk. An tlan zut 
zut reng а ni. Chung mobile home hmang chuan hmun 
hla tak kêkah te an zin a, Hotel-a Шеп buai ngai lovin 
motor inah chuan an khawsa a, senso a tlem a, duh 


Mah, sawn theih a ni bawk a, a remcháng hle. 
Tel acti ea Wi гея au mal 

Kháwl thiltihtheihna 
Hnam changkang an nihna chu khawl 


thiltihtheihna an hman nasatah khuan a ni. Insak nana 
thing hmun an han buatsaih te chu a rei lo hle. 


Bulldozer, thingte nawrthlu a, a bul pawh ai 
phawng leh vek a, ban khur te chova hai fai leh vek 
thei te chu an hmang a. Chutiang khawl hnathawk 
lai chu a hmuhnawm Һе. N.2nlo Park an tih hmun 
San Francisco bul lawk ami Biak In kawta kan awm 
laiin chutiang khawl chu ruaiin Biak In Compound- 
a thing hmun pakhat chu an suasamtir a. 


Kar lovah thing hrawl fe fe te chu an nawr 
thluk vek bakah a bul a pawt phawng leh vek a. A 
hmun chu zawl tha takah a siam leh mai a. Lei paih 
chi motor lian chu a lianin a hnathawh theih a tam 
awm ngawt bawk mai. 


An bungraw phur motor lian khu ke 10 vel nei 
te vek an ni a. Ke 50 vel zet nei te pawh an awm. Thing 
pum lian pui pui tan chuang lova a puma pum li angte 
phur thei nghal mai te an nei a. Chung motor lian te 
chu an sei thin ngawt mai. 


Motor tui thunna hmun angah hi chuan, mahni 
duh zát zát kha mahni inthun a ni a, a man pékna 
hmunah a man kha pék leh mai a ni. Mi an indaih 
tawh loh avangin mahni tih theih ang ang tih mai tur 
a ni. Amaherawhchu, an rinawm em em a, chuvang 
chuan mi rinawm turah an ruat mai a ni. 

Dawrkai lian reng renga thil man péknaah chuan 

khawl an hmang vek а, Chu chuan pawisa 

pêk chhuah leh zât tur a nawi te chu a chawk chhuak 
zung zung a, hun a duh rei ngai lo. 


An khawpui lala lui luang te 

Khawpui thenkhatah chuan an khawlaiah lui 
lian fa te hi a luang a, lui té deuh te pawh a luang 
bawk a, khaw thenkhatah chuan. 


Chung lui te chu India ram angah chuan 
bawihhlawh tinreng paih khawm nan leh ék ilo lentir 
nan hman a ni ngei thin a. Puan suk nan te leh 
inpualna atan te nen. 


America leh Canada ah te chuan tuman sangha 
lo man nan emaw puan sik пап emaw pawh an hmang 
lova. Inbualna hmunpuiah an chantir bawk hek lo. Ama 
luan Iyanin tibuaitu awm hauh lovin an luantir mai a. 
Ramhnuai pilril mihirng awm lohna hmuna a awm dan 
tur ang khan an awmtir hi a ni ber a. India ram nen 
thyan, inang lo tak a ni. 


Tacoma, khawpui Washington State khawlaiah 
сочар dui pakhat Puyallup an tih chu а luang a. A 
ngal.ngaiin mihring khawih bawlhhlawh lohvin a 
kang mai @ Chutiang bawkin Fargo khua, North 
Dakota, sate, khawlaiah Red River lui a luang a. 

Ottawa khawlaia Ottawa lui chu а luang 
а, khawpal hening, pot, chhan chu, Chutiang chuan 
ш te Rio ‘Grand Isi te pawh kan hmu a, an 
WAKI angi em ent vek a ni. 

Peoria khua, Illinois state a awm, Khaw lian vak 
Jo, khawlaiah lui lian lêm lo tak lui té kan tih ang hi a 
luang a. Han en mai chuan bawlhhlawh paihkhawmna 
atana itawm tak hi a ni a, India ram chu ni se. Ka thlen 
in atanga hnai té a nih avangin ka va en teh reng ang, 
engtin nge an tih, an ti bawlhhlawhin bawlhhlawh 
paihna hmunah an hmang ve em tiin ka va kal a. 


Chuti awzawng chu a lo ru lova, ramhnuaia tuma 
tihbuai lohva lui te an luang ang chiah hian an lo dah 
mai a, a nih ang ang khan an lo luantir mai a. 
Tihbawlhhlawh lam chu a hnai lo Ме mai! An пида a 
va sáng tawh ém tih mai loh chu sawi tur dang a awm 
lo a ni ber e. 


Thing leh mau humhalh kawngah an sáng em 
em a, mihring nunna atana thilsiam dang reng reng 
ramsa te leh tuia sangha te an pawimawhzia leh kan 
chaw tur te leh kan nun tinuamtu leh ti awmze 
neitute anni tih an hrechiang a. Chuvang chuan an 
enkawl tha em em a ni. 


State tin khuan an state chhung chu an enkawl 
tha em em vek a, forest areas te chu an na thain an 
National Park (an hmun humhalh) chhunga ramsa awm 
te chu an veng thain an humhalh hneh em em a т. 
Kawngpui lamliana an humhalh, sa tlaw, motor chil 
palh te pawh a ni ang, chungte a awm cháng chuan a 
ngai ngaiin a awm mai a, tuman lák an tum lo. A 
enkawltu department mawhah an dah a m. 


An ram chhung khawi laiah mah khuan Chhura 
rual kan tih ang amaha lo awm chho hrim hrim thing 

le mau leh thil to dang awmin a lang tawh lova. 
Anmahni duhzawng ang vek an phun tawh a ni. Sa 
pêl turte leh sangha man tura nghakuai chiah' pawhin 
phalna a ngai vek a, Sangha phei chu a lenzawng an 
tuk chin chauh lak theih a niin, a té lutuk ang an bituk 
te chu tui a paih thlak leh vek tur a ni. Nghakuaia an 
man pawhin. 


Sangha'chikhat leh tuia ngaih Salmon tui tih keuna 
hmun an neih dan te leh chuta an tihkeu a, tuifinriata 
dah rual an niha an chhuah leh tákziate han hmuh 
chuan an thil tih dan chu mihring thatna tur leh mihring 
te tangkaipui tur a nihzia a lang a, chu chuan an hnam 
rilru putzia a tilang a ni. 

Kawngpui highways khu a ram pum puiah a 
tlan chhuak a ni a, kawngpui sir koah te chuan pangpar 
an ching zel a, a tluan khuan mit tikham tur thil to 
hnim.satliah leh thing anmahni than thana thang 
hmuh tur a awm lo a ni ber mai. 


A tawizawngin an ram pum pui khu park (hmun 
nuam leh chei mawi) ni vek khuan a hriat. Thing mawi 
tak tak par thej ang chi te an phun nasa a, a huna par 
turin. Duh ang Мага chei khu ni vekin a hriat a ni. 
A bikin Boston khawpui kan tlan pelh dawna a dáia an 
thing phun mawi dán leh hmuhnawm dán chu mitah 
liar 1а châm reng a ni. 

Heng, ang an, tih theihna chhan ber nia lang chu 
miten dán an pawisa a, sorkarin tih tur a tih chu an 
{йй tur ait HN hriaih ah zawm a. An zawm loh 

chuan sorkar pawhin hremna a lek kawh Zat zat bawk 
a, zawm loh ngam rual a ni lo. 


Chutiang avang chuan mipui pawhin dan zawm 
khu awmphungah an neih tawh a, chu chuan anmahni 
tana thil tha tam tak a rawn thlen ta a ni. 


Mi an lo upata pension an hmuh khuan, an 
that lai leh hna an thawh laia sorkar-a an lo pék kha 
an inenkawl nan an hmu lêt leh ta a ni ber mai. 
Chutianga ‘chhiah’ chu mi tin hlawh nei tawh phawt 
chuan an pék tur a ni a, sorkar tuk dan ang zelin. 
Chu chu social security an ti a, an lo upata an harsat 
lohna tura tih vek a ni. A thlawna an upat tak avang 
ringawta pék an ni lo a ni. 

Ram changkángah te chuan hetianga hlawh 
atanga chhiah pé (social security) hi a sang reng a ni. 

Faina an ngaisangin an khawpuite khu tawp lai 
a awm lo tih theih a ni. Khawlaia bawlhhlawh hmuh 
tur a awm tawh lo a ni ber mai. Bawlhhlawh reng reng 
khu a paihna hmunah plastic bag-in paih vek a ni a, 
chu chu a hun takah a la tur motor in a rawn la a, an 
bawlhhlawh thehthangna hmun hi hmuh tur pawh a 
awm lo. 


Veng tawp deuh hlek, kan kal lai chuan Negro 
{атпа hmunah bawlhhlawh lehkha nawi tih ang reng 
hi hmun khatah kan hmu a. Chuti lo chu India rama 
bawlhhlawh kan tih ang hi chu an khuaah te khu 
chuan hmuh tur a awm tawh lo a ni. 

USA angte khu chu a ram a zau bawk a, mihring 

an thawi si a. Chuvang chuan an inenkawl that bakah 

han che tladah tur India ram te angin an awm 

Юю апі ber e. Án ram zau zawng khu India ram lêt 

thuma заи a ni'a, India-a mihring chéngte chu America 

rama cheng lêt thum zet kan ni a, chuvang chuan 
mihring khuan an ram khu a tibuai hranpa lo a ni. 


BUNG SAWMHNIH PARUKNA 


MIZO GOSPEL TEAM-TEN 
GREAT BRITAIN AN FANG 


Kum 1984 May thlaah Presbyterian Church of Wales 
leh Christian Nationals (CNEC) te bul tumin Mizo Gospel 
Team te chuan Great Britain an zuk fang a. He Team a 
kal te hi an vaiin mi sawmhnih an ni a, hmeichhia 
pariat leh mipa sawm pahnih. Pastor Bial pekna atanga 
Synod Executive Committee-ina a thlan chhuahte an 
ni. 


He Team Conductor chu Rinzawna a ni a. Speaker- 
ah Rev. Lalsawma niin Church Representative a kal 
chu Chalhnuna a ni. An hruaitu chu Rev. VL. Zaithanga 
a ni a, May 1984 chhungin Wales ram an fang a, a hnu 
June 1984-ah England an fang leh a ni. 


He Gospel Team-a tel hmeichhia pariat te chu 
Lalrawngbawli, Lalrosiami, Lalrinpuii, Lalchungnungi, 
Lalduhawmi, Lalnuntluangi, Lalnundiki leh Zapari te 
an ni a. Mipa chu C. Ronghinga, Vanlalzuiliana, R. 
Rotluanga, Vanlalsiama te an ni. 

Toroto-a Public Tennis Court-ah 

Texas State-a Restaurant lian 
Big Texan an tih chu (10.3.80) 

Texas State kan luha lungphun lo awm chu (8.3.80 

™ Мы 


" А EN › 
USA ram leilung awm dan then khat 





British Airways chhungah 

Hollywood Tlang, Los Angeles, California 
A tawp-ah sawn Hollywood tiin hawrawp lianpuia ziak a ni. 





| “Canadian National Tower, Toronto 

Billy Graham Evangelistic Association Hqrs. 
1300 Harmon Place,, Minneapdis, Minnesota 
a 

Sa ^d 
Highway Kawngpui, Washington State 

Kawngpui (Highway) 

Peoples’ Church, Toronto, kawtah (4.5.80) 


Tuipui Ralah 265 





Canada-a Sapho Bazaar, 
Kitchener, Ontario, Canada (26.4 80) 

Pu Khuanga nen Washington State-a kan kal lai 
A tawpah Mt Rainer tlang hmingthang a awm 


"S y bé Tee's 
Dalmaney, Sasketchwan, Canada, 






Vurin a khuh lai (8.4.80) 

Canadian Rockies, Vanlalnghaka nen (6 4 80) 





tas, 
Haw dawna Bungraw buaipui lai, Airport-ah 

Niagara Fails, Canada (25.4.80) 


PN Т aka... 
San Francisco-a Thlanmual 

Ka thlen in chhungte Lisbon falls (Maine) 
Richard Gamett-a te chhungkua 

Zaipawl sawmtu CNEC Headquarters, 
San Jose, California 

an Jose-a CNEC leadquarters bulah an 
President Allen Finley-a te nen (28 4 80) 

Modesto, California-a ka thlen in Сагі-а leh Violet-i te nen (27.3.80) 





Kawngpui (Highway) bula chawfakna hmun pakhat 

Atlanta (Georsia State) khawpui fan lai (6.3.80) 

21 “ Pj кк. he 
C. Thansiama, Vanlalnghaka, Ramtharnghaka, 
Pu Khuanga leh Nula Ruati 

an Bus chuanna bulah Vanlainghaka nen 

British Airway Thlawhna chhungah 

Zaipawl М 
CNEC Hars. San Jose, California 


EN 


Bel Air Prebyterian Church Los Angeles-a Inkhawm bang 





280 Tuipui Ralah 





Biak In chhunga thusawi ngaihthlak lai 
(First Baptist Church, Modesto, California 21.3.80) 

4 m e 2 
Forest Lawn Park, Los Angeles Hawhlai 

Disney Land, Los Angeles, California 





282 Tuipui Ralah 





Tuipui Ralah 283 






а= ar P 


Hollywood tlang, Los Angeles, Carifornia 





Vanlalnghaka nen hmun pakhatah (USA) 

R. Dawngliana R.L. Thianga leh Ramtharnghaka 
An hnunga mi hi Biak In, California 


a cay, M 


мн. 


Disney ada Bmunnawr te (Siam chawp vek a ni) 

Dr. М.С. Lalliana te Sacramento, California 

Olive Thingkung bulah Vanlalnghaka nen, USA 

